
Nivelul culturii generale a naţiei nu-l poate ridica nimeni 
cu umărul, timpul și munca umplu neajunsurile. 

Cultura nu se moștenește, ci se cucereşte. 

Cei vechi și înţelepţi considerau că la putere se 
ajunge prin cultură. Azi însă numai din întâmpla- 
re la cârmă se află demnitari cu deschidere spre 
acest domeniu de însemnătate primordială pen- 
tru om. lată de ce nu ne surprinde că infrastruc- 
tura culturală — școli, biblioteci, librării, asociaţii 
cultural-profesionale, case de cultură, cinemato- 
grafe etc. —, în special în localităţile rurale, este la 
discreţia unor persoane care nu conştientizează 
rostul instituţiilor publice (al bibliotecilor, în spe- 
cial) întru schimbarea stării de lucruri în comuni- 
tate. Sondajele arată că acolo unde lipseşte sau nu 
funcționează biblioteca, de exemplu, există grave 
probleme de ordin social și moral. Știrile zilnice 
despre violuri, omoruri, spargeri ar trebui analiza- 
te și din acest punct de vedere. Or, biblioteca do- 
tată la nivelul exigențelor moderne, cu mijloace 
performante de documentare, este nu doar o sur- 
să de informaţii, operative şi argumentate, privind 
diverse probleme de ordin social, administrativ, 
economic, politic, filozofic sau medical, cultural, 
sportiv, ci şi un spaţiu neutru, non-comercial, de 
comunicare a cetățenilor, un liant al procesului 
educațional început de școală și continuat în so- 
cietate. Pentru cine însă pătrunde esența proble- 
mei, biblioteca ar fi, într-un fel, mâna dreaptă a 
celor de la putere (în plan local, a primarului) în 

materie de formare și informare a membrilor comunităţii, care sunt sau pot 
deveni aliaţi, eventual, alegători, așa cum se întâmplă în prezent în Occident, 
unde bibliotecile publice înregistrează audienţă, vizibilitate şi credibilitate cu 
adevărat spectaculoase. În context, primarul, dacă simte mersul vremii și nu se 
ghidează doar de indicaţiile politice de moment, e dator să-și asume obligația 
de a veghea activitatea bibliotecilor. Atitudinea față de aceste instituții deno- 
tă gradul de cultură și de inteligență al exponențţilor puterii. Dacă dorești să 
afli câtă ştiinţă de carte, câtă cultură are un primar, vizitează biblioteca din 
localitatea edilului. Realitățile depistate cu această ocazie vor oferi suficiente 
detalii pentru a întregi portretul omului din fruntea comunităţii, deoarece ac- 
tivitatea primarului include, obligatoriu, şi proiecte de amenajare, construcție 
şi reconstrucție a bibliotecilor. Deziderat impus, la scara întregii republici, de 
starea lor actuală, care nu mai poate fi tolerată, dacă, bineînţeles, admitem că 
biblioteca reprezintă în modul cel mai direct măsura efortului general de a 
culturaliza masele și adevărata dimensiune a luptei elitei intelectuale pentru 
supraviețuire națională, emancipare economică, socială şi, în fine, pentru afir- 
marea reală a independenței și suveranităţii. Cultura — bibliotecile alcătuind, 
de fapt, epicentrul vieţii spirituale — nu este altceva decât drumul spre liber- 
tate... 


Despre decalajul tranșant existent între bibliotecile publice (unii includ în 
această categorie și bibliotecile școlare, alții pledează pentru comasarea lor) 
din ţările occidentale și cele de la noi s-a scris. Deocamdată nu există un 
program de refacere și de repunere în circuit a sistemului republican de bi- 
blioteci, nu sunt elaborate proiecte educative şi strategii pe termen lung de 
promovare a cărţii, de actualizare ciclică a colecţiilor. Amplasate în încăperi 
vechi, neadecvate, majoritatea bibliotecilor traversează o lungă și profundă 
criză de identitate, determinată de misiunea greşit înțeleasă a instituțiilor. 
Textele incluse în acest număr de revistă poartă semnele falimentului ce se 
profilează şi în domeniul cărții: micşorarea continuă a fondului necesar de 
carte, ca urmare a reducerii bugetelor destinate bibliotecilor, lipsa echipa- 
mentelor electronice și a conexiunii lor la internet, fluctuaţia permanentă și 
insuficiența cronică a specialiştilor etc. Să examinăm câteva simple date sta- 
tistice, ce ilustrează magistral starea deplorabilă a acestor instituţii. Deși au 
trecut 22 de ani de la adoptarea legislaţiei lingvistice, doar 25% din fondul 
general de carte este cu alfabet latin. Cum putem aborda problema schim- 
bării mentalității, dacă instrumentul principal de lucru — cartea naţională — 
lipseşte? Achiziţiile, se știe, depind de bugetul republican, dar și de puterea 
locală care şi după două decenii de la declararea independenţei continuă să 
manifeste o atitudine ostilă față de cartea naţională. Cum poate fi interpretată 
neglijarea necesităţii imperioase de a completa fondul bibliotecilor dacă nu 
drept iresponsabilitate? Să apelăm din nou la investigaţiile statistice: deși în 

Republica Moldova pentru achiziţii anuale a fost alocată insignifianta sumă 
medie de 7 lei pe cap de locuitor, unele raioane au coborât acest indice la un 
nivel revoltător de mic. Astfel, în 2010, media achiziţiilor de carte a fost după 
cum urmează: în raionul Briceni — de 0,50 lei, în Dondușeni și Edineţ — 0,90 
lei, în Floreşti — 1,30 lei, în Ocniţa — 1,40 lei, în Cahul — 1,40 lei, în Basara- 
beasca — 1,80 lei ş.a.m.d. În numeroase localităţi ani de-a rândul nu este cum- 
părată nicio carte. Evident, mijloacele destinate acestui scop, în mod legal, 
deci prin decizii ale primăriilor, sunt redirecționate pentru alte necesități. Alt 
exemplu: în condiţiile erei internetului, la această performantă reţea de infor- 
mare și de socializare sunt conectate numai 149 de biblioteci publice (10%) 
şi 40 din învățământ (nici 3%); la început de mileniu trei constatăm că este 
nepermis de mic spaţiul rezervat lecturii — în bibliotecile şcolare, de exemplu, 
unui cititor îi revine în medie 0,17 m? (adică 17 centimetri pătrați), pe când în 
mod normal locul scaunului și al mesei pe care să stea cartea în faţa cititorului 
nu ar trebui să fie mai mic de 2,8 m°. 


Pentru a întregi penibila imagine a sistemului de instituţii cu rol determinant 
în dezvoltarea culturală a oricărei societăţi, vom sublinia că este detestată fără 
temei — moştenire de la vechiul regim — misiunea bibliotecarului în gestiona- 
rea bibliotecilor. Unii factori decizionali mai consideră că de carte poate să se 
ocupe oricine doreşte (vezi bine, e o meserie ușoară, care poate fi practicată 
lesne fără o pregătire anume!), iar din acest motiv remunerarea muncii lor 
este mai mult decât derizorie. Salariul mediu al unui angajat în bibliotecile 
publice constituie 850 de lei, iar în bibliotecile din învățământ — 1.400 de lei. 
Cine dintre tinerii de azi ar accepta să urmeze o facultate ce-i oferă o atât de 
umilitoare perspectivă financiară? 


Experții afirmă că, dacă lucrurile în domeniu nu se schimbă urgent și din ră- 
dăcină, declinul specialităţii este iminent. Problema cadrelor este neglijată 
metodic pe parcursul ultimelor două decenii, deşi un bun specialist în biblio- 
teconomie se formează mai greu decât un agent de servicii secrete. Or, profe- 
sia de bibliotecar este una indispensabilă pentru gestionarea bazelor de date, 
administrarea reţelelor de informaţii, cercetarea științifică și promovarea 
lecturii, digitizarea colecţiilor și educarea culturii informaţiei, adică pentru a 
asigura funcţionarea oricărei instituţii de resort la standarde europene și uni- 
versale. Republica Moldova riscă foarte curând să rămână fără specialişti cu 
studii superioare de specialitate. Pentru anul de studii 2011-2012 la Universi- 
tatea de Stat din Moldova nu s-a reușit, din considerente financiare, formarea 
unicei grupe de studenți. Din aceleaşi motive au fost desființate şi grupele la 
anul doi şi trei de licenţă. În următorii trei ani nu vom mai avea absolvenţi 
la specialitatea biblioteconomie, asistență informaţională și arhivistică. Şi 
acest fenomen se produce pe fundalul unei acute lipse de specialiști. În pre- 
zent în bibliotecile publice din spaţiul rural lucrează doar 23% de bibliotecari 


BIBLIOTECA ŞI TRANZIŢIA D 


cu studii superioare de specialitate, în învățământul mediu de specialitate — 
25,5%, în învățământul secundar - 13,2%, iar la nivel republican ponderea 
specialiștilor cu studii superioare biblioteconomice alcătuiește doar 28,1%. 
Puțin, foarte puţin! Evident, în multe cazuri funcția este exercitată de către 
persoane ce au ajuns întâmplător în sanctuarul cărților. „Cadrele” respective 
nu vor ameliora niciodată activitatea bibliotecilor, misiune ce revine viitorilor 
bibliotecari. Pentru a schimba starea de lucruri, aceștia sunt obligaţi să facă 
dovada unor competenţe profesionale avansate, să manifeste altă atitudine 
față de carte și față de rolul ei mereu crescând în societatea contemporană. 


Repere sigure ale civilizării noastre sunt considerate bibliotecile publice, dar 
şi cele de acasă, private. Numeroasele cărți, în majoritatea cazurilor excelente 
şi rarisime exemplare, adunate de unii intelectuali pentru uzul familiei și al 
prietenilor lor, sunt insuficient puse în serviciul comunităţii. Colecţiile per- 
sonale, în special acum, când suntem prinși în menghina interminabilei şi de- 
vastatoarei tranziţii, cu efecte nocive și / sau mai cu seamă în plan cultural, ar 
putea excercita un rol primordial în societate, pentru că de multe ori aceste 
biblioteci, având, fireşte, un număr limitat de cititori, sunt mai bogate, au un 
repertoriu mai variat decât multe dintre instituţiile publice de profil, în speță 
din mediul rural, de acolo de unde au pornit cei care, conștientizând valoarea 
şi efectul educațional al cărții, au acumulat de-a lungul anilor, cu cheltuială 
mare și efort, adevărate comori, despre care puţină lume ştie. Carenţele din 
gestionarea patrimoniului biblioteconomic actual ne determină să regândim 
însă urgent, la modul cel mai serios, extinderea circuitului cuvântului scris, 
apelând la toate mijloacele posibile, inclusiv prin valorificarea avutului biblio- 
fililor particulari, mizând pe implicarea acestora la modernizarea bibliotecilor 
publice, la accelerarea și îmbunătățirea dotării lor cu strictul necesar acestui 
sector vital pentru cultură și învățământ. Un prim pas în acest sens ar fi com- 
pletarea fondului de carte public cu donaţii din colecţiile particulare. E un 
gest care nu necesită surse financiare, ci doar o revizuire a propriilor bibli- 
oteci. Modeste mijloace bănești presupune și perfectarea de abonamente la 
cele mai prestigioase publicaţii de cultură, știință, literatură, informaţie etc., 
ziare şi reviste, care împrospătează colecţiile bibliotecilor comunitare, substi- 
tuind rafturi întregi de cărți cu valabilitate expirată. 


În anul 2012, revista noastră, cu două decenii de experiență în promovarea 
limbii, literaturii, culturii naţionale, contând pe sprijinul oamenilor de afaceri, 
al parlamentarilor, al funcţionarilor publici şi, desigur, al elitei intelectuale, 
speră să treacă pragul mai multor biblioteci școlare și publice, să intre nestin- 
gherit în casele profesorilor, ale studenţilor, ale elevilor, dar şi ale cetățenilor 
simpli, ajutându-i să-și regăsească echilibrul, rostul și locul în realitatea pe 
care o trăim. Lectura, cartea — cultura — ne va salva şi ne va arăta calea spre 
adevărata noastră putere. 

Biblioteca publică: 

Soros. 


Bibliotecile publice din țările nordice au instituit 
aproape un cult din serviciile pentru utilizatori şi, 
la rândul lor, comunităţile beneficiare le răsplă- 
tesc pe potrivă. Conform sondajelor, 91% dintre 
locuitorii Suediei consideră că bibliotecile sunt 
importante pentru societate. În Finlanda, lider 
european în dezvoltarea serviciilor pentru public, 
74% dintre cetăţeni au card de bibliotecă, iar aces- 
te instituții culturale sunt considerate baza infras- 
tructurii intelectuale a țării. Este cunoscut faptul 
că bibliotecile sunt extrem de importante, mai ales 
în timpuri de mari turbulenţe economice. Dacă în 
anul 2001 bibliotecile publice din SUA raportau 
21% de utilizatori activi din numărul total al po- 
pulaţiei, atunci rezultatele unui sondaj, publicate 
în 2008, relevau faptul că 68% dintre americani 
sunt deținătorii unui permis de bibliotecă. Este 
cea mai mare cotă înregistrată din 1990, de când 
A.L.A. (Asociaţia Bibliotecilor Americane) duce 
evidența numărului de cititori înregistraţi anual. 
Se presupune că ar fi un rezultat al crizei cu care 
se confruntă SUA, dar și al imaginii pozitive a bi- 
bliotecii în comunitate. 


În bibliotecile din Moldova media acestui indice 
în anul 2010 a constituit 23,3%. 


În postarea din 21 august 2011 de pe Blogul de 
Biblioteconomie și Ştiinţa Informării (http:// 
clubbib.wordpress.com) făceam referire la ar- 
ticolul Bibliotecile publice sunt esențiale în spe- 
cial pe timp de criză de Jose-Marie Griffiths / 

Donald W. King (apărut recent în http://www.projo.com), în care autorii 
relatează despre un sondaj naţional efectuat în SUA cu scopul de a reliefa 
consecinţele recesiunii economice. În baza statisticilor pentru anul 2010 a 
fost actualizată situaţia înregistrată între anii 2004 şi 2008. Datele arată că în 
ultimii ani numărul de vizite a crescut cu aproximativ 2 miliarde anual. Dacă 
se ia în considerare și accesul prin internet, atunci numărul de vizite per capita 
aproape că s-a dublat. Este cea mai convingătoare dovadă că pe timp de criză 
oamenii caută salvarea în instituţiile statului, care sunt cele mai indicate să 
răspundă unor asemenea provocări. 


În postarea Cu pași mărunți: 100 de idei minunate pentru salvarea finanţelor 
pentru începători (http://www.thesimpledollar.com) se consemnează explicit 
că serviciile bibliotecare ocupă un loc destul de important în societate și că 
valoarea bibliotecii publice ca resursă comunitară se accentuează, mai ales, în 
perioada crizelor financiare. 


Specialiştii care urmăresc evoluţia acestui domeniu cunosc faptul că în ultimii 
ani bibliotecile din întreaga lume se confruntă cu mari probleme de finanța- 
re, de identitate şi chiar de supravieţuire. Cei trei piloni pe care s-a sprijinit 
până acum biblioteca nu mai fac față greutăților. Factorii de decizie politică 
şi financiară de orice gen încearcă tot mai frecvent să contrapună bibliote- 
ca internetului. Funcţia de informare, axată multă vreme pe ideea lui Alvin 
Toffler „informaţia este putere”, considerată până acum piesa de rezistență a 
bibliotecii, este preluată tot mai insistent de alți promotori de date, care ofe- 
ră mai multă informație mult mai rapid. Aici nu se încadrează informaţia de 
interes local, responsabilitate directă a bibliotecii publice, dar acest segment 
nu schimbă situaţia. În condițiile invocate, biblioteca publică este într-o con- 
tinuă căutare a identităţii. 


Reţeaua bibliotecilor publice din Republica Moldova numără 1.380 de bi- 
blioteci. În anul 2010 acestea au raportat un fond de 17.008,1 exemplare, in- 
clusiv 314,1 mii intrări noi, 839,1 utilizatori activi, 8.253,7 vizite şi 20.796,8 
împrumuturi. 


Publicaţiile cu grafie latină din colecţiile bibliotecilor publice. Deși în 
ultimii ani s-a înregistrat o creştere a numărului de publicații cu grafie latină 
din colecţiile bibliotecilor publice, ponderea acestora rămâne încă mult sub 
aşteptările cititorilor. 


Din fondul total de publicaţii gestionat de bibliotecile publice (17.008,1 
exemplare), 7.716,2 (sau 45,4%) sunt în limba română cu grafie latină şi chi- 
rilică. Dintre cele 7.716,2 exemplare în limba română, 3.408,9 sunt cu grafie 

chirilică și 4.248,1 cu grafie latină. Deci literatura în limba română cu grafie la- 
tină constituie 25,0% din fondul total de publicaţii disponibile în bibliotecile 
publice şi 55,0% din fondul de publicaţii în limba română. După 20 de ani de 
la revenirea la grafia latină, cifra rămâne destul de nesemnificativă. Conform 
datelor statistice de la finele anului 2010, cele mai mici cote de publicaţii cu 
grafie latină au fost raportate de bibliotecile raionale din Drochia (7,1% din 
fondul total şi 14,5 din fondul de publicaţii în limba română), Edineţ (10,8% 
şi, respectiv, 25%), Râșcani (14,9, respectiv 33,3), Floreşti (18,9, respectiv 
31,8). 


Acum câţiva ani a fost realizat un studiu internaţional privind statistica de 
bibliotecă „International library statistics: trends and commentary based on 
the Libecon data” (Statistica internaţională de bibliotecă: tendinţe şi comen- 
tarii bazate pe datele Libecon). Rezultatele studiului au dovedit că situaţia 
bibliotecilor din republica noastră este destul de incertă, în comparaţie cu sta- 
rea celor internaţionale. În acest context, voi invoca doar câteva cifre pentru a 
vedea poziționarea bibliotecilor din Moldova. 


Calitatea şi gradul de actualizare a resurselor info-documentare pot fi veri- 
ficate prin indicele mediu de înnoire a fondului, calculat prin raportarea 
fondului total de publicaţii la achizițiile pe parcursul anului de referință. 
IFLA-UNESCO recomandă înnoirea fondului o dată la 7-10 ani. Media pen- 
tru ţările Uniunii Europene este de aproximativ 17 ani, la noi — 54 de ani și 
variază foarte mult de la o bibliotecă la alta, precum și de la o localitate la alta: 
de la 14 ani în Chişinău la 176 de ani în Edineţ sau 186 de ani în Taraclia. 


IFLA-UNESCO propune ca rată optimă de achiziţii per capita să fie de 0,25 
publicaţii sau 250 pentru 1.000 de locuitori. Cifra înregistrată în bibliotecile 
publice din Republica Moldova în anul 2010 a fost de 0,88 sau 88 de cărți la 
o mie de locuitori. 


Un indicator foarte important ce demonstrează preocuparea statului și a or- 
ganelor finanțatoare locale față de cetățeni reprezintă cheltuielile pentru achi- 
ziția de carte per capita, astfel acesta variază de la 64,27 Euro în Danemarca la 
0,68 în Bulgaria, 0,61 în România, 0,58 în Turcia şi 0,35 la noi. Media indica- 
torului de cheltuieli totale pentru întreținerea bibliotecilor pe cap de locuitor 
în ţările Uniunii Europene este de 14,71 Euro, iar la noi — aproximativ 21,8 
lei sau 1,5 Euro. 


Este clar că bibliotecile abundă în publicaţii vechi, adunate în anii în care pro- 
cesul de editare se desfășura după cu totul alte criterii decât cele valorice. În 
ultimul deceniu al secolului XX cenzura ideologică a fost schimbată de cea 
economică, și bibliotecile n-au avut posibilitate să-și completeze colecțiile cu 

cele mai importante cărți editate în ţară și peste hotare. În mod special suferă 
bibliotecile mici din mediul rural, unde posibilităţile financiare sunt extrem 
de scăzute, prin urmare, și achiziţiile alternative sunt limitate. 


În aceste condiţii recomandările IFLA, conform cărora 10% din totalul colec- 
iilor trebuie să constituie intrările de carte din ultimii 2 ani și 30-40% — intră- 
rile din ultimii 5 ani, vor rămâne încă pentru multă vreme doar un deziderat. 


În anii din urmă bibliotecile din mai multe țări folosesc, pentru a stabili cota 
de resurse financiare necesare pentru achiziția de publicaţii, următoarea for- 
mulă: numărul total al populaţiei ţintă înmulţit cu rata medie anuală a achi- 
ziției pe cap de locuitor (0,25), înmulţit cu prețul mediu al unei publicaţii. 
Făcând calculele de rigoare, fiecare bibliotecă poate afla de ce sume de bani 
are nevoie pentru achiziția de publicaţii din anul viitor. Cât va primi? Este 
o altă problemă care depinde de mai mulți factori, printre care şi de abilita- 
tea bibliotecarului de a negocia minimul necesar și de a demonstra organelor 
finanțatoare / de susținere importanţa resurselor info-documentare pentru 
comunitate. 


Infrastructura informaţională. O nouă șansă de a schimba percepția bibliote- 
cii şi a bibliotecarului de către membrii comunităţii, de a îmbunătăți imaginea 
acestora în societate și a le reda locul de centru cultural-comunitar, de informa- 
re, de socializare, centru de învăţare pe tot parcursul vieții etc., este implemen- 
tarea tehnologiilor de informare și comunicare. 


Dar și aici situaţia este destul de complicată. Conform situaţiilor statistice 
pentru anul 2010, dintre cele 1.380 de biblioteci publice doar 234 (17%) de- 
ţin computere, inclusiv 149 (10%) sunt conectate la internet. Pe parcursul 
anului 2010, bibliotecile publice au achiziționat 141 de computere. 


În anul 2010 au beneficiat de serviciile bibliotecilor publice 839.100 cititori 
unici, inclusiv 378.100 de copii de până la 16 ani, utilizatori de internet. Des- 
tul de mare este și procentajul tineretului, dar și al altor categorii de vârstă, 
care au descoperit avantajele tehnologiilor moderne şi nu se pot dispensa de 
ele. În prezent 34% dintre cetățenii țării sunt utilizatori ai internetului. Pentru 
comparaţie, de serviciile bibliotecilor publice se folosesc doar aproximativ 
23% de locuitori. În aceste condiții, atragerea lor în biblioteci devine o pro- 
blemă tot mai acută. Bibliotecarii au de muncit enorm pentru a-i convinge că 
le pot fi de folos și-i pot ajuta să-și ridice calitatea vieţii. 

Elena HARCONIȚA 
Elena STRATAN 


Biblioteca școlară - 
centru de informare și instruire 


E.H. — bibliotecar-bibliograf, 
specialist în domeniul 
biblioteconomiei şi ştiinţei 
informării, manager, grad 
de calificare superior. 
Preşedinte al filialei A.B.R.M. 
Bălţi, directoarea Bibliotecii 
Ştiinţifice a Universităţii de 
Stat, Alecu Russo". 


A SĂ 
E.S. — bibliotecar, grad de 
calificare superior, manager. 
Şef serviciu Cercetare. 
Asistenţă de specialitate, 
Biblioteca Ştiinţifică a 
Universităţii de Stat „Alecu 
Russo”. 


Biblioteca școlară este o componentă esenţială a oricărei 
strategii pe termen lung de alfabetizare, educaţie, informare 
și dezvoltare economică, socială şi culturală... 

Are nevoie de o finanţare suficientă și regulată pentru a 
putea dispune de personal bine format, de documente, 
tehnologii și echipamente... 

Biblioteca școlară este un partener esenţial al reţelei locale, 
regionale şi naţionale de biblioteci şi centre de informare. 


Manifestul UNESCO pentru bibliotecile şcolare 


Misiunea bibliotecii școlare. Biblioteca școlară, 
organizată în cadrul instituţiei de învățământ pre- 
universitar, care satisface nevoile de informare şi 
documentare ale elevilor şi cadrelor didactice, cu- 
prinde o colecţie de documente și alte materiale 
purtătoare de informaţii. 


Bibliotecile şcolare sunt parte integrantă a siste- 
mului de instruire, formare şi educaţie în virtutea 
funcţiei acestora - info-documentară — de valo- 
rificare a fondului de carte, sprijinind procesul 
de educaţie şi formare desfăşurat în instituţiile 
şcolare de care aparţin. (Manifestul bibliotecilor 
şcolare, redactat de IFLA şi aprobat de UNESCO 
în anul 2002, site-ul ABRM http://www.abrm.md) 


Potrivit Regulamentului — cadru de organizare 
şi funcţionare a bibliotecilor din învățământul 
preuniversitar şi conform Hotărârii nr. 1.10 din 8 
noiembrie 2002 a Colegiului Ministerului Educa- 

ţiei „Cu privire la cadrul de reglementare a organizării și desfășurării activității 
bibliotecilor din învățământul preuniversitar”, bibliotecii şcolare i se impune 
realizarea următoarelor obiective: susținerea informaţională a programelor 
de învățământ; constituirea şi completarea unei colecţii enciclopedice re- 
prezentative; asigurarea accesului utilizatorilor la informaţii şi servicii ce țin 
de procesul de studiu; promovarea lecturii şi a valorilor cultural naţionale şi 
universale; instruirea utilizatorilor în scopul formării culturii informaționale. 


Un rol important în realizarea misiunii şi a obiectivelor invocate îi revine bi- 
bliotecarului care îi consiliază pe elevi să utilizeze eficient sursele documenta- 
re de orice tip, de la cele imprimate la cele electronice, staționar sau la distanță. 


Situaţia sistemului de biblioteci şcolare din Republica Moldova. La înce- 
putul acestui mileniu în plină edificare a societăţii informaționale, asemenea 
instituţii şi personalul lor s-au pomenit în cea mai dificilă situaţie, fiind azi 
cele mai vulnerabile și puternic afectate de austeritatea financiară, dar nu nu- 
mai. Statutul inadecvat al bibliotecii şi bibliotecarului în școală, lipsa de susținere 
din partea administrației şcolii, atribuirea unor funcţii nespecifice bibliotecii, sala- 
riile mici şi alți factori de ordin material şi moral determină fluctuația sporită a 
cadrelor în bibliotecile instituţiilor de învățământ preuniversitar. 


Consiliul Biblioteconomic Naţional, Consiliul Director al bibliotecilor din 
instituţiile de învățământ superior, Asociaţia Bibliotecarilor din Republica 
Moldova sunt îngrijoraţi de situaţia bibliotecilor şcolare deoarece lipsesc da- 
tele statistice despre numărul bibliotecilor din învățământul preuniversitar de 
pe întreg teritoriul republicii noastre. 


Implicarea Ministerului Educaţiei şi Tineretului în anul 2004, delegarea res- 
ponsabilităților de a colecta şi sintetiza datele statistice celor două centre 
biblioteconomice: Biblioteca Universităţii Pedagogice de Stat „Ion Crean- 
gă, ex-director regretata Raisa Căldare, actualmente Ecaterina Scherlet 
(mun. Chișinău și 17 raioane), şi Biblioteca Ştiinţifică a Universităţii de Stat 
„Alecu Russo”, director Elena Harconiţa (mun. Bălți și 15 raioane), a schim- 
bat situaţia, orientând-o spre evidență, totalizare, analiză, sintetizare și, spe- 
răm noi, spre susținere, implicare și ameliorare. 


Date generale. Număr de biblioteci. În 2010, conform datelor statistice, în 
Republica Moldova erau 1.442 de biblioteci școlare: municipale — 194, urba- 
ne — 183 şi rurale — 1.065. 


După forma organizatorico-juridică: 1.427 de biblioteci funcționează în şco- 
lile de stat și 15 — în cele private. Se află în locaţii speciale — 152, reamenajate — 
1.290, proprii — 1.433, arendate — 9. 

După starea tehnică: 496 de biblioteci necesită reparaţii capitale; se află în sta- 
re avariată — 17 (raioanele Anenii Noi, Căușeni, Drochia, Dondușeni, Edineţ, 
Soroca, Ocniţa, Șoldănești, Taraclia, Ungheni, Vulcănești). 


Toate bibliotecile şcolare ocupă o suprafață de 74.363,2 m?. Fiecăreia dintre 
acestea îi revine în medie câte 52 m?, fiecărui cititor — 0,17 m? (normele pre- 
scrise pentru bibliotecile publice fiind de 2,8 m?). 


Conform mărimii fondului de carte deţinut, cele mai multe biblioteci sunt de 
categoria a IV-a — 842 de instituţii, cu colecții de la 10.001 până la 100.000 
de volume. Categoria a III-a (de la 5.001 până la 10.000) — 414; categoria a 
Il-a — 163, colecţii — până la 5.000 de volume, categoria I — 23 de biblioteci 
cu colecţii de până la 2.000 de volume. În Republica Moldova nu există bibli- 
oteci şcolare de categoria V-VII, cu colecţii de carte mai mult de 100.000 de 
volume. 


Confruntând datele statistice din 2010 cu cele din 2005, constatăm că s-a 
redus numărul de biblioteci cu 24, având în vedere optimizările produse în 
învățământ. 


Bibliotecile școlare dispun de 15.534 de locuri în sălile de lectură, așa încât în 
medie un loc revine unui număr de circa 32 de elevi (normele recomandă 5 
elevi pentru un loc). 


Ce finanţare au avut în anul 2010 cele 1.442 de biblioteci şcolare din sub- 
ordinea Ministerului Educaţiei? Dispun ele, oare, de personal bine instru- 
it? Ce varietate de documente oferă astăzi aceste instituţii celor 429.863 
de utilizatori care le-au vizitat anul trecut de 5.294.123 ori, împrumutând 
10.148.418 de documente? Ce fel de tehnologii şi echipamente utilizează 
bibliotecile şcolare în această perioadă de trecere de la societatea informați- 
onală la societatea cunoașterii? La ce etapă de dezvoltare se află bibliotecile 
şcolare în Republica Moldova, în care din anul 2006 este declarată guverna- 
rea electronică (Hot. Guv. nr. 833 din 28 iunie 2006), în contextul edificării 
Societăţii Informaționale „Moldova Electronică” (Hot. Guv. nr. 255 din 9 
martie 2005)? 


Colecţii. Bibliotecile școlare dețin 21.845.551 de unități materiale: dintre ele 
10.146.916 ori 46% sunt manuale. Publicaţiile științifice, beletristica şi seria- 
lele constituie 54% sau 11.698.635 de exemplare. 


Fiecărui elev îi revin câte 51 de cărţi: 24 de manuale și 27 de documente ști- 
inţifice, de beletristică şi periodice. Documentele în limba română numără 
13.537.151 de volume ori 61% din colecţia totală. 

Achiziţii: publicaţii ştiinţifice, beletristică, periodice, manuale. În anul 
2010 bibliotecile şi-au completat fondurile cu 1.461.841 de volume, dintre 
care 85% (1.247.376) sunt manuale școlare și doar 15% (214.465) — literatu- 
ră ştiinţifică, beletristică, seriale, în limba română 907.080 (62%), per utiliza- 
tor — 3,4 exemplare (dintre care 2,9 manuale). 


În ultimii ani unele biblioteci au achiziționat nu numai documente tradiţi- 
onale, ci și casete audio, video, astfel încât bibliotecile școlare să contribuie 
plenar la susținerea societăţii informaționale. 


Totuși achiziţiile de carte sunt nesemnificative în comparaţie cu decontările 
efectuate, sursele prioritare ale fondului de carte rămânând donațiile. Cea mai 
valoroasă donaţie de carte a avut loc în anul 2005, când, cu sprijinul Băncii 
Mondiale, bibliotecile şcolare au primit loturi importante de cărți, inclusiv 
de beletristică. Dar acestea nu pot satisface totalmente cerințele de lectură 
ale elevilor și profesorilor, căci în afară de literatura necesară conform progra- 
melor de învățământ, mai este nevoie de literatură artistică variată, de apariţii 
periodice. 


În toate bibliotecile s-au făcut 15.037 de abonamente la publicaţii periodice 
(în 2005 — 14.012), inclusiv la 6.489 de titluri de reviste și 8.548 de titluri 
de ziare. Fiecare bibliotecă a abonat, în medie, câte 10 titluri (în anul 2005 — 
9 titluri). 


Pe parcursul anului au fost eliminate din colecţii documente depășite fizic și 
moral, 1.175.359 de exemplare, dintre care 68% (795.051) sunt manuale. În 
Republica Moldova frecvenţa de înnoire a stocului de carte este de 15 ani, dar 
dacă excludem achiziţiile de manuale, ajungem la 55 de ani. De precizat că 
cifra acceptată de bibliotecile europene este de 7-10 ani. 


Utilizare şi utilizatori. De colecţiile și serviciile bibliotecilor școlare be- 
neficiază 429.863 de utilizatori (inclusiv copii cu vârsta de până la 16 ani — 
324.791 [76%]) care au vizitat bibliotecile de 5.294.123 ori, dintre care 
4.235.765 intrări ale copiilor de până la 16 ani. Așadar, per utilizator au fost 
înregistrate circa 12 intrări. Statisticile confirmă că numărul de cititori a scă- 
zut semnificativ de la 519.787 în anul 2005 la 429.863 în anul 2010. 


Tranzacţiile de împrumut, de asemenea, s-au redus de la 12.045.414 în anul 
2005 la 10.148.418 documente în anul 2010, inclusiv în limba română — 
7.387.008 (73%), realizate de copii cu vârsta de până la 16 ani — 7.898.558 
(78%). Potrivit datelor statistice, în 2010 au fost împrumutate documente per 
capita — 24, documente per angajat — 6.663, documente per vizită — 2. 

Un indice clasic, care vorbește despre circulația colecţiei — 0,46 (în anul 
2005 — 0,43), confirmă nu numai gradul de utilizare a colecţiei, dar şi calita- 
tea acesteia. 


Statisticile indică o diminuare continuă a natalității în Republica Moldova, 
prin urmare şi numărul de elevi înregistrează o scădere. Astfel, toți indicatorii 
privind utilizarea resurselor bibliotecare sunt în descreştere. 


Servicii electronice. Azi, în era tehnologiilor informaționale, probabil, nu 
există şcoală în care nu ar fi clase de calculatoare, iar cele 1.442 de biblioteci 
şcolare sunt dotate doar cu 161 de computere (în anul 2005 - 15), dintre 
care 54 destinate utilizatorului copil, conectate la internet — 40, număr de 
imprimante — 16. 


Biblioteca școlară trebuie să fie dotată cel puţin cu un calculator cu acces la 
internet, ceea ce ar facilita elaborarea site-ului / blogului bibliotecii; crearea 
de noi servicii; difuzarea şi partajarea conţinuturilor educaţionale; utilizarea 
reţelelor sociale pentru comunicarea / distribuirea informaţiei în regim 
online pentru noua generaţie de utilizatori. 


Implementarea Proiectului SIBIMOL presupune asigurarea accesului tutu- 
ror utilizatorilor la catalogul colectiv, la bazele de date și la resursele electro- 
nice ale țărilor lumii. Beneficiarii SIBIMOL-ului vor fi cei peste 1 mln. 800 de 
mii de cititori ai bibliotecilor din Republica Moldova, urmând să se extindă și 
pe contul utilizatorilor din școli. Deci se impune categoric dotarea cu echipa- 
ment tehnic modern și conectarea bibliotecii școlare la internet. 


Personalul. În anul 2010, în cele 1.442 de biblioteci școlare din republică ac- 
tivau 1.523 de bibliotecari (în anul 2005 — 1.575 de angajaţi). De remarcat că 
777 de persoane sau 51% din numărul total al salariaților au studii superioare 
şi doar 199 — studii superioare de specialitate. Totodată, 746 de angajaţi sunt 
cu studii medii, iar 247 — medii de specialitate. La începutul anului 2011 doar 
26% ori 389 de bibliotecari şcolari deţineau grade de calificare obținute în 
urma atestării. De altfel, statisticile sunt îngrijoratoare: numărul specialiștilor 
în domeniu este în descreșştere, iar în funcţia de bibliotecar școlar este angajat 
personal necalificat, prejudiciind imaginea, buna activitate și recunoașterea 
ca partener de studii a bibliotecilor şcolare. 


Cu regret, această meserie nu mai este competitivă și atractivă pe piaţa muncii 
din Republica Moldova, motiv pentru care în anul curent nu s-a format nicio 
grupă academică, unica specialitate din domeniul biblioteconomiei și asis- 
tenţei informaţionale fiind pe cale de lichidare. 

Viorica-Ela CARAMAN 
| Trista libertate a cărților 


Un personaj episodic sau himeric al vieţii noastre, 
unul care-și duce existenţa taciturnă între două 
coperte ce închid lumi dezmărginite, parcurge și 
acesta calea libertăţii în faţa cititorului, așa încât 
reciprocitatea beneficiilor este indiscutabilă. Oa- 
| jf N Wy menii îşi caută libertatea în cărți, iar ele și-o câști- 
(| f | | j] gă pe a lor hrănindu-se din interioritățile noastre, 
l ca o moarte desăvârșită. E dificil să vorbeşti des- 
V-E.C. redactor-şef adjunct pre o libertate a cărții fără să te raportezi la viața 


xn 


al revistei, Limba Română, concretă pe care o trăieşte — există oare adevăruri 
doctorandă la Institutul de 


Filologie al A.Ş.M,, autoare a 
volumului de critică literară Întrucât aceasta îmbracă docilă destinul societății 
Ante-Scriptum, Chişinău, și trăieşte cu voluptate limitele impuse, purtându-și 
2009 (Premiul Tineretului senină nefericirea, indiferentă în superioritatea 
MAUPIN Chişinău ei şi consumându-și cotidian placiditatea, este 
pentru Ştiinţă şi Artă i E caine aA: ; ; 
Garii erat: io, Sabu primul semn al libertății noastre. Bibliotecile din 
al Salonului Internaționa Republica Moldova, cele la îndemâna majorită- 
de Carte, Chişinău, 2009), ţii locuitorilor, sunt cel mai autentic document 
Membru al Uniunii al dezastrului nostru identitar și primul obiectiv 
Scriitorilor din Moldova. turistic la vederea căruia un străin înțelege, într-o 
ruşinoasă fracțiune de secundă, esenţa decăderii 
noastre. O bibliotecă în Republica Moldova este 
ca un trimis al lui Dumnezeu, slujitor al dreptăţii, 
sărac, gol, flămând și plin de adevăr, dar şi cel mai 
prost diplomat al nostru. Pe cotoarele prăfuite 
care se înşiruiesc cu zgârcenie în rafturi improvi- 
zate (sau de nerecunoscut) stă scrisă clar istoria 
mutilării lingvistice a basarabenilor, neînlocuită 
nici după două decenii și mai mult de „reabilita- 
re” democratică. Titlurile românești se înghesuie 
anevoie pe sub arcanele chirilice, scăpând de asfi- 
xie printre buzele vreunui cititor, dacă au această 
scurtă fericire, străine de ele însele. 


universale despre ea? 


[i 

Ediţiile noi, strălucitoare, care parvin din pură întâmplare prin bibliotecile ru- 
rale, împrăştiind scântei pe pereţii chirciți ai încăperilor găzduitoare, sunt pu- 
ţine şi asemenea unor aventurieri optimişti și naivi pomeniţi într-o parte uita- 
tă a lumii, pe feţele cărora se imprimă într-un timp extrem de scurt însemnele 
bătrâneții, ale lipsurilor şi dezamăgirilor. Umezeala, igrasia și răceala distanţei 
față de mâinile cititorului înfrățit iremediabil cu neobișnuinţa lecturii nasc 
supraponderalii monștri consumatori ai libertăţilor succesive și concentrice: 
ale copilului — ale poveştilor; ale tânărului — ale poeziei; ale omului — ale cărții. 


Într-o lume a sărăciei extreme din satele noastre, efortul de a procura un 
minim confort fizic, pe bani câştigaţi la muncile din străinătate, cu prețul 
bine cunoscut al destrămării familiei etc., fără inerenta integrare a cărții în 
viaţa noastră, nu va face decât să grăbească revărsarea nopții lui Manole 
peste casele însingurate. De altfel, mici pași în direcţia creării de libertăți 
spirituale prin „eliberarea” cărților au început să se facă în societate. Cam- 
paniile și promoţiile mai câștigă cititori. Contaminaţii încep să apară. Mi 
s-a întâmplat să văd, trebuie să recunosc, tineri citind în parcuri, în loc să 
scuipe coji de sora-soarelui, îndeletnicire de care oricum nu vom scăpa... 
Se pare că Gib I. Mihăiescu le-a dat chişinăuienilor interbelici şi nu numai, 
printre care a locuit o vreme, activând ca avocat, un verdict literar pe mă- 
sură şi, deoarece ars longa, vita brevis..., am impresia că şi după ce ni se va 
scurta de tot viața semincioarele destrăbălate se vor dezbrăca singurele cu 
aceeași viteză în locuri publice umede și reci. Pentru cei care ar vrea să se 
(re)vadă ca-ntr-o oglindă trebuie să rescriem citatul savuros din Rusoaica, 
roman apărut în 1933: 


„Dar mai întâi, ce credeţi că este o grădină publică în Basarabia? Este, evident, 
un loc cu verdeață și alei, cu bănci şi copaci, dar astfel poate fi oricare grădină 
publică din lume. În Basarabia grădina publică e o extindere a locuinţei par- 
ticulare în mijlocul comunității. Vara tineretul e dispus să întârzie acolo chiar 
până la trei pătrimi din douăzeci şi patru de ore, astfel că grădinile basarabene 
sunt foarte populate, mai ales seara, în serile senine și întunecate. Tocmai ast- 
fel îmi explic cum sămânța de floarea-soarelui a atins gradul de adevărat cult 
în societatea basarabeană și rusească; graţie ei, un om zdravăn, cu multă poftă 
de mâncare, ca rusul, se poate dispensa vreme îndelungată de masă. De asta, 
caracteristica grădinilor publice basarabene e acea culoare pestriță, pe care 
le-o împrumută cantitatea enormă a cojilor acestei seminţe, scuipate din sute 
de buze omenești în plină activitate, între două cuvinte și între două săruturi, 
după ce bobul a fost spart între dinţi experți și sâmburele ales întreg, cu vârful 
limbii (dibăcie pe care n-am fost în stare să mi-o aproprii), ronțăit cu deliciu 
şi avalat pe îndelete. 

Cojile atât de familiare, oleaginoase, fac un fel de pavaj mișcător pe aleile 
fățişe ori tăinuite, față de care măturoaiele municipalității se comportă cu o 
discreţie împinsă până la indiferenţă totală; vântul le poartă prin ierburi și tu- 
fişuri şi totul pare nins de această culoare, în mult umblatele grădini, învăluite 
ca de enorme aripi de bibilică. 


Perechile se plimbă pe alei, dar mai bucuros se înghemuiesc câte cinci, şase 
pe aceeași bancă. Când la mijloc e aleea fără ieșire, ele se refugiază în tufișuri 
încăpătoare ca niște guri de ascensor, pe acolo sufletele dornice de absolut 
transmigrează din grădina rusească de-a dreptul în paradis şi nu e de mirare 
dacă perechea următoare, refugiată aici din motive mai puţin transcendenta- 
le, nu mai găsește din cea anterioară decât rămășițele trupești, de care aceasta 
s-a folosit în nevrednica viaţă cu un revolveraș alături sau o fiolă golită (când 
eroina era studentă în farmacie ori medicină), iar în partea cealaltă nelipsita 
pungă de semințe” (p. 164-265). 


În afara oricărui studiu în acest sens se poate lesne constata că moldovenii 
cheltuiesc (au cheltuit și vor cheltui) mai mulţi bani pe alimentul mizerabil 
(nu cred că dau mai puţin de 20 de lei săptămânal), care numai de foame 
nu ţine, decât pe cărţi, cu toate că acestea, orice s-ar spune, sunt scumpe. lar 
dacă ne-am gândi să înlocuim timpul scuipatului cu un timp al lecturii, numă- 
rul savanților din Republica Moldova ar fi cu puţin mai mic decât numărul 
locuitorilor ei. Într-un asemenea context nu poți să nu observi când printre 
pâlcurile scuipătoare — tinerii au timp berechet pentru asta — apare cineva cu 
O CARTE (bună, nu de bulevard) în mână. Mi s-a întâmplat să văd și la plajă, 
unde atenţia zboară în fel de fel de topoi, numai nu literari!, fete și băieți cu 
cărți bune, clasice, cumpărate în urma promovării. Dar prea puțini sunt astfel 
de cititori, întrucât la fel de reale sunt și impozantele returnări din rețelele de 
chioșcuri și librării. Sărăcia să fie oare motivul necitirii? Și să nu aducem vor- 
ba de telefoane mobile, că mă și enervez, numai motivul răsăritei limpezeşte 
cât se poate de bine problema. "Totuși, prea încet, lectura capătă un caracter 
public. lar instrumentele de răspândire a maladiei lecturii împrumută uneori 
spiritul / simptomatica noii lumi cu vechile provocări și slăbiciuni. „Citesc, 
deci sunt sexy!” este un generic la care au aderat cu hurta internauțţii într-o 
campanie recentă, cu toate că nu probau, în mod sigur, nici cel mai mic grad 
de senzualitate în sens cărturăresc. În speranța că acest gen de păcăleli gene- 
rează un minim efect energizant în rândul cititorilor, se poate vorbi chiar de 
moralitatea unor astfel de acte ale libertății, mai ales dacă ne gândim la etica 
unei societăți profund necititoare. Astfel se încearcă o dublă detabuizare, o 
poziţionare aleatorie a valorilor pentru un exercițiu rațional și evident al op- 
ţiunii. 

În afară de îmbogățirea bibliotecilor cu cărți bune (în curând saţietatea de 
ediţii proaste și pseudoautori care-și publică opurile cum te-ai spăla pe mâini 
va fi o nouă problemă, pe lângă cea existentă graţie fructuoasei activități a 
cenzurii din perioada comunistă care a suprimat literatura autentică, susţi- 
nând maculatura ideologică), acţiunile de stimulare a lecturii sunt mai mult 
decât necesare, printre copii, dar și printre părinţii care le servesc, în primul 
rând, drept modele autoritare în sens larg. Singura performanță cu adevărat 
importantă pe care ar putea-o înregistra societatea actuală ar fi popularizarea 
cărții la modul clasic și tradițional. Contactul nemijlocit cu cartea ar trebui 
cultivat prioritar, pentru că ne lipseşte gustul elementar al cititului. Biblioteci- 
le cu liber acces la raft, generoase și luminoase, ar fi cele mai eficiente la aceas- 
tă etapă. Cu greu mi-aş imagina la noi o bibliotecă informatizată, până-n dinți, 
până în cele mai mici detalii şi operaţii, asemenea uneia europene despre care 
vorbea cu exaltare o colegă venită dintr-un program Erasmus de la Madrid: 
comandă de câteva cărți obținută în trei minute, prin ascensoare special des- 
tinate dimensiunilor şi greutăţii volumelor, inclusiv xeroxarea, instantanee și 
gratuită, a anumitor capitole, liniște desăvârșită, condiţii fizice de muzeu, fără 
a se pune nicicând problema lipsei surselor, oricât de rare sau necunoscute ar 
fi. La noi o astfel de instituţie ar fi cea mai dură închisoare, pentru că legătura 
noastră cu cartea, atunci când nu lipseşte, este una cu totul hazardată. Lumea 
din afară însă îşi organizează viaţa, inclusiv lectura. Cu toate acestea, frecven- 
tele încurcături care o supărau foarte mult pe aceeași colegă în bibliotecile 
ieșene pe mine una m-au făcut de multe ori norocoasă. Îmi amintesc chiar cu 
oarece încântare de una dintre întâmplări, când după o oră în care așteptam 
(cam plictisită) două cărți — prima de Maria Corti și alta de Iulia Kristeva —, 
am primit doar una pe care scria mare şi lat Influențele artei populare africane 
în creația lui Constantin Brâncuși, care mi-a trezit revelații plăcute şi pe care, în 
loc s-o întorc, am citit-o înainte de a părăsi biblioteca, plecam mulțumită de 
parcă aș fi câştigat la loto, zic de loto, mai ales, pentru că se vorbeşte despre 
acesta ca de o patimă; dădusem peste o carte bună fără să mă fi trimis (direct) 
la ea facultatea. Cu siguranță că și cărțile au destinul și libertatea lor, dar pro- 
babil că au parte și de multă tristeţe în viața lor de celuloză blestemată. 


Blestemată (în special de netiști şi de ifoșnici, de la IPHONE), iar trecerea 
pe CD, metempsihoza lor în biţi și amplasarea, prin zeci de inferne dantești, 
pardon, programe compatibile pentru citire — că şi calculatorul trebuie să fie 
capabil să citească —, pe o pagină virtuală („sub o pagină neroadă”? — intuiţia 
de foc a lui Eminescu, până și lexemul pagină este preluat de terminologia 
virtuală) le-a făcut o altă soartă. În primul și în primul rând pentru că omul 
nu intră pe internet deoarece nu intră în bibliotecă, ci din oricare alte motive. 
Netul nu înlocuieşte în mod premeditat necesitatea unei vizite la casa căr- 

ţii. Totuși se mai întâmplă și astfel. Lecturile pe internet sunt însă un soi de 
evaziune în lumea de dincolo, în care se produc revelații. Ideile fantomatice 
apar şi dispar printre rândurile iluzorii, din care e imposibil să-ţi aminteşti 
detalii gutenbergiene despre josul sau susul paginii, despre o pagina pară sau 
impară, aflată pe dreapta sau pe stânga, pentru a reveni... O simplă rotiță de 
mouse îţi poate aduce pagini și ți le poate spulbera din fața ochilor fără foșnet 
şi fără timp. O tentaţie a libertăţii nesperate a cărții. Totuși, este unul dintre 
cazurile în care o condiție materială poate reda o libertate mai mare decât 
pura virtualitate stăpânitoare a timpului și spaţiului, întrucât lutul nostru cel 
de toate zilele își revendică dreptul la o integrare substanţială în lumea în care 
se mişcă. În plus, o lectură pe internet se deosebeşte prea puţin de o lectură în 
limba română cu alfabet chirilic sau ieroglife japoneze. Lipsa diacriticelor sau, 
și mai bine, înlocuirea vocabulelor întregi cu minunăţii grafice inimaginabile 
îţi creează o autentică stare de halucinație proprie aflării unui organism lutos 
în lumea de dincolo. O nouă eră babeliană în care oamenii vorbindu-și în ace- 
eași limbă, din negură de vremi, în intenţia de a-şi aboli condiţia, nu se înţeleg. 
Tentaţia acestei libertăţi însă rămâne o realitate la care nu mai putem renunța. 


Citind o carte în dimensiune materială, aceasta te poate şi ucide, contactul te 
poate otrăvi ca la Eco în sens direct, dar şi indirect, pentru că este mai cople- 
şitoare decât o carte ca un abur. În sfera virtuală, pierderea alienantă a repe- 
relor este la fel de ucigătoare. Sărind din mit în mit, omul şi cărțile îşi răsfiră 
libertăţile concentrice în oaza unei lumi veșnic mișcătoare, în care cel dintâi, 
oricât ar încerca să trișeze locuind în afara cărții, pentru a face față agresiunii 
imediate a mediului în care își duce existenţa, va sfârși prin a face cultură, din 
fericire..., pentru că nu a inventat-o cineva anume, dar ne este proprie, este 
o valoare ontologică, tristețea e însă că o astfel de experiență durează prea 
mult, iar memoria generaţiilor trecute nu se moşteneşte într-o formă direct 
aplicabilă, așa încât trista libertate a cărților se datorează unei fatalități sisifice. 

Vasile GAVRILAN 


| De ce nu citesc studenții? 


t 
V.G. — student, Facultatea 
de Istorie şi Filozofie, U.S.M., 
Chişinău. 


Ar / aş fi trebuit / putut să folosesc ghilimele- 
le. Pentru titlu. Pentru că întrebarea e, în pofida 
primei impresii, atât de optimistă și, prin aceas- 
ta, atât de străină de convingerile mele, încât s-ar 
fi impus să mă raportez la ea doar ca la un citat. 
Pentru că întrebând „De ce nu citesc studenții? ”, 
apare tentaţia de a crede că citesc toţi ceilalți. Că 
citesc, de exemplu, ziariștii (în afara textelor care 
trebuie redactate) sau medicii (în afara fişelor me- 
dicale și a rețetelor de farmacie), sau profesorii și 
învățătorii, măcar cei de limbă şi literatură (în afa- 
ra compunerilor și eseurilor scrise de către elevi), 
sau politicienii (ei, aş!). Poate ar fi cazul să-mi fac 
curaj şi să reformulez: „De ce nu (mai) citesc stu- 
denţii?”. Dar iarăși nu cred că vor fi citit ei vreoda- 
tă în asemenea proporţii, încât să ne facă a întoar- 
ce fețele noastre spre acea perioadă cu o plăcută și 
nesilită surprindere, trecând peste nostalgii de fe- 
lul: tot ce „a fost” era mai frumos, era mai sănătos, 
era mai bine. Era mai bine, zic, să folosesc totuşi 
ghilimelele. Pentru că eu aș întreba, trecând pes- 
te constrângerea de a nu molipsi pe cineva cu un 
pesimism indecent, „De ce nu se citeşte?”. Şi iarăși 
nu cred că am suficientă convingere să-l antepun 
pe „(mai)” lui „se citeşte” Dar să vedem. 


Să zicem că secolul lui Eminescu este un reper în 
această privinţă. Atunci pașoptișştii au creat o lite- 
ratură cu atribut de instituţie, una respectată și as- 
cultată. Atunce vreme un articol bine scris într-o 
foaie serioasă avea înrâurirea în stare a tulbura un 
oraș întreg sau, dimpotrivă, de a-l domoli, după 
cum cerea situațiunea. Pentru că oamenii citeau! 
Era o modă! Răsfoiai gazetele dimineaţa la o cafea 

sau la o ţigară, schimbai o impresie la prânz, în pauza de masă (cine o fi avut-o), 
cu prietenii, colegii sau poate cu străinii aflaţi în trecere (pentru că era inte- 
res, domnule, să se afle ce se scrie!), iar seara, la cină sau după, dezbaterile 
erau cele mai aprige și decisive, cu toate argumentele și contraargumentele 
strânse peste zi. Ce vremuri! Acum Știrile de la ora 8 seara de la PRO TV în 
doar jumătate de oră te trec prin toate stările şi-ţi aduc mai multă informaţie 
decât aduna Eminescu, redactor al „Limpului”, într-o zi întreagă de muncă! Te 
incită, te indignează, te scandalizează, te dezgustă, te plictisesc, pentru ca să 
sfârșească prin a te linişti că în țară totul e în regulă, străjerii TV veghează la 
siguranța noastră, așa că „dormi în pace, fie-ţi somnul dulce”! 


Bun. S-ar putea crede că astăzi televizorul și radioul au luat locul gazetelor. 
S-ar putea crede că situaţia presei scrise de la noi este similară, într-o propor- 
ţie oarecare, cu toate celelalte din vest (la care totuși nu ar trebui să ne rapor- 
tăm de fiecare dată orbește ca la nişte etaloane de o valoare irefutabilă). Prin 
urmare, aceasta e starea generală a mileniului III şi, să recunoaștem, mai de fi- 
ecare dată când „mileniul III” este adus ca argument, suntem ușor zdruncinați 
în convingeri şi predispuşi spre concesie de teama că ne-a luat-o civilizaţia pe 
dinainte și nu mai suntem în stare să ținem pasul cu ea. Poate că da, suntem 
anacronici, perimaţi, demodaţi, inadaptaţi, încă ne mai încăpățânăm să redac- 
tăm şi să scriem în reviste şi ziare, să le cumpărăm și să le mai citim încă. Poate. 
(Deşi...) Dar când această judecată vizavi de rolul actului de a citi se extinde 
şi asupra cărţilor, în general, sau a celor de literatură artistică, în special (pe 
care niciun şef de la serviciu nu te va întreba dacă le-ai citit și nici nu-ţi va cere 
să o faci, pentru că aceasta n-o să-i crească lui profitul și pentru că nici el nu a 
făcut-o, în cazul în care nu se dovedeşte a fi și el anacronic, perimat, demodat 
sau inadaptat), atunci nu mai trebuie să-mi fac curaj pentru a afirma oricând, 
oricui şi oriunde că ceva nu e în regulă! — o fac chiar cu suficientă indignare. 
Da, suntem săraci și, înainte să cumpărăm un volum de 36 de lei de la „Adevă- 
rul”, ezităm în fața chioşcurilor de ziare cu gâtul întins spre ghișeu. Ne gândim 
că poate e mai cuminte să cumpărăm, în schimb, o pereche de mănuși, de 
exemplu, sau un bec, sau niște baterii pentru telecomandă... (tele!). Adevărul 
(nu ziarul) este dur și este comod să ne ascundem după el, să zicem că nici 
măcar „Adevărul” (ziarul), cu toată campania sa, nu ne poate determina să 
cumpărăm cărți. Poate. Dar să întrebăm altfel: câte cărți din cele 100 le-aţi 
citit, nu cumpărat sau colecționat (mania de a colecționa poate fi percepută 
Chiar ca o perversiune, atâta timp cât e vorba doar de o preocupaţie futilă de 
a aduna cu religiozitate fiecare număr, de a poseda o bibliotecă, una care să 
strălucească în celofan)? Cine a luat lista celor „100 de cărți pe care trebuie să 
le citeşti” („să le ai” înseamnă, cu alte cuvinte, să scoţi banii și să le cumperi — e 
o tehnică de persuasiune cam indecentă, dar ce este decent în marketing?) şi 

a purces în căutarea lor pe la biblioteci (e gratuit!) pentru a uzita, cel puţin, de 
autoritatea „Adevărului, care e şi ea pe degeaba? Anume în răspunsul acestor 
întrebări se află chintesenţa articolului nostru. 


Dar să revenim la studenții noştri (sau e musai să precizez... de la Litere? hm- 
hm, şi Jurnalism, şi Limbi străine? deoarece toți ceilalți nici nu vor afla vreo- 
dată că s-a vorbit despre ei aici pentru a merita efortul de a o și face). Așadar, 
ce şi cât citesc literaţii noștri de mâine, filologi, jurnaliști sau traducători? Sau 
să începem din capul locului cu „dacă” pentru a scurta drumul până la răs- 
punsul-întrebare „de ce nu...?” cu care am și început, de altfel, această diatribă 
(mi-ar plăcea să o cred astfel, deşi această noțiune impune, imperativ, prezen- 
ţa în context a unor destinatari care să se simtă vizaţi și să ia, eventual, atitu- 
dine, or studenţii noștri nu citesc!)? În primul rând, pentru că nu există interes. 
Sau da, există. Cel de a se transfera, de exemplu, la altă facultate (FRIȘPA, 
Drept) unde, evident, nu va mai trebui să citească. Iar despre cei care rămân și 
nu mai au încotro, ci trebuie să citească, apare întrebarea: ce şi cum citesc? Un 
lucru făcut cu de-a sila n-are nicio şansă de a dăinui, ba, dimpotrivă, de cele 
mai multe ori, are efect invers. 


Dar în condiţiile implementării Procesului de la Bologna (e o justificare foarte 
comodă, să recunoaștem), când învățământul se face contra cronometru, ni- 
ciun profesor nu mai catadicsește a-și întrerupe cursul pentru a medita asupra 
acestei probleme (hm, împreună cu studenţii), pentru că, din clipă în clipă, 
se va auzi sunetul la recreaţie. Cu toate acestea, e un lucru firesc ca la fiecare 
prelegere să se facă apelul timp de un sfert de oră atât de preţios! Sau orarul 
acesta îmbâcsit de informatică, cultură fizică, psihologie, pedagogie și / sau 
psihopedagogie!, gender educaţional sau cum s-o mai fi numit, limbi moar- 
te, precum greaca veche, care toate nu au nicio tangenţă practică cu limba și 
literatura (desigur că au, până şi matematicile sunt scrise în română, face-ţi 
loc şi matematicilor!). Unde să mai fie loc și timp, de exemplu, a întreba un 
student — așa cum făcea profesoara mea din liceu — ce ai mai citit (așa, din 
capul tău) și să-l asculți cum povestește despre lectura care i-a făcut plăcere. 
Daţi-le copiilor să citească! Orice!, la urma urmelor, numai să o facă! Un sin- 
gur îndemn de a te duce singur la biblioteca cutare (care să nu fie umplută 
cu literatură de bulevard), pentru a-ţi alege după propriul gust orice carte îţi 
pare mai colorată, valorează mai mult decât toate îndrumările doctorilor și 
profesorilor universitari de apoi. Consuetudo altera natura est (Obișnuinţa e 
a doua natură). Jos, în școală, se formează intelectualitatea. Un copac crescut 
strâmb nu se mai poate îndrepta. Universitatea trebuie să vină ulterior pentru 
a reașeza toate cunoștințele elevului, pentru a alege grâul de neghină, astfel 
încât studentul să conștientizeze singur valoarea lecturilor sale. Dar, oricum 

şi oricând, inexpugnabil rămâne un singur și etern principiu: nicio carte ci- 
tită nu-ți dăunează! Pentru a determina studentul sau omul matur, până în 
albeața senectuţii, să discearnă valoarea unei cărți dintr-atâtea rebuturi literare, 
să-şi însușească facultatea de a selecta sau măcar a solicita recomandarea unei 
autorități pentru a ajunge la ceea ce numea Pliniu cel Tânăr „a citi mult, nu 
multe”. Anume copilului trebuie să i se cultive deprinderea de a citi. De acolo, 
de jos, de cât mai jos. De acolo și de atunci m-a subjugat sacralitatea lecturii, 
de am ajuns să vorbesc acum despre ea poate cu oarece fanatism. Pentru că 
ştiu: actul lecturii valorează mai mult decât orice universitate sau academie! 
Pentru că ştiu: o instituţie în care s-ar cere lectură, lectură și nimic altceva 
decât lectură, ar plămădi filologi bine pregătiți, depășindu-i pe rătăciţii în cele 
mai complete şi atrăgătoare gramatici care au fost scrise vreodată (dar care 
încă n-au fost!). Şi da, știu, mai presus de toate, că această instituţie ar dărui 
societăţii, înainte de orice fel de specialiști, oameni. După ce ai citit o bibliote- 
că, în pofida aparenţelor, poţi să te apuci liniștit de cea mai indigerabilă mate- 
matică. Şi da, cred că beneficiile actului lecturii nici măcar până în prezent nu 
au fost înțelese și apreciate la justa valoare. De aceea mă gândesc la imperioasa 
necesitate a unui studiu asemănător celora de le auzim câteodată pe la radio 
sau televizor cum că savanții de la cutare celebră universitate de prin America 
au descoperit că, de exemplu, o zi de lectură echivalează cu o lună de studii 
liceale sau că o anume enciclopedie citită echivalează cu însăși diploma de 
bacalaureat sau, de ce nu, cu o licenţă de universitate! 


Cât despre „Limba Română” și profesorii mei de la Facultatea de Litere? Poa- 
te că ar fi cazul să mizez pe programul lor supraîncărcat, pe lipsa timpului de 
a mai răsfoi acest număr și a-mi descoperi aceste rânduri, deși nu cred să am 
acest noroc (ba chiar, măcar în privinţa lor, mi-ar place să ştiu că... citesc). 
Pentru că mi-ar fi mai uşor să trec impasibil pe lângă Domniile Lor pretinzând 
că n-am scris nimic. Altminteri va trebui să le înfrunt indignarea sau nedume- 
rirea ce le-o va fi provocat tonul cuvintelor mele, ştiindu-mă un student atât 
de mediocru (mie îmi place mai mult rebel, dar aceasta e altă chestiune), care 
niciodată nu citește ce şi când i se cere. Dar dacă Domniile Lor nu s-au lăsat 
vreodată interesaţi dacă, ce şi cât citeşte cutare sau cutare student, în afara lis- 
tei „cerute de programă, aceasta e, ziceam, altă chestiune. 

Interpretarea textului literar: 

Blaga. Poezii comentate. 

Marcela Vâlcu-Şchiopu), 
a XI-a (coautor Marcela 


Vâlcu-Şchiopu), a XI 

(coautor Mihai Cimpoi), a 

(coautor Vlad Pâslaru). 


Interpretarea operelor poetice în procesul predării 
literaturii în şcoală este o operaţie destul de dificilă, 
dat fiind faptul că poezia, în perioade estetico-li- 
terare distincte, comportă o logică deosebită de 
cea a prozei. „Aplicaţi poeziei logica după care se 
conduce proza - afirma distinsul poet și teoretician 
al simbolismului Alexandru Macedonski — poezia 
poate fi logică, dar nu mai e poezie. Logica poeziei 
este nelogică într-un mod sublim.” Diferenţa fun- 
damentală între poezie și proză trebuie căutată, 
înainte de toate, la nivel semantic, întrucât „sensul 
poetic este rezultatul conlucrării, al interdepen- 
denţei dintre semnificant și semnificat. Iar interde- 
pendenţa este o trăsătură definitorie a structurii, în 
cazul de față a frazei poetice ca structură ce angre- 
nează, deopotrivă, expresia şi sensul” (Grigore Țu- 
gui, Interpretarea textului poetic, Iaşi, 1997, p. 26). 
Prin urmare, natura specifică operei literare lirice 
conferă un statut aparte și procesului de decodare 
a mesajului ei. În cele ce urmează ne vom referi la 
câteva metode şi procedee, ce pot fi aplicate cu suc- 
ces în procesul studierii unei poezii: 


1. Brainstormingul cu mapa de imagini 


Ca metodă de lucru, brainstormingul cu mapa 
de imagini valorifică asociaţia mentală a fiecărui 
elev, stimulează ideile, evită blocajul de orice na- 
tură (cognitiv, emoţional). Procedura de aplicare 
a metodei respective este următoarea: 


- După lectura cognitivă a poeziei, se lansează 
problema în fața clasei (ex.: „Ce realitate desco- 
peră / creează G. Bacovia în poezia Lacustră?”); 

- Se organizează un brainstorming oral cu clasa (elevii propun diverse varian- 
te de răspuns, manifestând o imaginaţie total liberă); 


— Se prezintă clasei o imagine (ex.: Îngerul călător de Gustav Moreau); 


- Urmează brainstormingul individual (în tăcere) inspirat de imagine. (Fieca- 
re elev notează toate ideile ce-l „asaltează” în urma receptării imaginii, având 
ca reper întrebările: „Ce sugerează imaginea?”, „Ce idei îți apar privind-o?”); 


- Pentru a obţine cât mai multe idei, profesorul poate recurge la a doua ima- 
gine, asemănătoare cu prima ori total diferită din punctul de vedere al atmo- 
sferei create, procedura de lucru fiind aceeași; 


- Se formulează concluzia pe marginea problemei enunțate, pornindu-se de 
la ideile expuse pe parcursul brainstormingului (ex.: „Autorul creează / des- 
coperă în poezia Lacustră o realitate care îi striveşte orice inițiativă de a intra 
în contact cu lumea, desființându-l ca individ”). 


Menţionăm că profesorul, optând pentru lucrul în grup ca formă de organiza- 
re a activităţii elevilor, poate formula chiar din capul locului mai multe între- 
bări (ex.: „Ce stări trăieşte eul liric al poeziei?”, „Care sunt obsesiile eului liric?”, 
„Care sunt simbolurile poeziei şi ce sugerează ele?”, „Ce temă abordează autorul 
în opera respectivă?” „Care sunt motivele ce contribuie la realizarea temei?” 
etc. ), fiecărei echipe revenindu-i una dintre ele. Brainstormingul se organizează 
în baza aceleiași / acelorași imagini. Desigur, profesorul va alege cu mult dis- 
cernământ imaginea / imaginile care va / vor provoca asociaţiile mentale ale 
elevilor şi care-i va / vor ajuta totodată să soluţioneze sarcinile de lucru. 


2. Jocul figurilor de stil 


Este un procedeu care contribuie la dezvoltarea capacităţilor creative ale ele- 
vilor, a imaginaţiei, având la bază asociaţia şi compararea ca operaţii ale gândi- 
rii. Procedura de aplicare a tehnicii respective este următoarea: 


- Se propun elevilor termenii-cheie ai poeziei (ex., poezia Iarna de V. Alec- 
sandri — iarnă, nori, troiene, fulgi, plopi, întindere, sate, soare, sanie); 


- Elevii atribuie fiecărui cuvânt însușiri, acţiuni neobișnuite, obținând astfel 
sintagme inedite. Pentru a le facilita munca, profesorul le poate oferi următo- 
rul model: 


iarna (cum este?) Omu îi PEE STEN PCR DRE II 
iarna (ce face?) One drd aie TARS PREEN 
întindere (ce fel de?)  ............... Daci atasa ta pt ul eati 


fulgii sunt asemenea  .sssssssessssrseressssssssesssse 

- Se discută, din perspectiva originalității și a conotaţiilor, îmbinările de cu- 
vinte formate („Care place mai mult și de ce?”, „Ce semnificații comportă?”); 


- Elevii selectează din operă îmbinările de cuvinte în componenţa cărora in- 
tră termenii-cheie cu care au lucrat până în acest moment (cumplita iarnă, 
iarna cerne, nori de zăpadă, troiene lungi, călătoare, fulgii zbor, plutesc ca un 
roi de fluturi albi etc.); 


— Se compară îmbinările de cuvinte alcătuite de elevi cu cele din text; („In 

) pi 
ce măsură s-au apropiat de variantele scriitorului?”, „Care sunt asemănările, 
deosebirile?” etc.); 


- Se descifrează conotațiile sintagmelor atestate în operă, avându-se în vedere 
ineditul expresiei, forța de sugestie, viziunea autorului asupra celor descrise, 
stările trăite, materializate în sistemul figurilor de stil. 


În alte cazuri, elevii, uniţi în grupuri, rezolvă sarcini de lucru diferite, cum 
ar fi: să găsească epitete pentru termenii-cheie ai operei propuși de profesor 
( grupul I), să construiască expresii metaforice cu aceiași termeni (grupul II), 
să alcătuiască comparații (grupul III), personificări (grupul IV). În continua- 
re, procedura de lucru rămâne aceeași: expresiile elevilor vor fi comparate cu 
ale scriitorului, atestate în text. 


3. Pictura verbală 


Cercetătoarea Eliza Botezatu, în lucrarea Teoria și metodica compunerii (Editu- 
ra Lumina, Chişinău, 1978, p. 158), propune câteva sugestii cu privire la mo- 
dul de aplicare a procedeului în interpetarea poeziei Război de Grigore Vieru. 
După cum subliniază autoarea, pictura verbală constă în analiza poeziei de o 
aşa manieră, încât elevul ar avea parcă în față pânzele pictate în baza tablouri- 
lor desprinse din opera literară. Astfel, în desenul descris elevii vor opera cu 
noţiuni precum: fundal, prim-plan, plan secund, contururi, tonalități calde / 
reci, pată de culoare, armonii cromatice, tonuri stinse, compoziție mono- / 
biplanică, contrastul / asemănarea planurilor, atmosferă, stări sufletești etc. 


Interpretând, bunăoară, poezia Lacul de M. Eminescu prin intermediul pictu- 
rii verbale, elevii îşi vor imagina că au în față trei pânze, acestea corespunzând 
celor trei tablouri ale operei: a) imaginea lacului, b) idila închipuită, c) con- 
semnarea unei realități triste (trezirea din vis). Întrebările profesorului vor 
ţine tocmai de noțiunile-cheie indicate mai sus. Iată câteva dintre ele: „Ce 
alcătuieşte prim-planul / planul secund, fundalul pânzei întâi / a doua / a 
treia?”, „Numiţi detaliile care compun imaginea lacului, a idilei, a suferindului 
din iubire”, „Ce culori domină în fiecare dintre aceste planuri?”, „Raportaţi 
culorile respective la stările sufletești trăite de eul liric”, „Cum sunt distribuite 

culorile și cum contribuie ele la crearea atmosferei?”, „Care este rolul planului 
secund / al fundalului în transmiterea mesajului?”, „Care sunt petele de cu- 
loare ce conferă lumină prim-planului / planului secund / fundalului?”, „Ce 
tonalități (calde, reci) domină tabloul?”, „Comparaţi tonurile şi atmosfera ce- 
lor trei pânze. Prin ce se aseamănă / se deosebesc ele?”, „Care este motivul 
schimbării acestor tonalități de la o pânză la alta?”, „Ce procedeu a utilizat 
pictorul pentru a scoate în evidenţă, din punctul de vedere al cromaticii, al 
stărilor de spirit create, asemănarea dintre pânza întâi și cea de-a doua ori 
deosebirea dintre pânza întâi și pânza a treia?” „Intitulaţi fiecare dintre pânze”. 
Desigur, întrebările pot continua. Important este ca toate să-i ajute pe elevi să 
pătrundă în atmosfera poeziei, să înțeleagă specificul compoziţiei, asemăna- 
rea şi contrastul planurilor celor trei tablouri, efectul armoniilor cromatice, în 
special în tablourile întâi şi al doilea, rolul detaliilor în transmiterea unei stări 
de spirit ori a mesajului în genere. 


4. Metoda PRES 


Metoda ajută elevii să-şi exprime opinia cu privire la problema abordată în 
operă, le dezvoltă capacitatea de argumentare. Procedura de aplicare prevede 
respectarea a patru pași, aceştia fiind scriși din timp pe un poster: 


P. - Exprimaţi-vă punctul de vedere; 

R. — Faceţi un raționament (judecată) referitor la punctul de vedere expus; 
E. — Daţi un exemplu pentru clarificarea punctului de vedere; 

S. — Faceţi un rezumat (sumar) al punctului vostru de vedere. 

Aceşti paşi, precum şi exemplul-model scris din timp pe un alt poster de pro- 


fesor, îi vor ajuta pe elevi să-și formuleze mai lesne răspunsurile. Mai jos pro- 
punem un posibil model: 


„Care este procedeul de compoziţie utilizat de A. Suceveanu în poezia De dra- 
gul tău?” 

P. - Procedeul de compoziţie utilizat de A. Suceveanu în poezia De dragul tău 
este inelul compozițional. 


R. - Conform specificului procedeului în cauză poezia începe și se termină cu 
același vers, obținându-se astfel o simetrie perfectă și accentuarea unei idei. 


E. — „De dragul tău m-am înnorat și-am nins /.../ Păcat de-atâta iarnă ce-ai 
minţit-o” — acestea sunt versurile inițiale ale poeziei, reluate în finalul ei. 


S. — lată de ce eu consider că procedeul utilizat în poezie este inelul compo- 
zițional. 


Având aceste două mostre, elevii vor propune următoarea rezolvare a proble- 
mei formulate mai jos: 

„Cum e resimţită trecerea timpului de către eroul liric al poeziei Fiinţa iubitei 
de Liviu Damian?” 


P. - Trecerea timpului e resimţită de eul liric ca destin implacabil și ca timp al 
morții inevitabile. 

R. — Totul: floare, râu, codru, munte, om este supus forței lui Cronos, care 
secătuiește, nimicește, destramă. 


E — În text pot fi atestate mai multe imagini care sugerează ideea de mai sus: 
„floarea păleşte”, „frunza se trece”, „codrul se-nfioară”, „tata-pământul /.../ cu 
trecerea anilor vlaga și-o pierde”. 


S. — Atât raționamentul, cât și exemplele aduse confirmă opinia mea că, în viziu- 
nea autorului, timpul înseamnă trecerea inevitabilă a omului prin această lume. 


5. Algoritmizarea 

Ca metodă de învățământ, ce „angajează un lanţ de exerciţii dirijate, integrate 
la nivelul unei scheme de acţiune didactică standardizată” (Sorin Cristea, Dic- 
ționar de pedagogie, Editura Litera Internaţional, Chișinău — București, 2000, 
p. 12), algoritmizarea ar putea fi contestată de unii profesori-practicieni, mai 
ales în cazul studierii operelor lirice, tocmai din cauza că activitatea elevilor 
„urmăreşte îndeplinirea sarcinii de instruire în limitele demersului prescris de 
profesor în sens univoc” (idem, p. 12). Cu toate acestea, explorarea resurselor 
metodei, dincolo de limitele caracterului său standardizat, contribuie la însu- 
şirea de către elevi a unor scheme de comentariu al operei literare lirice, care, 
la rândul lor, îi vor ajuta să-și formeze capacităţi de a elabora treptat propriile 
scheme aplicabile la diverse texte, în diferite circumstanțe didactice sau ex- 
tradidactice. Algoritmul de interpretare a unei poezii include o succesiune de 
operaţii și anume: 

a) descoperirea elementelor de structură (părţi, tablouri, strofe) şi a proce- 
deelor de compoziţie prin care se formează un întreg (antiteză, paralelism, 
retrospecţie etc.); 


b) relevarea sentimentului dominant (ex., iubirea), a stărilor lirice trăite (ex., 
regret, fericire, teamă); 


c) consemnarea motivului / motivelor prin care este abordată tema operei 
(ex., motivul dorului); 


d) identificarea elementelor (a figurilor de stil) care pun în lumină substanța 
artistică a operei și descifrarea sensurilor lor conotative şi denotative; 


e) definirea modului în care se individualizează imaginile artistice (au statut 
de cuvinte-cheie ale operei, de laitmotiv; sunt plasate la începutul / la sfârşi- 
tul versului pentru a atrage atenția etc.); 

f) formularea temei operei (iubirea); 
g) raportarea titlului operei la mesajul ei; 


h) elucidarea viziunii autorului vizavi de problema de viață abordată: (a) iubi- 
rea înseamnă suferință; b) iubirea este o energie acaparatoare etc. 


6. Jocul didactic 

Înţeles ca „anticipare și pregătire în vederea depășirii dificultăţilor pe care le 
ridică viaţa” (Karl Groos), ca „exersare artificială a energiilor care, în absen- 
ţa exersării lor naturale, devin într-o asemenea măsură libere, încât își găsesc 
debușeul sub forma unor acțiuni simulate în locul unora reale” (Spencer) ori 
ca „spaţiu al afirmării puterii şi dominaţiei de care copilul se simte frustrat în 
viața reală” (A. Adler), jocul didactic a devenit pentru mulți oameni de cul- 
tură o problemă de meditaţie importantă, fiind interpretat ca o componentă 
majoră a existenţei. 


Poezia, în înțelesul ei originar, este mai aproape de joc decât celelalte domenii 
ale vieţii spirituale. Toate dimensiunile poeziei - modelele prozodice (mă- 
sură, ritm, rimă), mijloacele poetice (inversiunea, repetiţia etc.), formele de 
exprimare (lirică, epică, dramatică) — îşi au originea în joc. „Poezia este o funcție 
ludică. Ea se desfășoară într-un spaţiu de joc al minţii, într-o lume proprie 
pe care și-o creează mintea, o lume în care lucrurile au alt chip decât în viața 
obişnuită și sunt legate între ele prin alte legături decât prin cele logice”, subli- 
niază J. Huizinga în Homo ludens. Utilizat, prin urmare, ca tehnică de lucru în 
procesul de studiere / interpretare a operelor lirice, jocul didactic poate de- 
veni și factor de dezvoltare a capacităților creative ale elevilor, de potenţare a 
calităților lor native. Ținând cont de natura jocului, de atributele (dihotomia 
joc — muncă, aspectul teleologic, supermotivaţia, omniprezența satisfacției, 
eliberarea de conflicte) şi categoriile lui (Jean Piaget în lucrarea La forma- 
tion du symbâle chez l'enfant clasifică jocurile în: 1. jocuri-exerciţiu; 2. jocuri 
simbolice; 3. jocuri cu reguli), profesorul de literatură le va oferi discipolilor 
posibilitatea de a se juca, determinând configurarea unui univers al emoţiilor 
şi senzaţiilor lor, transferate într-o formă nouă, aceea a propriului text. Cea 
mai simplă activitate ludică sunt jocurile-exercițiu. Printre acestea se înscriu 
şi următoarele: a) jocul-exercițiu de restabilire a unui cuvânt, a unui vers, a 
unei imagini pierdute din operă; b) jocul-exerciţiu de alcătuire a unui text în 
baza imaginilor-cheie ale poeziei; c) jocul-exerciţiu de creare a unui nou text 
care să aibă la bază tema și motivele poeziei studiate; d) jocul-exercițiu de 
alcătuire a unor texte cu diferite tipuri de rimă, picior de ritm, cu măsură vari- 
ată sau în vers alb. Aceste texte ale elevilor pot fi aplicate, ulterior, în procesul 
de studiere a operei literare, ele fiind comparate cu cel al scriitorului din mai 
multe puncte de vedere. 

Profesorii preuniversitari Ana și Mircea Petean, în cartea Ocolul lumii în 50 de 
jocuri creative, propun un şir de jocuri de imaginaţie, utilizate în cadrul cercu- 
lui literar ori al laboratorului de creaţie, unele apropiindu-se, într-o oarecare 
măsură, de jocurile cu reguli. 


Pornind de la sugestiile autorilor lucrării, am considerat că mai multe dintre 
aceste jocuri pot fi aplicate şi în procesul de studiere a textului artistic liric. În 
cele ce urmează ne vom referi la câteva dintre ele. 


7. Ideea migratoare 


Cu ajutorul acestei tehnici elevii, mai ușor, descifrează limbajul conotativ al 
poeziei, pot folosi cât mai nuanțat resursele limbii, având ca element de com- 
parare propriul text cu modelul literar. Procedeul mai poate fi folosit şi în ca- 
zul studierii poeziei cu vers alb ori a diferitor figuri de stil. 


Procedura de aplicare și regulile jocului respectiv sunt următoarele: 


a) sunt selectaţi din operă 4-5 termeni, de regulă, cei de bază (ex., ramuri, lac, 
stele, durere, gând din poezia Și dacă de M. Eminescu); 


b) se caută un predicat pentru ultimul cuvânt din acest şir de cuvinte (ex., 
gândul se înalță); 


c) se deduce ideea din propoziția formată (în cazul nostru e cea de zbor, de înălțare); 


d) se alcătuiesc propoziţii noi, dezvoltate, căutându-se alte predicate pentru 
fiecare dintre celelalte patru cuvinte. În acest caz, vor fi respectate câteva re- 
guli: propoziţiile trebuie să exprime aceeaşi idee (de zbor); fiecăruia dintre 
cele patru cuvinte e necesar să i se atribuie un sens figurat (ex., „Ramurile îşi 
îndreaptă privirea spre soare”; „Durerea a pătruns în marea lumină” etc.) 


e) se „aranjează” cele cinci propoziții formate într-o anumită ordine, fie la voia 
întâmplării, fie conform unei opțiuni motivate a elevului („Aşa-mi place mai 
mult”, „Consider că există o mai mare legătură între enunţuri” etc.); 

f) se implică propria subiectivitate: elevul alcătuieşte o ultimă propoziție (a 
şasea) în prelungirea ideii migratoare (de regulă, această propoziție, care poa- 
te fi dezvoltată ori nedezvoltată, are statutul unei concluzii); 

g) se intitulează textul creat; 


h) se analizează textele elevilor din punctul de vedere al mesajului și al modu- 
lui de transmitere a lui; 

i) se compară textele elevilor cu opera literară respectivă din perspectiva mesa- 
jului (exprimă același mesaj ori diferite), a relaţiilor dintre cei cinci termeni-cheie, 
cu alte cuvinte, a forței de sugestie pe care ei o dobândesc în urma acestor relaţii 
(ex., „Ramurile își îndreaptă privirea...” „Ramurile bat în geamuri”); 


j) se formulează concluziile pe marginea operei studiate. 

8. Texte calchiate 


Prin acest joc didactic elevii însușesc diferite tipuri de structuri lirice, proce- 
dee de compoziţie, modalități de exprimare artistică. 


Procedura de aplicare este cât se poate de simplă. Elevilor li se propune, 
atunci când este posibil, scheletul trunchiului textual (fie înainte de studierea 
operei, fie în procesul de comentariu propriu-zis al ei ori la etapa de încheie- 
re), pe care îl completează conform propriei înțelegeri și sensibilități. Astfel, 
poezia Emoţie de toamnă de Nichita Stănescu poate sugera ideea unor texte 
construite pe următoarea schemă: 


A venit toamna, acoperă-mi inima cu ceva, 


Casta „ori mai bine cu... 
Mä tem Că anniina P 
2 EPEE EEEE AE E EEE E E EEE ES j 
t RAE ARIE ARE EE ta j 
Şi atÜnCi asni j 


Având această schemă, elevii vor putea construi fără mari dificultăți un nou 
text, pe care, în continuare, ca și în cazul ideii migratoare ori al jocurilor-exer- 
cițiu nominalizate mai sus, îl vor compara cu opera literară studiată (de pildă, 
relaționaţi, din punctul de vedere al semnificaţiilor şi al modului de exprima- 
re, expresiile: „Acoperă-mi inima cu focul iubirii tale” şi „Acoperă-mi inima 
cu umbra ta”), formulând concluziile de rigoare. Iată și un eventual text ilus- 
trativ creat în baza tehnicii „Texte calchiate”: 


A venit toamna, acoperă-mi inima cu ceva, 

Cu-n strop de lumină ori mai bine cu focul iubirii tale. 

Mă tem că n-am să te mai văd, uneori, 

că am să te pierd dintr-o greșeală, 

din a mea greșeală, 

că ai să fugi departe, 

Şi-atunci fug şi eu, dar fug spre tine, spre sufletul tău. 

În concluzie, menționăm că modernizarea procesului de învățământ, în general, 
şi a predării literaturii române, în special, se poate realiza atât prin aplicarea, în 
actul de interpretare a operei literare, a unor metode, procedee noi de lucru, cât 
şi prin îmbogățirea celor vechi cu noi posibilități de organizare și transmitere a 
informaţiei. Desigur, din diversitatea de tehnici, profesorul le va alege pe acelea 
care îi vor ajuta pe elevi să descifreze mai uşor semnificaţiile textului artistic. 

Onomastica românească, acest sistem lexi- 
cal-onimic al limbii române, s-a constituit și a 
evoluat timp de secole și milenii, fiind condiţio- 
nat de factori lingvistici şi extralingvistici. Fiece 
epocă, fiece etapă de dezvoltare a societății uma- 
ne a favorizat apariţia anumitor categorii de uni- 
tăți onimice. În onomastică şi-au găsit reflectare 
aspecte definitorii din viața materială și spirituală 
a oamenilor: ocupațiile, tradițiile, obiceiurile, cre- 
dinţa. Unele nume proprii geografice şi de persoa- 
ne evocă evenimente, fapte și întâmplări demult 
consumate, altele redau starea socială, fiscală sau 
juridică a populaţiei. Numeroase sunt toponime- 
le ce au la bază particularităţile fizico-geografice și 
naturale ale terenului. 'Toponimele și antroponi- 
mele adesea reprezintă cuvinte și forme rar folosi- 
te în prezent sau demult ieșite din uz. 


Numele proprii exprimă un anumit conţinut, co- 
munică o anumită informaţie (lingvistică, istori- 
că, geografică etc.). Nume lipsite de sens onimic 
nu există, după cum nu există cuvinte lipsite de 
semnificaţii, fără valoare semantică şi funcţională, 
fără utilizare în vorbirea curentă. Onimicele, nu- 
mele topice și de persoane, nu pot fi adaptate la 
o altă limbă, modificate sub aspectul formei sau 
substituite cu alte nume, la întâmplare, cu orice 
ocazie, după placul oricui. Deosebit de grave sunt 
cazurile de scriere și rostire incorectă, de tran- 
scriere eronată a numelor proprii dintr-o limbă 
în alta. Acestea creează confuzii de tot felul, com- 
plică şi fac imposibilă comunicarea. Onomastica 

dispune de legi și legităţi, de reguli și norme care trebuie cunoscute și aplicate. 
Or, aceste exigenţe și atribuţiuni inerente ale onomastici, ca disciplină științi- 
fică, nu au fost respectate nici în trecut și, în multe privinţe, nici astăzi. 


În Basarabia, până la începutul sec. al XIX-lea, toponimele și antroponimele 
româneşti apăreau scrise oarecum îngrijit, atât în documentele oficiale (hri- 
soave, catagrafii, cronici, hărți etc.), cât și în lucrările ştiinţifice, în operele 
artistice. Aceasta pentru că numele de locuri și localităţi serveau în trecut 
drept repere de orientare pe teren, mărci sigure de hotar între moșii, sate și 
ţinuturi, iar numele de persoane -— ca însemne individuale ale persoanelor 
de orice rang și situaţie în societate. În continuare, inserăm câteva exemple 
de scriere corectă a unor nume proprii, excerptate din cele mai vechi do- 
cumente ale cancelariilor domnești: toponime — Călinești (1441), Cornești 
(1420), Dumești (1420), Iurceni (1430), Mănești (1436), Oneşti (1436), 
Vrănești (1429); antroponime - Barbă (1436), Bratu (1408), Căliman 
(1441), Ciorbă (1430), Crăciun (1414), Oancea (1435), Petru (1429), Şte- 
fan (1426) [1, p. 51, 67, 93 ş.a.]. 


Numele proprii erau înscrise corect, cu mici abateri de grafie, şi în registrele 
recensămintelor din sec. XVIII — înc. sec. XIX: Chișinău, Durleşti, Frumoasa, 
Gotești, Greceni, Negreşti, Onişcani, Orhei, Păhărniceni, Sărăteni, Străşeni, Te- 
lenești, Vorniceni, Zârneşti; Andronache, Apostol, Barbu, Cărăiman, Ciobanu, 
Dănilă; Ion, Petre (Petru), Ştefan, Toader (1774) [2, p. 485 şi urm.]. Numele 
proprii şi-au păstrat formele originare, mai mult ori mai puţin conforme, și în 
documentele statistice din anul 1817 [3, p. 56-83, 120-172]. Aceasta pentru 
că recenzorii erau în cea mai mare parte români, buni cunoscători de limba 
română. 


Schimbări radicale în acest domeniu intervin în următoarele decenii, mai ales 
în perioada ţaristă, instituită în Basarabia. Autorităţile imperiale impun, la ni- 
vel regional şi apoi de gubernie, tot felul de impedimente și interdicții în sfe- 
rele vieţii publice. Limba română este strâmtorată și ulterior exclusă definitiv 
din activitatea administraţiei, școlii, bisericii. Este interzisă tipărirea cărților 
în limba maternă. Onomastica este revizuită și ajustată la canoanele limbii 
ruse. Actele stării civile și de identitate sunt falsificate sub aspect onimic. Nu- 
mele de persoane românești sunt denaturate ca formă sau, în genere, înlocuite 
cu altele de sorginte străină. Astfel, antroponimia noastră pierde din origina- 
litate şi tradiționalism. Prenumele Claudia devine Kaasdus, Cozma — Ky3vma, 
Dumitru — Amumpui, Ion — Hean, Petru — Ilemp, Simeon — Cemën, Ștefan — 
Cmenan. Şi numele de familie sunt deformate și artificial adaptate la modele 
străine: Adămiţă — Adamuua, Angheluță — Anzeayuyoe, Barbălată — Bap6onam, 

Brăileanu — Bpauasn, Brănişteanu — Bponuwman, Căldare — Kondapv, Doho- 
taru — Aozomapv, Olaru — Onapenro, Pârcălabu - Ilapxana6a, Tălmaciu — 
Toamau, Untilă — Yumuanoe. 


De nerecunoscut a devenit toponimia autohtonă: Anekcandpenbi, Benbubi 
Bymysano, Bopsapewmi,  Byskanemmbiy Inodano,  Edunubuy  H36opvi 
Kapnunanoi, Manaeumvi, Hucnopenbi, Opaees, Copoxu, Temeipanbi (pentru 
Alexăndreni, Bălți, Butuceni, Vărzăreşti, Vulcănești, Glodeni, Edineţ, Izvoare, 
Cărpineni, Mălăieşti, Nisporeni, Orhei, Soroca, Citereni). Mai mult, satele nou 
întemeiate, majoritatea prin colonizare, cu populaţie strămutată din alte regi- 
uni şi gubernii, erau „rebotezate” în limba rusă, denumirile lor fiind marcate 
prin formativele -ka, -oexa, -eexa. La finele sec. al XIX-lea, numărul acestora 
atinge cifra de 180, față de 17 câte erau la începutul aceluiași secol. 


Ulterior, aceeași politică de modificare și denaturare a onomasticii o practi- 
că şi noile autorităţi ale regimului totalitar sovietic. Astfel, formaţiile hibride 
în -KA, -06Ka, -eeka, -AHbl, -aHol şi -ewumoi s-au înmulțit şi au căpătat răspân- 
dire generală. În plus, numele de localități compuse au fost totalmente tra- 
duse în limba rusă: Anenii Noi — Hosvie Anenvi, Buzduganii de Jos — Huwnue 
By30yeanvy Hăsnăşenii Mari — Bonvmue Acnamanvi, Larga Veche — Cmapaa 
Aapea, Negurenii Vechi - Cmapvie Hezypanvi, Obreja Nouă - Hosas O6pexa, 
Popeștii de Sus — Bepxnue Ilonemmbi, Sărătenii Vechi — Cmapvie Capamenv, 
Ulmul Mic - Masas Yuma etc. 


În scurt timp, de pe harta republicii au dispărut circa 350 de nume de locali- 
tăţi, acestea fiind desființate şi declarate de autorităţi ca lipsite de perspectivă 
(Bădragi, Găvănoasa, Călinești, Eminescu, Mereuţi, Munteni, Odaia, Răzoaia, 
Urziceni ş.a.) sau pentru că au fost comasate cu alte localități (Alexăndreni, Be- 
reşti, Copăceanca, Dănuţeni, Mihăileni, Unteni ş.a.) — sate strâmtorate, supuse 
dispariţiei. De aici nefastele migrări ale populaţiei băștinașe în alte ţinuturi şi 
în alte țări. S-a promovat astfel, ca și în anii de foamete și ai masivelor depor- 
tări ale populaţiei locale în gulagurile staliniste, politica de înstrăinare a țăra- 
nilor de pământ, a băștinașilor de meleagurile străbune, ale cărei consecințe 
se fac simţite până astăzi. 


Numai în câteva decenii au fost „rebotezate”, cu nume în spiritul fostului regim, 
circa 100 de localităţi. Astfel, Bălanu se substituie cu Manunoeckoe, Deneviţa 
cu Ceemnviii, Decebal cu Hoeaa Tamapoeka, Dolna cu Ilywxuno, Cuza-Vodă 
cu Aumumpoea, Geamăna cu Kpacnoapmeiickoe, Ghica-Vodă cu Muuypuno, Ia- 
loveni cu Kymy3oso, Mihnea-Vodă cu Yanaeeka, Șoldănești cu Yepnenxo, Traian 
cu Ilepeomaiickoe, Voinescu cu Ilo6eda. Unor nume de localităţi li s-au înlocuit 
formanţii sau li s-au atribuit terminaţii ruseşti: Antonești — Anmonoexa, Cio- 

lacu — Yonaxoexa, Constantinești — Koucmanmunosxa, Sturzești — Cmypsoexa, 
Ștefănești — Cmenanoexa, Volintiri — Bononmupoexa. 


În arealul toponimic românesc din dreapta Prutului mai circulau nume de 
localităţi scrise şi rostite corect, în spiritul limbii noastre — Alexăndreni, Ario- 
neşti, Butuceni, Cucoara, Hârtopul Mare, Izvoare, Luceşti, Mlădineşti, Poiana, Săl- 
cuța, Troian, iar în stânga Prutului — AnexcanOpenoi, Apuonemmoi, Bymysanv, 
Koxopa, Bonvmoii Iepmon, H36opwi, Ayuewmmoi, Mnaduneumvi, Tosno, 
Caakyua, Tpoanvi. Au fost denaturate, artificial, pentru a contesta originea lor 
română. 


Urbonimia Chişinăului devenise arena propagandei ideologiei comunis- 
to-bolșevice. Fondul onimic urban a devenit unul revoluţionar-militarist: 
Apmeiickas, Kpacnoapmeiickaa, Kpacnozeapdeiickaa, Kpacnozo 3namenu, 
Ky6unckoii  Pesontoquu,  Okmabpockaa,  Opyweiinaa,  Ilapmusanckas, 
Ilozpanuunaa, Ilyeaueea, Cosemckoii Apmuu, Yanaesckaa etc. Partea de 
sud-vest a orașului se transformase într-o nouă Siberie, prin denumirile 
de tip oriental-asiatic: Anmaiickas, Amypckas, Bapnaymvckas, Enuceiickaa, 
Hosocu6upckaa, Omckas, Tomckas, Yccypuiickaa. 


În antroponimie atestăm aceleași nume şi forme infecte: Auona, Po6opy3, 
Aukocapv, Kanyzep, Aenodam, Maeypa, Ilaoypan; Hean, Ilemp, Cmenan, 
Dedop, Dexaa, în locul numelor autentice românești, tradiționale şi corecte: 
Aioanei, Buburuz(ă), Decusară, Călugăru, Lepădatu, Măgură, Pădureanu; Ion, 
Petre (Petru), Ștefan, Tecla, lipsind cu desăvârșire principiile și normele de re- 
dactare a numelor de persoane. 


„Două limbi, două ideologii” și, prin urmare, două sisteme onomastice, com- 
plet diferite — unul românesc și altul moldovenesc. Iată „piatra filozofală” a 
politicii imperiale promovate până nu demult în lingvistica și istoriografia din 
Basarabia. A fost nevoie de timp, de eforturi susținute, de o luptă perseveren- 
tă pentru a demasca falsitatea doctrinei absurde, conform căreia moldovenii, 
românii basarabeni, ar vorbi o altă limbă, deosebită de cea română, prin ur- 
mare trebuind, chipurile, să dispună și de un lexic, şi de un sistem gramatical 
aparte, precum și de o altă scriere, și de un alt complex onomastic — „mol- 
dovenesc”. Teoria moldovenismului, după cum se ştie, a fost combătută cu 
dovezi şi argumente incontestabile, demonstrându-se că limba vorbită de po- 
pulaţia majoritară din Basarabia este cea română, adevăr ştiinţific recunoscut 
astăzi pe plan naţional şi internaţional. 


Revenirea la grafia latină și adoptarea normelor ortografice unice românești, 
în istoricul an 1989, au legiferat reglementarea onomasticii naționale pe bază 

de noi principii. Au fost elaborate regulile privind ortografierea în românește 
și transcrierea în alte limbi a numelor proprii geografice și de persoane, fiind 
concepute noi lucrări științifice și cu caracter aplicativ-practic (dicționare, 
ghiduri, îndreptare normative). 


Problemele reglementării numelor de locuri şi localități au fost discutate la 
cele mai prestigioase foruri publice și ştiinţifice: comisii republicane, consilii 
ştiinţifice, sesiuni, simpozioane și congrese onomastice. În acest domeniu au 
fost adoptate decizii şi legi speciale [4]. Conform acestor hotărâri și legi au fost 
elaborate normele de scriere în limba română și de transcriere în alte limbi a 
numelor de orașe, comune și sate, pornindu-se de la formele originare, tradițio- 
nale și corecte ale toponimelor, de la variantele funcționale consacrate în întreg 
spaţiul geografic românesc. S-au întocmit și s-au editat atlase și hărți geografice 
în limba română, dicționare și îndreptare normative, inexistente anterior [$; 6]. 


În paginile revistelor și ziarelor, la radio și televiziune au fost susținute ru- 
brici şi emisiuni permanente de cultivare a vorbirii, inclusiv de popularizare 
a formelor corecte ale onomasticii și toponimiei din Basarabia (A. Eremia, 
M. Cosniceanu, A. Dumbrăveanu ș.a.): În lumea cuvintelor, Grai matern, 
Onomastica și normele limbii, Localitățile Moldovei în toponimie și docu- 
mente istorice, Toponimie și istorie. 


În acest fel ne-am debarasat de monstruoasele forme de transcriere în lim- 
ba rusă: Benbubi, Bendepo, Kanpuano, AoypOnyremmoi, Aondwwano, 
Ay6occapoi, Edunubi, Opaees, Copou (pentru Bălți, Bender, Căpriana, Giur- 
giuleşti, Donduşeni, Dubăsari, Edineţ, Orhei, Soroca). Multor localităţi li s-au 
restabilit denumirile tradiționale: Dolna, Ialoveni, Sângerei, Șoldănești etc. 
Unele sate, ce au fost anterior desființate sau comasate, au obținut statutul 
de altădată de aşezări independente, restabilindu-li-se, în același timp, şi ve- 
chile denumiri: Bocșa, Cupcini, Frăsineşti, Huluboaia, Măgureanca, Unţeşti etc. 
Altora li s-au corectat denumirile: Antonești, Bucovăţ, Citereni, Cobasna, Hă- 
reşti, Ofatinţi, Sturzești, Ştefăneşti, Volintiri, în locul celor de transcriere ero- 
nată: Anmonoexa, Bvikoeeu, Temvipanbi, Kon6acna, Topewmo, Boixsamunyo, 
Cmenanoexa, Bononmupoeka. 


Au fost revăzute şi urbonimicele localităţilor din republică. O bună parte de 
străzi, bulevarde și pieţe din Chişinău au revenit la denumirile lor vechi, de 
până la 1940. Pentru o serie de nume topice urbane au fost precizate formele 
lor ortografice și de transcriere. Străzilor noi li s-au dat şi denumiri noi, mo- 
derne, sonore, în corespundere cu tradiţiile culturale și datinile strămoșești, 
ţinându-se cont, în același timp, și de particularităţile fizico-geografice şi na- 
turale locale [7]. 

La edificarea acestei opere de cultură și spiritualitate românească au con- 
tribuit savanţi, scriitori, ziariști, cadre didactice. Aplicarea principiilor de 
reglementare a onomasticii conform deciziilor și legilor adoptate a revenit 
echipelor de cercetători din cadrul Institutului de Lingvistică (actualmente 
Institutul de Filologie al Academiei de Ştiinţe a Moldovei, sectorul Onomas- 
tică), fostului Departament de Stat al Limbilor, comisiilor specializate repu- 
blicane și municipale. 


Reglementarea onomasticii naționale s-a realizat în urma cercetărilor minu- 
ţioase ale surselor documentare (hrisoave, catagrafii, cronici, lucrări carto- 
grafice, documente de arhivă etc.) şi ale materialelor, anchetelor toponimice 
efectuate nemijlocit pe teren (în zeci și sute de localități). 


Cu părere de rău însă, și astăzi hărțile republicii, publicaţiile periodice, docu- 
mentaţia oficială abundă în nume şi denumiri artificiale, banale, cu forme ana- 
cronice, inventate. Actele de stare civilă și de identitate sunt perfectate după 
principii şi metode învechite. Multe probleme au fost soluționate în modul 
cel mai serios, dar și multe încă își așteaptă soluționarea. Ca obiective de rea- 
lizare şi sarcini de perspectivă se impun: 


1. Elaborarea și aprobarea unei Legi a numelor proprii, care să stabilească re- 
guli şi norme de utilizare corectă a toponimelor și antroponimelor în docu- 
mentele oficiale, în actele de stare civilă, în lucrările cartografice, în publica- 
tiile periodice. În actele personale e cazul să se renunţe la formula din trei 
componente prenume — patronomic — nume de familie: Ana Nicolae Florea, Ion 
Vasile Moraru (şi, cu atât mai mult, la formula străină de nominaţie personală: 
Ana Nicolaevna Florea, Ivan Vasilevici Moraru). În toate tipurile de documente 
sunt anacronice numele şi denumirile eronat scrise sau transcrise: Cojuhari, 
Dubolari, Rotari; Cagul, Orgheev, Sorochi, Suvorovo, Trușeni. 


2. La o eventuală redacție a Legii privind organizarea administrativ-teritorială 
a republicii ar fi oportună indicarea asupra substituirii simbolurilor onimice 
ale regimului bolşevic-stalinist: Ceapaevka, Krasnoarmeiskoe, Dzerjinskoe, Ili- 
ciovka. Până astăzi în autonomii mai sunt vehiculate toponimele agrare tri- 
umfaliste: denumiri de gospodării agricole, de întreprinderi şi organizaţii — 

. . . . . . » » » 
amprente ale ideologiei vechiului regim - „ABanrapA, „BoabmeBuk'”, „3apa”, 
„Hogas xusHb”, „IloGeaa”, „CBeraoe”. 


3. Din Comisia pentru reglementarea onomasticii naționale, recent constituită 
prin hotărâre de guvern, nu face parte niciun specialist în domeniu, în special 
antroponimist. De aceea, componenţa comisiei trebuie să fie revăzută și în 
fruntea ei să fie desemnată o persoană competentă din domeniul onomasticii. 


42 timboB:Uo UNDA 


4. În prezent, certificatele privind autenticitatea și corectitudinea numelor 
de persoane și a denumirilor de localităţi sunt eliberate de serviciile de stare 
civilă şi de alte instituţii, în cadrul cărora, de asemenea, nu activează niciun 
onomastician. Cine să confirme, de exemplu, că prenumele Prăngache, înscris 
într-un act mai vechi, e identic cu prenumele Pancratie dintr-un document 
mai nou sau dacă ambele nume vizează una și aceeași persoană? Cine demon- 
strează identitatea unor nume de localităţi eronat scrise sau transcrise ori în- 
registrate cu forme de circulaţie locală: Carasna, Chirgani, Chisliţa, Cocora, 
Hageaptula, Peştea, pentru Carahasani, Crihana, Câșlița, Cucoara, Hagiabdul 
(azi Cuza-Vodă), Peciștea? Instituţiile respective nu dispun de informaţii do- 
cumentare referitoare la localităţile care au purtat și alte denumiri, acestea 
de asemenea figurând în diferite documente și acte personale. De informaţii 
complexe sub aspect lingvistic, istoric, etnologic, geografic etc. dispune In- 
stitutul de Filologie, posesor al Băncii de date în toponimie şi antroponimie, 
creată pe baza materialelor anchetelor de teren și din surse documentare. De 
altfel, pentru certificatele cu pricina se percep taxe exagerate. Să fie acesta un 
mod de a face business onomastic? E necesară, prin urmare, o redistribuţie a 
funcţiilor şi, bineînţeles, a responsabilităților în domeniu. 


S. Atlasele și hărțile geografice, precum și unele ghiduri informativ-geografice 
sunt elaborate și editate astăzi de tot felul de SRL-uri. De aici inovaţiile-trăs- 
net: Elveţia, statul central-european este poziţionat cartografic în Scandina- 
via, peninsulă în nordul Europei (confuzia se datorează similitudinii numelor 
aflate odinioară în circulaţie la noi — Șveţia și Șveiţaria); Marea Ciuccilor şi 
Peninsula Ciuccilor sunt traduse greşit în unele hărţi, deși în limba română de- 
mult sunt acceptate variantele Marea Ciukotsk şi Peninsula Ciukotsk. De pre- 
cizat că anterior toate lucrările cartografice (atlasele, hărţile) erau redactate şi 
avizate de Institutul de Filologie, de aceea revenirea la practica respectivă de 
reglementare a onomasticii ar fi o soluţie rezonabilă. 


6. Deciziile oficiale de altădată prevedeau ca toate modificările în toponimia 
localităţilor să fie coordonate cu lingviștii de la Academia de Ştiinţe a Moldo- 
vei. Probabil că acestea au fost date uitării sau, pur și simplu, sunt neglijate. 
Şi iată rezultatele, doar unul singur menţionat aici. O localitate din raionul 
Fălești a fost denumită oficial Fabrica de Zahăr, fiind tradusă literalmente din 
limba rusă Caxapnwiii 3a602. Ulterior locuitorii acestui orășel refuzau să ridice 
certificatele de naştere ale copiilor din cauza menţiunii: „Născut în / la Fabri- 
ca de Zahăr”. 


Actualmente se impune o reglementare strictă a normelor în domeniul ono- 
masticii, pentru că astfel vom bara calea numelor și a denumirilor artificiale, 

banale, străine tradițiilor noastre istorice și culturale. Numai astfel vom con- 
tribui real şi eficient la restabilirea şi protejarea fondului onomastic naţional. 

Moto: „Vom face pentru limba latină în ţară la noi 
tot ce ne este cu putință”. 
M. Eminescu 


Dezvoltarea marketingului, inclusiv a limbajului 
specializat în acest domeniu, a condus la crista- 
lizarea unei adevărate ştiinţe legate de marcă: de 
alegerea, de cultivarea și de exploatarea ei. Cuvân- 
tul marcă desemnează un produs, un serviciu, o 
întreprindere. O marcă se distinge prin numele 
ei. Numele de marcă este doar unul dintre nume- 
roasele elemente distinctive ale acestui ansamblu 
simbolic, şi anume elementul verbal. 


Astăzi asistăm la o evoluţie nemaipomenită a ono- 
masticii comerciale. De menţionat însă că „nume- 
le ales sau creat pentru a identifica o marcă sau un 
produs trebuie să fie uşor de pronunţat, uşor de me- 
morat și nu prea lung: patru, cel mult opt litere, atât 
recomandă numeroasele agenţii care se ocupă de 
crearea numelor de marcă. EI trebuie să fie atractiv 
şi expresiv, iar semnificaţia lui, inclusiv posibilele co- 
notații, să nu vină în contradicție cu mesajul pe care 
marca vrea să îl transmită publicului” [1, p. 3]. 


Onomastica din domeniul economiei pare să fie 
un compartiment unde fantezia şi ştiinţa îşi dau 
mâna în serviciul comunicării specializate. Dat 
fiind impactul atât de puternic pe care numele 
comerciale / de brand îl au asupra publicului, ce- 
rerea de creaţii lingvistice ingenioase s-a amplifi- 
cat până la apariția unei profesiuni noi: creator de 
nume de marcă / brand, care practică namingul. 

Termenul naming (< engl. name) se înscrie în lista cuvintelor la modă. Cuvân- 
tul name „nume” are ca echivalent în limba latină lexemul nomen, -is nume”, 
ce se caracterizează printr-o etimologie multiplă: din PGmc (limbile Proto- 
Germanice), din PIE (limbile Proto-Indo-Europene), unde figurează și limba 
latină [2]*. 


Namingul reprezintă procesul de creare a unui nume comercial: nume cu 
care compania este înregistrată și își exercită activitatea comercială (sem- 
nătura comercială a firmei). Expresia „nume de marcă” face referire, de 
regulă, la numele instituțional (al firmei), în timp ce termenii „marcă”, 
„brand” — la produsele (articolele) acesteia. Numele de marcă, branduri 
pot reprezenta: 


- un nume patronimic (numele fondatorului, iniţiale, un pseudonim, un 
patronimic modificat etc.): Basarabvin, Cristis, Dina Cociug, Felicia, Vinăria 
Bostavan, Micuşa Stil, Don Taco, Victoria Lux, Ford (Henry Ford, 1863-1947), 
Rolls-Royce (Charles Rolls, 1877-1910; Henry Royce, 1863-1933), Renault, 
Michelin, Daimler, Chrysler (Walter Chrysler, 1875-1940), Adidas (Adolf / 
Adi Dassler), Boeing (William Boeing, 1881-1956), Woolworth (Frank Win- 
field Woolworth, 1852-1919), Tiffanys (Charles Tiffany, 1812-1902), Levis 
(Levi Strauss, 1829-1902), Procter % Gamble (William Procter, James Gam- 
ble — 1837, Cincinnati, Ohio), Marks % Spencer, McDonald's, Zepter, Lipton, 
Harvard (University), Hewlett Packard, Saatchi & Saatchi ş.a.; 


— un nume geografic: Moldova Lux, Dacia Hotel, Elat, Milano Cafe, Napo- 
lis, Budapest, Grătiești, Brăneşti, Soroca, Everest, Bucegi, Caraiman, La Dorna, 
Montblanc ş.a.; 


— un nume istoric sau mitologic: Afrodita, Amazonka, Diva, Bahus-Dava, Ovi- 
dius, Odiseea Tur, Guguţă, Luceafărul, Napoleon, Midas, Vampire ş.a.; 


- o siglă / combinaţie de litere şi cifre: JLC, IMC, LG, LM, IBM, BMW, B.U., 
P&G, HBO, MTV, BBC, 3M, 7 UP şua.; 


- o expresie sau o asociere de nume: Alba, Farmacia Familiei, Niagara, Korona, 
Prima Medica, Delice d'ange, Viorica-Cosmetic, Malldova, Căsuţa Noastră, La 
vache qui rit, Untdelemn de la bunica, SOS Medecin, Milky Way, Uncle Ben's ş.a.; 


- un cuvânt uzual: Hotel Codru, Nis Struguraș, Vacanța (agenţie de turism), 
Poveste, Zorile, Licurici, Gemenii, Găinuşa, Mansarda, Dialog, Windows, Elle, 
Carrefour; 


- un nume artificial (spre exemplu, Kodak, creat în 1888 de George East- 
man, 1854-1932); 

- un slogan / o deviză, un neologism, status” names: Ca la mama acasă, Hai, 
noroc!, La plăcinte, La botul calului, La crâşmă, Ice Bravo, Camp Coffee, Gold 
Dust, Diamond Dyes etc. 


Namingul reprezintă un prim pas în constituirea identității unui brand, rele- 
vându-i adeseori intenţiile. Rolul unui nume de brand constă în a personifica 
informaţii despre ceva, captând atenţia consumatorului și influențând deci- 
ziile de cumpărare ale acestuia. Dintre numeroasele elemente de identitate 
verbală și vizuală, numele este cu adevărat indispensabil. Nu în zadar se zice 
„Un nume bun valorează mai mult decât o avere” (Miguel de Cervantes). Na- 
mingul constituie o mare provocare nu doar pentru că reprezintă un proces 
creativ, emoţional și, în același timp, atractiv, dar și pentru că poate determina 
eşecul sau notorietatea imediată. 


Găsirea unui nume solicită inteligență, educaţie de specialitate, cultură 
generală. Or, limba latină (alături de greaca veche) este, înainte de toate, 
purtătoarea unei strălucite culturi clasice, din care epoca modernă s-a in- 
spirat adeseori, exploatând valoarea ei simbolistică. Latina reprezintă o 
necesitate nu numai pentru filologi, dar și pentru istorici, teologi, medici, 
jurişti, economiști, mai bine zis, aproape pentru toate categoriile socio-pro- 
fesionale, care nu se pot dispensa de termenii latini vehiculaţi în domeniul 
lor de activitate. Una dintre afirmaţiile care nu exprimă o realitate tocmai 
exactă este aceea prin care se consideră latina o limbă moartă. Limba la- 
tină nu trebuie însă judecată exclusiv ca mijloc de comunicare verbală. 


Theodor Hristea afirmă că „un vorbitor insuficient familiarizat cu vocabula- 
rul esenţial și cu structura gramaticală a limbii latine este, într-o măsură mai 
mică sau mai mare, un om insuficient de cultivat din punct de vedere strict 


lingvistic” [3]. 


În actualele condiții socioeconomice, se resimte tot mai acut nevoia unei 
campanii susținute de cultivare a limbii literare și de promovare a moștenirii 
lexicale latine, ca matrice de dezvoltare şi perpetuare a valorilor culturale și 
istorice, și de raportare la noile realităţi ale activității profesionale. 


În prezent este în vogă utilizarea, atât în limbajul de specialitate, cât şi în co- 
municarea colocvială, a lexemelor preluate din limba engleză. În goana după 
anglicisme însă, în mod evident și aproape sistematic, se pierde din vedere 
faptul că cei mai mulți dintre termenii tehnico-ştinţiifici moderni au rădăcini 
vechi greceşti și latinești, care trebuie bine cunoscute, pentru ca denumirile 
în a căror structură intră aceste rădăcini să fie corect întrebuințate. (Câteva 
exemple din domeniul economic: audit, auditing, clearing, consulting, dis- 
count, dividend, factoring, management, service, tender etc.) 

În atenţia celor care contestă necesitatea studierii limbii latine, am vrea să 
amintim că inteligenţa și cunoștințele de limbă latină i-au fost de ajutor lui 
August Horch, fondatorul firmei A. Horch e Cie, pe care a părăsit-o mai apoi 
în urma unor neînţelegeri dintre el și Consiliul de Administraţie al uzinelor 
de automobile. Înființând în același oraș, Köln-Ehrenfeld, o a doua întreprin- 
dere, August Horch a pierdut litigiul privind numele firmei. Soluţia proble- 
mei a fost numele său horch = „ascultă”, „auzi”, care în limba latină se traduce 
„audi'. Astfel, la 25 aprilie 1910 noua denumire a firmei Audi Automobilwer- 
ke GmbH Zwickau a obţinut personalitate juridică, astfel luând naștere noul 
brand „AUDI” [5]. 


Atât pe plan mondial, cât și în Republica Moldova există numeroase nume 
comerciale / de brand preluate din limba latină fie integral (de exemplu: Can- 
tabile, Maximum, Nivea, Ius.com etc.), fie parţial, adică prin utilizarea doar a 
unor elemente (de exemplu: Aqua de lux, Silva Sud, Longus- Construct etc... 


Marca are un caracter subiectiv la nivelul transmiterii informaţiei și îşi propu- 
ne să răspundă unor aspirații ale publicului, să promoveze valorile, câteodată 
contradictorii, ale consumatorilor. Ea încearcă mereu să se legitimeze şi să-l 
deculpabilizeze pe utilizator, încurajându-l să cumpere. Produsul încearcă să 
satisfacă o dorinţă concretă a acestuia, adesea indusă de marcă. 


„NAUTICA', spre exemplu, este o companie producătoare de îmbrăcă- 
minte şi accesorii, fondată în 1983. Numele brandului provine din limba 
latină „nauticus”, ceea ce înseamnă „naval', despre „aventură, călătorie, 
acțiune”. 


Un alt nume de marcă, creat de Oskar Troplowitz, în concordanță cu obig- 
nuința de a denumi produse farmaceutice cu lexeme de origine latină, este 
„NIVEA”. Astfel, doctorul Oskar Troplowitz, inspirat de însăși culoarea, as- 
pectul cremei, de un alb imaculat, un alb ca zăpada, a dat numele cremei sale. 
Acest brand este forma feminină a adjectivului „niveus, nivea, niveum’), care 
se traduce „alb ca zăpada, pur, candid” [7, p. 436]. 


Instituţiile financiare de prim-rang, precum ABN Amro și CITI, au fondat 
un brand pentru o nouă firmă pe piaţa creditelor ipotecare, care s-a impus ca 
un proiect provocator și intens anume prin numele de brand Verida Credit. 
Verida este un nume ce îşi trage esenţa din rădăcina latină a cuvântului veritas, 
care are sensurile „adevăr, dreptate, corectitudine”, fiind construit pe valori 
precum transparenţă, originalitate, onestitate [6]. 


Un exemplu similar este numele PRO Credit, în care elementul lexical Credit 
vine din latinescul creditum cu sensul „credit, datorie” [7, p. 182]. 

În Republica Moldova, în ultimul timp, atestăm tot mai multe branduri cu 
radical latinesc (situaţie lăudabilă) precum: ALBA, APIS, ARBORIS, AUC- 
TORITAS, AVIS, FEMINA, IGNIS, IUS.COM, QUO VADIS, MAXIMUM, 
TERRA NOVA etc. 


Remarcăm că istoria cunoaște exemple când la crearea brandurilor se comit 
greşeli nemotivate, întâmplătoare, precum este cazul brandului GOOGLE. 
Acest brand este rezultatul unui cuvânt scris greșit, care, de altfel, exista în 
dicționare, şi anume „Googol', definind un număr foarte mare, mai exact 10 
la puterea 100. Atunci când compania căuta o adresă valabilă pe care să o 
înregistreze, s-a gândit la un indicator al cantităţii titanice de informaţii de 
pe internet. În prezent, ambele cuvinte se găsesc în dicționare, însă frecven- 
ţa de utilizare a celui de-al doilea este mai mare [4]. 


Numele de brand relevă adeseori intenţiile unui brand, fiind vorba, mai ales, 
în cazul acelora unde namingul s-a realizat, ţinându-se cont de anumite carac- 
teristici subiective sau obiective pe care acesta ar trebui să le transmită. Astfel, 
remarcăm și în Republica Moldova prezenţa unor branduri, în redactarea că- 
rora s-au comis deliberat greșeli gramaticale în cuvântul latinesc, de exemplu: 
Aqua unlQa. În acest nume autorii namingului au scris corect substantivul 
aqua, care se traduce „apă, dar intenționat au scris greşit adjectivul „unIQa”, 
în loc de „unica”, pentru a scoate în evidență combinaţia de litere IQ, în acest 
fel relevând problema deficitului de iod, soluționată, parțial, de „Aqua unIQa” 


Regretabil însă este faptul când, la redactarea unui nume de brand în limba 
latină (Situaţie valabilă şi în cazul altor limbi străine), agenţii economici comit 
erori nemotivate, cauzate de indiferenţă și de necunoaștere a limbii latine și a 
civilizaţiei antice. Numele AVICOLA corect ar fi trebuit să fie scris AVICU- 
LA, lexemul traducându-se „pasăre mică” [7]. Și mai condamnabilă este situ- 
ația când în procesul de naming nu se ţine cont de concordanța dintre numele 
de brand și specificul de activitate al unităţii economice. Numele comercial 
„LACTALIS-ALBA MOLDOVA” este şi el la origine latinesc. Și dacă lexemul 
„ALBA” este preluat corect din adjectivul albus, alba, album cu semnificaţia 
„alb, albă” [7, p. 39], atunci „LACTALIS” credem că a fost împrumutat de la 
adjectivul latinesc lacteus, lacteal, lacteum, care se traduce „alb, dulce, plăcut ca 
laptele” [7, p. 391], dar greşit ca formă. 


Totuşi una e să urmezi recomandările specialiștilor în marketing și să alegi 

nume care să fie semantic legate de specificul activităţii (aşa cum au făcut 

„Alba”, „Apis” etc.) şi alta e să îi induci în eroare pe clienţi prin numele care 

descrie lucruri străine de activitatea firmei. Atestăm numeroase exemple de 
sa . i » 

nume a căror alegere este mai greu de explicat: „Fortuna” S.R.L. - comer- 

cializare mânere, balamale, accesorii, mobilă; IUS.COM - centru comerci- 
al, care nu ştim ce legături are cu latinescul IUS ce se traduce „drept, lege, 
dreptate”. 


Drept urmare, ajungem la situaţii reprehensibile, când numele de brand este 
o expresie latinească consacrată precum „ALMA MATER'**, fiind folosit 
pentru niște unități comerciale ce vând orice (accesorii pentru telefoane mo- 
bile, haine etc.), numai hrană spirituală nu [8]. 


În raport cu cele menţionate, am dori să semnalăm că, cel puţin în materie 
de vocabular, majoritatea erorilor de exprimare, în general, şi de naming, în 
special, pot fi cauzate de necunoașterea corespunzătoare a limbilor străine, în 
ansamblu, și a celor clasice, în parte. 


Este cert că dacă am cunoaște măcar noţiunile elementare de limbă latină, am 
reuși să ne exprimăm mult mai corect în limba română, pe care mulți dintre 
compatrioţii noștri o vorbesc şi o scriu cu erori blamabile. Theodor Hristea 
în articolul Latina și importanța ei pentru realizarea unei exprimări literare scrie 
că trebuie să reconsiderăm actuala noastră atitudine față de această limbă 
așa-zisă „moartă, a cărei importanţă mulți nu o înţeleg, şi să impunem și „o 
mai atentă adecvare a studiului latinei la trebuinţele noastre de ordin ştiinţific 
şi cultural”. 


Este de netăgăduit importanţa limbii latine pentru studiul limbii române, al 
limbilor romanice. „Mai greu este de înțeles, afirmă Th. Hristea, că în afară 
de lingviști și de filologi, au nevoie de latină multe alte categorii de profesi- 
oniști, care nu pot comunica între ei decât recurgând la termenii utilizați în 
domeniul lor de activitate. Mai ales când aceștia au caracter internațional, ei 
trebuie folosiți în mod corect, ceea ce nu este întotdeauna posibil fără să li se 
recunoască rădăcinile grecești sau latinești” [3]. Cu deplină siguranţă subscri- 
em acestei afirmaţii, deși s-ar putea ca unora să le pară exagerată sau lipsită de 
sens. 


În ceea ce ne priveşte, suntem profund convinși că însuşirea latinei ne 
ajută, pe de o parte, să evităm greșeli de exprimare dintre cele mai diverse, 
iar, pe de altă parte, să înțelegem multe dintre subtilitățile limbii române 
contemporane, să dezghiocăm curiozităţile și dificultăţile de ordin lexi- 
cal ale terminologiei, in globo, şi ale limbajului economic, in stricto modo. 
Efortul este necesar nu doar pentru aproprierea valorilor cultural-știinţi- 
fice, dar și în virtutea apartenenţei noastre romanice, or, noi „de la Râm 
ne tragem”. 

* O.E. nama, from P.Gmc. *namon (cf. *O.Fris. nama, 
O.H.G. namo, Ger. Name, Du. naam, O.N. nafn, Goth. 
namo „name”), from PIE *nomn- (cf. Skt. nama, Avestan 
nama, Gk. onoma, onyma, L. nomen, O.C.S. ime, gen. ime- 
ne, Rus. imya, O.Ir. ainm, OWelsh anu). 

** ALMA MATER - este o expresie latinească derivată 
din Alma mater studiorum, care se traduce „Mama hrăni- 
toare” (mama care hrănește știința, studiul). Romanii au 
dat la început acest nume unor zeițe ale vegetației, apoi 
patriei şi, în final, universităților. 

cuvinte şi expresii străine etc. 


1. Precizări preliminare 


Prin cercetarea de față ne propunem să între- 
prindem o analiză comparativă a două cărți 
de rugăciune, una ortodoxă (Rug., 2004), alta 
catolică (Rug., 1987). Observațiile noastre 
vizează numai textul propriu-zis al rugăciunii 
(nu și indicaţiile tehnice legate de ritualul ros- 
tirii acesteia), din discuţie omițându-se, de ase- 
menea, atât pasajele care reprezintă citate din 
textul biblic (cf. fragmente evanghelice, psalmi 
etc.), cât şi paginile de cateheză (de exemplu, 
observaţiile privitoare la rânduiala spovedani- 
ei, la păcatele omeneşti etc.). 


Catalogarea unui fapt de limbă drept „arhaic” s-a 
realizat în baza nivelului cult, literar al românei 
actuale; mai exact, dacă o anumită formă arhaică 
se utilizează astăzi în limba populară / regiona- 
lă, forma respectivă a fost luată în consideraţie, 
punctul nostru de referință nefiind limba popu- 
lară, ci româna standard. La fel ca și în cazul in- 
vestigării limbii textului catihetic!, și în situaţia de 
faţă am urmărit distribuţia faptelor lingvistice în 
ansamblul textului bisericesc, iar nu fragmentar, 
condiţie sine qua non pentru delimitarea cât mai 
obiectivă, în ultimă instanţă ştiinţifică, a aspecte- 
lor care apar în mod constant în textul respectiv, 
în opoziţie cu cele care reprezintă fapte izolate de 
limbă. 

2. Morfologie? 
2.1. Substantivul 


- forme arhaice de vocativ în -e*: „...cântare îngerească strigăm Ţie, Puter- 
nice:..” (Rug, 2004, p. 10); „...Hristoase Dumnezeule, mult-Milostive şi 
mult-Îndurate” (ibid, p. 18-19); „Împărate a toată făptura,..” (ibid, p. 27); 
„Atotţiitorule, Cuvinte al Tatălui,..” (ibid, p. 30); „Suflete al meu netrebnic, 
suflete pătimaş,..” (ibid, p. 188); 


- marcarea cazuală a termenilor unei sintagme în vocativ (situaţie aproape ge- 
neralizată în textul ortodox): „Duhule Sfinte” (Rug., 2004, p. 37) „Sfinte îngere” 
(ibid, p. 184) ş.a.; 


- tipare arhaice cu genitivul: ‘prep. a + adj. nehot. tot + subst. (+ adj. [califica- 
tiv, posesiv]: „Împărate a toată făptura,..” (Rug., 2004, p. 27); „Dumnezeul 
puterilor şi a tot trupul.” (ibid, p. 28); „..-spre alungarea a tot pizmașul” (ibid., 
p. 43) ş.a.; 


— dativul adnominal (deosebit de frecvent în textul ortodox): „Sprijinitor su- 
fletului meu” (Rug., 2004, p. 42); „...tămăduire durerilor celor de multe fe- 
luri” (ibid., p. 180); „...Spicul cel nearat şi de mântuire lumii,..” (ibid, p. 181); 
„sălaş păcatului” (ibid. p. 230) ş.a.; 


- morfemul personal de Ac. pe apare uneori (la fel ca în limba veche?) și în 
faţa substantivelor care nu reprezintă nume de persoană propriu-zise: „...năs- 
cându-te, ai venit să scapi din robie pe poporul tău” (Rug., 1987, p. 74); 


- substantive cu forme arhaice (sg. greșală, pl. greșale: formă ce păstrează fo- 
netismul cu [ş] dur muntenesc, specific sec. XVI-XVII, fiind generalizată în 
textul ortodox): „lartă-ne greșalele ce am săvârşit înaintea Ta..” (Rug., 2004, 
p- 29; cf. și ibid, p. 52); 


- forme arhaice de gen (unele, etimologice) şi număr: pustie [arh., pop.] / 
pustiu: „drepţilor, locuitori în pustie, [...], rugaţi-vă pentru mine,..” (Rug. 
2004, p. 39); vremi / vremuri: „vremi de ispitire” (ibid, p. 74); suspinuri / sus- 
pine: „...suspinurile mi le auzi” (ibid. p. 218); 


- păstrarea articolului enclitic la substantiv în condiţiile antepunerii unui atri- 
but adjectival și ale postpunerii unui alt atribut, în situaţiile în care, în româna 
actuală, articolului enclitic îi corespunde articolul posesiv genitival. Aspectul 
menţionat poate fi expresia unei declinări a substantivului atât prin „atracţie”, 
cât şi prin „conţinutul” acestuia (este cazul numelor desemnând „obiecte uni- 
ce”)S: „...smeritul și netrebnicul robul tău..” (Rug., 2004, p. 23); „Pentru rugă- 
ciunile Sfinților Părinților noştri,..” (ibid. p. 253) şa.; 

- articularea enclitică a unor substantive (care desemnează, în general, nume 
de divinităţi, dar şi personaje arhicunoscute“ vetero, dar mai ales neotesta- 
mentare) precedate de prepoziţii, dar care nu prezintă determinare: „...ci eu 
nădăjduiesc în Domnul” (Rug., 1987, p. 31); „...cel ce ai pătimit pentru Hristos 
şi ai luat îndrăzneală către Stăpânul,..” (Rug., 2004, p. 39); „Măreşte sufletul 
meu pe Domnul” (Rug., 1987, p. 75); „Primeşte-mă deci și pe mine, Hristoase, 
ca pe desfrânata şi ca pe tâlharul,...” (Rug., 2004, p. 199); „...Carele ai îndreptat 
pe vameșul şi ai miluit pe canaaneanca..” (ibid, p. 223) ş.a. 


2.2. Adjectivul 
2.2.1. Calificativ 


- superlativul absolut”: caracteristică textului bisericesc (în speţă, celal rugăciu- 
nii ortodoxe) este preferința pentru modalităţile lexicale şi lexico-gramaticale 
de exprimare a acestui grad de comparaţie: (a) mult (la fel ca în unele limbi 
romanice occidentale, dar și ca în româna veche): „Hristoase Dumnezeule, 
mult-Milostive şi mult-Îndurate” (Rug., 2004, p. 18-19); „Stăpânul meu mult-mi- 
lostiv,..” (ibid, p. 162); „...mult-iubitoare a neamului creştinesc..” (ibid, p. 277- 
278); (b) prea (apare deosebit de frecvent în ambele texte): „...după pilda ini- 
mii preasfinte a fericitei şi pururea neprihănitei Fecioare Maria” (Rug., 1987, 
p. 11); „...preasfântul sacrament..” (ibid.); „...preaputernicele tale rugăciuni,..” 
(Rug, 2004, p. 23); „... preacinstitul tău nume” (ibid, p. 23); „...oile turmei Tale 
preaalese” (ibid, p. 62) ş.a.; (c) subst. mulțime + subst. G: „...mulțimea bunătă- 
tii Tale,..” (Rug., 2004, p. 36; cf. şi ibid., p. 57); (d) structuri în care intră nehot. 
tot: „... cea cu totul nevinovată” (Rug., 2004, p. 40; p. 242); „...să preamărească 
întru tot sfânt numele Tău..” (ibid. p. 78) ş.a.; (e) derivate negative: „...nemăsu- 
rată milă, nespusă şi neajunsă iubire de oameni,..” (Rug,, 2004, p. 49) ş.a.; 


- regimul sintactic al unor adjective: (a) regim datival (în locul celui prepozi- 
tional)’: „...iertător vrăjmaşilor mei” (Rug,, 2004, p. 53); „viață curată, ago- 
nisită mie” (ibid, p. 172); „sunt nevrednic şi cerului şi pământului..” (ibid, 
p. 199) ş.a.; (b) regim prepoziţional distinct comparativ cu româna literară 
actuală: părtaş de / la: „...ca să pot fi odată părtaş de slava şi de fericirea voas- 
tră” (Rug., 1987, p. 16; cf. şi ibid., p. 43). 


2.2.2. Pronominal 


- adjectivul pronominal nehotărât tot „orice”: „...Care luminezi şi sfinţeşti 
pe tot omul..” (Rug,, 2004, p. 18); „...ca să vindece toată neputinţa şi boala” 
(Rug., 1987, p. 32) ş.a.; 

- exprimarea redundantă a posesiei: „Luminează-mi mintea mea..” (Rug,, 
2004, p. 31); „...nu pot să-mi ridic capul meu.” (ibid, p. 58); „...fiul care și-a 
pierdut pe tatăl său preaiubit..” (ibid. p. 83) ş.a. 


2.3. Pronumele 


— exprimarea emfatică a pronumelui personal cu funcţia sintactică de su- 
biect!!: „Întru deznădăjduire zăcând eu, m-ai ridicat” (Rug., 2004, p. 12); 
„Am păcătuit şi fărădelegile mele eu le cunosc” (ibid. p. 58); 


- frecvenţa deosebită (în textul ortodox) a pron. pers. dânsul, arhaism morfo- 
logic”: „...şi cu dânsa [= frumuseţea străină, n. - D-L.T.] mi-am rănit inima..” 
(Rug., 2004, p. 33); „...izbăveşte-mă de dânsele [de curse, n. - D-L.T.]..” (ibid, 
p- 42); „ṣi să fugă de la fața Lui cei ce-L urăsc pe Dânsul” (ibid, p. 42) ş.a.; 


- utilizarea aproape generalizată în textul ortodox a pronumelui semiinde- 
pendent, trăsătură a limbii române din perioada sec. al XVI-lea și al XVIII-lea": 


„lumina cea neapropiată (Rug. 2004, p. 18); „„.greşala cea de voie și cea 
fără de voie” (ibid, p. 22); „...păzitorul meu cel sfânt..” (ibid, p. 35) ş.a.; 


- pronumele de întărire, utilizat în special la pers. a Il-a!*: „Însuţi, Doamne, 
primește şi rugăciunile noastre...” (Rug., 2004, p. 19); „Atotţiitorule, Însuți 
fiind desăvârşit,..” (ibid, p. 30); „Însuţi, întru tot Bunule Stăpâne, caută din 
ceruri...” (ibid, p. 82) ş.a. 


2.4. Verbul 
2.4.1. Regimul sintactic 


- regim prepozițional distinct de cel din limba română literară actuală: „...că 
nepricepându-ne de niciun răspuns,..” (Rug., 2004, p. 25); „Milostiveşte-Te deci 
şi spre mine.” (ibid, p. 70): „... şi întru ajutorul tău cel puternic rugându-mă,..” 
(ibid, p. 173); „spre Tine nădăjduiesc” (ibid, p. 210); „Toată nădejdea mea 
spre tine o pun,..” (ibid, p. 276); a se hotărî de + infinitiv": „...ca să mă hotărăsc 
de a nu le mai face [păcatele, n. - D-L.T.] în viitor” (Rug., 1987, p. 17); a se 
învrednici de + infinitiv: „...ca să ne învrednicim şi noi la învierea noastră de a 
primi însuşirile unui trup măreț” (ibid. p. 88); 


- verbe (locuţiuni /expresii verbale, perifraze verbale cu a fi, a face), constru- 
ite în limba literară actuală prepozițional, cunosc în textul bisericesc regim 
datival'“: „...aceia care mi-au greșit” (Rug., 1987, p. 6); „...iertare celor ce Ți-au 
greșit.” (Rug., 2004, p. 57, p.211); „Şi lumina fără sfârșit să le strălucească lor” 
(Rug., 1987, p. 32); „...şi să mă învrednicească împărăției Sale” (Rug,, 2004, 

p.41, p. 62); „ṣi milostiv fii nouă,..” (ibid, p. 67, p. 87); „Nu este lui mântui- 
re.” (ibid, p. 76, p. 88); „...dobândește-ne, te rugăm, ca toți să trăim..” (Rug,, 
1987, p. 87; p. 89; p. 91); „...să nu mai viez mie, ci Ţie,..” (ibid, p. 227); 
„bogăția facerii de bine izvorăște-o tuturor” (ibid. p. 258) ş.a.; 


- verbe tranzitive construite cu dativul: „Îngerul Domnului a vestit Mariei... 
(Rug., 1987, p. 12); „...care ați slujit lui Dumnezeu.” (Rug., 2004, p. 40, 74); 
„Ca să-ți slujească ţie” (Rug,, 1987, p. 74, p. 83); „Ajută-mi cu Sfânta Doamnă 
Fecioară,..” (Rug., 2004, p. 43, p. 55, p. 258); „Doamne, ca să-mi ajuţi grăbeş- 
te!” (Rug., 1987, p. 90); „...şi să nu-mi răsplăteşti după faptele mele,..” (Rug., 
2004, p. 211, p. 277); 


- verbe intranzitive „absolute” utilizate prepozițional (aspect izolat în textul 
ortodox): a deznădăjdui de ceva!”: „...nu deznădăjduiesc de a mea mântuire” 
(Rug., 2004, p. 199); 


- verbe construite propoziţional (iar nu cu partea de propoziţie corespun- 
zătoare acesteia), izolat în rugăciunea catolică: „...dobândește-ne, te rugăm, ca 
toţi să trăim..” (Rug.,1987, p. 87) ş.a. 


Alte aspecte: preferința pentru pasivul reflexiv, verbe reflexive utilizate activ, 
forme slabe de indicativ / imperativ / conjunctiv (prezent) cu valoare de im- 
perativ, viitorul cu conjunctivul, arhaisme morfologice etc. 


2.5. Adverbul 


- foarte — utilizat singur, un fapt de limbă arhaic”: „...nu Te mânia pe noi foar- 
te, nici pomeni fărădelegile noastre” (Rug,, 2004, p. 26, p. 274 ş.a.); 


- adverbul interogativ arhaic au „oare” utilizat, la fel ca în româna veche, în 
propoziţii retorice negative”: „..au doară nu-mi va fi acest pat groapă?” (Rug., 
2004, p. 36 ş.a.). 


3. Consideraţii finale 


Într-o cercetare recentă” 


cărți ortodoxe de rugăciune, aveam ocazia de a argumenta lingvistic arhaicita- 
tea marcată a textului de rugăciune (compartimentul morfosintactic), în spe- 
cial prin raportare la manualul de învăţătură creştină. Demersul întreprins în 
lucrarea de față susține concluzia formulată de noi în studiul anterior, antre- 
narea, într-o discuţie comparativă, a unui text de cult catolic reliefând și mai 
pregnant caracterul autonom al variantei bisericeşti actuale ortodoxe (textul 
de rugăciune) faţă de varianta literară laică. 


„pe baza unui corpus de lucru reprezentat de două 

Cum s-a putut desprinde din paginile consacrate acestei analize comparati- 
ve, majoritatea faptelor de limbă inventariate (în număr covârșitor, fenome- 
ne lingvistice arhaice, uneori, cu conservări la nivel popular) se regăsesc în 
textul ortodox. Ba, mai mult, frecvenţa deosebită cu care acestea continuă 
să circule în literatura bisericească ortodoxă de astăzi este relevantă pentru 
pregnanţa „arhaicului” în conturarea identităţii lingvistice a textului biseri- 
cesc (ortodox). Reamintim câteva dintre aceste aspecte (este vorba despre 
fenomene lingvistice absente în textul catolic sau care apar aici mai puţin frec- 
vent, uneori chiar foarte rar): forme arhaice de vocativ în -e; tipare arhaice 
cu genitivul; dativul adnominal; grupările nominale polidefinite; articularea 
enclitică a unor substantive precedate de prepoziţii, dar care nu prezintă de- 
terminare; exprimarea redundantă a posesiei; pronumele semiindependent 
şi de întărire; regimul prepoziţional distinct al verbelor, raportat la varianta 
literară laică, ș.a. 


Practic, singurele fenomene lingvistice de morfosintaxă care individualizează 
într-un oarecare grad (printr-o frecvenţă care totuşi nu poate fi considerată 
remarcabilă) textul catolic sunt: marcarea superlativului absolut cu morfemul 
prea-; utilizarea adjectivului nehotărât tot cu semnificaţia de „orice”; preferin- 
ţa pentru regimul verbal datival în detrimentul celui prepozițional; constru- 
irea unor verbe tranzitive cu dativul (toate, aspecte lingvistice bine şi foarte 
bine reprezentate în textul de confesiune ortodoxă). 


Note | 


1 V. Teleoacă, 2009. 

2 În abordarea noastră o serie de aspecte morfosintactice vor figura la partea de vorbire 
pentru care discutăm un aspect lingvistic sau altul (de exemplu, aspecte legate de caz — la 
substantiv; regimul sintactic al verbului sau al adjectivului — la verb, respectiv la adjectiv 
etc.). 

3 Aspect aproape generalizat în textul ortodox, dar absent în textul catolic. 

+ În opinia lui Puşcariu (1922, p. 578), generalizarea lui pre în româna veche s-ar datora 
eficacității sale de a distinge între subiect şi obiectul direct, restrângerea ulterioară (la 
utilizarea exclusiv cu nume de fiinţe) fiind posibilă în condiţiile în care confuzia dintre 
subiect și obiectul direct nonanimat era exclusă. Pentru Densusianu (ILR, II, 37, ap. Sin- 
taxa, 2007, p. 121-122), acelaşi aspect ar reprezenta o dovadă a nesiguranței traducătoru- 
lui în folosirea acestei prepoziţii-morfem. 

5 Cf. Sintaxa, 2007, p. 78. În literatura de specialitate, pentru situaţii de genul celor sem- 
nalate mai sus, se vorbeşte despre „grupări nominale polidefinite”, expresie a unui tipar 
vechi, pierdut, se pare, la sfârșitul sec. al XVIII-lea (v., de exemplu, Croitor, 2009). 

* Situaţie nesemnalată în studii anterioare consacrate acestui aspect (a se vedea Chivu, 
1997, p. 7; Dima, 2002, p. 147; 'Teleoacă, 2009, p. 490). 

7 Şi în textul (ortodox al) rugăciunii, la fel ca şi în alte tipuri de texte bisericeşti, majoritatea 
formelor de superlativ reprezintă calcuri după cuvintele slave (Mihăilă, 1972, p. 245). 

% Procedeul formării superlativului cu prea- este atât de productiv în textul din 2004, 
încât morfemul în discuţie se atașează și la substantive propriu-zise: „...desfrânare și prea- 
desfrânare,..” (Rug., 2004, p. 207) 

°? A se vedea și regimul sintactic al verbelor cu care se pot pune în relație aceste adjective. 
10 În textul bisericesc, la fel ca în limba veche, construcția cu posesiv dublu exprimat 
reprezintă o structură gramaticală, iar nu una emfatică, așa cum este în româna actuală 
(Dindelegan, 2009, p. 181). Studiile de istorie a limbii române au evidenţiat pentru pe- 
rioada veche un proces de atenuare a funcţiei posesive a adjectivului pronominal posesiv 
(cf, de exemplu, Șovar, 2010, p. 161-162), aspect ce a permis utilizarea în același context 
şi a cliticului, de altfel singurul „păstrat” de româna literară actuală în construcţii care 
exprimă ideea de „proprietate inalienabilă” (cf. Vasilescu, 2010, p. 262). 

"1 Gramaticile actuale descriptive şi normative consideră neexprimarea subiectului o op- 
ţiune nemarcată a uzului și atrag atenţia asupra caracterului greșit, superfluu al exprimării 
subiectului prin pronume personal în alte situaţii decât cele de emfază sau de contrast 
discursiv (Vasilescu, 2010, p. 264). În textul rugăciunii, aspectul menţionat reflectă nu 
numai un fenomen arhaic de limbă, ci este, în egală măsură, și expresia unui anumit tip de 
literatură, în care „retorismul” se constituie ca element fundamental. 

12 În studiile actuale de specialitate, dânsul ocupă, de fapt, o poziţie intermediară între pro- 
numele personal și cel de politeţe (cf. Stan, 2007, p. 297), în condiţiile în care în limba veche 
utilizarea acestui pronume atât ca substitut al numelor caracterizate [+uman], cât și al celor 

13 Cf. Iordan, 1983, p. 36. 

care s-a derivat (cf. a nădăjdui în ceva / cineva). 

POESIS IEZI 


Mircea BÂRSILĂ 


Însemnări de la Festivalul poeților 
din Balcani 


Mărturisesc faptul că abia acum, în 2011, am 
văzut pentru întâia dată orașul dunărean Brăila, 
unde am ajuns cu prilejul celei de-a V-a ediţii a 
Festivalului poeţilor din Balcani, organizat de 
Consiliul Judeţean Brăila, Biblioteca Judeţeană 
„Panait Istrati” și Filiala Sud-Est a Uniunii Scriito- 
rilor din România. 


Despre acest festival, care s-a desfăşurat în zilele 
30 septembrie şi 1 octombrie a.c., în clădirea im- 
presionantă a Teatrului „Maria Filotti”, trebuie spus, 
din capul locului, cel puţin trei lucruri: 1. din 
punct de vedere organizatoric, totul a fost irepro- 
şabil (şi, în consecință, domnul Dragoş Neagu, 
directorul Bibliotecii judeţene și al festivalului de 
poezie merită felicitările de rigoare); 2. întâlnirea 
cu scriitorii din Grecia și cei din Moldova de din- 
colo de Prut (Arcadie Suceveanu, Leo Butnaru 
şi Nicolae Spătaru) şi, respectiv, cu cei „de aici” 
(poeţi, prozatori, critici literari) va rămâne pentru 
mine de neuitat; 3. recitalurile de poezie, lansările 
de carte (Dincolo / Dincoace de poezie, de Ştefa- 
nia Mincu, Cafeneaua nevermore, de Arcadie Su- 
ceveanu, și Fetele din Nikas în lumina zilei mare şi 
albă, de Monica Vouduri), alocuţiunile pe diverse 
teme literare și frumosul spectacol oferit de copiii 
comunităţii grecești au făcut din acest festival o 
adevărată sărbătoare spirituală. 


Între bucuriile pe care le-am trăit la Brăila se nu- 
mără şi vizitarea Casei memoriale „Panait Istrati” 
(unde și eu, şi Arcadie Suceveanu, și Leo Butnaru, 

şi Nicolae 'Tzone am făcut poze cu bastonul, pălăria și geanta lui Panait Is- 
trati), plimbările prin oraș (prea grăbite, din păcate), unde îţi încântă privirile 
arhitectura clădirilor de epocă, monumentele istorice (între care și statuia îm- 
păratului Traian), lăcașurile de cult, grădinile publice, cafenelele (unele dintre 
ele aflându-se în tunelurile folosite cândva de turci), străzile în evantai ce duc 
spre port şi, desigur, fetele cărora, văzându-le, te întrebi în gând, așa, dintr-o 
graţioasă curiozitate, ce fel de sânge le curge prin vene: de turcoaică sau de 
grecoaică, de româncă, armeancă, evreică, macedoneancă sau — cine ştie — de 
vestiți negustori de altădată ori, dimpotrivă, de vestiți cuțitari? 


I-am cunoscut la acest festival (într-o întâlnire particulară!) pe tinerii scriitori 
brăileni Diana și Cristian Corcan și pe minunatul Stere Bucovală, care ne-a 
găzduit în două rânduri pe pontonul său, ospătându-ne, în ambianța fluvială a 
Dunării, cu bunătăţi culinare pe bază de şalău și plătică și, desigur, cu vin gal- 
ben, făcut din strugurii podgoriilor brăilene, bunătăţi la care s-au adăugat, ca 
ingredient, glumele subtile şi „proaspete” ale criticului literar Vasile Spiridon 
şi tăcerile „metafizice” ale lui Ioan Es. Pop. 


Fără îndoială, Brăila — care era, într-o vreme, al doilea oraș negustoresc din 
țară (după București) și care a fost, timp de 300 de ani, raia turcească (până 
la pacea de la Adrianopol încheiată în urma Războiului Ruso-Turc din 1828- 
1829) — are un aer specific, particular, de la vechile și pitoreştile străzi pietru- 
ite la macaralele fără odihnă din port. 


Dar să revenim la Festivalul poeţilor din Balcani, menţionând premiile acor- 
date la această ediţie: Premiul „Balcanica” pentru poezie: loan Es. Pop (Ro- 
mânia) și Maria Topali (Grecia); Premiul Opera omnia: Arcadie Suceveanu; 
Premiul pentru traducere: Elena Lazăr. Juriul festivalului a fost alcătuit din 
criticii literari Vasile Spiridon (preşedinte), Radu Voinescu şi Nicolae Oprea. 
Şi, în final, o precizare totuşi necesară: prezența mea la acest festival s-a da- 
torat intervenţiei „de ultim moment” a prietenilor Vasile Spiridon și Nicolae 
Oprea. 


La revedere, oraşule dunărean, pe care, parafrazând un vers de Tristan Tzara, 
te asemui unei „luminoase cifre cu capul plin de poezie”. 

Domnul administrator 


Singurătatea — adevărata singurătate — începe 

abia când îi vezi aievea balegile de vită mare și blân- 
dă 

prin apartamentul cu trei camere. Îi aduci iarbă 
într-un geamantan vechi, o adăpi, seară de seară, în 
cada 

emailată. Asemenea brațelor unei cruci: lungile 
coarne 


M.B. — Cârciu, comuna 
Văgiuleşti, Judeţul Gorj. 
Prof. univ. dr. la Facultatea 


de Litere a Universităţii din cu vârful plesnit : 
Piteşti. Cărţi (poezie): Obrazul ale acestei prezențe pe care nu o vezi decât tu. Íl rogi 


celălalt al Lunii (1982), Argint pe domnul administrator al blocului să te scrie cu 
galben (1988), Scutul lui două 
Perseu (1993), O linie aproape persoane în registrul său, dar acest nemernic, 
neagră (2000), Anotimpurile pentru că nu poți să-i spui altfel, se uită la tine pieziş. 
unui cătun (2003), Monede Îi arăţi balegile și el te sfătuieşte să te odihnești mai 
cu portretul meu (2009). alt 
sau te invită, condescendent, la o bere. Adevărata 
singurătate începe abia când îi simţi aievea prezenţa 
de vită mare şi blândă, în apartamentul ticsit cu vo- 
lume 
de poezii — mai ales poezii de dragoste. 
Îi aduci iarbă într-un geamantan vechi 
şi urmărești, până târziu, împreună cu ea, filmele 
şi emisiunile, una mai proastă decât alta, la televi- 
zorul 
așezat 
pe colţ, în sufragerie, între leandrul de la fereastră 
şi tabloul din perete, dăruit cândva de un amic, și în 
care 
un nou Sfântul Gheorghe omoară iarăși balaurul. 

Cireşe de mai 


O dată la zece ani sunt dezgropaţi morții 
să mai asculte și ei cucul, pitpalacii, cârsteiul. 
Se află de faţă preotul — în odăjdii, 
primarul care supraveghează totul din clopotniţă 
şi poliţaiul 
mâncând din caschetă cireşe de mai. În ziua următoare 
are loc o petrecere 
cu măști de animale sălbatice şi dansuri licenţioase 
în jurul întunericului atârnat, ritualic, în cârlige, la soare; 
o petrecere ce ţine până târziu, spre chindie, 
când oamenii se întorc, osteniţi, la grijile lor zilnice. 
Mai multe nu ştiu, pentru că, de fiecare dată, 
în timpul acestei sărbători, eu mă fac tot mai mic 
şi trebuie să stau acasă 
unde curcanii meditează cu paşi melancolici — 
şi vinete mărgele la gât — în ograda pentru păsări. 
Chiar așa: mă fac din nou mic 
şi, vreme de câteva zile, la fel ca în adevărata copilărie, 
mă ţin de fusta infinită a mamei, seară de seară, 
temându-mă să nu cumva să mă răpească și pe mine soarele 
când o ia, ostenit, în direcţia beznelor, 
nişte bezne concentrice, din lumea celor dezgropaţi, 
vai lor, doar o singură dată 
la zece ani, iar printre ei, din păcate, și mama. 


In fiecare seară 


Puţini, foarte puţini bănuiesc ce înseamnă 

să te culci fericind vrăbiile. Cheia răsucită în ușă 
de două ori, lampa dată la infinitiv 

şi lătrăturile de peste noapte: îndepărtatele 
lătrături ale sălbăticiunilor psihopompe. 

Ferice de vrăbii: n-au zei 

şi nu le ia niciodată interviuri păianjenul, 
uriașul păianjen în caftan egiptean. Ferice 

de ele: niște firimituri, nişte mici ancore 
ţinându-mă, în fiecare seară, 

să nu mă arunc pe fereastră — într-un gol şi mai mare. 
Lampa dată la infinitiv, 


cheia răsucită în uşă de două ori 

şi repetatele coşmaruri cu substrat arhaic, păgân: 

se face că mi s-a furat din nou colivia 

în care îmi ţin umbra. Se face că patul în care dorm 
este izbit, toată noaptea, aproape ritmic, 

de găleata unei fântâni. Puţini, foarte puţini bănuiesc 
ce înseamnă să te culci fericind vrăbiile: 

n-au zei şi poate nici nu ştiu că sunt vii 

în această betonieră în care ne învârtește soarele. 


O linie aproape neagră 


Am început să îmbătrânim: un joc absurd, 

în care ne simţim căutaţi cu lingura printr-o strachină. 
Şi tinereţea pe care trebuie s-o purtăm cu noi peste tot: 
o valiză cu obiecte de toaletă — săpuniera, periuţa de 
dinţi şi crema de ghete. 

Unde-i stratul subţire de ironie 

acoperindu-ne feţele, în anii de altădată, pe întreaga 
durată a somnului? Unde-i luminosul cocoș 

din inima noastră: un cocoș cu mai multe gâturi 

şi care se uita, odată cu noi, în oglindă? 

Morţii nu sunt nici ei fericiţi: 

nişte oale cu lapte puse la răcit în zăpadă. Şi grohăitul 
stelelor în amurg. Și stratul de rugăciuni tot mai gros 
de deasupra acestei lumi. Între timp, 

florile au devenit și ele ostile, încât rostindu-le numele — 
ghiocel, zambilă, cârciumărese, bujori — 

simțim nişte ciudate urzicături de parcă am atinge, 

cu limba, cele două viespi ale unei baterii de lanternă. 
O linie aproape neagră înconjoară întregul. 

Din bezna lui 

sângele aduce leguri de rațe sălbatice împușcate. 


Cel mai apropiat cimitir 


Moartea e bună cu noi, până când lucrurile încep să ia, 
într-o zi, o întorsătură neașteptată. Atât de bună, 
încât, multă vreme, 

în mintea noastră înfășurată în foi de varză 

cel mai apropiat cimitir este luna. 
Tot timpul, gutuiule, de parcă te-ai afla și tu 
în aceeași situaţie ca mine, tot timpul ţi se zbate frunza, 
gutuiule. Aud, uneori, hămăitul puternic, în tindă, 
al unui dulău străin: este tristeţea. Se vede un profil femeiesc, 
în noapte, pe ecranul dreptunghiular 
al oglinzii din odaia în care dorm: este tristețea. 
O întorsătură neașteptată 
izbeşte cu pumnul în ușa mea scorojită şi chiar și câmpurile 
de grâu sunt ochiurile, câteodată, ale unei ferestre la care stă, 
ca o vrăjitoare, răutatea naturii. Îmi scriu numele 
cu litere de tipar, în apa încă limpede a râului, 
şi literele se prefac în mrene şi cleni 
ce se ascund, de îndată, sub răgălii 
sau în mâlul din care se înalță bule de aer 
printre însomnoratele fire ale ierburilor acvatice. 
Un drum, pe care n-am mai fost niciodată, 
sforăie, până dimineaţa, ghemuit lângă mine, în pat, 
iar stelele, gutuiule, stelele logostelele, 
nu mai răsar pentru că s-a sfârșit ziua, 
ci pentru a mă ajuta să mă obișnuiesc, dacă așa ceva se poate, 
cu noaptea: noaptea aceea când întregul pământ 
va fi înghiţit de propriul meu lut. 


Țuică fiartă cu zahăr şi piper 
> 
Mocirlă peste tot și mâzgă 


în cuiburile de sub streşini — ale rândunicilor — 
se adăpostesc, lipsite de pretenţii și fără necesarele 
acte de proprietate, vrăbiile 


asemenea locomotivelor învelite în aburi, prin gări: 
dealurile cotropite de ceţuri 


miroase peste tot a paie arse 

a carne proaspătă de porc sfârâind în tigăi 
şi a ţuică fiartă 

cu zahăr și piper 


mai sunt doar câteva zile 
şi iarăşi vor veni copiii cu steaua, 
în grupuri mici, 
din întunericul din noi 


o vreme minunată 

pentru a sta aplecat peste terfeloage, 

în aşteptarea osului 

pe care poezia întârzie întotdeauna să-l arunce. 

A venit primăvara — 

şi eu mă complac într-o stare de maximă luciditate. 

O stare ce mă desparte, în felul unui gard, de mine însumi. 
O stare incompatibilă cu nevoia mea reală de primăvară. 


Dragii mei, cine are un strop de entuziasm în plus — 
şi vrea să-l vândă — este rugat să mă sune urgent, 

îl voi răsplăti peste așteptări: 

în euro, în dolari americani, în ce va dori el. 


O nouă primăvară 
ia pomii de coarne, îi zgâlțâie să se trezească, 


dar sufletul meu ce zăboveşte, în zadar, în fiecare vineri 

spre sâmbătă, până târziu, către ora cinci dimineaţa, 

prin grajdurile cailor, 

în speranţa unui binevenit transfer de forță, 

nu înţelege nimic, absolut nimic, din tot ce se întâmplă în jur. 


Aştept să mă sunați! 


Singura mea ramură în care simt primăvara 

este umilința: 

umilința de a invidia orice perete zugrăvit — 

fie și doar până la înălțimea genunchilor - în verde. 

LES.P — Vărai, Maramureş. 
Cărţi publicate: leudul fără 
ieşire (1994), Porcec (1996), 
Pantelimon 113 bis (1999), 
Podul, antologie (2000), 
Petrecere de pietoni (2003), 
Confort 2 îmbunătățit 
(împreună cu Lucian 
Vasilescu, 2004), Lumile 
livide / The Livid Worlds 
(traducere de Nathaniel 
Smith, K. Shaver şi lon Creţu, 
2004), No Exit, antologie 
(2007), Unelte de dormit 
(2011). Numeroase traduceri 
în suedeză, franceză, 
engleză, spaniolă etc. 
Premii: Premiul Academiei 
Române, Premiul US.R., 
Premiul Asociaţiei Scriitorilor 
Profesionişti din România. 


mă întorc acasă după ani și 
ani de umblat prin bucureşti 


şi mă întorc cu o plasă goală în mână 

şi iese ea la poartă și îmi zice păi, 

dragul nostru, parcă ai zis că mergi la câștig, 

parcă ziceai că tu, în doi ani, o să câştigi cât alţii în 
patru 

şi uite că acum n-aduci nimic. 


ba, uite, dragilor, chiar nimic am câștigat. 

şi aduc atâta nimic acasă cât n-a putut aduna 
nimeni în ăștia doi ani. 

nici n-am putut căra de unul singur atâta 
nimic cât am câștigat. 


în urma mea vin carele-ncărcate cu nimic, 
gata să se rupă sub greutate. 

când or să se deșarte toate-n curtea noastră, 
nimeni n-o să aibă atâta nimic ca şi noi. 


într-un an, doi, o să fie mai căutat decât aurul. 

o să vindem din el numai când va fi la mare preţ. 
fiţi siguri, dragilor, atâta nimic n-are nimeni. 

doi ani am tot adunat numai cu gândul la voi. 


de patru generații, 
în dosul casei noastre curge 


un pârâu cu sânge întunecat. 

de ani şi ani, tatăl meu îl acoperă cu paie şi frunze 
să nu afle vecinii. și tatăl lui îl acoperea și el cu paie 
şi frunze 

şi poate că va fi rândul meu să-l acopăr curând, 
pentru că nu-i bine să afle vecinii ce curge acolo. 


primăvara ne facem și noi că arăm și semănăm, 
ca să pară că suntem în rând cu lumea. 

toamna ne facem că strângem și noi roade, 

ca să semănăm cu ceilalți, să nu se bage de seamă, 
dar de fapt nu facem decât să așteptăm, să 
pândim cine vine la rând, unul din noi 

sigur vine la rând. 


ne petrecem ziua urându-l pe cel care va scăpa, 

deși cine scapă scapă doar până la o dată următoare. 

în timpul ăsta, pe pârâu se scurge o şuviță de 

sânge întunecat, îl acoperim de ani și ani cu paie şi frunze, 
nu-i bine să afle vecinii ce curge acolo, 

trebuie să părem și noi în rând cu lumea. 


nu ştiu ce l-a apucat pe tatăl meu 
să-njuge boii la car 


la doișpe noaptea, să mă trezească și să-mi spună hai. 
eu după ce mor dorm somnuri lungi. unde, am zis, 

a zis: la șomcuta mare. ce putea să-l mâne pe el 

în miez de noapte tocmai la șomcuta mare, 

la atâta drum de satul nostru? şi de ce să nu ia 
autobuzul, dimineaţa la șase, de ce să umblăm 

patru ceasuri încolo, patru ceasuri încoace 

cu mersul moale și greoi al boilor noştri? 


dacă-i pe-așa, n-o să mă mai prindeţi acasă de-acum prea devreme, 
n-o să mă trezesc în miez de noapte pentru o nebunie ca asta. 


şi-atunci se apropie ea și zice: scoală, dragul mamei, tatăl tău 
tocmai pleacă să te-aducă de la şomcuta, 

du-te să-l ajuţi să te ridice, 

de trei zile zaci acolo fără suflare. 

şi abia de-au ajuns să ne dea de ştire astă seară, 

dragul nostru. 


ETY ROMÂINIĂ 
puțină moarte martea la noi, dar și 


puţină viaţă. fenicienii aduc daruri pe care 
nu oricine le poate cumpăra. 


asta până când oamenilor de pământ ai noștri 
li se povesteşte viața oamenilor lor de mare. 
din clipa aceea, oamenii noştri încep să viseze 
să cumpere mare şi să vândă pământ. 


nu întâmplător fenicienii au dispărut 
trăgând de la o vreme la uscat. 

nu întâmplător dispar ai noștri 
cumpărând mare de la fenicieni. 


şi nu se bagă de seamă: o somnolenţă lentă învăluie 
lumea noastră și lumea cealaltă, 

nimeni nu-și mai aduce aminte de nimeni 

de parcă locuim dintotdeauna fiecare într-o groapă a lui. 


la o lună, la un an o dată, cineva vine şi îşi apleacă 

umbra peste margine și acela credem noi că e dumnezeu. 

dar e o umbră amenințătoare şi mută, care nu face decât să arunce 
încă o noapte peste această noapte de jos. 


peste drum de crâșma unde stau și beau 


e biserica. eu și părintele ne pândim de mulți ani. 
aş vrea să-l slujesc şi eu pe dumnezeu dar mi-e teamă. 
ar vrea şi el să bea cu mine dar n-are curajul. 


atunci ridică înspre mine crucea cu mânie 

şi mă ameninţă şi atunci ridic și eu înspre el 
halba cu bere și-l ameninţ 

şi bat furios din picioare şi se mânie și el 

şi dă îndărătul ferestrelor din picioare și mâini. 


poate nu ar trebui să vin duminica la birt 

chiar de la șapte dimineaţa, el își începe 

slujba la nouă. dar la șapte, exact la şapte 

se furișează şi el în altar și începem să ne facem semne. 


două ceasuri ne pândim fără-ncetare. când începe slujba 

nu mai e același om: le spune alor lui 

vorbe întortocheate, saltă vocea, greșeşte predica, se întrerupe 
şi în tot răstimpul ăsta dă de mai multe ori fuga-n altar, 

ridică perdelele, mă caută și începe să dănțuiască 

şi bate cu crucea-ndrăcit către mine. 


ameninţă gata să spargă ferestrele 

şi eu mă înfurii atunci și mai grozav și ridic 

halba de bere mai sus și el iar fuge dincolo și le vorbeşte 
credincioșilor, dar nu rezistă prea mult, își zice 

predica prea degrabă, se grăbeşte să se descotorosească 
de ei mai devreme, să poată reveni la fereastră. 


probabil şi în predică vorbeşte tot de mine şi păcatul meu. 

aşa cum eu alor mei le vorbesc în birt mereu de el. 

într-o zi vom intra în biserică, cu căpăţânile plecate, 

toţi noi ăştia luaţi de soartă și daţi peste cap 

şi părintele o să ne ierte și-o să ne dea binecuvântarea. 

o să facem atunci un chef pe cinste, părinte, 

întotdeauna plătesc eu, poţi bea liniștit, 

noi n-avem cui te pâri. și după aia o să ne mutăm să bem la tine, 
o să fie duminică seara târziu, n-o să ne vadă nimeni. 


dar încetează să mă mai ameninţi, mi-e atât de frică acum 
de cei ce mă ameninţă cu viaţa veșnică, părinte. 


el călătorea înainte și numai el 


vedea întunericul. noi ceilalți 

nici n-am privit vreodată mai departe 

de călcâiele lui. ne fusese destul să vedem 
trandafirul urmei sale pe nisip. 


nu l-am întrebat niciodată unde ne ducem deși 
doar el ştia încotro sunt plajele, marea sau 

ce trebuia să se afle la capăt. 

n-a vorbit nimănui niciodată. acum 

sparge timpanele muţenia lui. 


treziţi-vă, geme careva, a 

murit călăuza — dar noi nu. 

la ce ne-am trezi și cu ce-am mai rămâne 
dacă ne-am trezi în întregime? 


ENE TY RO MIÂINIĂ 


sunt un bărbat singur. nu-i nicio mândrie 
în asta. doar sunt 


hoarde de nefericiţi care umblă și caută 
alți nefericiţi — numai că între nefericiţi şi nefericiți 
sunt mari praguri de nefericire, 


unii au bani mulți, alţii au speranţe 
deșarte — nu există doar nefericiți de-un singur fel. 


iar când, totuși, se unesc, 
nefericiţii fac revoluţii, după care 
li se ia totul. 


musca de sicriu nu poate fi prea zglobie 


locul strâmt o obligă să fie disciplinată ca un soldat. 
dar cât de ademenitor și ferice poate fi acest loc 
unde se desfată marile mirosuri 

şi de unde cerul nu se vede niciodată. 


îmbătată de arome, are vreme acum 

să cerceteze pe-ndelete sinele locatarului, 
năucitor în miasme şi inegalabil în descompuneri, 
fără grija că va fi descoperită vreodată. 


„un degustător rafinat, dar și un sihastru“, 

ai zice despre ea atunci când alunecă peste 

piftia zoaielor dulci și lăcrimoase din pântece, 
peste mucegaiul diafan de pe falange și gură. 

iar când odihnește în bojdeuca de clei din ureche, 


ai zice că filozofează și ascultă 
eternitatea cum vuieşte chiar aici, în aceste 
delicatese care încă fermentează. 


cum spuneam însă, musca de sicriu 

nu poate fi prea zglobie și de aceea 

un drum de la cap la picioare poate dura mult, foarte mult, 
atât de mult încât la întoarcere 

să nici nu-l mai recunoască pe locatar. 


dar acuma, ssst! musca de sicriu a aţipit. 
mâine o aşteapt-o noapte grea. 


POESIS 


| Nicolae SPĂTARU 


citirea zidului 


rămas intact ca prin minune 
de-a lungul istoriei 

zidul din adâncul curţii 

îmi scrie biografia. 


are o experienţă de viaţă grozavă 
stăpâneşte un orizont larg de cunoaștere 
la o bere într-un moment de sinceritate 
mi-a mărturisit 

că unele dintre cărămizile lui 

au făcut sorbona 

că la începuturile carierei sale 

a ocupat posturi destul de importante 
că a avut și mai are rude sus-puse 

iar de la o vreme 

fiind o persoană fără ambiţii mari 

a renunțat chiar și la body-guarzi 


NS. — poet, Chişinău. 
Membru al U.S.M. şi USR. 
Cărţi publicate: Întoarcerea 
zeilor (1992), lon şi alte 
revoluții (1996), Noaptea 
când soclurile îşi recrutează 
noile glorii (1998), Tristețea 
recită din Rilke (2000), Cifrele 
în spectacol (2005), O zi plină 
de surprize (2006), Reportaje 
în culori (2008). 


neamul zidurilor (zicea el!) 

pe lângă faptul că e foarte religios 
mai are şi cultul strămoşilor 

fiecare zid se simte obligat şi onorat 
să ţină la locul cel mai de cinste 
efigia zidului chinezesc 


emoționat până la lacrimi 

mi-a vorbit despre valul lui traian 
(sunt veri drepți) 

despre ierihon hebron vatican 

şi despre alte ziduri 

care au modelat spre bine faţa lumii 
(chipu-i radia o mândrie de stâncă) 


discuţia devenea tot mai fascinată 

dar la un moment dat — cerându-şi iertare — 
zidul mi-a zis că e ora 

când de obicei 

se retrage la masa de scris 


EET RO MIANIĂ 
semne 


mesajele tale până ajung la mine 

au aproape toate cuvintele șterse 

rămân doar câteva: piatră cuțit uitare şarpe... 
(ordinea e tot timpul alta) 

şi abia când le recitești observi consternat 

că șarpele după câteva mişcări halucinante pe foaia albă 
cade mort şi doar în coadă îi mai zuruie o vreme 

ca un clopoțel 

sahara 

cuțitul se înfige adânc în pământ și imediat se sufocă 
în propria-i rugină 

piatra se sfarmă în zeci de bucăţi 

dar stupoare: părțile se fac mult mai mari 

decât piatra însăși 

cuvântul uitare... 

ce-am vrut să vă mai spun? 


sunt doar în trecere 


sunt doar în trecere te scuzi în faţa pietrelor 

şi tăcerea lor indulgentă pare pentru moment să-ţi facă bine 
sunt doar în trecere îmi beau cafeaua îmi sărut iubita 
îmi notez în grabă câteva gânduri și gata plec 

sunt doar în trecere 

sădesc acest pom îmi mângâi copilul şi gata 

sunt doar în trecere (nu se vede?!) 

îmi fumez ţigara şi-aş dori (dacă se poate) 

să-mi trăiesc iluzia până la capăt 

pentru că este iluzia mea 

uitaţi-vă ce mult s-a atașat de mine 

rămasă singură sunt sigur că se va pierde 

şi e păcat 

aşa le spui pietrelor 


[| Emilia DABU 


POESIS 


E.D. — poetă, Mangalia. 
Membră a Uniunii Scriitorilor 
din România din 1998. 
Dintre volumele de poezii: 
Ne-a mai rămas iubirea 
(2003), Cetatea iubirii (2004), 
Cheia eternității (2004), 
Calea spre lumină, antologie 
(2006), Cetatea înţelepciunii 
(2007), Lumina din Templul 
Cuvintelor (2007), Însemnul 
Divin (2011). Premiul Uniunii 
Scriitorilor din România 
„Filiala Dobrogea”. 


Amintiri mişcătoare 


Dacă ai fi ştiut cum este 

Răstignit să fii de propriul tău gând 
Lumina din clepsidre aprig să doară 
Dacă ai fi știut locul ploilor ruginite 
Ceasurile făcând hore 

Minutele măsurate fiind 

În ţipetele ultimelor păsări 

Dacă ai fi ştiut 

La răscrucile tainelor 

Cifrurile secrete ale vieţii 


Printre rugăciuni cu miros de pâine... 


Şi firul de iarbă blând crescând printre nori 
Nimic mai important astăzi nu ar fi fost... 


Civilizaţii clonate 


De la o vreme, dragostea mea 
Totul se amanetează 

La cozile eternității, răspunsuri 
Nedescifrate încă. 

Oameni de propriile vieţi răniți 
De la o vreme, dragostea mea 
Amanetate sunt galaxiile toate 
Imperiul celest, iubirile, speranţele 
Din vitrine amanetate ne privesc 
Trec printre semenii și ei amanetaţi 
Căsuţe goale poştale 

De propriile nume jefuite 

De la o vreme, dragostea mea 

Se arată şi noile civilizaţii 
Metalizaţii, auriferii, 
Supersoldaţii, 

În virtualele realități 

Evoluaţii... amanetaţii... clonaţii... 


EP) ROMÂNĂ 
Paso-doble 


În ochii tăi osândiți 

Văzusem infinită aşteptarea 
Împărtășania de după miezul clipei. 
Spre înserarea tainei coborând 

Cu pâinea durerii și sarea adevărului 
Te-am reaşezat la masa începutului 
Cădeau cuvintele în ritm de paso-doble 
Şi liturghia desăvârşirii se întâmplă... 


Răzvrătire 


Reptile perimate cu lanţuri mari pe bot 
Lăsaţi-mă în pace, iubesc şi-atâta tot 

Oricât aţi fi de veacuri în pulberi îmbrăcaţi 
De cei senini și pașnici aţi fost demult uitaţi 
Şi chiar călăi de-aţi fost zdrobind și ucigând 
Voi n-aţi ars niciodată măcar un vis, un gând 
Zadarnice-nchisori şi arme, absurde grele 
Voi n-aţi distrus măcar o lacrimă de stele 
Voi cei căzuţi în vraja iluziei absurde 

N-aţi cucerit măcar un cârd de buburuze 
Oricâte cuşti barbari ori lanţuri aţi clădit 
Nimic din ce-i etern, n-aţi fost, n-aţi ocrotit 
Ce arme nefirești aţi inventat crezând 

Că veţi învinge clipa divinului ningând 
Reptile perimate cu lanţuri mari pe bot 
Nimic n-aţi cucerit, iubirea-i peste tot. 


POESIS 


| Stere BUCOVALĂ 


S.B. — poet, Brăila. Prezent 
în diverse antologii de 
limba română, albaneză, 
macedoneană etc. A 
debutat cu Oglinda secată 
(Editura Junimea, laşi, 2009). 
Prezent în volumul colectiv 
Balcanica şi în traducere 
în limba macedoneană 
în Zvukot na Zborot 
(Skopje, 2008), precum 

şi în antologia Insomnia 
cuvintelor (Bucureşti, 2010). 
Volumul După-amiezile 

unui pian i-a fost tradus în 
limba macedoneană (Matiţa 
Makedonska, Skopje, 2009). 


>= a a 


După-amiezile unui pian 


Rareori mai aud un pian prin oraș 

Cu după-amiezile curgând pe sub clape 
Peste notele-adânci vâslea un luntraş 
Întinsele ape 


Şi tot mai des văd păsări cum se scufundă 
În apele verzi din copaci 

Luntrașul cârmea încet fără undă 
Luntrea cu maci 


Rareori trecea peste clapele unui pian 
Vârsta mea vârstă necunoscută 

Aşa cum taie valul ultimul an 
Luntrea pierduta 


Ploaia din piept 


Şi ce târziu venise ploaia ce târziu 

Şi nu ajungeam să-i deschid ușa înaltă 
Lunecându-mi prin faţă nuanțţa-i de vinețiu 
Pe care o schimba mereu cu o alta 


Tot mai încet de ea mă apropii 
Singurătatea scoate braţul din mine 
Încercând să deseneze o parte din plopii 
Sub care adăposteam pe oricine 


Dar nu voi lua, nu voi lua nimic 

Cu mâinile goale am învățat să aştept 
Mereu vântul, mereu câte-un pic 

Va smulge ploaia din piept 


Să mori la Paris 


Ce mult mi-am dorit să mor la Paris 
În oraşul cu iubiri împăiate 


ETY RO MIÂINIĂ 


Vopsind şi ultimul perete din vis 
Sub care-am dormit pe-apucate 


Ochii cei mari sunt negri mereu 
Pe gât ușor o venă se strânge 

Se face arc sau un nou curcubeu 
Sub care vom sta și vom plânge 


Ce mult mi-am dorit să mor la Paris 
Într-o zi fie ea şi cu ploaie 

Frânghia să urcăm din adâncul abis 
Împletită din tot mai multe șuvoaie 


Târziu coboram dintr-un fruct pârguit 
Să-i ducem sămânţa prin lume 

Cum duce destinul un capăt umbrit 
Al zilelor noastre postume 


Portul Namuur 


Călătorind sub velele toamnei 

Am ancorat în portul Namuur. 

Aici corabia se leagă de chei 

Cum se leagă lumina de stea 

Şi ochiul de lacrimă 

Am coborât mai târziu 

Tocmai când luna ridica un decor 

Din pânze galbene proaspăt spălate. 

Aici în taverne 

În izvoarele mici de fum și de şoapte 

Am venit să bem împreună 

Licoarea 

Şi să aşteptăm 

Ca marea să urce soclul de piatră 

Şi să vorbească. 

Bănuiam că ar fi printre noi îmblânzitorii de vânturi 
Uneori închizându-le-n ţarcuri ca pe nişte animale de casă 
Sau cei care au săpat fântânile 

Sfărâmând între buzele lor 

Uscata limbă de lut a arșiţei trecute sau viitoare 
I-am văzut pe cei care și-au pus trupul 
Dinaintea focului 

Strângându-l la piept ca pe-un fiu 


Şi pe cei care au smuls din rădăcina izvorului câte-un fir 


Înfigându-l apoi în pământuri neîncepute 
Pe tămăduitorii din țările 

Unde fata morgană 

Mănâncă din aceeaşi farfurie cu ei 

Se culcă cu ei și cresc copii împreună 
Târziu sub velele toamnei 

Ancorând în portul Namuur 

Aşteptam marea să urce soclul de piatră 
Şi să vorbească 


Dimineți tot mai reci 


Gândurile mele 

Precum anaforul 

Ce trage de trupul zilei 

Ca de-un înecat 

Ochiul meu 

Ca un tăciune 

Ce şi-a înghiţit flacăra 

Din vremea 

Când încerca să tragă tuşa groasă 
Pentru fiecare om 

Şi pentru fiecare pâine 

Inima mea 

Ca o hartă 

După care n-ar trebui să mă rătăcesc 
Poartă semn pentru clipă și loc 
Sângele meu 

Ştergarul pe care prietenii și dușmanii 
Mănâncă laolaltă 

Zilele mele 

În același pas şi-n aceeaşi cadență 
Nu ştiu să fi întârziat vreodată 
Să-mi aducă melancolia 

Cu umbrele ei neingropate 

Şi mereu pe aceeași urmă 
Trecând de arborele genealogic 
Aşază lumina ca pe o broboadă 
Pe spatele tot mai rece 

Al dimineţilor 

Trecute şi viitoare 


EET ROMÂINIĂ 
| Nicolae Grigore MĂRĂŞANU 


N.G.M. - poet, eseist, Brăila. 
Cărţi recente de poezie: 
Marţea canonului (2001), 
Sufletul cântă despre sine 
(2002), Imparele (2007). 
Prezent În antologii. 
Traduceri în macedoneană, 
indiană, maghiară, 

bulgară, sârbă. Deţinător 

a numeroase şi diverse 
premii pentru poezie, dar 

şi al Premiului Internaţional 
„Steaua de pe cer", oferit de 
Enciclopedia WHO'S WHO 
şi Registrul Internaţional 

al Stelelor, Elveţia, 2007, în 
urma căruia steaua Hercules 
se redenumeşte cu numele 
poetului. 


Distanța dintre mine 
şi un iepure 


Şi dintr-odată, între ochii ce fascinează 
ai automobilului meu — 
a răsărit, ca o stafie, iepurele! 


Un duh al strămoşilor mei, mi-am zis, 
venit să se scalde în undele fluviului, 
răcorit să reintre în digul de oase, 

pe care până atunci rulasem pios, în tăcere. 


„Accelerează, accelerează!” — îmi striga un gând, 
în timp ce (prins între drugii de lumină 

ai celor două faruri) iepurele alerga — 

ogar deșirat, gâfâind ca un foale puternic. 


Şi eu, ascultând de îndemnul războinic, acceleram, 
împingeam motoarele către turaţiile de sus, 
acolo unde tăria vitezelor fierbe 
şi îmbată ca vinul! 
Şi asemenea unui Mefisto instalat la volan, 
hohoteam de plăcere 
văzând că distanţa dintre mine şi iepure se micșora, 
revenea către Punctul Dintâi! 
Apoi, o bubuitură se auzi în pieptul automobilului 
şi goana sfârşi... 
Blestemată idee pe patru roți, mi-am zis 

(în timp ce trupul strivit 

cu-ai săi ochi sângerânzi 

mă privea), 
nu credeam să aibă mușcătura unei carabine cu lunetă! 


POESIS 
Stam şi aşteptam vesela cegă să muște 


Stam la doi pași de invalidul cu barbă, 
la pescuit; 

acolo unde niciodată nu știi 

cine e vânatul și cine — vânătorul. 


Stam și aşteptam vesela cegă să muște, 
când un glas nevăzut îmi strigă: 

„Hei, 

ţi-era prieten morarul prăvălit de pe dig, 
în timp ce cu uiumul de-o vară 

alerga spre oraș! L-au găsit edecarii 

cu volanul mașinii înfipt în piept, 

de parcă vrednic ar fi înfipt steagul 
într-o cucerită redută. 


Ştii (a mai zis) fermierul cât plopul, 

cel întors de la bal cu tractorul? 
Găsitu-l-au cu jumătate de trup sub șenile, 
De parcă un lup uriaș îl ţinea sub lab’. 


Uimit, 

m-am întors spre invalidul cu barbă, 
cel ce, ca şi mine, 

aştepta vesela cegă să muște — 

să-l cert, 

să nu mai îndruge tragice amintiri, 
chiar acum, când eu, 

așteptând să se ivească ceva din ape, 
ieşisem din timp. 


Dar, probabil, trecuse un număr de ani, 
că în locul vecinului meu, 

invalidul cu barbă, îmi făcea cu mâna 

o oacheșă, lustruită movilă de oase. 


Mi-am văzut mai departe de pripoane 

şi plute, 

așteptând obsedant vesela cegă să muște, 
când, ironic, acel glas, 

din adâncă uitare de sine-mi, 

din nou mi-a strigat: 


EEE TEI ROMIÂINIĂ 


„Ţi-era prieten poştașul, 

omulețul glumeţ, scurtat de cap 

la barieră, în timp ce-alerga 

cu tolba plină pe două roți, 

să ducă insularilor scrisori! 

Fără de cap aleargă umbra lui acum 

prin satele ce cresc sub semnul fluviului”. 


Stau, deci, cufundat în mine 

pe malul ce se ridică drept 

ca o sabie 

şi, mărturisesc, toate astfel se întâmplaseră. 
Crucile prietenilor mei 

stau mărturie şi azi 

pe digul vorbitoarelor 

fantasme. 


Înapoia mea, 

insula se învârtește ca o roată de apă, 
ceasornic fantastic 

măsurând timp după timp, 

şi eu, răbdător și hipnotic, 

încă aştept vesela cegă să muște... 


Cherhanale 


Cherhanale, redute ale singurătăţii, 
dorul m-aduce la voi ca un cal de căpăstru. 
Bun găsit, moruni spânzurați în cârlige, 
steaguri de carne fluturând în vânt — 
ofrande ale vânătorii pe ape, 

dar al mâinilor în care gerul sapă şanţuri 
până la os, 

bun găsit, şepci slinoase, 

şorțuri de gumă și cizme de cauciuc, 
putini şi butoaie cu știucă la saramură, 
fum de mahorcă, bărbi netunse în care 
se-ncurcă vântul, sudoare acrie, alcool, 
samurzac, 

spiriduşi tocmiţi să-ntărâte nările 

cu policrome arome, 


Participanți la festival: Lucian David, Leo Butnaru, Stere Bucovală, 
Arcadie Suceveanu, Vasile Datcu şi Nicolae Spătaru 


bun găsit, pescăruși-câini cu aripi, 
gata să vă luaţi în gheare 
pentru un maţ de stavridă. 


Cântă cuţitele prin burta nisetrului, 
cad securile cu orbire de fulger 

pe crupa morunilor, 

sună cutii de alămuri cu icrele negre 
şi-un sărman așteaptă în colț 

mila pescarului — un cap de păstrugă. 


Cât vă iubesc, cherhanale, 

mine de aur ale templului meu, 

aurore ale omului născut pe ape, 

ale cărui linişti durează cât clipa 

dintre două valuri, 

în rest viaţa lui fiind luptă şi momeală 

a morții prin apă, pradă a leviathanului. 


Acolo, 

în semiîntunericul de salină, 

printre butoaie și budane, un copil iubeşte 
fata atamanului și, de ciudă c-a fost sedusă, 

steaua se aruncă în fluviu. 
Cât vă iubesc, cherhanale, 


mici porturi în care o roză a vânturilor 
măsoară anii și un steag la pupă 

spune o rugăciune înainte de a pleca pe mare, 
domenii ale fluviului și ale mării, 

cuibare ale vântului, 

cetăţi ale iubirilor pătimașe, 

leagăn și mormânt al celui care nu vrea să plece 
în singurătatea marilor orașe, 

al îndărătnicului blând ca un copil, 

al săracului şi al neputinciosului, 

al celui îndrăgostit de stele căzătoare, 

liman al şarpelui de apă, 

al broaștei țestoase, 

al lişiţei și corcodelului 

şi al anghilei în drumul ei lung 

de la Sargasse la Dunăre. 


Cât vă iubesc, cherhanale, 

faruri luminoase către care navigă corăbiile mele, 
ca aisbergurile îmi ieşiţi în cale vara 

cu adâncile voastre ghețării, 

vă deschideţi marile colibe de stuf 

şi asemenea lui Iona mă las înghiţit 

de chitul ce sălășluieşte în întunericul din voi. 


Într-o zi, ştiu, voi fi aruncat la un țărm 
cu o cherhana unde un om cu privirea 
ca marea de senină îmi va spune: 

Bine ai venit, străinule, uite, am fript 
cinci peşti pentru tine, ospătează. 


Acum 

stau singur pe mal și-aştept să se întoarcă 
tovarășii mei din mare; privesc în zare 
vântul duce un cal de căpastru 

şi un fanion spune o rugăciune la pupă 
în înserare. 


Insomnii 


Seara 
îi găseam aruncaţi la maluri 
ca pe înecaţii de trei zile; 


noi veneam cu zimbrii înjugaţi la grijanie 
şi le trăgeam leșurile din mare; 


catargele se înfigeau în nori 
şi o noapte ploua cu sânge 
peste cabestane; 


dimineaţa 
întâiul pe țărm găseam pânzele roșii. 


Ce corăbii, 
ce insomnii! 


POESIS EEN 


Abstractul luminos al beznelor homofage 


E timpul să te las somnului 
spre care ai migrat. 
Somnul, 

ah, somnul! Punte 

ce ne teleportează 

în camera albă a visului, 

în care pătrunzi prin 
imperceptibilă efracție 

şi în care te întâlneşti 

cu lumi care au fost demult, 
foarte demult 

şi care nu trăiesc decât 

în abstractul luminos 

al beznelor homofage. Acolo, 


Dacă ajungi, 

constaţi că totul e o lentă mișcare 
în imponderabil: 

nu există timp, 

nici spaţiu, 

nici sus, 

nici Jos, 

există doar Visul ce ne ţine plută 
pe apa Acheronului 

şi există viaţă fără sfârșit. 


Da, 

te voi lăsa, somnului 

pe care într-atât l-ai ademenit; 
că, iată, 

fulguie de amurg 

şi pe coama valului violet 
se iveşte înotătorul: 

la început un punct, 

apoi fantasma prinde chip 
şi certitudinea sporeşte. Va 
atinge țărmul? Salvamari, 
salvamontişti, 

salvapoeţi, 

săriți în crupa cailor de foc 
şi tăiați din goană 
ştreangul spânzurătorii! 


Că, iată, damnatul 

se auto-osândește, 

iar călăul moţăie sub trapa 
de jos 

şi-adună capetele în coș. 


Luni, 8 februarie 2009 


PROZĂ E 


Vasile DATCU 
Musafirul 


Acum o lună, dis-de-dimineaţă, în timp ce eram 
cufundat până la gât în socoteala unor devize, mă 
trezesc că intră peste mine, în birou, fără anunţ 
prealabil, un bou. 


Cu câteva minute mai devreme, auzisem zgomote 
grele pe scări, dar mi-am închipuit că poate secre- 
tara mea şi-a cumpărat asfaltieri noi şi le face pro- 


V.D. — inginer, antreprenor, ba, s-o aud eu. Mi-am amintit însă că se învoise 
scriitor. Volume recente: pentru niște îndatoriri specifice, iar asociaţii erau 
Paznic la uşa noptii- proză plecați care-încotro. Aşa încât, absorbit de hârtiile 
scurtă (2002), Veşnicia cu mele, numai după ce boul reuși să împingă ușa şi 
patent — roman (2005), să pășească înăuntru ca pe imaș, am realizat singu- 


publicat şi în bulgară (2009). - rătatea prezenței mele la serviciu. 
Editează în calitate de co- 

fondator şi director, revista Depășind surpriza primelor clipe, am simțit, fără 
internaţională „Carmina să vreau, un reconfortant val de simpatie față de 
Balcanica". animal, căci, în lumea în care mă învârt de o bună 
perioadă de timp, plină de computere, euri și glo- 
balineturi, o vietate integral naturală a devenit o 

adevărată binefacere. 


Cred că şi boul a trăit un moment emoțional speci- 
al, pentru că, după ce a împins ușa, luând-o practic 
în coarne, s-a oprit cu capul îndreptat spre biroul 
meu, privind magnetizat la ecranul calculatorului. 
„Perversă maşină”, mi-am zis, de vreme ce până și 
un animal se proțăpeşște extaziat în fața ei, înțele- 
gând că apropo de această invenţie trebuie să lăsăm 
gluma la o parte. Dacă până și exemplarul cel mai 
pur, mai obiectiv şi echilibrat al naturii are tresăriri 
admirative în faţa ei, înseamnă că în fibra de consti- 
tuţie a acestei ghiduşii tehnologice trebuie să exis- 
te, negreșit, ceva de natură cu adevărat necurată. 


ETY ROMIAÂINIĂ 


Cum am obiceiul să-mi privesc cu atenţie vizitatorii, îi arunc boului o privire 
iscoditoare, încercând să-i descos taina vizitei neanunțate. 


Părea a fi în etate! Era corpolent — să tot fi cântărit șase sute de kilograme în 
viu —, avea cap mare, bălțat, cu o pată albă în frunte, păr joian — roșcat, niște 
buze groase și senzuale, iar ochii aveau ceva special: emanau o inteligență im- 
posibil de exprimat cu mijloacele pe care le avea la îndemână, iar în jurul lor 
plutea o aură de melancolie aproape solidificată. 


Gâfâia! Câteva clipe ne-am privit unul pe altul în adâncul ochilor, realizând 
că nedumerirea lui nu era mai mică decât nedumerirea mea, ceea ce, chiar așa 
fiind, n-avea nicidecum darul să mă liniștească. 


Totuși, privitul acesta în adâncime îi potoli înaintarea, ba, după câţiva pași, se 
opri de-a binelea, crăcănând ușor picioarele din față. Incepu să dea împăciui- 
tor din coadă. Un aer de mulțumire convenţională îi încreți suav botul. 


Văzându-l potolit, mi-am continuat liniștit socotelile, nu fără o bucurie rău- 
tăcioasă la gândul că, dacă cumva pică un creditor nepoftit să-mi ceară să-i 
returnez din datorii, până pune el justiția pe mine, pun eu boul pe el! 


Lucram cu spor, intrasem deplin în miezul problemelor, aproape că uitasem 
de prezenţa patrupedului, când aud, la nici un metru de urechea mea, un mu- 
get profund, adevărat, masculin. Ce rezonanță! Câtă putere! Ce bine e că în 
ţara asta mai trăiesc şi boi adevăraţi, în stare să ne aducă în existenţă un pic de 
autentic, căci altfel am fi eşuat cu toţii în demagogie și propagandă! 


Întorcându-mă spre el, văd că din bot se preling fire diafane de bale. „Poftește 
la ceva!”, mi-am zis, deductiv! 


Întinde gâtul spre biblioteca din față. O analizează fugar, scuturând din cap 
de parcă s-ar apăra de obsesia unei muște sâcâitoare. Apoi scoate o limbă 
maiestuoasă şi linge amplu cotoarele a cinci cărți de pe raftul de sus. Molfăie 
satisfăcut. 


Pare că vrea să comenteze ceva, dar tace. 


Amuzat, caut să reperez cu privirea cărțile respective: Republica lui Platon, un 
album cu pictură barocă, Revoluția furată a lui Dumitru Mazilu, Plumb al lui 
Bacovia şi Pagini Aurii, ultima ediţie. 


Ce gusturi şi pe animalul ăsta!, îmi zic şi mă întorc la ale mele. 


Rămas fără susținător, boul face câțiva paşi de-a-ndăratelea, apoi găseşte de 
cuviință să se trântească zgomotos cu fundul la ușă și cu capul la mine. După 

un oftat în care am recunoscut parcă refrenul unei naţiuni întregi, trecu la 
rumegat. 


Pentru a doua oară, m-a cuprins o bucurie răutăcioasă, gândind că cineva ar 
mai cuteza să mă deranjeze. 


Am lucrat cu spor câteva ceasuri, păzit supereficient de musafirul patruped, 
până când, pe neprevăzute, m-a tăiat udul! 


Întorcând capul spre ușă, am înţeles că mă aflu într-o situaţie foarte naşpa: 
boul dormea fornăind şi nu părea să realizeze că se află în vizită la altcineva. 


Partea proastă nu e că n-am reușit atunci să-l urnesc din loc, ci că n-am reușit 
să-l urnesc nici până în ziua de astăzi! 

Adriana-Maria ROBU 


Don Eugenio Coseriu* 
omagiat pe meleaguri spaniole 


Înscriindu-se deja într-o tradiţie, cea de-a treia edi- 
ţie a Congresului Internațional dedicat lui Euge- 
niu Coșeriu și lingvisticii integrale și-a desfășurat 
lucrările în perioada 5-7 octombrie la Universita- 
tea din Almeria, Spania, cu genericul „E. Coseriu, 
j lingüista entre dos siglos”. Dacă edițiile preceden- 
S te au avut loc la Aix-en-Provence (Franța, 2007) 
A-M.R. — doctorandă, și la Cluj (România, 2009), grație inițiativei unor 
Facultatea de Litere, discipoli ai Magistrului din țările respective, anul 
specializarea lingvistică, acesta, la împlinirea a 90 de ani de la naşterea 
Universitatea „Al. |. Cuza”, ete s Ax l 
ALE bila marelui lingvist de origine romena, congresul 
anicole si lue sipuklicatè fost găzduit de profesorul Jesús Martínez del Cas- 
în reviste şi volume. tillo, şi el un remarcabil promotor al coşerianis- 
Participantă la manifestări « mului, care își desfășoară activitatea didactică și 
ştiinţifice şi didactice. științifică la universitatea amintită, în cadrul De- 
partamentului de Filologie Engleză şi Germană. 
Evenimentul de la Almeria încheie practic seria 
manifestărilor din acest an consacrate lui Eugeniu 
Coșeriu la Chișinău, Roma, Iași și Bălți (și, proba- 
bil, şi în alte centre academice din lumea largă). 
Locul desfășurării congresului a fost, cum nu se 
putea mai bine, ales la o universitate tânără, într-un 
oraș turistic (conservând vestigii ale dominaţiei 
arabe), printre palmieri, pe țărmul Mediteranei, 
unde viața pare că se scurge destul de încet dato- 
rită calmului care îi caracterizează pe spanioli, în 
general, dar mai cu seamă pe cei din sud, în ciuda 
rapidităţii cu care vorbesc. 


* Onorabilul titlu de Don i-a fost conferit lui Coşeriu 
de însuși regele Spaniei, Juan Carlos. 

Participanți ai celei de-a treia ediţii a Congresului Internaţional Coșeriu (Almeria) 


Conferinţa comemorativ-ştiinţifică de la Almeria a adunat personalități 
marcante din domeniul lingvisticii integrale, dintre aceștia unii fiind chiar 
discipoli coşerieni din prima generaţie: Kennosuke Ezawa (Tübingen), 
Jörn Albrecht (Heilderberg), Harald Weydt (Frankfurt), Benjamin Garcia 
Hernândez (Madrid), Wolf Dietrich (Miinnster), Ana Agud (Salamanca), 
Johannes Kabatek (Tübingen). Dovada certă a faptului că teoria lingvistică 
a lui Coșeriu se aplică extrem de profitabil astăzi în toate domeniile din sfe- 
ra lingvisticii a constituit-o prezenţa tinerilor profesori şi cercetători, elevi ai 
celor care au avut şansa de a deprinde meseria chiar de la Maestrul de la Tü- 
bingen: Oscar Loureda Lamas (Heidelberg), Eugenia Bojoga (Cluj), Emma 
Tămâianu-Morita (Japonia — Akita), Oana Boc (Cluj), Cristinel Munteanu 
(Piteşti), Araceli López Serena (Sevilla) ș.a. 


Deschiderea festivă a congresului din dimineaţa zilei de 5 octombrie a avut 
loc într-o sală impresionantă, Auditorio, prin alocuţiunile de bun venit rostite 
de rectorul universităţii, de decanul facultăţii, de şeful departamentului şi de 
energicul organizator, prof. dr. Jesus Martinez del Castillo. Au urmat comu- 
nicările în plen susținute de personalități precum: prof. dr. Kennosuke Ezawa 
şi prof. dr. Aurora Salvador (care a citit şi comunicarea tatălui ei, acad. prof. 
dr. Gregorio Salvador, cel mai important reprezentant al lexematicii coşerie- 
ne în spaţiul spaniol; din motive de sănătate precară, acesta nu a putut par- 
ticipa), care au punctat aportul substanţial al lingvisticii lui Coşeriu pentru 
evoluţia ştiinţelor limbajului, evocând, totodată, şi momente memorabile 
din relaţia lor cu maestrul. Lucrările manifestării au însumat treizeci şi una 
de prelegeri de o oră și treizeci și şase de comunicări de jumătate de oră, care 
s-au desfăşurat simultan pe parcursul celor trei zile, în cadrul a cinci secţiuni: 

1) Semantică, lexicologie și gramatică; 2) Lingvistică diacronică; 3) Lingvistica 
textului; 4) Limbaj şi epistemologie lingvistică; 5) Variaţie şi varietăţi lingvistice. 
Amintim câteva dintre lucrările extrem de interesante, atât de exegeză, cât 
şi aplicative, care îşi găsesc astăzi tot mai multe puncte de întâlnire cu cele 
mai noi tendinţe din sfera cercetării limbajului, în ceea ce privește rezulta- 
tele obţinute, deşi fundamentarea epistemologică diferă uneori radical, de 
vreme ce lingvistica integrală coşeriană îşi are bazele solide în filozofie şi în 
cea mai deplină tradiţie (milenară) a domeniului (o dovadă în plus a clasi- 
cității lui Coşeriu, care nu se „demodează”): Benjamin Garcia Hernández 
(Spania), La semántica de Coseriu. Innovación y progreso; Kennosuke Ezawa 
(Germania), Die (Sprach-)Norm und das „Sprechen”; Manuel Casado Velarde 
(Spania), La confianza y la sospecha como principios del análisis del discurso; 
Oscar Loureda (Germania), Coseriu y la lingüística del texto (de hoy); Johannes 
Kabatek (Germania), Intuiciân y empirismo; Jörn Albrecht (Germania), 
Eugenio Coseriu, la théorie de la traduction et la „traductologie” moderne; Ana 
Agud (Spania), Teoria critica de la lingüística III; Harald Weydt (Germania), 
Tipo de lenguaje y aprendizaje de idiomas. La larga sombra de Coseriu; Eugenia 
Bojoga (Cluj), Denominaciones específicas de funciones textuales y tipos de textos 
en rumano, español y ruso; Emma Tămâianu-Morita (Japonia), Rethinking 
Coseriu’s Notion of „Unit of Textual Meaning” (Sinneinheit); Jesús Martínez 
del Castillo (Spania), La lingüística del decir, hermenéutica del acto lingüístico; 
Alberto Zuloaga (Germania), La lingüística del texto de Coseriu. Una 
aplicación práctica; Wolf Dietrich (Germania), Para una semántica diacrónica 
estructural y cognitiva; Oana Boc (România), Considérations sur les perspectives 
ouvertes par la linguistique coserienne sur le sens poétique; Dina Gabriela Vâlcu 
(România), A possible concept: the „Individual Significatum”; Jozseph Marius 
Nagy (Franța), L'actualité de la théorie des entours d'Eugenio Coseriu; Cristinel 
Munteanu (România), An ancient forerunner of Eugeniu Coseriu regarding the 
„collage technique”: (Pseudo) Hermogenes of Tarsus; Cornel Vâlcu (România), 
Life in a bubble: temps, signes, language; Cristian Bota (Elveția), L'origine et le 
développement du concept d'univers de discours; Araceli López Serena (Spania), 
Lo universal y lo histórico en el saber expresivo. La delimitación de modos del 
discurso, géneros, variación concepcional, tradiciones discursivas y registros en el 
marco de la lingüística coseriana; Jorge Wiesse (Peru), Sentido y ámbito. Una 
apostilla a la teoría de la literatura de Eugenio Coseriu. 


De remarcat prezența masivă a profesorilor şi cercetătorilor spanioli, urmată, 
din punct de vedere numeric, de cei germani. Însă nici prezența românilor nu 
a trecut neobservată, dat fiind faptul că, din cei peste șaizeci de participanți la 
lucrările Congresului, zece au fost români, reprezentând centre universitare 
din țară şi din străinătate: Emma Tămâianu-Morita (Akita), Eugenia Bojoga 

(Cluj), Oana Boc (Cluj), Dina Gabriela Vâlcu (Cluj), Cornel Vâlcu (Cluj), 
Jozseph Marius Nagy (Tours), Cristian Bota (Geneva), Adriana-Maria Robu 
(laşi), Delia Cristea (Sevilla), Cristinel Munteanu (Piteşti). A fost regretată 
absenţa celor mai de seamă reprezentanţi români ai integralismului coşeri- 
an: profesorul Mircea Borcilă, director al Centrului de Studii Integraliste din 
Cluj, care a organizat ediția precedentă a congresului la Cluj în 2009, precum 
şi profesorul Eugen Munteanu, traducător al unor lucrări ale marelui lingvist, 
şi, de asemenea, organizator al Colocviului aniversar „Eugeniu Coșeriu” de la 
Iași şi Bălți din vara acestui an. 


Pe parcursul desfășurării congresului, a fost deschisă o expoziție cu vânzare 
de carte inițiată de Editura Ibero-Americana, care a pus la dispoziţia celor 
interesaţi cărți mai mult sau mai puțin recente din domeniul lingvisticii şi, 
mai ales, ediţii în limba spaniolă ale operelor lui Eugeniu Coșeriu și lucrări ale 
discipolilor şi cercetătorilor care continuă doctrina lingvistică a savantului. 
Încheierea lucrărilor acestui congres de succes (din variate puncte de vedere, 
începând de la satisfacţiile de natură ştiinţifică, până la confortul şi buna dis- 
poziţie care l-au dominat) a avut loc într-un cadru festiv, marcat de prelegerile 
reputaţilor profesori Ana Agud, Johannes Kabatek, Jörn Albrecht și Harald 
Weydt, care au vorbit de necesitatea de a fructifica la maximum teoria mare- 
lui lingvist, dată fiind fundamentarea principiilor acesteia, de care tendințele 
actuale din sfera cercetării limbajului au mare nevoie. Johannes Kabatek a pus 
accent pe faptul că cercetările de natură psiholingvistică și neurobiologică, 
tributare orientărilor empiriste actuale, pot fi ajutate de aparatul conceptual 
coșerian sau chiar pot fi scoase, astfel, din impas. 


A urmat nelipsita discuţie pe marginea organizării congresului următor. Par- 
ticipanţii au acceptat cu entuziasm propunerea profesorului Vicenzo Orio- 
les, de la Universitatea din Udine (Italia), de a găzdui lucrările Congresului 
„Eugenio Coseriu” care va avea loc peste doi ani. Întâlnirea memorabilă a 
coşerienilor adunaţi la congres s-a sfârșit cu o masă festivă oferită de organi- 
zatori la un elegant restaurant tradițional de pe malul mării. Atât la încheierea 
lucrărilor, cât şi la masa de despărțire i-au fost aduse mulțumiri profesorului 
Jesus Martinez del Castillo, cel care a organizat cu multă dăruire, entuziasm și 
exigenţă ştiinţifică un congres de neuitat, în care bucuria reîntâlnirii marilor 
lingviști coşerieni, precum și dorinţa de cunoaștere a celor mai tineri cercetă- 
tori au fost constante pe tot parcursul evenimentului. 

Eugenia BOJOGA în dialog cu 
Nelson CARTAGENA 


Întâlnirea cu Eugeniu Coșeriu a fost 
decisivă pentru tot restul vieții mele 


E.B. — prof.univ. dr., 
Facultatea de Litere a 
Universităţii „Babeş- 
Bolyai” din Cluj, eseistă, 
traducătoare. Domeniile de 
cercetare: limbile romanice, 
sociolingvistica, semantica 
exicală, istoriografia 
lingvisticii. Membră a 
Societăţii Internaţionale 
de Lingvistică Romanică 
(Société Internationale de 
Linguistique Romane), a 
proiectului internaţional 
„Eugenio Coseriu — 
Erfassung und Publikation 
unverăffentlichter 
Manuskripte” (Universitatea 
„Karl Eberhard” din Tübingen, 
Germania) etc. 


N.C. — prof. dr., Universitatea 
din Heidelberg, Germania. 


- Dle Cartagena, Dvs. l-aţi urmat pe Prof. E. 
Coșeriu din America de Sud în Germania. În 
ce împrejurări l-aţi cunoscut pe Coșeriu și cea 
reprezentat pentru Dvs. întâlnirea cu el? 


- Întâlnirea cu Prof. Coșeriu a reprezentat un 
moment decisiv în viaţa mea. În 1959, când eram 
student la Universitatea din Santiago de Chile, la 
secția Filologie Hispanică, s-a organizat un curs de 
vară la universitatea noastră, fiind anunțată partici- 
parea unui profesor tânăr din Uruguay, despre care 
se spunea că este excepțional. Într-adevăr, Coșeriu 
a ţinut atunci mai multe cursuri interesante: unul 
despre depășirea crizei structuraliste, altul despre 
trihotomia sistem, normă, vorbire, plecând de la 
studiul pe care tocmai îl publicase la Montevideo 
şi care îl făcuse deja celebru. Pe mine însă m-au im- 
presionat de la bun început prelegerile sale de isto- 
rie a filozofiei limbajului. Prin interpretarea marilor 
gânditori şi încadrarea reflecției acestora în tradiție 
(din antichitate până la Heidegger), Coşeriu de- 
monstra existența a două direcţii majore conturate 
în filozofia limbajului: 1. raportul dintre limbaj şi 
esenţa lucrurilor și 2. problema intersubiectivității 
limbajului. 

- Prin ce anume v-a fascinat tânărul profesor 


de 37-38 de ani de la Montevideo? 


- Dincolo de aspectele de noutate absolută a pre- 
legerilor sale, Coșeriu m-a impresionat prin cu- 
noaşterea profundă a mai multor limbi. În timpul 

prelegerilor reproducea din memorie fragmente din latină, greaca veche, ger- 
mană, franceză, italiană etc. Am remarcat, de asemenea, caracterul sistematic 
al predării, creativitatea şi extraordinara sa inteligență. 


- Aceasta a fost prima întâlnire cu E. Coșeriu. Ce a urmat după aceea? 


- După doi ani Coșeriu a revenit în Chile, la Universitatea din Concepción, 
ţinând alte cursuri, la fel de interesante, de data aceasta despre sintaxa func- 
ţională și despre problema corectitudinii idiomatice. M-a copleșit încrederea 
enormă pe care a avut-o în mine, lăsându-mi manuscrisul cursului despre co- 
rectitudinea idiomatică, aflat astăzi în Arhiva „E. Coșeriu” de la Tübingen și la 
care se lucrează în vederea pregătirii sale pentru tipar. Am avut şi manuscrisul 
despre Sistemul verbal al limbilor romanice, pe care l-am păstrat timp de 20 de 
ani cu mare grijă. 


- Cum aţi ajuns în Germania? 


- După ce mi-am luat licenţa în Chile, am venit cu o bursă la Universitatea 
din Bonn, unde Coșeriu era atunci visiting profesor. La sfârşitul semestrului 
însă se va transfera definitiv la Universitatea din Tübingen. Atunci am mai 
rămas un semestru la Bonn, unde am studiat fonetica împreună cu Harri Me- 
ier, după care l-am urmat pe Coșeriu la Tübingen. La scurt timp bursa mea 
DAAD expirând, am fost nevoit să-i amintesc lui Coșeriu că trebuia să mă 
întorc în Chile. El însă mi-a sugerat să rămân la Tübingen și a creat un lectorat 
de limbi și literaturi ibero-americane, primul de acest profil în Germania. În 
acest context, Coșeriu mi-a dat sarcina să organizez o bibliotecă de literatură 
hispano-americană la Universitate. Astfel, am mai rămas încă cinci ani, timp 
în care mi-am elaborat și teza de doctorat. 


- Ce-au însemnat pentru Dvs. acești cinci ani petrecuţi la Universitatea 
din Tiibingen? 


- În ansamblu, această perioadă a fost pentru mine extrem de utilă și pro- 
ductivă. Întâi de toate, condiţiile de studiu și de muncă la Universitatea din 
Tübingen erau excelente. Prof. Coşeriu crease pentru mulți dintre noi posturi 
de asistenţi sau de lectori, astfel încât aveam asigurată o bază materială bună 
şi puteam să ne dedicăm în întregime studiului. 


- Apoi v-aţi întors totuși în Chile. Ce a urmat? 


- Da, dar după câţiva ani am revenit în Germania, însă nu la Tübingen, ci în 
cadrul unui proiect privind gramatica contrastivă germano-spaniolă, spriji- 
nit financiar de către Ministerul Afacerilor Externe, realizat în colaborare cu 
Prof. H. Martin Gauger de la Universitatea din Freiburg!. Apoi, din motive 
politice, nu m-am putut reîntoarce în Chile şi am decis să plec în SUA. Anu- 

me în Statele Unite mi-am dat seama pentru prima dată de școala serioasă 
pe care o făcusem cu E. Coșeriu, de anvergura studiilor mele. În compara- 
ţie cu alți colegi de acolo, eu aveam o pregătire temeinică de romanist: mă 
„plimbam” prin întreaga Romanie, aveam cunoştinţe ample despre structura 
şi istoria tuturor limbilor romanice, de aceea am obținut relativ uşor un post 
de profesor la Universitatea din Philadelphia la departamentul de limbi roma- 
nice. Însă familia mea ducea dorul Germaniei, voind să ne întoarcem, mai ales 
că se apropia perioada în care copiii trebuiau să meargă la facultate, iar în SUA 
studiile universitare erau foarte costisitoare. 


Din aceste considerente, ne-am întors pe bătrânul continent, adică în Ger- 
mania, mai întâi la o Fachhochschule — unde a trebuit să încep să lucrez cu 
limbajele specializate, în sfera limbilor aplicate —, după care am fost invitat la 
Universitatea din Heidelberg să conduc Institutul de traducere și interpretare 
de la Facultatea de Limbi moderne. 


Abia atunci am reluat unele teme trasate de Coșeriu. Lingvistul sugerase di- 
recţia, schițase calea de cercetare și în acest domeniu. În ce priveşte problema 
limbajelor de specialitate, aici am aplicat principiul istoricității postulat de 
Coșeriu. Așa cum Coșeriu s-a ocupat de teoria traducerii la J. L. Vives și a de- 
monstrat importanţa specialistului pentru contemporaneitate, eu l-am redes- 
coperit pe Alonso Fernândez de Madrigal (1410-1455), care a elaborat cea 
mai validă teorie a traducerii din epoca medievală, un autor puţin cunoscut 
chiar și în Spania”. 


- În teza Dvs. de doctorat — Sensul și structura construcţiilor pronominale 
în spaniolă — aţi aplicat concepţia lui Coșeriu referitoare la semnificatul 
unitar. 


- Teza mea de doctorat, elaborată sub auspiciile Şcolii de la Tübingen, tratea- 
ză principiul funcţionalității postulat de Coșeriu. 


Se ştie că lingvistica tradițională, invadată de pozitivism, scotea în evi- 
denţă varietatea infinită a limbilor, neglijându-se semnificatele lingvistice 
unitare. Descompunând funcţiile lingvistice unitare în numeroase funcții 
condiționate de context, lingvistica tradițională devenea o știință atomistă. 
Structuralismul, dimpotrivă, se ocupă de semnificatele lingvistice unita- 
re „sistematice”, ignorând diversitatea semnificatelor concrete. În schimb, 
funcţionalismul realist, promovat de Coșeriu, fructifică în egală măsură 
ambele extreme, cea a funcţiei unitare şi cea a varietăţii semnificatelor. De 
aceea nu concepe semnificatul unitar al unei forme ca pe un semnificat, ci ca 
pe o zonă de semnificaţie, în cadrul căreia se admite, în principiu, o variaţie 
infinită, sau ca „semnificat de bază”, ceea ce poate explica diverse tipuri de 
semnificate contextuale. 

Or, aceste principii ale funcționalismului realist le-am aplicat în gramatica 
limbii spaniole, mai exact la construcţiile reflexive. M-am ocupat de opoziţiile 
ir / irse, venir / venirse, llevar / llevarse şi cele de tipul quedar / quedarse, pre- 
cum și de construcțiile reflexive non-opozitive, pentru a demonstra că diverse 
tipuri de semnificate contextuale, care se constată în aşa-numitele structuri 
reflexive, considerate adeseori ca funcții separate sau ca funcţii tipice ale aces- 
tor construcții, pot fi explicate printr-o funcţie unitară de bază - prin funcția 
de „intranzitivitate” a pronumelui reflexiv — și că astfel de conţinuturi concre- 
te ca reflexivitatea, pasivitatea, reciprocitatea sau semnificatul impersonal al 
acestor forme trebuie interpretate ca determinări ulterioare ale funcției sale 
de bază, condiționate de factori contextuali, lexicali sau extralingvistici. În 
același timp, am încercat să surprind uzul acestor construcţii la nivelul dife- 
rențelor diatopice, diastratice şi diafazice. Am clasificat diversele posibilități 
de folosire a construcţiilor investigate în norma limbii și în texte concrete. Pe 
scurt, am ajuns la concluzia că toate valorile discursive ale așa-numitului refle- 
xiv corespund unuia şi aceluiași semnificat unitar, în cazul de faţă, a morfemului 
de non-ubicuidad (ubicuitate, omniprezenţă), concluzie de un real folos... 


- În Prologul tezei Dvs. apare pentru prima dată sintagma Școala 
[lingvistică] de la Tübingen, iar cel care o foloseşte este Coșeriu însuși: 
„La obra del Sr. Cartagena ha sido realizada de acuerdo con los princi- 
pios del funcionalismo realista sustentado por la Escuela de Tubinga”?. 
Acest prolog e destul de elogios şi se încheie cu următoarea frază: „Lu- 
crarea dlui Cartagena constituie o realizare extraordinar de interesantă 
din punct de vedere teoretic și metodologic; o operă valoroasă, pe alo- 
curi chiar deschizătoare de drumuri, iar, din punct de vedere descriptiv, 
este o contribuţie importantă pentru cunoașterea limbii spaniole”*. Ce 
aţi învăţat de la Coșeriu în timpul elaborării tezei Dvs. de doctorat? 


- Unul dintre lucrurile fundamentale pe care noi, discipolii, l-am învățat de 
la Coșeriu a fost să gândim pe cont propriu. Întâi de toate, am învăţat un anu- 
mit mod de a problematiza, fiindcă orice descriere lingvistică la prima vedere 
pare să fie simplă. Cum afirma Coșeriu însuși, el, ca lingvist, nu a făcut altceva 
decât să spună lucrurile aşa cum sunt, urmându-l pe Platon. 


E. Coşeriu a fost un Maestru extraordinar în arta retorică, în modul de a ex- 
pune o problemă, în sistematicitatea sa metalingvistică. Am mai învățat să 
privesc şi în spatele unei afirmaţii, pentru a estima în ce măsură aceasta poate 
fi susținută şi din ce punct de vedere. De aceea, capacitatea de analiză a lui 
Coșeriu, exemplificând un model absolut pentru mine ca discipol, constituie 
modul ideal în care trebuie abordată o problemă. În plus, de la Coșeriu am 
învăţat că faptele de limbă trebuie analizate și descrise doar atunci când exis- 
tă un cadru teoretic adecvat în care lingvistul își poate ordona reflecția. Or, 

pentru noi ideile lui Coșeriu au reprezentat și reprezintă tocmai acest cadru 
referenţial care ne permite să ne ordonăm propriile gânduri. 


Cât priveşte teza mea de doctorat, pot spune că E. Coșeriu m-a ghidat aproa- 
pe patern în elaborarea acestei lucrări. De aceea Prologul la care aţi făcut re- 
ferire — dacă e să fim oneșşti — poate fi şi un autoelogiu, deoarece de multe ori 
concluziile mele erau, în realitate, reformulări ale realităților la care profesorul 
ajunsese cu ceva timp înainte. Coșeriu m-a ajutat inclusiv la structurarea lu- 
crării şi a cărţii propriu-zise. Dat fiind că am efectuat o muncă empirică enor- 
mă, lucrând cu 3.000 de exemple, el mi-a spus: „Dvs. ați găsit exemple pentru 
toate tipurile semnalate de mine”. Cu alte cuvinte, a sugerat că eu am fost atent 
la toate modelele pe care el le prevăzuse în teorie, modele pe care eu le-am 
supus unei verificări în cercetarea empirică. 


- În Arhiva „E. Coşeriu” am găsit un catalog cu participanţii la cursul 
special Comentarii de texte portugheze unde figurează şi numele Dvs. 
Asta înseamnă că Prof. Coșeriu a predat și limba portugheză? 


- Desigur, Prof. Coşeriu a predat și portugheza, demonstrându-ne diversi- 
tatea limbilor romanice și prin cursurile sale, nu doar prin studiile sale fun- 
damentale. De altfel, la Tübingen, în primii ani de activitate a lui Coșeriu, se 
predau toate limbile romanice, inclusiv occitana! Toate limbile romanice erau 
reprezentate fie prin lectorate oficiale, fie prin contracte temporare prin care 
anumiţi profesori, vorbitori nativi ţineau cursuri de limbă în regim de plată 
cu ora. Coșeriu însuși preda foarte multe cursuri, fără să fie remunerat pentru 
orele suplimentare. În acest sens, a fost realmente un om-orchestră. E. Coșe- 
riu cânta la toate instrumentele, adică știa toate limbile romanice sub toate 
aspectele, ceea ce pentru noi era un exemplu viu de inteligenţă și înțelepciu- 
ne. Având deci acest avantaj că vorbea și cunoştea toate limbile romanice, el 
era în stare să interpreteze orice problemă de gramatică sau de semantică. În 
cursurile sale magistrale de lingvistică generală sau de filozofie a limbajului, 
Coşeriu aborda cele mai diverse teorii lingvistice, istoria romanisticii, dar şi 
istoria fiecărei limbi romanice. În acelaşi timp, ţinea cursuri și despre structu- 
ra fiecărei limbi romanice în parte. Deci, prin propriul său exemplu, Coşeriu 
ne punea în fața necesităţii de a studia cât mai multe limbi, de a le cunoaște în 
mod activ, nu doar pasiv. 


- În acest context, ce înseamnă pentru Dvs. Şcoala lingvistică de la Tü- 
bingen? 


- Şcoala lingvistică de la Tübingen înseamnă tot ce am învăţat de la Coșeriu: 
cunoștințele acumulate, multiplele beneficii din activitatea didactică, cursu- 
rile şi seminariile pe care le-a ţinut de-a lungul anilor, cunoașterea concepției 
sale lingvistice și a grupului de discipoli care s-au dedicat ulterior, fiecare în 

parte, unui domeniu particular al edificiului teoretic numit astăzi lingvistică 
integrală. Unii s-au ocupat de gramatică sau de semantică, alții de semiotică 
sau de traducere. Unii s-au specializat în spaniolă și portugheză sau română 
şi italiană, alții în catalană şi franceză sau sardă și occitană. Indiferent însă de 
specializarea fiecăruia, învățătura“ lui Coșeriu este cea care ne defineşte pe toți 
şi ne unește sub același numitor. Prin urmare, toţi reprezentanții acestei şcoli 
avem la bază teoria lingvistică a lui Eugeniu Coșeriu, ideile sale servindu-ne, 
explicit sau implicit, ca bază conceptuală și metodologică în propriile noastre 
cercetări. Chiar și cei care nu vor să recunoască acest lucru sunt influenţaţi de 
conceptele coșeriene, de modul său de a interpreta faptele lingvistice. 


- Unii au afirmat că anumite volume ale lui Coșeriu au apărut graţie dis- 
cipolilor. 


- În ce priveşte volumele îngrijite / pregătite pentru tipar de discipolii săi nu 
văd nicio stranietate. Dimpotrivă, şi Cursul de lingvistică generală al lui F. de 
Saussure a fost publicat de foştii săi studenţi. Chiar dacă E. Coșeriu însuși 
nu a scris o singură operă monumentală, el a scris atâtea studii și atâtea cărți 
consistente prin discipolii săi. Faptul că a promovat atâţia elevi ai săi a favori- 
zat multiplicarea operei sale prin intermediul acestora, spiritul lui Coșeriu și 
teoria sa lingvistică procurându-şi continuitatea direct sau indirect. 


- E. Coșeriu însuși afirma că anumite aspecte ale teoriei sale au fost dez- 
voltate de către discipolii săi. Adică, într-un fel le-a lăsat elevilor să ducă 
mai departe ceea ce el nu a reușit fizic să facă. Aici, la Universitatea din 
Heidelberg, sunteţi coleg cu Jörn Albrecht și cu Jems Liidtke, alţi doi 
discipoli ai lui Coșeriu. 


- Într-adevăr, suntem trei discipoli ai lui Coșeriu care ne desfăşurăm activitatea 
la Universitatea din Heidelberg. În travaliul nostru comun de la Facultate și de 
la Colegio de graduados, unde se studiază varianta substandard a limbilor, am 
coordonat mai multe teze de doctorat. Or, la elaborarea acestor teze deja doc- 
toranzii noștri au aplicat, de fiecare dată, ideile lui Coșeriu, ceea ce a constituit 
o inovaţie, deoarece autorii erau, în majoritate, germaniști, slaviști și latiniști, 
adică nu erau romaniști, şi de aceea era neobişnuit ca ei să abordeze aspectele 
diafazice, diatopice sau diastratice referitoare la variaţia lingvistică. Tot aşa nu 
exista obiceiul ca varietatea unei limbi să fie abordată la nivel universal, istoric 
şi individual, aşa cum se procedează în teoria lui Coșeriu. E o dovadă a ceea ce 
am făcut împreună noi, cei trei, aici, la Universitatea din Heidelberg, pentru im- 
plementarea ideilor lui Coșeriu şi a metodologiei sale de descriere a limbilor. Iar 
discipolii noștri, chiar dacă sunt germaniști, slavişti sau latinişti, au abordat pro- 
blema varietății lingvistice din perspectiva lingvisticii integrale. În consecință, 
după ce ani de-a rândul au fost elaborate zeci de teze de doctorat, în prezent am 
ajuns la o terminologie comună, la o bază teoretică și conceptuală unitară — cea 

a lui Coșeriu —, pe care am reușit să o impunem treptat aici, la Universitatea din 
Heidelberg, noi, cei trei discipoli coşerieni. 


— În ce vă privește, v-aţi ocupat de traducere, domeniu în care aţi dezvol- 
tat anumite idei coşeriene. 


- Când am început să mă ocup de traducere, se punea problema în felul ur- 
mător: ceea ce trebuie transpus din textul original în textul meta nu e atât 
propoziţia / fraza, cum se făcuse în epoca structuralistă, ci tipul de text. 


- Coșeriu afirma că de fiecare dată se traduc texte... 


— Așa este. Accentul principal se pune pe funcţia textuală. Dar cum se proceda 
anterior? Se lua modelul lui Bühler şi se vorbea de texte referențiale, expre- 
sive şi apelative, iar aceste funcţii trebuiau traduse în altă limbă. Or, eu am 
accentuat că E. Coșeriu demonstrase de mult timp că schema lui Bühler este 
incompletă, că lipsesc alte funcţii ale limbajului, de ex., funcţia pe care el o 
numește evocativă. Pornind de la aceste completări, am integrat în domeniul 
traducerii, întâi de toate, această funcție. Deci am aplicat concepția coşeriană 
la teoria traducerii şi am demonstrat că fiecare dintre funcţiile evocative ale 
limbajului constituie o problemă de traducere. Prin urmare, în procesul tra- 
ducerii nu trebuie respectate doar cele trei funcţii ale lui Bühler, ci şi ceea ce 
Coșeriu numește funcția evocativă a limbajului în varietatea sa. 


Funcţia evocativă a lui E. Coșeriu — fie cea a semnelor, fie cea a contextului — 
background-ul cultural, este funcția conotativă a semnului pe care a dezvol- 
tat-o plecând de la L. Hjelmslev şi pe care J. Trabant a tratat-o în semiologia 
operei literare. Or, aceste aspecte au fost explicate foarte bine de Coșeriu în 
două studii magistrale, mai întâi în Determinación y entorno, în care au fost 
conceptualizate cadrele culturale — de unde am și luat fiecare element pe care 
l-am dezvoltat ulterior —, apoi în celebra sa Textlinguistik (Lingvistica textu- 
lui), editată de ]. Albrecht. Deci contribuția mea ar consta în aplicarea ideilor 
magistrale din aceste studii la teoria traducerii. 


- Altfel spus, din edificiul complex al lingvisticii integrale Dvs. aţi dez- 
voltat conceptele coșeriene referitoare la traducere. 


- Am aplicat aceste idei fundamentale ale lui Coșeriu la teoria traducerii. 
Coşeriu a formulat teoria în ansamblu - numită tocmai de aceea lingvistică 
integrală, pentru că integrează orice aspect al limbilor și al limbajului în gene- 
ral — şi conceptele centrale, iar noi, discipolii săi, le-am aplicat în alte domenii 
ale cunoaşterii lingvistice, ale disciplinelor lingvistice. 


În ce privește concepția coşeriană despre sistemul verbal, l-am transpus în 
domeniul gramaticii. Mă refer la prezentarea şi descrierea sistemului verbal, 

în special a viitorului verbului spaniol. De altfel, un întreg capitol dedicat sis- 
temului verbal din Nueva gramática de la lengua española mi-a fost încredinţat 
mie. 


— Nueva gramática de la lengua española (2009), coordonată de Ignacio 
Bosque, include și spaniola din America de Sud, acesta constituind un 
aspect de noutate absolută. 


- Într-adevăr așa este. Revenind la propriul meu aport referitor la dezvoltarea 
concepției lui Coșeriu, primul studiu pe care l-am scris se intitula Sistema, 
norma y habla del futuro de probabilidad‘, adică o aplicare directă, literă cu 
literă, a trihotomiei coşeriene la sistemul verbal al limbii spaniole. 


Denumirea de futuro de probabilidad español (viitor de probabilitate spaniol) 
se raportează în mod normal la o anumită valoare contextuală atât în formele 
de viitor (de ex., haré şi habré hecho), cât şi în cele ale condiționalului (de ex., 
haría și habría hecho). Or, eu m-am ocupat de folosirea ipotetică / prezumtivă 
a timpurilor viitoare, deoarece marca de actualitate a condiționalelor conferă 
acestora posibilități de referință temporală mai complexe, bunăoară, capa- 
citatea formei simple de a exprima relaţii de posterioritate atât în domeniul 
prezentului, cât şi în cel al trecutului, ceea ce se extinde și asupra valorilor sale 
de probabilitate. 


- În studiul Dvs. Funcciones lingüísticas básicas y traducción’ valorificaţi 
cu brio concepţia lui Coșeriu în acest domeniu. 


- Modelul limbajului ca organon al lui Bühler a contribuit în mare măsură 
la teoria traducerii, însă acest cadru trebuia dezvoltat din perspectiva teoriei 
actelor de vorbire. Acest model nu lua în considerare o dimensiune funcţio- 
nală determinantă pentru a înţelege valoarea textelor, definită cu precizie în 
cadrul glosematicii de către Hjelmslev și, în special, de Johannsen cu numele 
de conotație şi pe care Coșeriu a descris-o ulterior — în Lingvistica textului — cu 
multe detalii, înglobând varietățile sale sub numele de evocare, funcție evoca- 
tivă a limbajului (germ. „Evokation”, „evozierende Funktion”), aşa cum am 
menționat deja. 


- Dvs. afirmaţi că, în cadrul unui text, semnele intră în relații cu unele 
izolate ale aceluiași text, bazate pe materialitatea sau conţinutul lor, cu 
grupuri sau categorii de semne in absentia şi chiar cu totalitatea sistemu- 
lui din care fac parte. 


- Relaţiile materiale cu semnele prezente în text corespund, printre altele, feno- 
menelor cunoscute de rimă, consonanţă și aliteraţie, în care materia sonoră se 
utilizează pentru a relaționa vocabule, independent de funcţiile lor semantice. 

În consecință, cauzează nu doar efecte eufonice, ci, de asemenea, evocări de tot 
felul. Astfel, nu doar în poezia „elevată, ci şi în jocurile de cuvinte, rima e cea 
care produce adeseori efecte speciale, în cazul nostru efecte ludice. De exem- 
plu: sp. ¡chupa del frasco, Carrasco!, ; Toma Jeroma, pastillas de goma!, fr. Tu parles, 
Charles; Ga colle, Anatole; germ. Mach milde, Matilde!; Schnell, schnell, Isabel! 


Fireşte că traducerea adecvată va trebui să considere rima drept criteriu cen- 
tral al invariației şi nu numele propriu pentru a produce în text un efect simi- 
lar; de aceea germ. Schnell, schnell, Isabel! va avea în spaniolă echivalentul ;De 
prisa, Luisa!, iar în fr. — Vite, vite, Brigitte! 


Or, la fel de importantă pentru constituirea sensului textelor sunt relațiile 
care se stabilesc între semnele unui text și elementele extralingvistice, cum 
ar fi materialitatea lucrurilor sau cunoașterea pe care emițătorul o are des- 
pre aceste lucruri. Apoi semnele funcționează și în relație cu cunoașterea pe 
care emițătorul o are despre lucruri (obiecte, procese, stări, concepte de tot 
felul) desemnate prin aceste semne. De exemplu, un tâmplar, un vânzător de 
licitație şi un comunist folosesc aceeași valoare locutivă lexicală a cuvântu- 
lui ciocan — în caz contrar, nu ar fi posibilă comunicarea —, dar acest semn le 
provoacă fiecăruia evocări diferite. Adică, vorbitorii cunosc lucrurile la care 
se referă prin semnificate interindividuale din perspective diferite și „cadre” 
specifice pe care trebuie să le determinăm pentru a putea descrie relaţiile cu 
caracter colectiv şi individual ale acestora. 


În acest context, Coșeriu a stabilit un sistem variat în care cadrele neverba- 
le, cum ar fi situaţia (imediată), spaţiul-timpul discursului; regiunea (zona, 
domeniul, atmosfera), spaţiul în limitele căruia funcționează semnul și con- 
textul extraverbal (fizic, empiric, natural, practic, istoric şi cultural) prezintă 
interes pentru traducere. Coșeriu acordă o mare importanţă și contextelor 
extraverbale culturale pentru traducere. 


- Vorbind de traducere, care e locul realiilor în acest domeniu? 


- Realitatea extralingvistică, despre care se vorbeşte în texte și care, de fapt, 
constituie factorul invariației traducerilor, poate genera dificultăţi grave de 
transfer în cazurile calificate de Kade ca ehivalenţă zero, adică atunci când 
obiectele sau fenomenele desemnate nu sunt cunoscute de către vorbitorii 
unei limbi receptoare’. În cercetarea așa-numitelor realii de către Nida / Ta- 
ber (1969) şi Şcoala de la Leipzig se tematizează amplu această problemă. În 
general, este vorba de realități care aparțin unor obiecte naturale și culturale, 
instituţii sociale, evenimente istorice de ordin diferit. Soluţiile comune ale 
traducătorului în aceste cazuri sunt împrumutul, calcul, perifraza, folosirea 
hiperonimelor şi a hiponimelor, pe lângă frecventele erori de traducere. 


COŞERIANA MO 


Aşa-numita echivalență semantică nu e rezultatul unei invariaţii de semnificat, 
ci a unei invariaţii de desemnare. Adică, traducătorul decodifică semnificatele 
limbii originale pe care le trimite la o realitate la care el, la rândul său, se referă 
utilizând semnificate proprii limbii receptoare sau chiar împrumuturi din limba 
originală. Procesul constă mai curând în a se întreba ce se spune în această lim- 
bă şi nu cum se spune acest cuvânt sau această frază în limba respectivă. Astfel, 
luarea în considerare a semnificatului în traducere conduce în mod necesar la 
nivelul vorbirii, la nivelul textelor şi al situaţiei de comunicare’. 


În schimb, o realie este un obiect sau un concept care nu există într-o comu- 
nitate, întrucât în această colectivitate nu se cunoaşte respectivul obiect / fe- 
nomen, nu există nici expresia lingvistică pentru a-l desemna. Un exemplu 
sugestiv în acest sens ar fi germ. Persilschein!“, care tradus literal ar însemna 
„cupon pentru persil’, din care persil se traduce „detergent de spălat rufe”, dar 
care în realitate semnifică „certificat de disculpare”, „certificat ce atestă pro- 
pria inocenţă”, denumit de vorbitorii de limba germană Persilschein în anii de 
după cel de-al Doilea Război Mondial. 


Cert este că după război, pentru a obţine un loc de muncă, era indispensabil 
un astfel de certificat eliberat de către primarul localităţii respective. Acest 
certificat de dezvinovăţire / disculpare trebuia să-i „spele” de păcate pe oa- 
meni. Şi cum acesta „scăpa de vină”, spăla de vină, nemţii l-au numit Persils- 
chein. Ei bine, G. Grass scrie: „Es war nun mal die Zeit des Zwinkers, der 


Persilscheine und des schönen Scheins” (Die Răttin, 1986, p. 392). 


- Numiţi scriitorii cei mai reprezentativi pentru acest fenomen care au 
creat în limba germană și, respectiv, în limba spaniolă. 


- În contextul realiilor, cei mai reprezentativi sunt și cei mai productivi. Cu 
cât opera unui scriitor e mai universală, cu atât identificăm mai puţine realii. 
Totuși, pentru proiectul nostru este relevant romanul lui T. Mann Die Bunder- 
broks / Buddenbrooks: Verfall einer Familie, pentru că schițează imaginea foar- 
te reușită a societăţii de la sfârșitul sec. al XIX-lea. La fel şi Heinrich Mann, 
fratele său, cu romanul Der Untertan, în care se descriu relaţiile dintre corpo- 
rațiile germane și societatea burgheză din Germania din epoca respectivă, dar 
şi Erich Maria Remarque, în opera căruia întâlnim un vocabular amplu refe- 
ritor la tematica războiului. Apoi Vicki Baum cu Hotel Shanghai şi Menschen 
im Hotel. Dar şi Günter Grass, în special cu Die Blechtrommel, parte a celebrei 
Danziger Trilogie. 


- Cine ar fi autorii de limba spaniolă? 


- Reprezentativi sunt câţiva autori din America de Sud, ce ilustrează mișcările 
numite indigenismo şi tot ce s-a scris cu genericul novela dela tierra. În acest 

sens, pentru Argentina, de exemplu, este revelatoriu numele lui Ricardo Gi- 
raldez cu Don Segundo Sombra, pentru Mexic — Marino Suela cu Los de abajo, 
pentru Venezuela, Romulo Gallego cu Doña Barbara, pentru Peru - Sanchez 
Ajeno ş.a.m.d. Aceştia descriu obiceiurile tipice ale popoarelor respective. În 
schimb, valoroşi autori moderni ca, de exemplu, Juan Carlos Onetti din Uru- 
guay au puţine realii. 


Să nu confundăm realiile cu regionalismele, realiile sunt lucruri, fenomene 
specifice, pentru care nu există cuvinte în limbile noastre europene, dat fiind 
că nu există nici fenomenele respective. 


- În altă ordine de idei, Dvs. aţi editat împreună cu Christian Schmitt, 
Miscellanea Antverpiensia Homenaje al vigésimo aniversario del Insti- 
tuto de Estudios Hispánicos de la Universidad de Amberes (Tübingen, 
M. Niemeyer Verlag, 1992). La acest volum au contribuții doi scriitori 
celebri: Jaime Silles şi Mario Vargas Llosa. Cum ați colaborat cu ei? 


- Acest Institut din Anvers, Belgia, funcționează doar sâmbăta, iar studenții 
plătesc pentru a putea participa la cursuri. De fapt, este vorba de 4 ore de curs, 
fiind invitaţi de către directorul Institutului Jacques de Bruyne 2 conferenţiari 
pentru tratarea unei anumite teme. Nu sunt doar lingviști sau literați, ci oa- 
meni de litere în general, adică și scriitori, cum a fost și cazul lui Vargas Llosa. 
De altfel, J. de Bruyne invită şi cineaști, reprezentante ale mișcării feministe 
etc. Eu merg în fiecare an acolo, fiindcă sunt invitat să ţin câte o conferință. O 
dată am fost invitat în același timp cu Vargas Llosa... E interesant atunci când 
un scriitor se întâlnește cu un om de știință, deoarece ei văd lucrurile în mod 
diferit, perspectivele celor doi fiind inevitabil diferite. 


- Tot împreună cu Christian Schmitt aţi editat un alt volum La gramática 
de Andrés Bello (1847-1997). Actas del congreso-homenaje celebrado con 
motivo del ciento cincuenta aniversario de la Gramática de la Lengua Cas- 
tellana destinada al uso de los americanos (Bonn, 2000). 


- Într-adevăr, am editat volumul dedicat aniversării a 150-a de la publicarea 
gramaticii lui Andres Bello". În opinia lui Coșeriu, gramatica lui A. Bello e 
cea mai bună gramatică dintre toate câte au fost scrise vreodată. Cert este 
că în Prologul gramaticii sale, publicate în 1847, Bello este Saussure avant la 
lettre. La acea vreme, el făcea distincţia între istoria limbii și sistemul limbii. 
Citim în prolog: „Vorbirea unui popor este un sistem artificial de semne care 
se deosebește din mai multe puncte de vedere de alte sisteme asemănătoare”; 
„Unui idiom nu trebuie să-i aplicăm în mod indistinct principii, termeni, ana- 
logii în care se rezumă practicile altui popor. Cuvântul idiom indică asupra 
faptului că fiecare limbă își are geniul său, fizionomia sa proprie, expresiile idi- 
omatice specifice”; „gramatica generală și gramatica unei anumite limbi sunt 

două lucruri total diferite: a compara două limbi între ele e cu totul altceva 
decât a lua în considerare o limbă în ea însăși”. 


- Damaso Alonso era încântat de faptul că Andres Bello s-a referit în gra- 
matica sa la limba spaniolă ca limbă unitară, comună”. Deşi a fost conce- 
pută pentru uzul americanilor, Gramática sa este o gramatică completă 
a limbii spaniole. 


- Limba, în viziunea sa, este o „producere și re-producere permanentă”. Dar 
limba este şi un instrument al întregii culturi. Nu întâmplător a insistat asu- 
pra obligaţiei de a stimula educaţia lingvistică a americanilor, idee prezentă 
în toate studiile sale de gramatică. Misiunea educativă a lui Bello concordă 
cu concepția sa de gramatică „naţională, cum denumea el gramatica limbii 
materne. 


- Care ar fi rolul gramaticii pentru vorbitorii care cunosc limba lor ma- 
ternă la modul practic, adică știu intuitiv cum se vorbeşte românește, 
nemţește etc., în viziunea lui Bello? 


- Dacă Gramaticile limbilor străine își ating scopul învățând a vorbi o lim- 
bă necunoscută, gramatica limbii materne trebuie să ofere altceva: educarea 
bunelor maniere de vorbire. Bello le autorizează apelând la practica cea mai 
fiabilă, la limba literară. Gramatica este arta de a vorbi bine și frumos, con- 
form uzului general al oamenilor cultivați. Sensul vorbirii corecte este acela 
de a vorbi cu artă, ceea ce face diferenţa între felul de a se exprima al elitelor 
culturale și limba literară scrisă. Pentru el, a vorbi bine constituie un ideal, 
iar orice vorbitor trebuie să posede limba literară. Limba elitelor culturale nu 
e suficient să fie doar exersată / practicată, ci trebuie să fie în consonanţă cu 
tradiția literară. În acest sens, Bello vorbeşte chiar de un comportament ling- 
vistic adecvat al cetățeanului / cetățenilor. 


- Vă mulţumesc, dle Nelson Cartagena. 


Note | ! Estevorba de cele douăvolume N. Cartagena, H. Martin 

Gauger, Vergleichende Grammatik Spanisch-Deutsch. 
Teil 1 Phonetik und Phonologie. Nominalflexematik. 
Verbalflexematik. Verbalphrase. Teil 2. Nominal-, 
Pronominalphrase. Wortbildung. Zusammenfassung der 
wichtigsten grammatischen Unterschiede. Von Inhalt zu 
den Formen. Falsche Freunde, Mannheim, Wien, Zürich, 
1989. 
? Cf. în volumul N. Cartagena, La contribución de 
España a la teoría de la traducción. Introducción al estu- 
dio y antología de textos de los siglos XIV y XV (Madrid, 
Frankfurt/M, 2009). 

3 Cf. Eugenio Coseriu, Prologo, în N. Cartagena, Sentido 
y estructura de las construcciones pronominales en español, 
Eberhard-Karls-Universităt zu Tübingen, 1972, p. 9. 

* Ibidem, p. 11. 

5 În limba spaniolă enseñanza înseamnă şi predare, şi for- 
mare. 

é N. Cartagena, Sistema, norma y habla del futuro de pro- 
babilidad español, în Logos Semantikos. Studia linguisti- 
ca in honorem Eugenio Coseriu, vol. IV, Madrir, Gredos, 
Berlin-New York, Walter de Gruyter, 1981, p. 383-394. 

7 N. Cartagena, Funcciones lingüísticas básicas y traducción 
în Boletín de Filología, Universidad de Chile, Facultad de 
Filosofía y Letras, Departamento de Lingüística y Filo- 
logía, Tomo XXXIV, 1993-1994, p. 46. 

3 N. Cartagena, Funcciones lingüísticas básicas y traducción 
în Boletín de Filología, Universidad de Chile, Facultad de 
Filosofía y Letras, Departamento de Lingüística y Filo- 
logía, Tomo XXXIV, 1993-1994, p. 38. 

? N. Cartagena, Funcciones lingüísticas básicas y traduc- 
ción în Boletín de Filología, Universidad de Chile, Facul- 
tad de Filosofía y Letras, Departamento de Lingüística y 
Filología, Tomo XXXIV, 1993-1994, p. 39. 

10 Cf. Einen Persilschein zu besitzen oder zu erhalten, 
bedeutet eine weitreichende Erlaubnis, einen Freibrief, 
um einem lukrativen Geschäft oder einem zuvor mora- 
lisch oder rechtlich angezweifelten Interesse nachgehen 
zu können, în http://de.wikipedia.org/wiki/Persil- 
schein 

1 Este vorba de N. Cartagena, La gramática de Andrés 
Bello (1847-1997). Actas del congreso-homenaje celebrado 
con motivo del ciento cincuenta aniversario de la Gramática 
de la Lengua Castellana destinada al uso de los americanos 
(Bonn, 2000). 

2 A, Bello, Gramática: gramática de la lengua castellana destin- 
ada al uso de los americanos, prólogo de Amado Alonso, ediție 
digitală disponibilă la adresa: http://www.cervantesvirtual. 
com/servlet/SirveObras/04694925499104944157857/ 
p0000002.htm#I 15_ 

Doina BUTIURCA 
Limbajul mâinii - 
cartea de morală a ființei umane 


Limbajul mâinii a fundamentat primul îndreptar 
de etică a ființei umane pe scara evoluţiei sale, pri- 
ma carte de cunoaștere și autocunoaștere și, mai 
ales, de exprimare a personalităţii: latinii exprimau 
starea de mistică înălțare prin „attingere caelum 
digito”; românii își reprezintă sentimentul de ab- 
solută beatitudine prin „a fi în al nouălea cer”. Echi- 
valentul latin al expresiei îl regăsim la începutul mi- 


D.B. conf. univ.dr, ii cei E 
Universitatea Petru-Maior”  leniului III în limba italiană — „toccare il cielo con 


Târgu- ureş. Domenii de un dito” (a fi în culmea fericirii) etc. Nucleul origi- 
competență: lingvistică, nar al conduitei morale se grefează pe reprezentări- 
terminologie, estetica le oferite de „mână” și „deget” — care au constituit 
sacralităţii. Ultimele lucrări: primele modele conceptuale în dinamica evoluţiei 


coordonator pentru limba 
română, coautor al Proiectului 
Vocabulaire panlatin des. 1. în calitate de denominator semantic prototipic, 
pneumopathies professionnelles „mână” are toate condiţiile necesare unei expansi- 
(Proiect realizat în cadru uni metaforice: 


Realiter); coautor şi x 
colaborator la Dictionarulde ~ are o reţea de elemente structurale: palmă, de- 


critică şi teorie literară. Valori get, falangă, braţ, cot etc.; 


româneşti şi valori europene ale — posedă un potenţial de acţiune maxim; 
secolului XX. 


antropologice din câteva considerente: 


- posedă un potenţial cognitiv-semnificativ pen- 
tru etapa de început, arhaică a ştiinţelor (degetele 
reprezintă domeniul-sursă al sistemului decimal); 


- are două caracteristici care permit definirea 
condiţiei ontologice a fiinţei: opoziţia și recipro- 
citatea; 


2. în calitate de „material” empiric, mâna este „se- 
diul” tuturor experienţelor fundamentale / obiec- 
tive / concrete, definind o gamă infinită de expe- 
riențe observabile, măsurabile, logic trăite etc. 

În expresiile idiomatice, sentimentul comuniunii cu universul cunoaște cele 
mai profunde forme ale trăirii, fără limite artificial impuse între ființa uma- 
nă şi Marele Tot. De aici îşi trage seva conceptualizarea unui sentiment / a 
unei atitudini. Strămoșii noștri reflectau asupra relaţiei dintre propria ființă și 
lume, utilizând în locul termenilor abstracţi echivalenţii: „limitarea cunoaş- 
terii”, „gratuitatea” unui act era definită prin „a căuta marea cu degetul”, iar 
„credibilitatea”, „integritatea morală” a fost conceptualizată prin „a pune de- 
getele în foc”, „a pune mâna în foc” pentru cineva. Se observă, din exemplele 
date, cum analogia devine instrumentul fundamental în conceptualizarea no- 
ţiunilor ce definesc acest prim nucleu al cunoașterii, iar „deget” — „mână” — 
pattern-ul conceptual. Numeroase sunt modelele conceptuale dezvoltate de 
„mână”, însă în studiul nostru ne vom ocupa de două dintre acestea, în mod 
special (celelalte două au constituit obiectul studiilor noastre anterioare). 


Modelul: trăsăturile de personalitate sunt asemenea coordonării / non-co- 
ordonării mâinilor — este cvasiuniversal. „Nu ştie stânga ce face dreapta” este 
reprezentarea analogică a lipsei de coordonare. Ideea de neindemânare, de 
greşeală se exprimă prin metafore de tipul: rom. „a da cu stângu-n dreptu ”, 
rom. „a călca cu stângul” etc. Modelul metaforic al gândirii liniare trimite la 
experienţa fundamentală a fiinţei umane - experienţa „stângii”: eng. „left bra- 
in thinking” (gândire lineară, cauzală, simbolică, logică); eng. „a left handed 
compliment” (compliment cu conotaţie negativă sau nefavorabil unei per- 
soane) etc. Atributele specifice unui „domeniu-sursă” cum este lateralitatea 
stângă sunt relevante pentru reprezentări ale emoţionalului. 


Utilizând metaforele lateralităţii, vorbitorul a abandonat sensurile denotati- 
ve, existente, de altfel, în foarte puţine contexte (în enunțuri de tipul: ÎI doa- 
re mâna. Merge spre dreapta / stânga!) şi a menţinut valorile metaforice ale 
„stângii” (partea slabă, fără valoare). „Stânga” ilustrează orientarea univocă a 
fiinţei sociale spre categorii / tipare culturale etc. 


Modelul cognitiv: identitatea ființei umane este aceea a mâinii pe care o uti- 
lizează în activităţile sale — este relevant în antroponomastică, deși după nu- 
mărul metaforelor incluse este puţin productiv. Este o relevanţă dată fie de 
relaţia omului cu istoria, fie de memoria unei istorii personale etc. [am evi- 
denţiat într-un studiu anterior una dintre sferele semantice ale acestui model: 
„le Gaucher” (Dictionnaire Historique de la Langue Française) ]. 


Modelul metaforic: legile interacțiunii umane sunt asemenea relațiilor dintre 
mâna dreaptă şi mâna stângă — este cel mai productiv, după numărul metafo- 
relor incluse în expresiile indo-europene. Sistemul polimorf de reprezentări 
ale interacțiunii este organizat după un model binar, contrastiv, de tipul im- 

plicare-neimplicare: lat. „manum non vertere”; rom. „a nu mișca un deget” / 
rom. „a da o mână de ajutor” (mai ales în legătură cu verbele „a da”, „a cere”, „a 
solicita”, „a fi”), port. „dar a mão à”; engl. „not to lift a finger” / engl. „a helping 
hand, a lift” (o mână de ajutor) etc. 


Există în limba franceză numeroase metafore somatice referitoare la ideea de 
ajutor, ale căror „domenii-sursă” sunt „main”, „pied”: fr. „prêter la main” (ai- 
der, favoriser, soutenir); „être entre de bonnes mains” semnifică împrejurarea 
că cineva poate beneficia de ajutorul unei persoane experimentate și respon- 
sabile. Expresia datează din secolul al XIII-lea, când era cunoscută în vari- 
anta „tomber en bonne mains”. În Evul Mediu francez se utiliza enunţul „se 
tirer une épine du pied” unde mai mult decât nivelul lingvistic interesa ideea 
că cineva a depășit o mare dificultate. „Un coup de main” este reprezentarea 
conceptului de ajutor concret („...de façon ponctuelle”) oferit de bunăvoie 
sau printr-o înțelegere prealabilă. Expresia datează de la începutul secolului 
al XIX-lea și s-a impus ca metaforă a mâinii-ajutor, în relaţiile interumane. 
„Main-forte” este consemnată de Enciclopedia franceză ca datând din secolul 
al XV-lea, când desemna aportul adus de justiţie și de forțele publice pentru 
menţinerea ordinii. În secolul care urmează, sintagma apare contextual, în ex- 
presii ca „tenir main forte” având sensul de „venir en aide à quelqu'un'. Forma 
actuală „prêter main forte” datează din secolul al XVII-lea. La sfârșitul seco- 
lului XX metaforele ajutorului funcționează într-o rețea complexă a valorilor 
socioumane: fr. „enlever à quelqu'un une épine du pied”, „donner un coup de 
main”, „prêter main forte”, „tendre la main” (a oferi ajutorul) etc. 


Modelul cognitiv: calităţile / defectele ființei umane sunt echivalente calități- 
lor / acţiunii mâinilor = însumează un ansamblu de submodele, care se referă la: 
- abilitate, pricepere, cu precădere în limbile română și portugheză: rom. 
„mână de maestru” (foarte abil), port. „măo de mestre”; rom. „a avea mână 
ușoară” (a fi priceput); rom. „mână de fier”, port. „măo de ferro”; 

- stângăcie: fr. „deux mains gauches”; 

- generozitate: rom. „a avea mână largă”, port. „ser mãos largas” (a fi generos); 
— risipă: rom. „a lua cu o mână și a da cu alta”; rom. „a fi mână spartă”; 

— încredere: rom. „a fi mâna dreaptă”, port. „ser braço direito”; 

— trăsături fizice: rom. „o mână de om” (foarte mic); 


- capacitatea de a îndruma și de a educa: rom. „a duce de mână”, rom. „a-i 
pune stiloul în mână”; 

- sentimente general-umane: rom. „a se ține de mână’, rom. „a strânge mâna 

cuiva”, rom. a sta „mână-n mână”; 

- dezamăgire / regret: port. „ficar a chupar no dedo”, rom. „a rămâne sugând 
din deget” au sensul de a nu primi recompensă pentru un lucru făcut, a rămâ- 
ne dezamăgit; 


— pierdere: port. „escapar por entre dedos” și echivalentul românesc „a scăpa prin- 
tre degete” Expresiile sunt utilizate cu sensul de a pierde ceva ce părea garantat; 


- slăbiciunea omenească: port. „pôr o dedo na ferida’, it. „mettere il dito sulla 
piaga” rom. „a pune degetul pe rană” sunt expresii utilizate contextual, cu sen- 
sul de „a arăta” punctele slabe / slăbiciunile, „a atinge” punctele vulnerabile; 
— regret / căință: fr. „se mordre les doigts”, rom. „a-și mușca degetele”, expresii 
utilizate cu sensul de „a se căi amarnic”; 


— interdicţie: arătătorul — degetul lui Jupiter — este un deget imperativ și de- 
mascator, înzestrat cu atribute supraindividuale. Cu el îndepărtăm pe cineva 
(rus. „ykasar» koMy-Au6o Ha ABepb” — a arăta cuiva ușa), tot aşa cum, cu mișcări 
repetate, chemăm pe cineva, îi indicăm locul unde să rămână. Pe o arie extinsă 
a Europei funcționează o regulă a moralei comportamentale: interdicția de a 
arăta cu degetul spre o persoană, spre un lucru — gestul atrăgând în mentalitatea 
arhaică mânia zeilor. Este o credință pe care o regăsim într-o expresie a poporu- 
lui rus: „He yKka3pIBaĂ Ha UyKOĂ ABOP IIAABIIEM, He YKa3a Au BI Ha TBOĂ BHAAMU” 
(Nu arăta cu degetul o casă străină, să nu îndrepte alții furcile spre casa ta). În 
Anglia este interzis gestul de a arăta cu degetul o corabie care pleacă în larg / o 
persoană etc. din teama de-a nu se abate asupra lor nenorocirea; 


- valoarea simbolică / pragmatismul: pollex digitus (Caesar), policar — dege- 
tul mare (pentru triburile bambara era simbolul puterii); index digitus (Ho- 
ratius) / salutaris (Suetonius) — degetul arătător (degetul stăpânului vorbirii; 
simbolul vieţii pentru populaţiile dogon); medius digitus (Quintilianus), infa- 
mis sau impudicus (Martialis); medicus digitus (Plinius) sau medicinalis (Ma- 
crobius) — degetul mijlociu; minimus digitus (Plinius) — degetul mic; 


- capacitatea de creație, în sens larg, fie că vorbim despre creația concretă sau 
abstractă, fie de cea obiectivă sau subiectivă: lat. „portus manu facti” (Cicero) 
- rom. „porturi create de mâna omului”; „mea manu scriptae litterae” (Cice- 
ro) — rom. „scrisoare scrisă cu mâna mea”; fr. „mettre la main à la pâte”, fr. „à 
voir avec leurs mains” etc.; 


- iminență: port. „estar a dois dedos de” (a fi la două degete de...) — a fi foarte 
aproape de ceva, echivalentul expresiei din limba română „a fi la un pas de...”; 


- libertate: rom. „a avea mână liberă”; 
- limitare a libertăţii: rom. „legat de mâini și de picioare”; port. „estar de mãos 
e pés atados”; rom. „cu mâinile legate”, port. „estar de mãos atadas” etc.; 

- agresivitate: fr. „en venir aux main” (a se încăiera), rom. „a-i veni pe mână”; 


- defecte: împrejurarea concretă a „ascunderii” naive a unui obiect în mână 
(făptaşul imaginându-și că astfel îl poate însuși fără a fi văzut de cei din jur) — 
s-a folosit pentru exprimarea ideii de „a fura”, în expresii ca: fr. „faire main 
basse”, rom. „a avea mână lungă”; port. „meter a mão”, rom. „a pune mâna pe 
ceva”etc. Această ultimă expresie este o moștenire latină. Cicero utiliza sche- 
ma conceptuală „manus adhibere vectigalibus” [cf. „adhibere” — „a apropia 
ceva de ceva / a aplica / a pune” şi „vectigalibus” (cf. vectigal, alis) — dare, 
dijmă; încasări de stat; tribut impus unui neam învins] cu sensul de „a pune 
mâna pe dări / a le fura”. Redistribuind formele verbale, limbile romanice 
mențin echivalențele propuse de modelul latin. Expresiile circulă paralel cu 
alte enunțuri metaforice: rom. „a avea degete lungi”, „a avea lipici la degete”. 
Diastratic şi diacronic, metaforele conceptuale ale defectelor umane au o di- 
namică aparte care ar merita un studiu separat. 


- început şi sfârşit al manifestării: rom. „a trage prima mână”, rom. „a lăsa din 

mână” (cu sensul de „a începe”, respectiv „a termina o treabă”). 


- justiție: de la începuturile istoriei, omul a utilizat un cod lingvistic încărcat de 
metafore comportamentale și juridice, cvasispecializate. În Evul Mediu francez, 
datorită faptului că anchetele privind vinovăția unei persoane se anunțau lungi 
şi dificile, se prefera ca acuzaţii să fie supuși unei încercări numite „le jugement 
de Dieu” (sinonim cu ordalie, n.f.). Metafora care domina jurământul în practi- 
cile indo-europene (la celți, germani, perși, slavi etc.) trimite la cea mai răspân- 
dită probă - cea a focului — pe care o regăsim în majoritatea modelelor judiciare: 
fr. mettre sa main au feu”; it. „mettere la mano sul fuoco”; sp. „poner la mano en 
el fuego”; port. „meter a mão no fogo”; rom. „a pune mâna-n foc” — folosite cu 
sensul de a garanta pentru ceva / cineva; pe lângă expresia echivalentă — „Seine 
Hand ins Feuer legen” — se utilizează în limba germană contemporană sintagma 
„das öffentliche Urteil”, în traducere — „judecată deschisă în fața comunității”; în 
Serbia circulă expresia „stavio bih ruku u vatru”: „a pune mâna în foc pentru ci- 
neva — a fi convins de dreptatea, de cinstea acestuia, a garanta pentru el; reflectă, 
indirect, vechiul obicei de a pune la încercare vinovăția / nevinovăția cuiva pe 
baza efectelor produse de arsuri când acesta lua în mână un fier înroșit în foc sau 
(în Occident) băga mâna într-o mănușă de fier..” (Dumistrăcel, 2001, p. 138). 
Mâna este însemn regal, simbol al dominaţiei, al puterii. Diacronic şi diastratic, 
s-au dezvoltat expresii ca „mâna justiției”, „a da pe mâna justiţiei”, În Evul Me- 
diu „mâna justiţiei” era metafora monarhiei franceze. În limba română circulă 
expresia „a da pe mâna justiției”. Sunt utilizate în diferite perioade istorice ex- 
presii ca: „a cădea în mâinile cuiva”, „cu sceptrul în mână”, „a da pe mâna cuiva’, 
„în mâinile inamicilor”. Diacronic, expresiile indo-europene dezvoltă în limba 

română numeroase variante resemantizate ale metaforei focului, care depăşesc 
sfera semantică a mâinii, menţinându-se în alte registre ale somaticului: „a lua 
foc cu gura”, „a mânca foc și pară”, „a se jura de-i lua gura foc” (Iorgu Iordan, 
1942, p. 48-49) etc. 


În propensiunea spre cunoașterea şi asumarea exhaustivă a lumii, omul a extins 
clasele de reprezentări — graţie analogiei — de la dimensiunea emotivă a ființei 
sale la sferele cognitivului și ale voliționalului, la voința de manifestare în istorie 
etc. În Roma antică, degetele exprimă voința, fiind implicate în acte simbolice 
cu un caracter predominant social: de pildă, „tollere digitum” însemna pentru 
Cicero „a ridica degetul” la licitaţii sau la votare. În raport cu celălalt, mai ales în 
contextul unei confruntări directe, lupta continuă până ce unul dintre comba- 
tanți „ridică degetul”. Limba latină creează pe acest suport conceptual expresia 
recunoașterii de a fi învins: „pugnare ad digitum”. Sunt semnificaţii care se ex- 
tind, printr-un şir de corespondențe, în cultură şi mentalitate. 

Stere BUCOVALĂ 
| Prin artă suportăm mai ușor timpul 


Iniţiind la Brăila o colecție de pictură ca o modali- 
tate de valorificare a operelor unor artiști plastici, 
participanţi ai taberelor de creaţie din Delta Dună- 
rii, care ilustrează prezentul număr al revistei „Lim- 
ba Română, am simţit o dublă motivaţie. Prima 
ţine de încărcătura spirituală (avem nevoie cu toții 
de aceasta pentru a trece mai ușor prin timp şi mai 
ales prin timpul de astăzi). A doua este de sorginte 
materială și se poate realiza plenar dacă reușești să 
aduci în fața șevaletului pe cei care vor dura în timp. 
Acesta este pariul pe care îl face orice organizator 
de tabere de pictură. 


Tentaţia de a deține și amplifica permanent colec- 
ţia nu a fost o pură provocare, ci un act premedi- 
tat. Înainte vreme trăia un bun prieten al meu pe 
nume Mantzu. Am vrut să organizăm împreună 
tabere de pictură în Delta Dunării, însă Dumne- 
zeu a vrut să-l ia mai înainte dintre noi și astfel am 
continuat singur proiectul. Mare colecționar prie- 
tenul meu domnul Mantzu. 


Lucrările care compun micul meu patrimoniu, 
îmi permit această afirmaţie, se prea poate din ex- 
ces de modestie, nu știu dacă vor avea valoare în 
timp. Bineînţeles că eu asta îmi doresc. 


Totuși, cel puţin, un lucru mă satisface în privinţa 
receptării: cei mai mulți dintre așa-zişii vizitatori 
sunt tot pictorii, prin care, aş vrea să cred, creaţiile 
intră pe o undă a dialogului elevat. Se întâmplă și 
cu celelalte arte, de altfel, este vorba chiar de un 
fenomen general. Artele sunt gustate, în cea mai 
mare parte, de cei care le realizează. 

Încă nu putem vorbi despre beneficiile imediate sau concrete ale vizitatorilor, 
ale autorilor și ale lucrărilor din simplul motiv că nici nu au fost luate în calcul, 
întrucât la această oră colecţia nu a căpătat dimensiunea și valoarea care să ne 
confere libertatea de a trăi numai din aceasta. 


Dacă ne-am gândi la un efect mai rapid, sigur că aceste lucrări ar avea o soartă 
mai bună „locuind” într-un muzeu. Ar fi avut „un rol” măcar în Brăila, unde 
le-am fi expus cu bucurie, având spaţiu pentru asta. Sunt orașe în lume unde 
muzeele investesc cu generozitate în sălile destinate picturii contemporane. 
În cazul de față, sigur, nu i-ar fi costat nimic pe cei care se ocupă de promova- 
rea artei aici. 


Ca în cazul oricărui colecţionar, perspectiva unei astfel de investiţii ţine mai 
mult de întâmplare. Nu ştii ce poate să-ţi aducă ziua de mâine. Ea poate veni 
cu o lucrare la care să nu speri, sau când aștepți ceva cu adevărat să nu 
se-ntâmple. Oricum, hazardul joacă un rol important. Hazardul creează chiar 
perspectiva. Paradoxul funcționează. Iar noi sperăm la un paradox care să facă 
parte dreaptă valorilor artistice. Surpriza şi speranța îmi alimentează verva de 
colecţionar, iar la această îndeletnicire care-mi ușurează mișcarea sufletului 
nu voi renunţa. 

Lucrări din colecţia 
lui Stere BUCOVALĂ 


Emil Cojocaru, Căsuţa tropicală 

Dmitri Botnari, Faleza 

Dmitri Botnari, Şalupe 

Mihai Cârstea, Iarna 

Emil Cojocaru, Soarele Dunării 

Vasile Gaiţă, Compoziţie 

Mariana Preda, Plajă cu femeie 


EEE PT RIO MIAINIĂ 


Emil Cojocaru, Lagună 

Vasile Gaiţă, Cai 

Sorin Adam, Peisaj. Dunăre 

Cozmin Movilă, Vas cu flori 

Ilie Chioibaş, Diptic (IE) 


RIOIMIAINIA 


Aa 


yz 
Úm 


XIV 


Mihai Cârstea, Peisaj 

Lucia Juncu, Cocoşi 

Simion Ciumeică, Peisaj 


CRITICĂ, ESEU BA 


Ana BANTOŞ 


Nicolae Mătcaş, 
îmblânzitorul de cuvinte* 


Nicolae MĂTCAȘ (27.IV.1940, com. Crihana Veche, jud. 
Ismail), filolog, poet, publicist, prof. univ., om politic. Este 
fiul Anei (născută Boghean) şi al lui Gheorghe Mătcaș, ță- 
rani. A urmat clasele primare și școala medie (liceul) în 
satul natal. Este licenţiat al Facultăţii de Istorie și Filologie 
a Universităţii de Stat din Chișinău (1962). Studii postuni- 
versitare de doctorat în domeniul lingvisticii matematice, 
AB. — conf. univ., Catedra structurale și aplicate la Universitatea de Stat din Leningrad 
literatura universală şi (Sankt Petersburg) (1964-1967), sub îndrumarea romanis- 
comparată, Universitatea de tului Rajmund Piotrowski, care a fost unul dintre susținăto- 
Stat din Moldova. Doctor rii luptei de emancipare a românilor basarabeni în perioada 
habilitat în filologie. Direcţii revenirii la grafia latină și la limba de stat. Doctor în filologie 
de cercetare; literatura cu teza „Lexicul şi morfologia publicisticii moldovenești în 
română, literatura universală comparație cu lexicul și morfologia celorlalte stiluri func- 
şi comparată, teorie  ţionale dacoromane” (1967). Asistent la Universitatea de 

literară. Publicaţii recente: Stat din Chişinău (1962-1964). Conferenţiar (1967-1972), 
Reabilitarea autenticului. decan (1967-1970), şef de catedră (1980-1993) al Facultă- 
Culegere de articole și ţii de Litere a Institutului Pedagogic (actuala Universitate 

studii critice, Chişinău, 2006; Pedagogică) „Ion Creangă” din Chişinău. Redactor-şef al 
Deschidere spre universalism. ziarului „Tânărul învăţător” (1980-1990). Doctor honoris 
Literatura română din causa al Universităţii „Al. I. Cuza” din Iași (1993) și profesor 
Basarabia postbelică. honoris causa al Universităţii din București (1994). Mem- 
Monografie, Chişinău, 2010.  brual Societăţii de Ştiinţe Filologice din România. În calitate 
de ministru al Științei şi Învăţământului din Republica Mol- 
dova, în guvernele Druc, Muravschi, Sangheli (1990-1994), 
a contribuit esenţial la reformarea structurii învățământului, 


restabilind învățământul liceal, a introdus studierea cursului 
integral de literatură română și a celui de istorie a români- 
lor, a instituit grupe ale minorităţilor cu predare în limba lor 
maternă în instituţiile de învățământ existente, deschizând, 
concomitent, și instituţii noi de învățământ, a renunţat la 


* Articol elaborat în cadrul proiectului „Valorificarea 


identităţilor culturale în procesele globale”, iniţiat de 
Academia Română. 

şcolile mixte, la caracterul obligatoriu de studiere a limbii ruse, a creat posibilitatea instruirii 
grupurilor etnice majoritare în limba lor maternă, paralel cu învăţarea limbii de stat și a limbii 
străine, a întreprins o serie de măsuri (unificarea programelor şi a planurilor de studii, crearea 
de colective comune de autori din România și Republica Moldova, calificarea profesorilor pe 
bază de probe pentru ocuparea diverselor grade didactice etc.) pentru sincronizarea învăță- 
mântului din Republica Moldova cu învățământul românesc şi, prin acesta, în cel european. 
În 1991, împreună cu profesorul Ion Dumeniuk și jurnalistul Alexandru Bantoș, ctitoreşte 
revista „Limba Română” din Chişinău. A publicat mai multe volume axate pe probleme de 
lingvistică şi sociolingvistică: Introducere în lingvistică (în colab.), Chișinău, 1980; Lingvistica 
generală (în colab.), Chişinău, 1984; Coloana infinită a graiului matern, Chişinău, 1995; Român 
mi-e neamul, românesc mi-e graiul, Chişinău, 1998; Elemente de ortografie și ortoepie ale limbii 
române, Chişinău, 1990. Este unul dintre autorii îndreptarului Norme ortografice, ortoepice şi de 
punctuație ale limbii române (1990). Este autor şi coautor, redactor şi coredactor de manuale, 
lucrări cu caracter metodic, ediţii didactice. Colaborează cu articole şi poezii la „Limba Ro- 
mână”, „Glasul Națiunii”, „Patria tânără”, „Literatura şi Arta”, „Viaţa satului”, „Limba Română” 
(Chişinău), „Arcaşul” (Cernăuţi), „Oglinda literară”, „Dacia literară”, „Poezia”, „Contempora- 
nul — Ideea europeană”, „Paradox", „Dacoromania” ş.a. 

SCRIERI: Lucrări ştiinţifice: Introducere în lingvistică (în colab.), Chişinău, 1980; Ling- 
vistica generală (în colab.), Chişinău, 1984; Coloana infinită a graiului matern, Chişinău, 
1995; Român mi-e neamul, românesc mi-e graiul, Chişinău, 1998; Elemente de ortografie şi 
ortoepie ale limbii române, Chişinău. 

Volume de versuri: Surâsul Giocondei, Bucureşti, 1997; Trenul cu un singur pasager, Bu- 
cureşti, 1998; Azur, Timişoara, 2002; Câte-s visele, multele..., Bucureşti, 2003; De-a alba- 
neagra, Bucureşti, 2006; Roată de olar. Sonete, Bucureşti, 2008; Vernale ploi, Bucureşti, 
2009; Un câmp minat, urcușul. Sonete, Bucureşti, 2010. 

Repere bibliografice: Constantin Tănase, Incoruptibilul, „Literatura şi Arta”, 1989, 30 
mart.; Mihai Vicol, Amintiri cu fantoma românizării, „Moldova suverană”, 1991, 6 febr.; 
Anatol Ciocanu, Floarea de Lotus a unei conștiințe neîngenuncheate, „Glasul Națiunii”, 1998, 
25 febr.; Leo Bordeianu, Cuvântul Cuvânt al lui Nicolae Mătcaş, „Limba Română”, 1998, 
nr. 5; Am fost mulți care n-ar trebui să fie dați uitării... (N. Mătcaş în dialog cu Gh. Budea- 
nu), „Flux”, 1999, 15 ian.; Ion Ciocanu, Nicolae Mătcaș, însetat de sublim, în cartea: Ciocanu 
L, Zborul frânt al limbii române, Chişinău, 1999; Alexandru Bantoş, Un incoruptibil avocat 

al limbii române, „Limba Română”, 2010, nr. 3-4; Larisa Ungureanu, Un român ancestral, 
„Limba Română”, 2010, nr. 3-4; Vlad Pâslaru, Nicolae Mătcaș, profesorul, savantul, ministrul, 
„Iimpul”, 2010, 16 apr.; Mihail Dolgan, Un poet de talent și un remarcabil sonetist: Nicolae 


Mătcaş, „Literatura şi Arta”, 2010, 29 apr. 


Personalitate marcantă în lumea universitară, științifică şi în viaţa social-politică 
şi culturală a Republicii Moldova, a militat, împreună cu profesorul universitar 
Ion Dumeniuk, pentru renașterea națională a românilor basarabeni, ambii fiind 
prezenţe notorii la radio, TV şi în presă, în marea bătălie pentru limbă și alfabet. 
Rămas fără mijloace de existență, după ce o perioadă de timp (1994-1995) acti- 

vează ca redactor la revista „Limba Română”, Nicolae Mătcaș, în 1995, pleacă la 

București, unde, la propunerea lui Liviu Maior, ministrul de atunci al Educaţiei 
Naţionale a României, va ocupa funcţia de expert superior la Direcţia Românii 
de pretutindeni, funcţie pe care o deţine până la pensionare (2007). În 1998 
îi apare lucrarea Român mi-e neamul, românesc mi-e graiul, în care, pe bază de 
argumente istorice și ştiinţifice irefutabile, respinge falsurile „moldoveniştilor” 
privind istoria limbii şi a poporului român din Basarabia. 


Publică volumele de versuri: Surâsul Giocondei (1997), Trenul cu un singur 
pasager (1998), Azur (2002), Câte-s visele, multele... (2003), Coloana infini- 
tului (2003), De-a alba-neagra (2006) Roată de olar. Sonete (2008), Vernale 
ploi (2009) şi Un câmp minat, urcușul. Sonete (2010), cărţi ce întregesc bio- 
grafia unei personalități deosebite, căreia i-a revenit un rol extrem de dificil în 
perioada renașterii naționale a românilor basarabeni. Trecut prin malaxorul 
sovietic, el este unul dintre puţinii servitori basarabeni onești până la capăt ai 
neamului său împătimit. Mobilul interior al preocupărilor sale de ordin liric 
poate fi citit chiar în prima poezie a primului volum publicat, pe care i-o de- 
dică confratelui său, profesor lingvist și personalitate publică, Ion Dumeniuk: 
„De m-a prinde vreun dor de-al cocorilor zbor, / Îmbrăcat ca ascetu-n târsâ- 
nă, / Îmi voi pune-n boccea o baladă şi-un nai / Să mă aline-n limba română”, 


Dincolo de limbajul marcat de un metaforism, oarecum obișnuit, se citeşte 
dorul imens de un prieten pe care l-a pierdut şi al cărui chip îl recuperează 
cu ajutorul limbii pentru care au luptat cot la cot. Nicolae Mătcaș a reușit să 
transmită spiritul de prietenie și solidaritate ieșit din comun ce i-a unit și îi 
unește pe acești doi lingviști şi mari patrioţi şi după ce Ion Dumeniuk a trecut 
în lumea celor drepţi. Nicolae Mătcaș cultivă o poezie ale cărei versuri curg 
armonios, asemenea unui râu, care, deși arată așa ca acum un secol, poartă în 
albia sa o altă „încărcătură”, căci nu te poţi scălda de două ori în apa aceluiași 
râu. În apele râului constituit din versurile celor nouă cărți de poezie, câte a 
publicat până în prezent Nicolae Mătcaș, se împletește un spirit olimpian cu 
unul impetuos, stăpânit cu o energie bărbătească. Nicolae Mătcaș, „imblân- 
zitorul de cuvinte”, trăieşte într-o generoasă dăruire, care vine dintr-o lume 
tradițională, dintr-o comuniune spirituală a omului cu elementele naturii, o 
lume populată cu sora-rândunea, dalbe flori de tei, tril de ciocârlie, în care per- 
sonajul se dedă sentimentului de admiraţie față de frumuseţea lumii, a vieții: 
„Soare, frăţioare, şi tu, soră lună, / Din fuior de raze-mi împletiţi cunună. / 
File de poveste, fată din Arzrum, / Mă-mbătaţi ca vinul la o crâșmă-n drum”. 


Exponent și apărător al basarabenilor nedreptăţiți, Nicolae Mătcaş se descoperă 
pe sine ca poet, înainte de toate din perspectiva unei conştiinţe care a cunoscut 
suferința. Dorinţa de a-și limpezi sufletul și de a trăi descătușat este determinan- 
tă în descoperirea târzie a patimii versului. El scrie o poezie preaclară, al cărei 

ton confesiv direct nu necesită a fi comentat, cu alte cuvinte, nu alimentează o 
critică avidă să-şi etaleze cunoștințele despre noile teorii în materie de literatu- 
ră. Sedus de frumuseţile lumii, ale vieţii, captat de formularea simplă, creând 
o poezie obiectivistă, el se apropie de poezia tradițională, transformând faptul 
cotidian, obişnuitul într-o poezie antidot la viața searbădă. E o poezie care tinde 
să facă din fiece clipă trăită o sărbătoare, personajul liric posedând taina bucu- 
riei de a trăi, o taină pe care o întrupează în frumoasa valahă sau Mona Lisa, 
femeia visată când decent, când naiv, uneori ca pe o poveste sau un cuvânt, al- 
teori „developându-se” sub forma contrariilor. E o modalitate de a esenţializa 
viaţa la limita romanței, în care simplitatea, aproape naivă, refuză să fie luată ca 
atare. Convertit la modul modern, elanul ce se vrea romantic, oricât ar părea 
de straniu, este cel care salvează situaţia în texte devenite texturi (vezi poezia 
Imperisabilă, impenetrabilă). Nicolae Mătcaş se înscrie în rândul celor care ex- 
primă viaţa, optând contra denaturării ei. Parcul, câmpia, livada de vișini şi mere 
domnești, peisajul nocturn în care luna pogoară secerând întunericul nopţii se 
cer „văzute cu inima” Dincolo de sursa ce ţine de un cotidian obișnuit, autorul 
atrage atenţia asupra statutului omului de creație capabil să se hrănească din 
resursele culturii universale — Joyce, Horaţiu, Dante, Esenin, dar și din cele ale 
neamului (în poezii precum Bărbații Moldovei, Masa Tăcerii, Pasărea măiastră). 
Alături de personaje românești istorice reale, precum Horia, Cloșca și Cri- 
şan, stau figurile mitologice antice emblematice: Prometeu, Zamolxe, Orfeu, 
Procust, Dedal, Penelopa, Heracle, Artemis, Fedra, Tantal, Prozerpina, Zeus, 
Afrodita, Ulysse, Minos, Parce ș. a. Întâlnim trimiteri la cei mai importanți scri- 
itori din literaturile lumii, dar și la scriitorii români, inclusiv cei basarabeni, lon 
Druţă, bunăoară, scriitorul ale cărui lucrări au avut, în anii șaizeci-şaptezeci, o 
influență majoră asupra cititorilor basarabeni, deschizându-le calea spre conşti- 
ința de sine ca neam. Anume la acest Druţă face trimitere poetul Nicolae Măt- 
caș și nu la autorul Druţă din anii '90, care şi-a derutat cititorul optând pentru 
un moldovenism circumspect. „Dialogul” intertextual este unul viu, dinamic, 
antrenant, în calitate de adresant intervenind, la un moment dat, „resemnata 
pe veci Vasiluţă” și Păvălache din piesa Casa mare de Ion Druţă sau Ruţa din 
Păsările tinereţii noastre, — parcă pentru a demonstra că scrierile lui Ion Druţă, 
percepute astăzi de unii doar din vârful peniţei, au marcat, într-o anumită peri- 
oadă, peisajul literar și mentalitatea românului basarabean. Trăind într-o lume 
modernă, fără a-și renega o anume ținută tradițională (sau chiar tradiționalistă), 
autorul concepe strategii în cheie romantică, metaforismul, mitizarea fiindu-i 
„instrumente” la îndemână. Tentat de mitizare, în sensul pe care îl cunoaștem 
de la Blaga, cel preocupat de revelarea misterului, Nicolae Mătcaş va tinde în 
versurile sale să exprime minunea vieţii, care e proiectată, de cele mai multe 
ori, în starea de îndrăgostire și în dorinţa de regăsire și de stăpânire, de asumare 

a matricei stilistice, din care nu vor lipsi numele notorii ale basarabenilor. Va 
lua mai multe motouri din creaţia lui Grigore Vieru, de exemplu, la ale cărui 
versuri se va raporta în repetate rânduri, nu întâmplător, căci va urma un făgaş 
liric, similar celui vierean, alimentat din străvechea concepţie orfică a creaţiei, 
potrivit căreia poezia se îngemănează cu cântecul. Astfel, „descoperirea” poe- 
ziei pentru Nicolae Mătcaș are semnificația autodescoperirii prin intermediul 
melosului ca stare supremă a vieţii, în care impulsul senzual se vrea controlat de 
tonul marcat de o anume solemnitate. Nicolae Mătcaș, omul, se percepe altfel 
prin intermediul autocunoașterii cu ajutorul artei scrisului în graiul lăuntric, cu 
care se asociază poezia, semnificând și dialogul cu veşnicia. Evocarea chipului 
mamei, care s-a stins la doar 22 de ani, viitorul autor rămânând orfan de mic 
copil, se înscrie şi ea în același context. Dar singurătatea lui Nicolae Mătcaş nu 
este austeră, de schimnic, ci una care se vrea împărtășită, producând cumineca- 
rea, total absentă în modul de viață modernist. Dacă ar fi să căutăm un arhetip 
al poeziei sale, acesta aparține universului rural. Patima libertăţii, a unei libertăţi 
cucerite de basarabeni în anii '90, pune stăpânire pe universul poetic al lui Ni- 
colae Mătcaș, căruia miracolul i se revelează, mai cu seamă, în starea de îndră- 
gostire. Dragostea, „strop din lumina creată în ziua dintâi”, este filtrată printr-un 
subiectivism asumat, printr-o sinceritate dezarmantă a protagonistului trecut 
de prima tinereţe și care nu-și face iluzii, dar, în ciuda acestui fapt, își aureolează 
sentimentul de iubire și pe cea care i-l inspiră: „S-ar putea, pentru unii sau alții, 
să nu fii/ nici Soare-răsare în zori şi în noapte nici Lună-asfinte, / dar, pentru 
mine, tu eşti şi rămâi / un strop din lumina creată în ziua dintâi, / mai sfântă 
decât, laolaltă, în ceruri, iubirile sfinte, / dragoste-cântec” (Cântec-descântec). 


Neliniştea e provocată, în această situație, de căutarea febrilă a termenului de 
comparaţie într-un univers nelimitat care derutează prin vastitatea întinderii 
sale între sacru și profan, ipostaza copilăriei intersectându-se cu cea a băr- 
băţiei, iar ipostaza maternității interferându-se cu cea a feminităţii. Luată în 
plan general, poezia lui Nicolae Mătcaș reflectă nu atât dragostea ca atare, cât 
starea de îndrăgostire, adolescentină, întâlnită, între alții, şi la Nicolae Dabija, 
autorul primelor două volume de versuri, Ochiul al treilea şi Apă neîncepută, 
cel evocând iubirea din perspectiva valorilor sacre: „Haidem, iubita mea, la 
Căpriana, / Acolo să îți spun cât te iubesc”, scria el. 


La rândul său, Nicolae Mătcaş va opta pentru un traseu similar în versuri precum: 
„Să mergem la Botoșani, la Eminescu, / Acolo să îți spun, iubito, cât te iubescu”. 


Convertit, chipul femeii adorate este cuvântul mult căutat, iubirea fiind inventa- 
tă aidoma unui basm: „Iu nu ești, dragă, decât un cuvânt, / Întâi te caut, apoi te 
vrăjesc, te descânt, / Pe urmă te cânt, / Când nu te găsesc, / Te născocesc. // De 
fapt, cuvântul e cel care mă farmecă. Vraja lui / Mă poartă pe-aripile basmului”. 

Încercările iubirii sunt şi ele întruchipate în dialogul sau disputa dintre cu- 
vinte, dispută în care autorul își asumă cuvântul „răzeș de la șes”: „Şi-al meu 
intră-n horă, răzeș de la şes, / Om mândru şi demn şi la vorbă ales, / El însă nu 
cumpără și nici nu vinde / Podoabe de aur și saci de merinde..” (Tu). 


Într-o lume care pare că şi-a pierdut sensul, autorul, mergând pe urme blagi- 
ene, caută resursele mitizării. Este prezent în versurile sale un personaj care 
trăiește un sentiment de adoraţie față de un segment de viață netrăit. Acest 
„segment” acoperă, inclusiv, dorința de a-și reprima sentimentul de copil 
nedreptăţit, căruia i-a fost răpită, de o moarte precoce, mama. Neîmpăcarea 
este echivalentă cu un acut disconfort psihologic, pe care poetul va căuta să-l 
recompenseze, ca, de altfel, și pe sentimentul unei vieți netrăite. Însă există 
în versurile lui Nicolae Mătcaș și un sentiment de însuflețire erotică a vieții. 
Această atmosferă e dominată de ideea de rod, vernale ploi energizând uni- 
versul liric, în care contează trăirea plenară, omul fiind destinat împlinirii. 

| Ion Pop. Caligrafii și reverii 


A 


|.B. — prof. univ. dr. la 
Universitatea „Petru 
din Târgu-Mureş. A colaborat 
cu mai multe articole la 
„Kindlers Literatur Lexikon 
(Metzler, Stuttgart / Weimar, 
2009). Ordinul „Meritul 
pentru Învățământ, În 

grad de Ofiţer, 2004. Este 
conducător de doctorat, 
redactor-şef al revistei,Studia 
Universitatis «Petru Maior». 
Philologia", redactor la revista 
„Vatra membru în colegiul 
de redacţie al mai multor 
reviste de cultură. Dintre 
volumele publicate: Scriitor; 
români contemporani (2002), 
Poezia neomodernistă (2004), 
Vârstele criticii (2005), Istoria 
didactică a poeziei româneşti 
(2005), Poeti români 
postmoderni (2006), Teme şi 
variațiuni (2008). 


E dincolo de orice îndoială că poemele lui Ion 
Pop trădează ceva din vocaţia critică a autorului 
prin spiritul livresc care le animă, prin mobilul 
autoreferenţialității și prin detenta imaginativă 
austeră, în beneficiul amplitudinii meditative de 
care se resimt aceste versuri cu tăietură fermă, cu 
deschidere spre idee, cu reverberaţii afective oa- 
recum diminuate. Nu întâmplător, Al. Cistelecan 
remarca modul în care poetul se transformă din- 
tr-un „prizonier al convenției” într-un „rentier” al 
acesteia. 


Chiar dacă nu lasă impresia că poemele sale ar fi 
tributare modelor și modelelor curente într-o anu- 
mită etapă a poeziei românești, totuşi Ion Pop 
găseşte, cu fiecare volum publicat, modalităţile 
optime de racordare la sensibilitatea cititorului, 
dovedind prin aceasta, cum s-a mai observat, o 
capacitate incontestabilă de reînnoire a timbrului 
liric, de revitalizare a inspiraţiei şi de reficționa- 
lizare a toposurilor predilecte. De altfel, temele 
obsedante, recurente în poemele lui Ion Pop sunt 
timpul, copilăria, jocul, relația instabilă dintre 
convenţie şi revoltă, reflexele mitice ale realului 
etc. Nicolae Manolescu observa, pe drept cuvânt, 
că „poetul e un caligraf, concis şi pregnant, dotat 
cu un foarte fin umor al ideii”. 


Un portret sugestiv al lui Ion Pop ne oferă Petru 
Poantă: „Poet în critică şi critic în poezie, Ion 
Pop este un ingenuu inhibat de universul cărți- 
lor. Existenţa sa pare un ceremonial desfăşurat 
după un cod anume, în care naturală nu-i decât 
pudibonderia. Un melancolic, în fond, omul îşi 

regizează până şi spontaneitatea, punând un convenționalism manierat, dar și 
ușor amuzat în toate gesturile sale. Prudent și migălos, provocându-și uneori 
manifestări de efuziune, subminându-și, altădată, cu o ironie simpatică inge- 
nuitatea, galant din timiditate și din nevoia de a fi sociabil, sobru din ambiția 
discretă de a impune respect, pur din lipsa complicaţiilor sufletești, Ion Pop 
are un singur «viciu», acela al literaturii; un «viciu» superior, fără îndoială, 
care este însă o deprindere, în ordinea creaţiei, o provocare”. 


Unul dintre exegeţii de ultimă oră ai poetului, Alex. Goldiș, constată în textele 
lui Ion Pop „retorica egală, stinsă, «cuminte», în opoziție aproape progra- 
matică cu desfășurările grandilocvente ale șaizeciștilor. Dacă se poate vorbi 
de un anume patetism în poezia lui Ion Pop, atunci acesta este mocnit, atent 
filtrat prin autoironie. Un aer de resemnare pluteşte peste imaginarul unui eu 
pregătit să-şi trădeze la tot pasul limitele, eșecurile (deopotrivă individuale şi 
ale firii) sau doar neîndemânările şi micile stângăcii cotidiene”. 


Primele volume publicate de Ion Pop, Propuneri pentru o fântână (1966) şi 
Biata mea cuminţenie (1969), circumscriu un univers de sorginte blagiană, în 
care propensiunea spre elementaritate este transpusă într-un peisaj citadin, 
iar tema cuvântului sau cea a dezrădăcinării eului sunt articulate într-o ambi- 
anţă ce nu refuză prozaismul sau resursele referenţiale ale cotidianului, într-o 
ambianţă scripturală ce îl alătură pe Ion Pop de alți reprezentanți ai generaţiei 
sale. 


Gramatică târzie (1977) şi Soarele şi uitarea (1985) sunt volume în care imer- 
siunea în imaginar capătă accente livrești tot mai pronunțate. Cuvântul de- 
vine o temă obsedantă, atât din perspectiva referenţialității, cât, mai ales, a 
autoreferenţialității. Poemul însuși, al cărui mecanism e demontat cu grație 
lucidă, are însușiri revelatorii, asumându-și o vocaţie exorcizantă: „În colţul 
de sus al ferestrei / văd frunze de nuc tremurând / în boarea amiezii / şi-o 
pană de graur căzând. // Tot ce pot face pentru ea / e s-o notez aici, să-i prind 
în vârful / creionului, în negrul de cărbune, / puţinul aur: / poate c-o s-o fac 
să cadă mai încet” (Moment). 


În Gramatică târzie, poetul oscilează între simbolizare și ingenuitate, culti- 
vând reveriile de aspect ritualic şi reprezentările ceremonialice, precum în 
această înscenare grațioasă a erosului: „Cum să te iubesc, cum să te pot iubi, / 
În faţa unei ferestre, mereu, / Pe tine, ce stai / Sub ochiul tuturor lucrurilor? / 
De-acolo văd bine inima ta / Precum un ou străveziu şi curat / Al păsării stră- 
ine, / În cuibul de frig dintre frunzele / Matei priviri / De-acolo — / Şi firele 
pânzei în care ești / Pe negre depănători înfășurându-se, / Fuse goale, ce-aș- 
teaptă / Şi sângele tău. / Atât de nemișcat e vârtejul, / Atât / De netulburat / 

Se naşte / Spaţiul”. Efectul de livresc al poemelor din această carte se întretaie 
cu sondajul în infrarealitate, realizat cu scopul de a detașa din elementaritatea 
prozaică boarea de mister și de neștiut a lucrurilor umile. 


Amânarea generală (1990) şi Elegii în ofensivă (2003) marchează, poate, o 
revanșă a referenţialtății: poetul e mult mai atent la detaliile realului, tratate 
însă, adesea, în grila teatralităţii, uneori cu o ironie atinsă de un uşor sarcasm 
(„Când s-au trezit cu un pumn în gură, / mulţi dintre ei / au amuţit pe ve- 
cie. // Alţii însă / au fost fericiţi. / Au găsit totuși / un os de ros / pentru dinţii 
lor / de lupi tineri”). Reverberaţiile livrescului nu sunt lipsite de accente etice 
subiacente, care conferă versului o tăietură decisă și, în același timp, rigu- 
ros-axiomatică: „Pe obraji mă ardeau încă urmele pietrei, / din bărbia zdrelită 
se mai prelingea câte-un strop negru, / iar eu vorbeam deja, inspirat, despre 
intertextualitate, despre felul / cum versul, mâncând versuri, nu se îngrașă 
totuși, / ci, asimilând creator, produce un sânge nou”. 


Elegii în ofensivă, cu un titlu situat sub semnul paradoxului oximoronic, cu- 
prinde versuri în care sensibilitatea ultragiată a eului liric se repliază în amin- 
tirea cu contururi livrești, din care însă nu lipsesc ecourile unei naturi 
cvasibucolice sau nevoia unei geometrizări a afectelor, a unei asceze a trăi- 
rilor derulată dintr-o perspectivă carteziană („După cincizeci de ani nu poți 
fi / decât poet postmodern. E un gând / care mă consolează cumva / şi-mi 
explic şi de ce / îmi revin în minte, cu o mare îngăduinţă, / florile albe ale 
salcâmilor, banca înnegrită, / fânul de curând cosit. / După încă o lectură a 
poemului Falduri de Ion Barbu, / m-am hotărât, în sfârşit, / să-mi încerc şi 
eu norocul / şi să mă geometrizez”). Multe dintre versuri au alura unei arte 
poetice in nuce, epurată însă de orice didacticism: „Ah, poezie pentru foarte 
puţini, / viaţă a mea, / cum, tot aşa, / pentru foarte puţini / îmi va fi şi moar- 
tea” Reflexivitatea, dimensiunile simbolice sau tenta de parabolă a versurilor, 
toate acestea sunt relativizate de o conștiință autoironică a condiţiei umanu- 
lui sau a transcendenţei, prin care chiar sacralitatea este interogată sub spec- 
trul unei instanţe parodice ce nu exclude dialogul intertextual: „Cum te vei fi 
simțind, Doamne, Dumnezeule, cerc cum eşti, / cu atâtea centre peste tot / 
şi cu circumferințele nicăieri? (Să fii și Tu o piatră aruncată-n apă? )” (Psalm). 
Interesant e modul în care poemele lui lon Pop intră într-un dialog fecund cu 
marile texte ale lumii, într-un orizont intertextual prin care contaminările și 
interferențele culturale sau livrești îşi dovedesc din plin viabilitatea şi sensul 
constructiv ce configurează simbolica unei memorii poetice din care transpar 
interogaţii, semnificaţii şi meditații asupra lumii și a textului ce o încorporea- 
ză. lată de ce cotidianul dezvăluie, dincolo de aparențele banale, resursele de 
originaritate, dimensiunile simbolice şi mitice. 

În volumul Litere și albine (2010), Ion Pop subliniază, înainte de toate, im- 
perativul nevoii de ordine, de echilibru și de construcție raționalizantă. Vi- 
ziunea poetică traduce un echilibru fragil: între angoasă și înseninare, între 
zgomot şi armonie, între dizarmoniile fenomenalităţii și utopiile muzicale ale 
poeziei. Volumul poate fi privit şi ca o sumă de „exerciţii de supraviețuire” 
sau de „înseninare”, prin care existențialul e transpus în ecuaţia reculegerii şi 
a contemplaţiei, accidentele fenomenalității sunt retranșate în relieful sinelui 
poetic, iar angoasa îşi atenuează rezonanţa afectivă. Situat între viață şi text, 
eul liric cunoaște subterfugiile şi dilemele acestei paradoxale alăturări, prin 
care biografia e alimentată de ficțiune, iar livrescul și existenţialul se întrepă- 
trund („un fel de emblemă, foarte poetică, / a comunicării, să-i zicem visce- 
rale, dar şi inefabile, / dintre viaţă şi text, drept care / a şi fost aleasă apoi / 
pentru coperta cărții mele Viaţă și texte”). În acelaşi timp, viața însăşi e citită / 
deconstruită sub forma unui text, printr-o hermeneutică ce extrage sensurile 
unei existenţe agonice din perimetrul unei lumi carnavaleşti („Mă recitesc, 
sunt, iată, — / atât de deștept şi de inventiv, — / ce de ars combinatoria, / ce de 
subtilă hermeneutică, / ce de construcţie, deconstrucție! // Când nu voiam, 
de fapt, să vă spun / decât / că sunt un biet om / care moare încet / printre 
atâtea chermeze și dănțuiri”)). 


Al. Cistelecan are dreptate să scrie că „Litere și albine e un volum ce stă sub 
semnul sancțiunii, un volum de exerciţii cotidiene de «înseninare> și acomo- 
dare”. Reacţia la elementele mundanului, asumarea realității sub spectrul gra- 
vităţii şi al unei etici subliminale pune în chestiune însăși alcătuirea precară a 
lumii, cu sensurile ei dezafectate, cu ritmurile dereglate și cu metamorfozele 
ei neliniștitoare. O prezenţă recurentă în acest volum este ideea evaluării rea- 
lității prin reversul ei, cultura. Ficțiunea sau, pur şi simplu, resursele ordona- 
toare ale instrumentelor intelectului sunt cele care induc o stare de armonie 
şi de securizare a ființei într-un univers marcat de aleatoriu, în care absurdul 
şi ambiguitatea se infiltrează insidios şi tenace. Desenul cu amprentă tragică și 
autoironică, în același timp, din poemul Cactus expune, în fond, poziționarea 
eului față de propriile limite, față de propriul său destin, conștiința efemerului 
şi a fragilităţii propriei condiții. 


Consemnarea suferinței, a durerii, a revelaţiilor rănii, conjugată cu spasmele 
singurătăţii („Iată şi ora / când nicio durere / nu mă mai doare. / O oră în 
care / printre atâtea singurătăţi / nu mă mai simt singur”) e însoțită, în cele 
din urmă, de o conciliere cu propria condiţie și cu elementele firii, care con- 
duce și la o regăsire a spiritului contemplativ, la recuperarea seninătății („Ca 
de un centru risipit / în pulberi de lumină, / abia mai pâlpâind, şi-ntr-un târ- 
ziu, / de-atâta luminoasă osteneală / uitând încet, uitându-se în toate, / în aur 

tot şi pentru totdeauna”). Desprins de somaţiile bolii și de avatarurile unui 
destin ce stă sub semnul unei istorii declinante, eul își regăsește forța de a-și 
exorciza spaimele şi angoasele într-un discurs ce textualizează printr-o reto- 
rică subtilă teroarea existenţială, discurs care „se crispează el însuși de durere 
pe măsură ce transcrie, fie direct prin notații, fie prin evaziuni metaforice sau 
asociative, condiția sau situaţia concrete” (Al. Cistelecan). Există însă aici şi 
versuri care circumscriu o postură marcată de religiozitate, de hieratism, de 
graţie a sacralului („În clipa asta, mă simt, / Doamne, atât de uşor — / e ca şi 
cum Cineva/ ar fi izbutit, în sfârşit, / să prindă acel vânt cu năvodul. // Îi va fi 
trebuit mult, — firele / sunt atât, atât de subțiri, găurile / ca largi ferestre, / cât 
ușile pot fi, deschise toate. // Dar, iată, a stat o dată și vântul, / stau crengile, 
frunzele stau, / poţi şi tu auzi albinele nevăzute / lucrând pentru Fagure. / Ca 
o sudoare de-argint / întârzie roua-n ierburi. // Se pare că Acela-i obosit, iar 
eu / mă odihnesc acum de truda lui”). 


Carte în care „fostele rugăminţi se preschimbă în rugăciuni”, Litere și albine 
cuprinde, cum scria Dan Cristea „poeme îndeajuns de misterioase, cu mij- 
loace care ţin de subtilitate şi rafinament, de bun gust și de simţ al nuanţelor”, 
într-o tonalitate elegiacă și ironică, prelucrată prin filtrul unei memorii livreşti 
de cea mai bună calitate. Poezie hrănită „din apolinice înfiorări, din neliniști 
geometrizate”, cum scrie Mircea A. Diaconu, lirica lui Ion Pop ni se revelează 
atât din perspectiva registrului livresc al imaginarului, cât şi din unghiul unei 
ironii ce relativizează ceremoniile limbajului, redându-le o statură afectivă re- 
culeasă și deloc arbitrară, dimpotrivă, articulată sub specia unei raționalități 
asumate plenar, codificată în grila memoriei culturale recuperatoare. 


EETA ROMIÂINIĂ 


Diana VRABIE 


Ionel Teodoreanu, prozatorul-poet 
al copilăriei și adolescenţei 


D.V. — 


Salonului In 
Carte, laşi, 20 
pentru 
Ministerul 


dr. conf. univ., 
Universitatea „Alecu Russo” 
Bălți, Catedra literatura 
română şi universală. 
Autoarea volumelor 
Cunoastere şi autenticitate 
(Premiul Didactica al 


ernaţional de 
09), Literatura 
copii (Premiul 
ui Educaţiei al 


Salonului de Carte pentru 


copii, Chişinău, 2010). 


Prozator de largă circulaţie în perioada interbeli- 
că, alături de Liviu Rebreanu, Cezar Petrescu, Ca- 
mil Petrescu, Hortensia Papadat-Bengescu — mari 
romancieri ai timpului său, Ionel Teodoreanu are 
totuşi, printre aceştia, un destin singular. 


Născut la 6 ianuarie 1897, în „dulcele Târg al 
Ieşilor”, cum avea să-și numească orașul de başti- 
nă, în familia lui Oswald Teodoreanu, avocat de 
prestigiu la Iași, politician cu preocupări gazetă- 
reşti, şi a Sofiei Musicescu, fiica celebrului com- 
pozitor de muzică religioasă, Gavriil Musicescu, 
pianistă şi profesoară de armonie la Conservato- 
rul din Iași, Ionel Teodoreanu s-a format într-un 
mediu intelectual care i-a favorizat evoluţia ulte- 
rioară, mediu care l-a dat literaturii române și pe 
Păstorel Teodoreanu (fratele mai mare Alexan- 
dru) ca poet epigramist și prozator. La sugestia 
unchiului său, Laurenţiu 'Teodoreanu, evocat în 
romanul La Medeleni sub numele de Herr Di- 
rektor, viitorul scriitor urmează primele două cla- 
se primare la şcoala germană de la Pitar Moş din 
București. 


După ce acoperă spaţiile albe ale mai multor ca- 
iete cu poeme în proză, aforisme, versuri, schițe 
şi povestiri, pe care le păstrează în mare taină, 
Ionel Teodoreanu, la îndemnul lui Demostene 
Botez, se decide să publice în paginile revistei 
„Însemnări ieşene”, în anul 1919, mai întâi proza 
Bunicii, în care îşi exercitase stilul, apoi o serie de 
scurte poeme în proză, adunate sub titlul Jucării 

pentru Lily. În perioada debutului are șansa să-l cunoască pe reputatul critic 
de la „Viaţa Românească”, G. Ibrăileanu, dar și pe scriitorul M. Sadoveanu și 
poetul G. Topârceanu. Va rămâne legat, ca și fratele său, Păstorel Teodorea- 


=» 


nu, de grupul adunat în jurul revistei „Viaţa Românească”. 


Prin Uliţa copilăriei (1923), scriere ce a întrunit aprecierea unanimă a critici- 
lor, marcând debutul strălucit al unui scriitor, mai mult poet decât prozator, 
Ionel Teodoreanu își afirmă talentul, originalitatea și preferința pentru eroii-co- 
pii sau adolescenţi, dovedindu-se un fin cunoscător al sufletului pueril şi un 
veşnic îndrăgostit de copilărie. Autorul adoptă o formulă scriitoricească ine- 
dită, în care epicul este puternic dublat de liric, critica literară vorbind chiar 
de o „rătăcire a poetului în roman” (Şerban Cioculescu). În această ordine de 
idei, Pompiliu Constantinescu, care ulterior îşi va tempera elanul față de stilul 
lui Ionel Teodoreanu, menţiona: „Bucuriile mărunte, alternarea între vis și 
realitate, născocirea suferințelor imaginare și voluptatea amăgitoare a iluziei 
ce plutește peste proza cotidiană, poezia unică dintr-o etapă a vieţii şi-au găsit 
în d. Ionel Teodoreanu pe cel mai distins poet în proză al generaţiei actuale”. 


Anticipând ulterioara evoluţie romanescă a scriitorului, Uliţa copilăriei con- 
stituie, în ansamblu, un pre-text al Medelenilor sau, în accepţia lui Ibrăileanu, 
„preludiile Medelenilor”, una dintre cele mai frumoase cărți despre copilărie 
şi adolescenţă, surprinse pe fundalul unei Moldove tihnite, senine și idilice. 
Trebuie să menţionăm că trecerea de la nuvelă la roman, în cazul lui Ionel 
Teodoreanu, s-a produs lin, fără accidente, lucrându-se în acelaşi material al 
gamelor lirice, dar înglobând vechile achiziții într-o mișcare epică mai largă. 
Ciclul este valoros prin „creaţia de atmosferă patriarhală într-un cadru de 
opulenţă” (D. Micu), prin poezia copilăriei şi a neliniştilor inerente pierderi- 
lor ei, a descoperirii erosului. 


Copilăria, adolescenţa și „zorii maturității” (P. Constantinescu) formează 
substanța trilogiei: primul volum, Hotarul nestatornic (1925), constituie o 
monografie sensibilă şi amplă a copilăriei, al doilea, Drumuri (1926), evocă 
labirintul adolescenței, iar al treilea, Între vânturi (1927), este dedicat intrării 
în maturitate. 


La Medeleni a fost definit de criticul Mihai Ralea drept „primul roman im- 
portant al generaţiei maturizate în timpul Primului Război Mondial”, repre- 
zentând „fresca marii burghezii rurale moldovenești”. Deşi a apărut între anii 
1925-1927, opera reflectă societatea patriarhală moldovenească de la începu- 
tul secolului al XX-lea. Însuşi autorul invocă motivațiile care au stat la baza 
scrierii: „La Medeleni e titlul unei trilogii de romane închinate evoluţiei unei 
generaţii de moldoveni a căror copilărie a început pe vremea demodată a val- 

sului și a căminului patriarhal și a căror tinereţe, după ce s-a înfruptat din Ma- 
rele Război, a reînceput în ritmurile jazz-band-ului.” Prin acest roman, Ionel 
Teodoreanu prefigura două universuri diferite, în care eroii îşi vor consuma 
destinele — unul eminamente patriarhal, cu discrete tuşe orientale, făcut „din 
lene, din glumă, din romantism” (Mihai Ralea), şi altul modernist, sincron cu 
cel occidental, reprezentat de preocupările sportive ale tinerilor, de pasiunea 
pentru cinematografie, automobile, lux, aspecte valorificate ulterior intens în 
romanele reprezentative ale lui Camil Petrescu și în ciclul Halippilor al Hor- 
tensiei Papadat-Bengescu. 


La data apariţiei, La Medeleni a constituit o mare surpriză, aducând un ele- 
ment de originalitate în abordarea temei, în recrutarea eroilor, în scrutarea 
sufletelor aflate la hotarul dintre copilărie şi adolescenţă. Trilogia reprezin- 
tă, în ansamblu, epopeea unei educaţii sentimentale, în centrul căreia se află 
trei protagoniști: Dănuţ, Olguţa și Monica, care pendulează, așa cum afirma 
Mihai Ralea, între vis şi senzualitate, ceea ce le procură o trăire euforică, des- 
coperind frumuseţea naturii și a vieții. Eroii acestui univers sunt urmăriți de 
la vârsta cea mai fragedă, când jocul rămâne principala preocupare, până în 
pragul adolescenţei și al maturității, opera putând fi considerată, din această 
perspectivă, un adevărat Bildungsroman. 


În Hotarul nestatornic, primul volum al trilogiei, sunt reactualizate atât ele- 
mentele de bază ale vieţii românești de la țară, în varianta ei de viaţă la moșie, 
cât şi cele ale mitului copilăriei eterne. Această lume țărănească este veche, 
arhaică chiar, dar maiestuoasă și plină de lumină, prelungindu-și traseul co- 
erenţei imanente spre fireasca unitate cu întregul cosmic. Ea este nutrită de 
valori imuabile, care îi conferă o armonie profund idealizată, transformând-o 
mai degrabă într-o fantasmă. Intuiţia subtilă a prozatorului surprinde autori- 
tatea reală a acestui cosmos — în persoana lui moş Gheorghe, vizitiul boieru- 
lui, protectorul copilăriei de ieri și de azi. Acesta le oferă copiilor, la modul 
absolut, iluzia dominării debordante a întregului univers. Lumea copilăriei 
descrisă de Ionel Teodoreanu nu cunoaște umbre, asperităţi, conflicte mala- 
dive, ci provoacă o neistovită fascinaţie, seducând prin atmosfera fericirii, dar 
și prin învăluirea în cascade de metafore, care creează o metarealitate sub sem- 
nul inefabilului. Efuziunile lirice şi plăsmuirea poetică, plăcerea dialogului viu 
şi a asociaţiilor torențiale estompează adesea filonul narativ în favoarea unor 
desfășurări scenice văzute minuţios, a unui stil direct, liricizat. 


Dincolo de virtualităţile lirice în care sunt surprinse realitățile unui univers 
paradisiac, în primul volum se conturează caracterele în formare ale copiilor 
care își petrec cele mai frumoase clipe din viață într-un cadru bucolic. Perso- 

najele-cheie plonjează în apele unei fantezii idilice, îmbibate de un farmec de- 
suet, care oferă lumii ce se schimbă regretabil de repede o iluzie de echilibru. 
Astfel, Dănuţ, unul dintre eroii trilogiei, descins din micul univers al familiei 
Deleanu, este un tip prin excelenţă reflexiv, interiorizat şi timid, dar voluntar 
şi tenace, având vocaţia scrisului. Această pasiune îi va fi încurajată de con- 
fesorul său literar, Mircea Balmusș, care îi inoculează ideea datoriei de a con- 
strui „echivalentul literar al Medelenilor”. Romantic incurabil, cu imaginația 
fecundă, aflat mereu „în război” cu sora sa, Olguţa, contemplativul Dănuţ se 
visează, rând pe rând, Robinson Crusoe, trăindu-și singurătatea pe o insulă 
uitată, sultan fioros, care-și pedepseşte sora pentru că a tăiat aţa zmeului, ca- 
valer viteaz, care-și salvează sora de la pericole închipuite. Când situaţiile din 
viaţa reală contravin înțelegerii şi aspirațiilor sale, el apelează la personajul 
preferat Ivan Turbincă, care înfundă în traista sa magică toți dușmanii vizibili 
şi invizibili, reinstalând ordinea dorită. Eroii se pliază atât de firesc lumii plăs- 
muirilor fantasmagorice, încât un eveniment din contemporaneitate (războ- 
iul ruso-japonez din 1904) le oferă un bun prilej de transfigurare: unul dintre 
fraţi devine amiralul rus Potemkin, iar celălalt — amiralul japonez Kami-Mura. 
Fantezia debordantă a copilului avid să scoată lumea din tiparele unei exis- 
tențe comune nu cunoaște limite. Mai mult chiar, înclinația spre joc şi vocaţia 
metamorfozării devine însemnul și celor maturi (aflați în preajma copiilor), 
care acceptă legile universului infantil, copilărindu-se. 


În timp ce Dănuţ e înclinat spre reverie, plonjând într-o realitate imaginată, 
Olguţa se distinge prin luciditate băiețească, fiind tenace, răzvrătită, deşteaptă 
şi autoritară, un adevărat „drac îngeresc”. Olguţa vrea să reducă viața reală la 
o lume a ei, pe care s-o domine după propriile dorinţe. De aceea se angajează 
în discuţii cu cei maturi de la egal la egal, îl şicanează permanent pe fratele ei 
pentru a-și impune „personalitatea', exasperează slugile prin maliţiile ei exu- 
berante, dar denotă o afecțiune aparte pentru moș Gheorghe. 


Mai puţin un personaj viabil şi mai degrabă o verigă de legătură între cei doi 
frați, Monica, o rudă mai îndepărtată a acestora, rămasă orfană la vârsta de 
10 ani și trecută sub tutela familiei Deleanu, se caracterizează prin bunătatea 
nativă, feminitatea diafană și cuminţenia unei zâne coborâte din basme. Tri- 
butară unor principii morale rigide, candidă și supusă, Monica nu-şi poate 
manifesta personalitatea, fiind eclipsată de cei doi frați. 


Universul celor trei copii este tutelat de tatăl, bonomul Iorgu Deleanu, și 
mama, pianista talentată Alice. Calmul domestic de la moșie este tulburat din 
când în când de zgomotul produs de automobilul unchiului Herr Direktor, 
de sunetele pianului la care cântă profesoara Olguţei, de rumoarea ce străbate 

de la bucătărie, unde „mama Maria”, memorabila bucătăreasă obeză, împre- 
ună cu slugile Anica și Profira, exploatează simţurile olfactive. Cadrul social 
pestriţ este completat de țăranii de pe moşie (moş Gheorghe, Oţăleanca, fiul 
ei Gheorghiţă). 


Convingerea autorului este că tipul de viață socială patriarhal-moldovenească 
este cel mai în măsură să conserve „candorile edenice” ale copilăriei, însă, aşa 
cum s-a observat pe bună dreptate, La Medeleni nu evoluează în logica unui 
roman realist „angajat” în realitatea socială, căci medelenismul nu e ancorat în 
experienţa socioistorică a unei clase în declin. „E un stil de viață, după cum 
bine sugerează Paul Cernat, strâns legat de experiența unor vârste ale mari- 
lor vacanțe (copilăria, adolescenţa, prima tinereţe) aflate la «hotarul» dintre 
două epoci istorice. E, totodată, o emblemă a intimismului familial, pe care 
chiar şi lumea comunistă autohtonă l-a conservat, până la un punct”. 


Estompând graniţa dintre real și fantastic, împletind visul cu realitatea în ase- 
menea măsură, încât cititorul glisează imperturbabil pe modul de a gândi şi 
de a simţi al copilului, Medelenii reprezintă o lume a fericirii, pentru că aici, şi 
la vârsta respectivă, pentru eroi totul e posibil și realizabil. Lumea copilăriei, 
de o reală finețe, proiectează, astfel, un univers intim și provincial, contactul 
tinerilor cu realul fiind protejat de maturii familiei. Iluzia paradisului domes- 
tic va fi destrămată odată cu plecarea lui Dănuţ, ca elev intern, la București, 
departe de „mediul moldovenesc”, dar și cu plecarea în neființă a bătrânului 
țăran-vizitiu, ocrotitorul medelenilor. Departe de casă, Dănuţ suportă dra- 
ma înstrăinării de paradisul familial, iar Olguţa trăiește experiența dramatică 
a morţii unui bunic divinizat. Zorii trişti ai limitelor copilăriei prefigurează, 
frenetic, sfârşitul prematur al Olguţei, dar și istoria de peste douăzeci de ani 
a Medelenilor. 


Aşa se face că Hotarul nestatornic constituie, în esenţă, a doua monografie im- 
portantă dedicată copilăriei în literatura noastră. Asemănător lui Creangă, dar 
într-un alt registru narativ, Ionel Teodoreanu creează o atmosferă mustind de 
ingenuitate, un univers bine conturat, cu legi şi dimensiuni proprii, în care 
nasc şi se edifică destine. De aici și explicaţia titlului: Hotarul nestatornic. 


Prin plonjarea în adâncul mister al sufletului copilăresc, prin redarea sugestivă 
a unei atmosfere poetice originale, precum și prin substanţa organică conţinu- 
tă, întâiul volum se prezintă ca o operă de valoare durabilă, organizând, într-o 
formă mai obiectivă, indeciziunea sufletului infantil. Nici un alt volum — din 
cele care urmează — nu exprimă atât de pregnant personalitatea creatoare a 
scriitorului, care reconstituie imaginativ copilăria şi adolescenţa, cu un rea- 
lism liric spectaculos, unic în literatura română. Deși au existat numeroase 

încercări de a identifica în trilogia dată propria biografie a autorului, Ionel 
Teodoreanu s-a opus cu vehemenţă acestui biografism pedestru. Într-o con- 
ferinţă intitulată „Cum am scris Medelenii” şi al cărei manuscris se păstrează la 
Muzeul Literaturii Române, scriitorul încerca să dărâme legenda autobiogra- 
fismului Medelenilor, mărturisind că, de fapt, în momentul conceperii trilo- 
giei nu era sedus de amintirea unei copilării şi adolescenţe consumate, ci „de 
imaginaţia creatoare, de minciuna estetică, de voluptatea ei”. Cu toate acestea, 
numeroși critici, printre care şi P. Constantinescu, au încercat să identifice, 
drept unică sursă a trilogiei, filonul autobiografic, fapt care l-a determinat pe 
autor să revină, cu diverse prilejuri, asupra acestor aspecte, precizând că „Ero- 
inele Medelenilor, Olguţa şi Monica, nu-s surorile mele; n-am avut niciodată 
surori. Moșia Medelenilor, în care și în jurul căreia gravitează acțiunea, nu 
este și nici n-a fost moșia părinţilor mei. Nimeni din neamul meu n-a fost 
proprietar de pământ. Singura moșie care a aparținut cuiva din neamul meu 
nu este o moșie de pământ arabil, ci o moşie de hârtie tipărită”. 


Fără a fi deci de sorginte strict autobiografică, lumea Medelenilor este totuși 
extrem de reală, eroii sunt „vii, iar gesturile lor — veridice. Liricul are un as- 
pect halucinatoriu, dar nu reduce posibilitatea de obiectivare a paginilor din 
roman. Chiar și anecdoticul se topește în efuziunile lirice, străbătute de fiorul 
nostalgiei, provocat de trecerea inexorabilă a timpului. 


Cu cel de-al doilea volum al trilogiei, Drumuri, eroii cărţii întră deja în etapa 
adolescenţei și trăiesc din plin toate bucuriile și neîmplinirile vârstei. Protejaţi 
de averile strămoșilor, Dănuţ și Olguţa studiază la cele mai bune școli. După 
absolvirea Dreptului, Dănuţ va fi susținut în carieră de tatăl său, care încear- 
că să-i obțină un doctorat şi o catedră. Cunoaşte tribulaţiile erotice, specifice 
vârstei, consumându-și elanurile adolescentine în relaţiile pasagere cu dis- 
ponibila servitoare Sevastiţa, cu mediocra, dar apetisanta Rodica, cu Ioana 
Pallă, Adina ş.a. Detaşându-se de febrele erotice și maturizat de conştiinţa sa 
estetică, Dănuţ descoperă, într-un final, frumusețea interioară a Monicăi, fata 
care îi apare în toate visele ca un simbol al purității, nutrind de acum încolo o 
iubire constantă, interiorizată. Simfonie a adolescenţei, cel de-al doilea volum 
vizează trecerea copilului-zeu într-o altă ipostază, în care urmează să îşi afirme 
propria substanță. 


Capitolul final din volum, Tânărul romancier, relevant sub specia estetică a 
cărţii, pune în evidenţă imaginea personajului-scriitor a lui Dănuţ, înainte de 
utilizarea convenției de către Anton Holban în O moarte care nu dovedește ni- 
mic (1931) şi Ioana (1934). Aspectul acesta a fost trecut cu vederea de către 
criticii literari, deși strategia abordată este una, eminamente, modernă. Auto- 

rul inventează pretexte literare, care permit discutarea unor probleme esenţia- 
le privind arta narativă, condiția personajului sau tehnica literară, definindu-și 
astfel optica: „Poem și roman, mereu suprapuse. Contopire de viață și basm. 
Să aibă lectorul mereu impresia miracolului posibil, ca în epocile evangheli- 
ce, şi totuși acțiunea să fie situată în realitatea contemporană”. Romancierul 
priveşte cu ochi de critic tehnicile narative și le discută în interiorul scrie- 
rii în manieră gidiană. Mai având de parcurs o distanță considerabilă până 
la tehnica romanului în roman, Ionel Teodoreanu creează un personaj care, 
asemenea lui Sandu, personajul holbanian, lucrează la un roman, formulând 
diverse reflecţii și sugestii referitoare la arta narativă şi urmărind să fie verosi- 
mil. Așa cum Irina i se releva lui Sandu - „insesizabilă dintr-un motiv contrar: 
truda mea de a o explica în întregime și de a arunca asupra ei toată lumina de 
care sunt în stare” — și Dănuţ se teme că „n-o poate plagia sau reconstitui” pe 
sora sa, că ar putea părea chiar „neverosimilă”. Totodată, ea îi apare lui Mircea, 
„mentorul literar” al lui Dănuţ, drept personajul-pivot: „Olguţa numai va da 
romanului energia realităţii. Fără Olguţa, romanul tău e o poezie în proză, o 
altă Troiță, mai mare ca dimensiune”. 


Unul dintre cele mai impresionante personaje feminine din galeria litera- 
turii noastre, Olguța impregnează viaţa tuturor cu inteligența ei acidulată, 
relevându-și natura deosebită - de copil și de zeitate, în același timp -, 
făcând să graviteze în juru-i lumea întreagă. Considerând că, în pofida 
lirismului, Ionel Teodoreanu ar fi „unul dintre cei mai puternici şi mai 
puţin subiectivi creatori”, G. Ibrăileanu prețuia în arta acestuia tocmai 
creaţia de personaje, îndeosebi feminine, estimând că „Olguţa e tipul de 
femeie cel mai reușit din literatura noastră și un tip tot atât de reușit ca și 
ale lui Caragiale”. 


Universul Medelenilor din acest volum mai este populat de Puiu, Tonel, enig- 
maticul Vania, familia Balmuş, Herr Director, care trăiesc aici ca într-o revăr- 
sare de auroră, savurând din plin farmecul acelui patriarhalism romantic din 
mediul moldovenesc de altădată. 


În La Medeleni, romanescul anunţă o problemă mai degrabă de stil, relevând o în- 
treagă concepție despre literatură, care ar trebui să conţină, în accepţia scriitorului, 
altceva decât reflectarea frustă a vieţii cotidiene. Având efectul unei impresionante 
explozii epico-lirice, romanul reflectă concepţia estetică a autorului. 


Dacă Ion Creangă, la o distanță de 50 de ani, evoca în celebru-i op epopeea 
„copilăriei copilului universal” (G. Călinescu), Ionel Teodoreanu, în romanul 
La Medeleni, ne oferă epopeea adolescenţei adolescentului universal, rămânând, 
înainte de toate, un poet al acestei frenetice etape de existență. În acest sens, 

Mihai Ralea aprecia că „redarea psihologiei vârstei de optsprezece ani de că- 
tre Ionel Teodoreanu e unică în literatura noastră și, prin adâncimea ei, se 
poate considera comparativ cu marile literaturi occidentale”. 


Între vânturi, al treilea volum al trilogiei, surprinde evoluția personajelor despăr- 
țite deja de copilărie și aflate într-un incert hotar dintre adolescenţă și zorii unei 
maturităţi responsabile. Dănuţ, după inițierea erotică bucureșteană în compania 
experimentatei Adina Stephano, o redescoperă pe Monica ca singura lui muză. 
La rândul ei, Olguţa se îndrăgosteşte de Vania Dumșa, un văr mai vârstnic, cu o 
biografie aventuroasă, găzduit în mai multe rânduri de familia Deleanu. 


Paginile meditativ-lirice ale lui Dănuţ şi recitalul Olguţei din Chopin, Beetho- 
ven ori Bach adună efluviile iubirii lor într-o expresivă simfonie. Satisfacţiile 
în plan sentimental le sporesc energiile pentru cizelarea talentului lor literar și 
muzical și pentru îmbrățişarea unor profesii cu tradiţie în familie: Dănuţ de- 
vine avocat, după exemplul tatălui, iar Olguţa se lansează în cariera didactică, 
asemenea mamei. 


Tragedia Olguţei însă — factorul de echilibru al acestui univers paradisiac — va 
transforma întreaga acţiune a Medelenilor într-o cruce așezată pe mormân- 
tul unei lumi apuse. Moartea Olguţei, ca singurul final verosimil al trilogiei, 
după mărturisirile autorului, a fost redactată cu încrâncenată durere („Olguţa 
trebuia să moară. Scriam dimineaţa, după-amiază, apoi mă plimbam singur 
printre brazii munţilor. Până atunci scrisesem repede. Câștigasem viteza de 
final... Ştiam sfârșitul. ÎI aveam în mână. Totuși nu îndrăzneam... Mă revoltam 
în fața morţii acelei fete care-mi ținuse tovărăşșie patru ani de viață. Eu, omul, 
aş fi vrut s-o scap de moarte, și — nu puteam. Moartea ei era ca un destin antic, 
mai presus de dorința mea”). Astfel, confirmarea unei boli incurabile (cancer 
la sân) de către medicii parizieni o va determina pe descendenta Fiţei Elencu 
şi a lui Barbu Dumșa să se sinucidă, refuzând tratamentul paliativ și asistarea 
neputincioasă la degradarea fizică lentă. Finalul neașteptat lasă în sufletul citi- 
torului nostalgia ireversibilităţii edenului pierdut, amplificată de dramele pro- 
tagoniștilor. Intensitatea trăirilor acestor personaje oferă substanță volumu- 
lui, diluat prin episoade accidentale, insignifiante, cum ar fi relatarea excesivă 
a primului proces susținut de Dan Deleanu, cu desfăşurarea tuturor pieselor 
unui proces de viol, vizita la cabaret, cu descrieri nemotivate, alocuţiunile elo- 
gioase la adresa Iaşilor etc. 


Ultima vacanță la Medeleni anunţă destrămarea universului existenţial în care 
s-au format eroii și conturarea celui scriptural — cu efect compensator —, avân- 
du-l ca protagonist pe Dan Deleanu, care urmează să salveze Medelenii „de la 
pieire”, devenind rapsodul lor. 

Volumul relevă imagini literare inedite ale Basarabiei grație unui nou personaj 
inserat în firul principal al narațiunii încă din finalul volumului precedent, Vania 
Dumșa, descendent al străvechii familii boierești Dumșa, poposit în Iași din Ba- 
sarabia natală. Vania își face apariţia în casa familiei Deleanu în mod neașteptat, 
condiţia lui de refugiat politic (este condamnat la zece ani de detenție, în Sibe- 
ria) incomodează gazdele, cu deosebire pe Alice Deleanu, care îi oferă o ospita- 
litate cordială, lipsită de căldura unei prietenii bazate pe raporturile de rudenie. 


Cu acest prilej, autorul va contura, ușor sarcastic, o controversată imagine a societății 
basarabene după Unirea din 1918. Profilul acestei provincii este schiţat prin inter- 
mediul câtorva impresii de călătorie ale Olguţei în Bălți, unde iubitul ei se adăpostise 
la sfârşitul lui iulie 1922, în aşteptarea definitivării unor formalităţi notariale. Tânăra 
îndrăgostită descoperă aici o comunitate amnezică, înstrăinată şi abrutizată, ce își 
salvase, după un secol de dominație străină, numai instinctele primare. Desprins din 
această societate basarabeană a sfârșitului de secol al XIX-lea și începutul celui de-al 
XX-lea, când procesul integrării boierimii româneşti în spiritualitatea Rusiei Ţariste 
părea a se fi încheiat prin aderarea la ideologiile socialiste, revoluționare, singurele 
aflate în corespondenţă cu aspiraţiile lor naționale, Vania va reprezenta „mentorul 
spiritual” al Olguţei. Astfel, ea își însușește preferințele lui artistice, familiarizându-se 
cu operele lui Kipling, Anatole France și François Villon. Tot Vania îi descoperă fru- 
musețea muzicii ruse, fredonându-i, într-o manieră inconfundabilă, partitura operei 
Boris Godunov. Ea îi acceptă și opiniile despre Şaleapin și Ibsen, artiști care expri- 
mau cel mai relevant sentimentul de răzvrătire față de destin și nevoia de singurătate, 
de retragere a insului din lumea mediocră. 


Finalul romanului consemnează refuzul lui Vania de a accepta compromisuri: 
conştient de diferențele de vârstă şi idealuri dintre el și Olguţa, el nu se pre- 
zintă la întâlnirea stabilită, de unde ar fi plecat amândoi spre America. Ultima 
lui scrisoare, primită şi citită de Monica după dispariția Olguţei, va confirma 
neîncrederea în viitorul lor comun. 


Un „tolstoit în creaţia vieţii umane prin bogăţia şi minuțţiozitatea detaliu- 
lui realist și prin puternica evocare a atmosferei în care circulă personajele” 
(G. Ibrăileanu), Ionel Teodoreanu reușește prin această trilogie să surprindă 
în manieră inconfundabilă psihologia infantilă și adolescentină, dincolo de o 
oarecare localizare și temporalizare a imaginarului. 


Îndemn sublim la transfigurarea magică a universului provincial, La Medeleni 
rămâne, înainte de toate, „romanul unei educaţii sentimentale” (N. Mano- 
lescu), reprezentând, totodată, o tentativă de evadare discretă dintr-o lume 
anostă, în care Ionel Teodoreanu nu putea să afle niciun punct de contact 
acceptabil pentru delicata sa sensibilitate. 


Dorin CIMPOEŞU 

În istoria poporului român există date foarte im- 
portante, precum 1812, 1859, 1877, 1918, 1940, 
1947 şi 1989, adevărate repere istorice, care nu ar 
trebui uitate de niciun român, oriunde s-ar afla și 
indiferent de grijile zilnice ale acestuia. 


Anul 1812 a marcat tragic istoria unei părți a te- 
ritoriului locuit de români, Basarabia, lăsând pro- 
bleme majore pentru evoluţia acesteia din urmă- 
torii două sute de ani. 


Prin așezarea lor geostrategică, voievodatele ro- 
mânești, Transilvania, Moldova şi Țara Româ- 
nească, au fost obiectul poftelor expansioniste ale 
unor imperii hrăpăreţe, precum cel habsburgic, 
cel țarist şi cel otoman. 


Moldova a fost jinduită dintotdeauna de țarii 
ruși, încă de la Petru cel Mare, intrând în toate 
planurile imperialiste de cuceriri spre Apus ale 
acestora. Incursiunile trupelor ţariste pe teri- 
toriul ei au fost intensificate către sfârșitul se- 
colului al XVII-lea şi începutul celui următor, 
culminând cu războiul ruso-turc din 1806-1812, 
încheiat cu Pacea de la București. Deși a avut 
un rezultat indecis, războiul a provocat urmări 
dramatice pentru o parte a populaţiei românești 
din Moldova, după sfârtecarea trupului acesteia, 
prin înţelegerea dintre cele două imperii. Astfel, 
partea de Est a Moldovei, cuprinsă între Prut și 
Nistru, cunoscută, ulterior, sub numele de Basa- 
rabia, a intrat, în mod forțat și brutal, în compo- 
nenţa imperiului țarist. 

Din acel moment, pentru românii basarabeni a început un adevărat calvar, 
un drum al Golgotei, care durează de 200 de ani. În cei 22 de ani, cât s-au 
aflat la sânul Patriei-mamă, România Mare, nu s-a reușit ştergerea profun- 
delor urme ale rusificării, ale deznaționalizării și ale înstrăinării românilor 
din Basarabia. 


Destinul acestora avea să fie mult mai aspru și incomparabil mai dur odată cu 
reocupările Basarabiei, prima dată în 1940, iar a doua oară în 1944, de către 
trupele regimului criminal comunist de la Moscova. Românii basarabeni au 
fost supuşi de către bolşevici unui program sistematic de atrocități, orori, în- 
fometare și crime, care au însoțit comunizarea forțată a Basarabiei. 


În timpul celor 45 de ani de regim totalitar sovietic, obiectivul major al Mos- 
covei a constat în schimbarea identității românești a populației majoritare 
din noul stat unional, creat în mod artificial pe teritoriul Basarabiei ocupate. 
Propaganda sovietică, ideologia de partid şi „istoricii” de serviciu ai regimu- 
lui dictatorial comunist au reușit să mancurtizeze o mare parte a populaţiei 
românești majoritare, să-i şteargă memoria identitară şi să-i inoculeze ideea 
că aceasta ar forma un alt popor, respectiv „poporul moldovenesc”, total diferit 
de națiunea română. 


Dovada elocventă că politica Moscovei a reușit în acest demers este faptul că 
neadevărul istoric grosolan a fost înscris în prima Lege fundamentală a noului 
stat Republica Moldova, succesor al celui unional sovietic, constituit, de ase- 
menea, în mod nelegitim pe teritoriul vechii Basarabii, fără consultarea popu- 
laţiei printr-un referendum democratic. Mai mult, această eroare istorică nu 
s-a înlăturat nici după douăzeci de ani de la proclamarea Independenţei, ceea 
ce dovedește o dată în plus că Basarabia se află încă sub ocupaţie rusească, iar 
desprinderea de imperiul sovietic, în 1991, a fost doar formală. 


Dependenţa de piaţa, gazul și de alte surse de energie ruseşti, jocurile poli- 
tice ale coloanei a S-a filoruse și rusofone, amestecul brutal al Moscovei în 
buna desfășurare a scrutinelor electorale generale din Basarabia, tergiversarea 
sine die de către Rusia a reglementării definitive a diferendului transnistrian, 
însuşirea de către Chişinău a tezei sovietice false privind așa-zisa refacere a 
integrităţii teritoriale a țării prin revenirea Transnistriei la Republica Moldova 
(căreia nu i-a aparținut decât în perioada sovietică, în mod ilegitim - n.n.), 
acordarea, în mod tacit, a unui statut privilegiat limbii ruse în detrimentul 
celei române, oficiale, precum și practica liderilor „moldoveni” de a merge cu 
căciula în mână la Poarta muscală sunt tot atâtea argumente ce probează că 
ocupația rusească în Basarabia continuă și în zilele noastre. 

Iată de ce românii nu trebuie să uite niciodată acel an fatidic 1812. Şi aceasta 
până când adevărul nu va fi repus în drepturile sale firești şi până când româ- 
nii basarabeni nu vor învăța o dată pentru totdeauna să trăiască pe propriile 
picioare şi să-și ia soarta în propriile mâini. 


Pentru ei, mai mult ca pentru oricare dintre români, este de foarte mare actu- 
alitate îndemnul din discursul Regelui Mihai I, rostit în plenul Parlamentului 
României, la 25 octombrie 2011, potrivit căruia „nu putem avea viitor fără a 
respecta trecutul nostru”. 


Datoria noastră sfântă, a celorlalți români, este de a-i susține pe românii ba- 
sarabeni, ca și pe cei bucovineni, hotineni, și de a le respecta vrerea de a trăi, 
fie laolaltă cu națiunea română căreia îi sunt parte pe vecie, fie separat, dar 
întotdeauna cu demnitate, credință de neam și dragoste de Ţară. 


lon VARTA 

Instaurarea unui regim feroce de ocupaţie în terito- 
riile din stânga Prutului, în iunie 1940, a avut con- 
secințe dezastruoase pentru populaţia din acest 
spaţiu românesc. La 28 iunie 1940 începea un lung 
calvar al românilor de la est de Prut, care, nici până 
astăzi, nu este elucidat în toată amploarea sa de 
către istoriografia românească. Un aspect investi- 
gat superficial este și cel cu referire la recrutarea la 
munci forțate a sute de mii de români basarabeni și 
bucovineni, dintre care mulți au murit în Siberia, 
regiunea Ural și Kazahstan din cauza eforturilor 
extenuante, a condiţiilor vitrege de trai, a frigului, 
a vestimentaţiei și încălțămintei neadecvate, a sub- 
nutriției, a mediului antiigienic și a epidemiilor. 


În mai mult de două luni (26 august - 4 no- 
iembrie 1940), structurile sovietice de ocupaţie 
(Comitetul Central al Partidului Comunist [al 
bolşevicilor] din Moldova şi Consiliul Comisa- 
rilor Poporului al R.S.S. Moldoveneşti (în conti- 
nuare: C.C.P.) au adoptat trei hotărâri cu privire 
la recrutarea a 59.500 de persoane din localităţile 
rurale ale R.S.S. Moldovenești, unde majoritatea 
covârșitoare a populaţiei era românească. O atare 
stratagemă a regimului comunist de ocupaţie nu 
poate fi calificată altfel decât o politică premedi- 
tată de pulverizare a elementului românesc din 
teritoriile dintre Prut și Nistru, cu scopul de a 
diminua ponderea acesteia în raport cu grupurile 

minoritare rusolingve. Prezenţa masivă a populaţiei românești într-o regiune 
limitrofă cu „lumea capitalistă”, pe care regimul bolşevic intenţiona s-o dis- 
trugă „din temelii” și, cu atât mai mult, într-o regiune disputată cu România, 
din care fusese amputat acest teritoriu, era apreciată de Moscova ca un real 
pericol şi din perspectiva unui eventual război cu „imperialismul mondial”, 
pe care liderii comuniști îl considerau inevitabil. Conducerea U.R.S.S. era de 
părerea că aceasta putea să se manifeste într-un posibil război ca o coloană a 
cincea, ce ar fi putut lovi din spate, punând în dificultate armata roșie. Strămu- 
tările de proporţii ale populaţiei, deportările în masă din regiunile de frontie- 
ră erau considerate măsuri preventive eficiente din perspectiva unei iminente 
ciocniri cu țările din „lagărul capitalist”, din care făcea parte și România. 


La 9 iulie 1940, la nici două săptămâni de la raptul teritoriilor românești din 
stânga Prutului, Consiliul Economic de pe lângă Consiliul Comisarilor Popo- 
rului al U.R.S.S. adoptă hotărârea nr. 39, ce prevedea „recrutarea de către Co- 
misariatul Poporului pentru industria carboniferă a 20.000 de muncitori din 
localităţile rurale ale Basarabiei”. Astfel, la 26 august 1940, C.C. al P.C.(b) din 
Moldova, împreună cu C.C.P. din R.S.S.M., decid mobilizarea a 20.000 de 
muncitori pentru industria carboniferă din U.R.S.S. Paradoxal, dar muncito- 
rii sunt recrutaţi din mediul rural, unde, după cum bine se cunoaște, oamenii 
practică munca pe câmp, fiind departe de îndeletnicirea mineritului. Tergiver- 
sarea punerii în aplicare a acestei hotărâri, cu aproximativ o lună și jumătate, 
ar putea avea mai multe explicaţii. Principala era, se pare, lipsa unor structuri 
administrative în teritoriul recent anexat, care ar fi putut onora această sarcină 
deloc ușoară. Decizia cu privire la constituirea consiliilor executive județene 
a fost adoptată la 8 iulie 1940 (Arhiva organizaţiilor social-politice a Repu- 
blicii Moldova (în continuare: AOSP RM), Fond 51, inv. 1, dosar 1, f. 11), 
iar constituirea Partidului Comunist (al bolșevicilor) din Moldova, în baza 
organizației regionale de partid din fosta R.A.S.S.M. şi a C.C.P. al R.S.S.M., în 
baza C.C.P. al ex-R.A.S.S.M. au fost consemnate la 14 august 1940, în cadrul 
şedinţei Biroului Politic al C.C. al Partidului Comunist al bolşevicilor din toa- 
tă Uniunea (Ibidem, f. 16). 


Şi, întrucât îndeplinirea deciziei de recrutare la munci forțate a celor 20.000 
de români basarabeni întârzia, executorii din capitala noii pseudostatalități 
moldovenești, „ctitorită” de Stalin la 2 august 1940, în urma celor trei ampu- 
tări succesive — a nordului și sudului Basarabiei, precum şi a celor 8 raioane 
dintre cele 14 ale R.A.S.S.M., prin hotărârea lor din 26 august, au dispus no- 
ilor structuri de partid și administrative (judeţene și raionale) să ducă la bun 
sfârşit, fără întârziere, acest prim episod dramatic din nenumărate altele ce 


urmau să se producă — cel cu privire la „smulgerea” a zeci de mii de persoane 

inocente din satele basarabene, pentru a fi transformați în sclavi ai secolului 
XX, cu toate consecințele cumplite ale unui atare destin. Întreaga operațiune 
urma să se încheie până la 1 octombrie 1940, adică în decurs de o lună 
(Ibidem, dosar 3, f. 3). Pentru a asigura reușita unei asemenea inițiative într-un 
termen record, s-a dispus ca preşedinţii comitetelor executive județene și se- 
cretarii comitetelor județene de partid să întreprindă toate măsurile necesare 
pentru îndeplinirea obiectivului propus. Astfel, în regim de urgenţă, aceştia 
urmau să remită sarcini concrete conducerii raioanelor din cele şase județe 
şi să asigure o mediatizare amplă a campaniei de recrutare prin intermediul 
presei periodice, radioului, adunărilor şi cinematografelor. Respectiva hotă- 
râre prevedea, în plus, ca în cadrul şedinţelor consiliilor executive județene să 
fie examinată, periodic, desfăşurarea operaţiunii, luându-se, de fiecare dată, 
decizii concrete, menite să-i asigure succesul. Consiliile executive județene 
erau obligate să informeze cu regularitate Consiliul Comisarilor Poporului 
al R.S.S.M. despre modul de executare a hotărârii. Președinții comitetelor 
executive judeţene şi secretarii comitetelor județene de partid, „în virtutea 
importanţei acestei sarcini”, purtau o răspundere personală pentru executare. 
În conformitate cu decizia în cauză, redactorii ziarelor judeţene şi raionale 
erau obligați să relateze cu regularitate despre importanța operaţiunii şi des- 
pre modul în care se desfășura în teritoriu. (Informaţii privind numărul de 
persoane strămutate din fiecare judeţ vezi în Ibidem, f. 43-44.) 


La două săptămâni după adoptarea deciziei din 26 august 1940, autorită- 
ţile sovietice de ocupaţie decid să recruteze un nou contingent numeros 
de basarabeni pentru munci în minele de cărbune, pe șantierele de con- 
strucții și în industria siderurgică a U.R.S.S. De data aceasta era vorba de 
36.500 de basarabeni, supuși mobilizării din zona rurală a celor șase jude- 
ţe ale R.S.S.M. - Bălţi, Soroca, Orhei, Chișinău, Tighina şi Cahul. Noua 
hotărâre a C.C. al P.C.(b) din Moldova şi a C.C.P. al R.S.S.M., adoptată 
la 10 septembrie 1940, se numea: „Despre recrutarea muncitorilor din 
judeţele R.S.S. Moldovenești pentru industriile carboniferă și cea side- 
rurgică, precum și pentru construcţii” (Ibidem, dosar 6, f. 13), ca urmare 
a unei decizii luate de către Consiliul Economic de pe lângă Consiliul 
Comisarilor Poporului al U.R.S.S. din 28 august 1940. Cele mai multe 
persoane condamnate la recrutare proveneau din judeţul Tighina (Ben- 
der) — 10.250 de oameni. Clasamentul era continuat de județele Orhei, 
cu 7.250 de persoane, apoi judeţul Cahul — cu 7.000, judeţul Soroca - cu 
6.000, județul Chișinău — cu 5.000 și Bălţi — cu 1.000 de oameni. (Despre 
numărul de persoane recrutate din cele şase judeţe și repartizarea lor pe 
sectoare vezi: dosar 6, f. 13-14.) 

În decurs de doar 5 zile de la data emiterii acestei hotărâri, adică până pe 15 
septembrie 1940, urmau să plece primele garnituri de tren, cu primul contin- 
gent numeros de români basarabeni — 8.000 de persoane: dintre care 6.000 
aveau ca destinaţie șantierele de construcție, iar 2.000 — uzinele siderurgice. 
Al doilea contingent important — de 14.000 de persoane — avea să părăsească 
Basarabia la 1 octombrie, adică în 20 de zile de la emiterea hotărârii cu pri- 
cina, dintre care 12.000 trebuiau să ajungă pe șantierele de construcţii, iar 
2.000 - în secţiile cu furnale ale uzinelor siderurgice. Şi, în sfârşit, ultimele 
eşaloane vor lua la bord 12.000 de basarabeni, care aveau ca punct de destina- 
ţie șantierele de construcții din partea răsăriteană a imperiului sovietic. 


Hotărârea din 10 septembrie mai stabilea instrucțiuni concrete Căilor Ferate 
Chişinău, printre care obligațiunea de a asigura cele trei comisariate unionale 
cu suficiente garnituri de tren, adaptate pentru „transportarea pe calea ferată 
a muncitorilor”. 


Responsabil pentru supravegherea îndeplinirii prevederilor respectivei hotărâri a 
fost numit vicepreședintele C.C.P. al R.S.S. Moldoveneşti, Fiodor Iliynsky (Ibidem). 


La 4 noiembrie 1940 C.C. al PC.(b) din Moldova, împreună cu C.C.P. din 
R.S.S.M., adoptă a treia hotărâre cu privire la recrutarea unui nou contingent 
de locuitori din spaţiul rural al teritoriului proaspăt încorporat în imperiul 
sovietic. De data aceasta era vorba de 3.000 de basarabeni din trei județe din 
zonele de nord și centru ale R.S.S.M. - Bălţi, Soroca şi Orhei, câte o mie din 
fiecare judeţ, mobilizați de către Comisariatul Poporului pentru construcția 
uzinelor de hidroliză și de sulfit-spirt (Ibidem, dosar 13, f. 17). Respectiva 
hotărâre îi obliga pe secretarii comitetelor județene de partid și pe preşedinţii 
consiliilor judeţene executive să efectueze o verificare minuțioasă a modului 
de recrutare a forței de muncă, pentru a nu admite implicarea „unor persoa- 
ne nesănătoase fizic şi a minorilor” (Ibidem). Acest avertisment nu era deloc 
întâmplător: în primele două mari recrutări au fost strămutate multe persoa- 
ne cu handicap fizic, dar și minori, categoriile de persoane cele mai expuse 
multiplelor pericole. De fapt, nu acest aspect interesa autorităţile comuniste 
din R.S.S.M,, ci faptul că transportarea minorilor și a persoanelor cu handi- 
cap la asemenea distanţe era inutilă și păguboasă, deoarece respectivii erau 
ineficienţi la locul de muncă şi, din punct de vedere fizic, nu puteau face față 
volumului mare de lucru pe care îl solicitau responsabilii de pe șantierele de 
construcţii sau din uzine. 


Cel de-al patrulea document demonstrează cu prisosință dezastrul provocat 
de aceste politici antiumane. Actul, spre deosebire de celelalte, nu are o pa- 
ternitate dublă, ci una singulară, fiind opera Biroului Comitetului Central al 

Partidului Comunist (b) din Moldova. La ședința acestui organism din 29 
noiembrie 1940 a fost examinată chestiunea cu privire la modul de desfășu- 
rare a „recrutării organizate a forței de muncă din Moldova pentru industria 
U.R.S.S.. Au fost audiate mai multe persoane responsabile de îndeplinirea 
sarcinii de mobilizare a basarabenilor pentru șantierele de construcţii, mine- 
rit şi la întreprinderile industriale (Ibidem, dosar 19, f. 63). 


În consecință, s-a constatat că verificările cu privire la modul de îndeplini- 
re a hotărârilor C.C. al PC.(b)M şi C.C.P. al Moldovei din 26.VIII, 10.LX şi 
4.XI-1940 referitor la mobilizarea organizată a forței de muncă pentru indus- 
tria U.R.S.S. „se execută total nesatisfăcător (de fapt, dintre cele 77.000 de 
persoane planificate au fost trimise 56.356 de persoane)”. (În acest context, 
trebuie să precizăm că primele trei hotărâri, la care ne-am referit, prevedeau 
recrutarea a 59.500 de persoane și nu a 77.000, după cum se menţionează în 
procesul-verbal.) Erau vizați, mai ales, secretarii comitetelor județene și raio- 
nale ale P.C.(b)M, dar și liderii locali de partid, și imputerniciții comisariatelor 
poporului (Ibidem, f. 63-64). 


Liderii comuniști, delegaţi la Chişinău în iunie 1940, au fost nevoiţi să consta- 
te că întreaga operațiune de recrutare a românilor basarabeni din perioada 26 
august — sfârșitul lui noiembrie s-a soldat cu un eșec lamentabil. În textul ho- 
tărârii se menţiona că „o atare metodă păguboasă de selectare a cadrelor a avut 
drept consecinţă revenirea, în Moldova, în perioada dintre 9.X și 28.X1.1940 
a 5.110 persoane din rândul celor trimişi pe şantiere și în mine” (Ibidem). Re- 
venirea acestor norocoși acasă, în Basarabia, a însemnat că întreaga populație 
din acest teritoriu a aflat, în scurt timp, adevărul despre condiţiile infernale în 
care erau obligaţi să muncească persoanele recrutate, ceea ce a determinat ul- 
terior ca românii basarabeni să opună rezistenţă față de politicile promovate 
de autorităţile sovietice de ocupaţie: refuzul de a fi recrutat sau fuga în masă 
din regiunile cu pricina. 


Pentru a redresa, cât de cât, starea de lucruri în acțiunile de recrutare și pentru a 
evita, pe viitor, noi evadări ale persoanelor aduse pe șantierele, la întreprinderile 
şi în minele din Siberia şi regiunea Ural, Biroul C.C. al PC.(b) din Moldova a în- 
treprins o serie de măsuri. Astfel, secretarii comitetelor judeţene și raionale ale 
PC.(b)M, preşedinţii comitetelor executive județene şi raionale erau obligaţi să 
nu admită nicio lacună „în munca de recrutare a forței de muncă” și să garante- 
ze executarea „întocmai a deciziilor C.C și al C.C.P. din Moldova cu privire la 
mobilizarea organizată a forței de muncă”. Aceştia erau coordonaţi de comisa- 
rul poporului pentru Controlul de stat, Andrei Butko, şi procurorul republicii, 
Serghei Bondarciuk. Pentru garantarea unei operativități în activitatea de mo- 
bilizare a forței de muncă în judeţe și raioane și a „sporirii responsabilității îm- 

puterniciților” se recomanda comisariatelor populare unionale reducerea „per- 
sonalului excesiv al subdiviziunilor împuterniciţilor”. Comisariatului poporului 
pentru ocrotirea sănătăţii din R.S.S.M. i se sugera „să asigure, prin intermediul 
subdiviziunilor sale judeţene şi raionale, o verificare medicală minuțioasă a 
persoanelor recrutate pentru munci în industrie, neadmiţând trimiterea unor 
persoane inapte pentru munca fizică”. Autorităţile comuniste de la Chișinău au 
formulat, pe final, o solicitare către C.C. al PC.(b) din toată Uniunea prin care 
acesta „să oblige Comisariatul poporului pentru industria cărbunelui, Comi- 
sariatul poporului pentru industria petrolului, Comisariatul poporului pentru 
construcții, Comisariatul poporului pentru industria siderurgică să adopte mă- 
surile necesare pentru crearea condiţiilor de statornicire la locurile de muncă a 
muncitorilor sosiți din fosta Basarabie'. Este evident că aceasta însemna înăs- 
prirea măsurilor de supraveghere a persoanelor recrutate, pentru a diminua sau 
chiar a exclude evadarea acestora, pentru a împiedica răspândirea informaţiei 
veridice despre ororile prin care le-a fost dat să treacă, periclitând, în felul aces- 
ta, succesul autorităţilor sovietice de ocupaţie în desfăşurarea viitoarelor cam- 
panii de recrutare a românilor basarabeni (Ibidem). 


HOTĂRÂREA 
CONSILIULUI COMISARILOR POPORULUI R.S.S. MOLDOVE- 
NEȘTI şi a COMITETULUI CENTRAL al P.C. (b) din MOLDOVA 


din 26 august 1940 
„Despre recrutarea muncitorilor pentru industria cărbunelui din U.R.S.S.” 


În conformitate cu hotărârea Consiliului Economic de pe lângă C.C.P. al Uni- 
unii R.S.S. nr. 39 din 9VII.1940 „Despre recrutarea de către Comisariatul 
Poporului pentru Industria Cărbunelui al U.R.S.S. din localităţile rurale ale 
Basarabiei a 20.000 de muncitori”, Consiliul Comisarilor Poporului al R.S.S. 
Moldoveneşti şi C.C. al P.C.(b)M DECID: 

1. Recrutarea să se efectueze pe judeţe, în ordinea următoare: 

Bălți — 4.000 de persoane; Bender — 3.000 de persoane; Cahul — 3.000 de 
persoane; Chişinău — 3.000 de persoane; Orhei — 3.000 de persoane; Soro- 
ca — 4.000 de persoane. 


2. A obliga preşedinţii comitetelor executive județene și secretarii comitetelor 
judeţene ale P.C.(b) din Moldova să adopte măsurile necesare pentru asigu- 
rarea executării în fiecare „voloste” a sarcinii privind recrutarea muncitorilor 
nu mai târziu de 1 octombrie 1940, populaţia fiind anunţată pe larg despre 
recrutarea muncitorilor prin intermediul presei periodice, radioului, adună- 
rilor, cinematografelor. 

3. În şedinţele comitetelor executive să fie examinat, cu regularitate, modul 
de desfăşurare a recrutării muncitorilor şi să fie adoptate măsurile concrete, 
necesare pentru îndeplinirea acestei sarcini. 


4. Având în vedere importanța acestei munci de recrutare a muncitorilor 
pentru industria carboniferă, răspunderea personală pentru îndeplinirea re- 
spectivei activități să le revină preşedinţilor comitetelor executive județene și 
secretarilor comitetelor județene de partid. 


5. Redactorii publicaţiilor periodice republicane, precum și ai ziarelor județe- 
ne şi de „voloste”, să asigure mediatizarea sistematică a importanței și a desfă- 
şurării recrutării muncitorilor pentru industria carboniferă. 


6. Direcţia subdiviziunilor miliției R.S.S. Moldovenești, în decurs de trei zile 
din momentul recepţionării de la responsabilii Industriei carbonifere a do- 
cumentelor [persoanelor recrutate din R.S.S.M.], să perfecteze permisele de 
reşedinţă pentru muncitorii recrutaţi pentru raioanele unde se află respecti- 
vele întreprinderi. 


7. Direcţia căilor ferate Chișinău, în baza cererilor reprezentanţilor Industriei 
carbonifere, să pună la dispoziţie la timp garnituri de tren, adaptate pentru 
transportarea pe calea ferată a muncitorilor. 


8. Comisarul poporului pentru comerţ, tov. Akimov, să asigure centrele de 
concentrare a muncitorilor cu gherete cu produse alimentare şi cu apă fier- 
binte, iar pentru garniturile de tren să fie distribuite produse alimentare pen- 
tru întreaga călătorie. 


9. Comisarul poporului pentru ocrotirea sănătăţii, tov. Babanov, să asigure 
rapida examinare medicală a muncitorilor ce urmează să fie trimiși la între- 
prinderi, iar garniturile de tren să fie suplimentate cu personal medical. 


10. Comitetele executive judeţene să informeze Consiliul Comisarilor Popo- 
rului al R.S.S.M. despre modul cum se execută această directivă. 


11. Controlul asupra executării acestei hotărâri se încredinţează locţiit. pre- 
şed. C.C.P. a R.S.S.M., tov. Fiodor Iliynsky. 

Preşedintele Consiliului Comisarilor Poporului al R.S.S. Moldovenești 
(semnătura) /Konstantinov/ 

Secretarul C.C. al P.C.(b) din Moldova (semnătura) /Borodin/ 


(scris de mână: Gosplan (semnătura indescifrabilă) Tuturor Comitetelor ju- 
deţene ale PC.(b)M (11) 


A.O.S.P., Fond 51, inv.1, dosar 3, f. 43-44 

HOTĂRÂREA 
CONSILIULUI COMISARILOR POPORULUI R.S.S. MOLDOVE- 
NEȘTI şi a COMITETULUI CENTRAL al P.C. (b) din MOLDOVA 


10.LX.1940 


„Despre recrutarea muncitorilor din județele R.S.S. Moldovenești pentru in- 
dustriile cărbunelui, extracției minereurilor și cea a construcţiilor.” 


În corespundere cu hotărârea Consiliului Economic de pe lângă Consiliul 
Comisarilor Poporului U.R.S.S. din 28 august 1940, Consiliul Comisarilor 
Poporului al R.S.S. Moldovenești și C.C. al PC.(b)M AU DECIS: 


1. Ca o completare a hotărârii Consiliului Comisarilor Poporului al R.S.S. Mol- 
doveneşti şi C.C. al PC.(b)M din 27 august, nr. 55, să se efectueze o recrutare 
suplimentară a muncitorilor în judeţele R.S.S.M. în următoarea formulă: 


Pentru Comisariatul Poporului pentru industria carboniferă din județul 
Bălți — 1.000 de persoane; județul Soroca — 1.000 de persoane; județul Or- 
hei — 1.750 de persoane; judeţul Bender (Tighina) — 1.750 de persoane. 


Pentru Comisariatul Poporului pentru industria construcţiilor din județul 
Soroca — 5.000 de persoane; județul Cahul — 7.000 de persoane; judeţul Or- 
hei — 5.500 de persoane; județul Chișinău — 5.000 de persoane; județul Ben- 
der (Tighina) — 4.500 de persoane. 


Pentru Comisariatul Poporului pentru industria siderurgică din județul Ben- 
der (Tighina) — 4.000 de persoane. 


2. A-i obliga pe preşedinţii comitetelor executive județene şi pe secretarii 
comitetelor judeţene de partid să asigure îndeplinirea sarcinii de recrutare a 
muncitorilor în următoarele termene: 


Pentru Comisariatul Poporului pentru industria carboniferă -1 octombrie”. 


Pentru Comisariatul Poporului pentru construcţii — către 15 septembrie 
6.000 de persoane; către 1 octombrie — 12.000 de persoane; către 15 octom- 
brie — 13.000 de persoane. 


Pentru Comisariatul Poporului pentru industria siderurgică — către 15 sep- 
tembrie 2.000 de persoane; către 1 octombrie — 2.000 de persoane. 


3. Comitetele executive județene şi comitetele de partid judeţene, în regim de ur- 
genţă, să indice „volostile” și satele în care recrutarea să se efectueze doar pentru 
un singur comisariat (Comisariatul Poporului pentru industria cărbunelui, Co- 
misariatul Poporului pentru construcţii, Comisariatul Poporului pentru industria 
siderurgică). Populaţia să fie amplu informată privind recrutarea muncitorilor 
prin intermediul presei periodice, radioului, adunărilor, cinematografelor. 

4. Direcţia căilor ferate Chișinău se obligă ca, în baza solicitărilor prezentate 
de către reprezentanţii Comisariatelor Poporului pentru industria carboni- 
feră, pentru construcții, pentru industria siderurgică, să furnizeze la timp 
garnituri de tren, suficient de bine utilate pentru transportarea muncitori- 
lor. 


Preşedintele Consiliului Comisarelor Poporului R.S.S. Moldovenești (sem- 
nătura) /Konstantinov/ 


A.O.S.P., Fond 51, inv.1, dosar. 6, f. 13-14 


* În documentul original nu este precizat numărul persoanelor ce urmau a fi 
recrutate către 1 octombrie 1940 din R.S.S.M. pentru acest comisariat. De 
asemenea, numărul persoanelor ce urmau a fi mobilizate în comisariatul pen- 
tru construcții este greșit. 


** Ca ipoteză: se pare că Hotărârea nr. 55 din 27 august 1940 este o transcrie- 
re a actului adoptat la 26 august. Nu excludem faptul că în textul publicat la 
27 august conducerea comunistă de la Chişinău să fi operat niște schimbări 
eronate ale cifrelor iniţiale și, în felul acesta, s-a ajuns la cifra de 77.000 de 
persoane recrutate. 


STRICT SECRET 


DESPRE RECRUTAREA FORȚEI DE MUNCĂ 
DIN R.S.S. MOLDOVENEASCĂ 


Pentru Comisariatul Poporului pentru construcții al U.R.S.S. 


/Hotărârea Consiliului Comisarilor Poporului al R.S.S. Moldovenești şi a 
C.C. al PC.(b)M din 4 noiembrie 1940/ 


A-i obliga pe secretarii comitetelor judeţene ale P.C.(b) din Moldova şi pe 
preşedinţii consiliilor executive judeţene să asigure recrutarea forței de mun- 
că din judeţele R.S.S. Moldovenești pentru Comisariatul Poporului pentru 
construcţii al U.R.S.S. pentru construcția uzinelor de hidroliză şi de sulfit- 
spirt, după cum urmează: 

Bălți — 1.000 de persoane; Soroca — 1.000 persoane; Orhei — 1.000 persoane. 
Total: 3.000 de persoane. 


A obliga secretarii comitetelor judeţene ale P.C.(b) din Moldova şi pe pre- 
şedinţii consiliilor executive judeţene din județele Bălți, Soroca şi Orhei să 
asigure o supraveghere strictă a recrutării forței de muncă pentru a nu admite 
mobilizarea unor persoane cu handicap fizic şi a minorilor. 


LECȚIILE ISTORIEI ES 
Preşedintele Consiliului Secretarul C.C. al P.C.(b)M R.S. Moldoveneşti 
/Konstantinov/ semnătura semnătura /Borodin/ 
Cu cerneală este scris: tov. Alioşin, consiliilor județene Bălți, Soroca, Orhei (39) 
A.O.S.P., Fond 51, inv.1, dosar 13, f. 17 


PARTIDUL COMUNIST (al bolșevicilor) din MOLDOVA 
COMITETUL CENTRAL 


Procesul verbal nr. 16, punctul 17, din 29 noiembrie 1940 


Despre mobilizarea organizată a forței de muncă din Moldova pentru indus- 
tria U.R.S.S. 


Au fost audiaţi: tovarășii Salâi, Mukamel, Monastârski, Lemeşenko, Stolinski, 
Soloviov, Şarov, Seidin, Borodin. 


S-A DECIS: 


În urma verificărilor s-a stabilit că hotărârile C.C. P.C.(b)M şi C.C.P. al Mol- 
dovei din 26.VIII, 10.IX și 4.XI-1940 despre mobilizarea organizată a forței 
de muncă pentru industria U.R.S.S. se execută total nesatisfăcător (dintre 
cele 77.000 de persoane planificate au fost trimise pentru industrie 56.356 
de persoane).* 


Secretarii comitetelor judeţene şi raionale ale P.C.(b)M nu au acordat o im- 
portanță politică acestei măsuri deosebit de însemnate, s-au eschivat de la 
coordonarea respectivei acţiuni, nu au verificat activitatea împuterniciților 
pentru mobilizarea forței de muncă și, în consecință, în echipele împuterni- 
ciților pentru mobilizarea forței de muncă ale unor comisariate ale poporului 
au pătruns elemente străine şi dușmănoase. 


Împuterniciţii comisariatelor poporului, încredințând misiunea de racolare 
unor persoane neverificate și care nu inspirau încredere, au admis recruta- 
rea în rândul muncitorilor, care urmau să fie trimiși pe şantiere și în mine, 
a bătrânilor, bolnavilor, minorilor și a altor persoane inapte pentru mun- 
ca fizică. O atare metodă păguboasă de selectare a cadrelor a avut drept 
consecinţă revenirea, în Moldova, în perioada dintre 9.X și 28.X1.1940 a 
5.110 persoane din rândul celor trimiși pe şantiere şi în mine. Părăsirea sa- 
mavolnică a locurilor de muncă constituie o consecinţă a faptului că șefii de 
şantiere și mine nu erau pregătiți pentru primirea muncitorilor ce soseau 
din f.[osta] Basarabie şi nu le-au creat acestora condiții de muncă. (Stritrest 
nr. 29, nr. 44 și altele) 

C.C. al P.C.(b) din Moldova DECIDE: 


1. A obliga secretarii comitetelor judeţene, raionale ale P.C.(b)M, preşedin- 
ţii comitetelor executive județene și raionale să elimine, în regim de urgență, 
lipsurile menţionate în munca de racolare a forței de muncă pentru industrie 
şi să asigure executarea deciziilor C.C și al C.C.P. din Moldova cu privire la 
mobilizarea organizată a forței de muncă. 


A încredința C.C.P. al Moldovei să supună unui control riguros efectuarea 
acestei activităţi de către comitetele executive raionale şi de către împuterni- 
ciții comisariatelor poporului. 


2. A însărcina comisarul poporului pentru Controlul de stat, tov. Andrei Butko, 
și procurorul republicii, tov. Serghei Bondarciuk, să verifice activitatea împuter- 
niciților comisariatelor poporului și a organizatorilor muncii de racolare a forței 
de muncă în raioane şi sate pentru ca persoanele care s-au făcut vinovate de o 
atitudine iresponsabilă și criminală față de misiunea încredinţată să fie trase la 
răspundere. 


3. În scopul asigurării operativităţii şi sporirii responsabilității împuternici- 
ţilor pentru activitatea de recrutare a forţei de muncă în judeţe și raioane, a 
reducerii personalului excesiv al subdiviziunilor împuterniciților, să-i oblige 
pe împuterniciţii comisariatelor populare să solicite comisariatelor revizuirea 
acestor subdiviziuni și a personalului. 


4. A obliga Comisariatul poporului pentru ocrotirea sănătății din Moldova să 
asigure, prin intermediul subdiviziunilor sale judeţene și raionale, o exami- 
nare medicală minuțioasă a persoanelor recrutate pentru munci în industrie, 
neadmițând trimiterea unor persoane inapte pentru munca fizică. 


5. A solicita C.C. al P.C.(b) din toată Uniunea să oblige Comisariatul poporului 
pentru industria cărbunelui, Comisariatul poporului pentru industria petrolu- 
lui, Comisariatul poporului pentru construcții, Comisariatul poporului pentru 
industria siderurgică să adopte măsurile necesare pentru crearea condiţiilor de 
statornicire la locurile de muncă a muncitorilor din f.[osta] Basarabie. 


Secretarul C.C. al P.C.(b) al Moldovei (semnătura) (Salogor) 
A.OS.P., Fond 51, inv.1, dosar 19, f. 63-64 


* Se pare, totuși, că cifra de 77.000 de persoane, mobilizate din R.S.S.M. pen- 
tru munci forțate, în perioada 26 august — 4 noiembrie 1940, este imprecisă. 
Numărul exact al românilor basarabeni, sechestraţi de autorităţile sovietice 
de ocupaţie în perioada 26 august — 4 noiembrie pentru munci în regiunea 
Ural şi în Siberia, este de 59.500 de persoane. 

Ludmila COADĂ, Svetlana SUVEICĂ ___ 


Fără termen de prescriptie. 
Aspecte ale investigării crimelor 
comunismului în Europa 


L.C. — dr. conf. univ., Facultatea 
Istorie şi Relaţii Internaţionale, 
ULIM. A publicat monografia 
Zemstva Basarabiei: aspecte 
istorico-juridice (2009). 
Preocupări ştiinţifice: 
organizarea administrativă a 
Basarabiei în perioada ţaristă, 
tranziţia post-sovietică şi 
politica externă a R.M, a statelor 
post-sovietice ş.a. 


S.S. — dr. conf. univ., Facultatea 
de Istorie şi Filozofie a 

U.S.M. Autoare printre altele 

a volumului Basarabia în 
primul deceniu interbelic 
(1918-1928): modernizare prin 
reforme (2010). Coordonează 
Istoriografie şi politică în estul 
și vestul spațiului românesc 
(2009). 


În anul curent, la Editura Cartier, în Colecţia 
„Cartier istoric”, a văzut lumina tiparului volumul 
colectiv, coordonat de Sergiu Musteaţă și Igor 
Caşu, Fără termen de prescripţie. Aspecte ale inves- 
tigării crimelor comunismului în Europa, publicat 
cu sprijinul Programului Est-Est: Parteneriat fără 
Frontiere al Fundațiilor Soros Moldova și Soros 
România. 


Scrierea și editarea volumului au fost impulsiona- 
te de două evenimente produse în anul 2010. Pri- 
mul ține de crearea, prin Decretul preşedintelui- 
interimar de atunci, M. Ghimpu, la 14 ianuarie a 
aceluiași an, a Comisiei de studiere şi apreciere a 
regimului comunist totalitar din Republica Mol- 
dova, ai cărei membri și-au propus atât studierea 
trecutului și a regimului comunist, cât și formu- 
larea unor recomandări în vederea condamnării 
acestuia, fapt materializat parţial prin studiile 
incluse în volumul re- 
cenzat. Cel de-al doilea 
eveniment ţine de des- 
făşurarea la Chișinău, în 
luna mai 2010, a confe- 
rinţei internaţionale or- 
ganizate de către Asocia- 
ţia Naţională a Tinerilor 
Istorici din Moldova, în 
cadrul proiectului „De- 
mocrație după Totali- 
tarism: lecții învăţate 


FĂRĂ TERMEN DE PRESCRIPŢIE 


Aspecte ale investigării 
crimelor comunismului 
În Europa 

în 20 de ani”, cu suportul Programului Est-Est: Parteneriat fără frontiere al 
Fundațiilor Soros-Moldova și Soros România. Majoritatea autorilor de studii 
inserate în proaspătul volum au prezentat comunicări, împărtăşind experien- 
ţa de cercetare, şi au dat apreciere regimului totalitar din țările pe care le-au 
reprezentat. 


Vidul creat de absenţa unei declaraţii oficiale referitoare la condamnarea 
regimului totalitar comunist — necesară pentru prezentul și viitorul încă 
incerte ale Republicii Moldova, în condiţiile persistării unei dependențe 
tacite faţă de trecutul comunist — este complinit de studiile specialiștilor în 
domeniu, care îndeamnă la asumarea trecutului totalitar prin contestarea 
regimului comunist. Acesta este și mesajul coordonatorilor cărţii care, în 
Cuvânt introductiv, caracterizează regimul comunist din fosta R.S.S.M. — 
instaurat prin forţa armelor şi promovat prin teroare și propagandă — drept 
unul inuman, represiv, responsabil de acte de genocid şi de suferința pro- 
vocată societății moldoveneşti (p. 7-12). Făcând referinţă la o serie de acte 
internaționale ca: Rezoluţia Adunării Parlamentare a Consiliului Europei 
privind condamnarea crimelor comise de regimurile comuniste totalitare, 
din 25 ianuarie 2006, Rezoluţia Parlamentului European despre conștiința 
europeană și totalitarism, din 2 aprilie 2009, Rezoluţia Adunării Parlamen- 
tare a OSCE, „Reunificarea Europei divizate: promovarea drepturilor omu- 
lui şi libertăţilor civile în regiunea OSCE în secolul XXI”, din 2 iulie 2009, 


si apâta | 

Lansarea volumului la Timişoara 

Sergiu Musteaţă și Igor Caşu observă necesitatea conformării Republicii 
Moldova recomandărilor făcute de acestea, subliniind că doar astfel va fi 
posibilă o distanţare de trecutul comunist totalitar, iar statul va progresa pe 
calea democraţiei. 


Volumul colectiv este structurat în două părți. Prima parte reflectă experien- 
ta țărilor ex-socialiste în studierea și condamnarea regimului comunist. Cea 
de-a doua vizează studierea regimului comunist în Moldova. 


Primul compartiment al lucrării conține șaisprezece studii scrise de specia- 
lişti — istorici, arhivişti, politologi și nu numai — dintr-un șir de state ale spa- 
ţiului ex-sovietic şi / sau ex-socialist, dar și din Marea Britanie şi Statele Unite 
ale Americii, adunate sub genericul Experiența țărilor ex-socialiste în studierea 
şi condamnarea regimului comunist. Articolele abordează istoria și experiența 
comunistă a şase state — România şi Bulgaria, Estonia și Lituania, Cehia şi 
Slovacia — care au luat atitudine față de trecutul lor totalitar. Acest capitol se 
deschide cu un studiu semnat de Vladimir Tismăneanu, profesor de la Uni- 
versitatea din Maryland, intitulat Comunismul de la Marx şi Lenin la viața de 
apoi. Calificând comunismul drept o doctrină economică radicală, morală, 
socială și culturală, autorul punctează doi factori care au fundamentat-o: rolul 
privilegiat al partidului și transformarea revoluționară a naturii umane. Stu- 
diul excelează printr-o abordare temeinică a conceptelor despre comunism, a 
viziunilor lui Marx asupra comunismului, a condiţiilor în care gândirea politi- 
că a lui Marxa fost revizuită de către Lenin, care a instaurat în Rusia un sistem 
autoritar, bazat din start pe violenţă și represiune împotriva oricărei forme 
de opoziţie — trăsături preluate și intensificate ulterior de către Stalin, care a 
transformat U.R.S.S.-ul într-un stat polițienesc (p. 13-16). 


Urmează un grupaj de documente ce vizează statele baltice, mai cu seamă 
Lituania şi Estonia. Primul dintre acestea, După comunism: identitate şi mora- 
litate în Ţările Baltice, scris de Leonidas Donskis, consemnează că după prăbu- 
şirea Uniunii Sovietice în statele baltice identitatea și moralitatea au devenit 
elemente primordiale ale existenţei lor politice (p. 26). 


Cel de-al doilea articol din această subdiviziune, intitulat Politica identitară şi 
integraționistă în Estonia, trecut, prezent și viitor, autor Uve Poom, menţionează 
că una dintre cele mai semnificative lupte postcomuniste din Estonia a fost cea 
a integrării comunităţilor estofone și rusofone, cu precădere din cauza modului 
diferit de a interpreta istoria recentă a regiunii. Politica integraționistă și iden- 
titară din Estonia își are rădăcinile nu altundeva decât în epoca sovietică, fiind 
alimentată de politica de atunci a Kremlinului prin care se încuraja influxul ma- 
siv de oameni născuți în afara Estoniei, în principal etnici ruși, numărul cărora a 

crescut în consecință de la 8% înainte de cel de-al Doilea Război Mondial până 
la 30% în 2000. În acest context, Uve Poom conchide că identitatea colectivă 
influențează atât relaţiile interetnice la nivel social, cât și purtătorul de identi- 
tate la nivel personal, constatând că reușita unei politici identitare ar putea fi 
garantată numai prin abandonarea identităţii din trecutul sovietic. Ca soluţie de 
viitor pentru cazul Estoniei, autorul sugerează favorizarea contactelor directe 
dintre reprezentanţii comunităților etnice și orientarea acestora spre identifica- 
rea valorilor comune ce i-ar putea apropia (p. 78-84). 


În studiul cercetătorului Aigi Rahi-Tamm, Cu privire la investigarea represiuni- 
lor sovietice în Estonia, sunt descrise condiţiile în care a început discutarea în 
societatea estoniană a subiectului deportărilor și arestărilor, dar şi acțiunile 
întreprinse în această direcție de la aşa-numita perioadă judiciară, în timpul 
căreia represiunile au fost evaluate din punctul de vedere al crimelor împo- 
triva umanităţii, la cea a publicării memoriilor şi până la etapa cercetărilor 
ştiinţifice propriu-zise. Aceste demersuri au fost posibile grație accesului ne- 
stingherit la arhive după anularea interdicţiei pentru fondurile speciale de 
documente din perioada Republicii Estonia și după deschiderea treptată, din 
toamna anului 1991, a fondurilor arhivei Partidului Comunist al Estoniei. 
Interesul societăţii estoniene pentru trecut şi pentru cunoașterea victimelor 
ocupaţiei — atât sovietice, cât și germane — a adus la crearea unui șir de centre 
de cercetare și comisii pentru investigarea politicilor represive, printre care 
comisia instituită în 1990 de către Academia de Ştiinţe a Estoniei, Comisia 
de Stat a Estoniei cu privire la examinarea politicilor de represiune, creată 
în 1993 de către Parlament, Centrul de cercetare a perioadei sovietice, con- 
stituit în 1996 pe lângă Arhivele Statului, Muzeul Ocupaţiilor de la Tallinn, 
deschis în 2003 cu sprijinul fundaţiei Kistler-Ritso, creată în SUA în scopul 
promovării cercetării istoriei contemporane estoniene, Comisia Internaţio- 
nală pentru investigarea crimelor împotriva umanităţii, convocată în 1998 de 
către preşedintele statului etc. (p. 52-57). Activităţii acesteia din urmă îi este 
dedicat şi studiul cercetătorilor Meelis Maripuu şi Meelis Saueauk, intitulat 
Comisia Internaţională din Estonia pentru investigarea crimelor împotriva uma- 
nității (1998-2008) şi noi perspective (p. 70-77). Autorii consemnează con- 
diţiile în care s-a creat comisia și componenţa acesteia, accentuând asupra 
misiunii comisiei de a stabili în termeni clari instituţiile și numele celor care 
au comis crime împotriva umanităţii în Estonia (p. 72-76). 


Un alt grupaj de articole reflectă experiența comunistă a fostei Cehoslovacii 
şi constituie rezultatul cercetărilor unor specialişti din Cehia și Slovacia. Pri- 
mele două articole, semnate de Matej Medvecky și, respectiv, Pavel Navratil, 
aduc în prim-plan activitatea forțelor de securitate și importanţa studierii ar- 

hivelor securităţii. Studiul lui Matej Medvecky, Forțele securității de stat din 
Cehoslovacia înainte și după lovitura de stat comunistă din februarie 1948, ana- 
lizează, concomitent cu ascensiunea la putere a comuniștilor și impactul in- 
fluenţei Uniunii Sovietice asupra Cehoslovaciei, evoluţia instituţiei securității 
din Slovacia de la momentul creării noilor organe ale „Securităţii Naţionale” 
în 1945, a Serviciului de Informaţii Politice până la desprinderea acestora de 
autorităţile naționale slovace și centralizarea lor, în 1949, la nivelul întregii 
Cehoslovacii. Importantă în această ordine de idei apare și schimbarea ro- 
lului instituţiei Securităţii de Stat, care în perioada „democraţiei populare” 
a fost instrumentul-cheie pentru ascensiunea Partidului Comunist la putere, 
iar după lovitura de stat din 1948 devine instrument de control și represiune, 
răspândind teamă și teroare și fiind responsabilă de săvârșirea a numeroase 
crime şi organizarea de procese monstruoase (p. 87-94). 


Articolul lui Pavel Navratil din Cehia, Procesul de accesare a documentelor de 
arhivă ale serviciilor de securitate comunistă din Cehoslovacia, se centrează pe 
măsurile întreprinse de autorităţile cehoslovace și, ulterior, cehe în scopul 
deschiderii pentru cercetare a fondurilor de arhivă a securităţii, în condi- 
țiile în care, la sfârșitul anilor '80, serviciile de securitate încercau să dis- 
trugă documentele existente care atestau crimele şi fărădelegile comise în 
trecutul apropiat. Accesul la arhive este reglementat legislativ de câteva legi, 
printre care Legea lustraţiei, adoptată de Parlamentul cehoslovac în 1991, 
Legea cu privire la desecretizarea dosarelor întocmite în perioada activității 
Serviciilor Securităţii de Stat din 1996, modificată în 2000, Legea cu privire 
la arhive din 2004, care deschide accesul nelimitat la toate materialele de 
arhivă ale serviciului de securitate cehoslovace de până la 1 ianuarie 1990 
(p. 94-99). 


Articolul istoricului Vladimir Tolz, Recepționarea posturilor de radio străine în 
Uniunea Sovietică şi reacția Kremlinului, bazat pe surse inedite, precum „Bule- 
tinul de uz intern al informaţiilor despre străinătate al T.A.S.S. şi „Date infor- 
mative ale Agenţiei Telegrafice a Uniunii Sovietice adresate C.C. al P.C.U.S., 
Sovietului Miniștrilor U.R.S.S., subliniază că interesul Kremlinului față de re- 
flectarea evenimentelor în mass-media occidentală își are începuturile în anii 
postbelici, Stalin urmărea personal cu atenţie informaţiile transmise de către 
acestea, interesat să afle reacția occidentalilor la politica sa antisemită, dar și 
modul în care era percepută imaginea lui peste hotare (p. 112-113). 


Un loc aparte în volumul recenzat îl ocupă studiile despre România - șase 
la număr — primul dintre acestea, Interogând trecutul. Câteva reflecți asupra 
studiului de după 1990 al comunismului din România, este semnat de profe- 

sorul Dennis Deletant din Marea Britanie, care analizează detaliat perioada 
comunistă din România, direcția și producţia istoriografiei româneşti la acest 
capitol de după 1990 (p. 122). 


Instituţiile de investigare a trecutului totalitar constituie subiectul textului 
semnat de Cristian Vasile, Comisia Prezidențială pentru Analiza Dictaturii Co- 
muniste şi accesul la arhivele comunismului românesc, în care autorul analizează 
componența, activitatea, realizările și dificultățile cu care s-a confruntat Co- 
misia creată de preşedintele Băsescu în aprilie 2006. Scopul acesteia a fost de 
a „elabora o sinteză ştiinţifică privind instituţiile şi metodele care au făcut po- 
sibile abuzurile și crimele regimului comunist din România de la înființarea 
sa şi până la Revoluţia din decembrie 1989”, dar şi de a scoate Arhivele Naţi- 
onale din subordinea Ministerului Administraţiei şi Internelor etc. Comisia, 
aşa cum relatează cercetătorul Cristian Vasile, a beneficiat de acces privilegiat 
la Arhivele Naţionale, dar „în niciun caz unul complet”, în condiţiile în care 
unele dosare au fost ascunse. Membrilor Comisiei li s-a îngrădit accesul la 
dosarele de cadre ale membrilor partidului, inclusiv al lui Iliescu. Comisia a 
întâmpinat dificultăţi în accesarea arhivelor Ministerului Sănătăţii, Institutu- 
lui Naţional de Statistică, Arhiva Serviciului de Informaţii Externe, arhivele 
ecleziastice (p. 201-214) etc. 


Activitatea membrilor Comisiei pentru analiza dictaturii comuniste din 
România, văzută prin prisma relaţiilor acestora cu arhivele, constituie un 
subiect aparte de cercetare, reflectat în studiul Alinei Pavelescu, Reconcilie- 
rea posttotalitară cu trecutul pe tărâmul istoriei publice — relația dintre arhivişti 
şi istorici din România, scopul căruia este de a oferi o explicaţie rezisten- 
ţei opuse de Arhivele Naţionale și de mai mulți arhiviști români comisiei, 
datorată modului diferit în care cele două categorii își reprezintă și asumă 
rolurile sociale. Prima concluzie a autorului ține de „indispensabilitatea re- 
concilierii profesionale dintre arhiviști și istorici”: arhiviștii au nevoie de 
istorici pentru a „putea organiza un lobby eficient în favoarea recunoașterii 
publice a identităţii lor profesionale și a promova către palierul politic ne- 
voia de investiție materială în administrarea eficientă a arhivelor”, iar istori- 
cii — de arhivişti pentru „a înțelege mecanismele care au dus la păstrarea sau 
distrugerea documentelor”. Cea de-a doua concluzie denotă că „reconcili- 
erea între arhivişti și istorici ar trebui să preceadă orice strategie publică de 
memorizare a comunismului, astfel încât ambele profesii să poată fi actori 
cu statut egal în acest efort” (p. 190-199). 


Începuturile schimbării: istoriografia românească în perioada 1990-2000 (noi 
teme, noi tendinţe, noi generaţii de istorici) este titlul unui material, scris de eseis- 

tul și criticul literar Smaranda Vultur. Teme precum rezistența anticomunistă, 
deportările, colectivizarea etc. devin subiecte de cercetare. De rând cu acestea 
câștigă poziţii şi istoria regională, inclusiv Transilvania, istoria politică, tema- 
tica identităţii care integrează și subiecte de gender, studiile de imagologie 
europeană, dar și cele din domeniul relaţiilor internaţionale și diplomaţie etc. 


Grupajul studiilor despre România se încheie cu două contribuţii despre po- 
litica statului în domeniul colectivizării și, respectiv, al mobilizării tinerilor 
în organizații de masă. În primul caz, este vorba despre studiul lui Octavian 
Roske, Colectivizarea agriculturii în România: scenarii ideologice, însoţit de un 
set de documente semnificative pentru înțelegerea problematicii abordate. 
Autorul amintește despre tendinţa statului românesc de a se alinia modelului 
politicii agrare impus de U.R.S.S.-ul care ocupase statele Europei de Est și 
despre faptul că proprietatea latifundiară a țăranilor a constituit pentru comu- 
nişti un important obiect al bătăliei politice. Deși liderii comuniști au negat 
un timp posibilitatea declanșării unei campanii de colectivizare a agriculturii, 
la începutul anului 1948 aceștia s-au reorientat spre a evidenția necesitatea 
cooperării ca mod de organizare a producției agricole. În martie 1949 s-a dat 
startul colectivizării care, deși a demarat lent, s-a finalizat violent din cauza 
metodelor adoptate, asemănătoare cu cele din U.R.S.S. (p. 216-237). În cel 
de-al doilea caz, se evidenţiază studiul lui Adrian Cioflâncă, Rolul Uniunii Ti- 
neretului Comunist din România în angrenajul totalitar, în care autorul pune 
accentul pe istoricul apariţiei şi funcționării Uniunii Tineretului din Româ- 
nia, autodizolvării ei și creării unor alte organizaţii de tineret, printre care s-a 
numărat şi Uniunea Tineretului Muncitoresc. Aceasta din urmă a „înghițit” 
în 1949 — printr-un congres de unificare — toate celelalte organizaţii existente 
la acea dată şi și-a fixat drept scop, în cadrul întrunirii, mobilizarea tineretului 
în realizarea planurilor de stat în industrie și agricultură, în educarea genera- 
ţiilor noi în spiritul marxism-leninismului, în lichidarea analfabetismului etc. 


(p. 266-305). 


Partea întâi a culegerii se încheie cu articolul lui Nikolai Vukov, Trecutul privit 
prin lentile postcomuniste: monumentele de istorie națională din Bulgaria după 
1989, în care autorul trece în revistă principalele tendințe în reprezentarea 
şi interpretarea monumentelor de istorie națională din Bulgaria după 1989, 
făcând referire şi la monumentele ridicate în perioada comunistă și la cele 
edificate în perioada de tranziție. Vorbind despre epoca comunistă, N. Vukov 
afirmă că pe parcursul anilor de după 1944 a existat o tendință vizibilă de a 
confisca tradiția istorică națională și a o contopi cu cea a luptei sociale și anti- 
fasciste, iar personalitățile și evenimentele de importanță națională căpătau 
valoare în dependență de modul în care reflectau și confirmau ideile celor 

aflați la putere. Spre deosebire de timpurile comuniste în care se ridicau mo- 
numente în onoarea foștilor demnitari comuniști, soldaţilor sovietici, partici- 
panţilor la rezistenţa antifascistă, în anii care au urmat după 1989, cu excepția 
monumentelor victimelor regimului comunist înălțate în mai multe orașe, 
multe monumente au fost dedicate tuturor „celor căzuţi pentru Bulgaria” și 
aceasta în principal pentru a evita disensiunile în societate (p. 307-317). 


Cel de-al doilea compartiment al cărţii, intitulat sugestiv Studierea regimului 
comunist în Moldova, cuprinde 13 studii întocmite de istorici din Republica 
Moldova, în cea mai mare parte membri ai Comisiei de studiere şi apreciere 
a regimului comunist totalitar. Acestea, variate prin abordarea metodologică 
şi prin conţinut, încearcă reconstituirea unor pagini extrem de importante ale 
istoriei ținutului în perioada sovietică, dar și analiza unor concepte și termeni, 
a modului în care a evoluat punctul de vedere al istoriografiei sovietice, pre- 
cum și a problemei memoriei colective şi a moştenirii regimului comunist. 


Studiul istoricului Octavian Ţâcu oferă o retrospectivă a evoluţiei „moldo- 
venismului” sovietic şi a politicilor identitare ale U.R.S.S. în R.A.S.S.M. şi 
R.S.S.M. în perioada anilor 1924-1991. Autorul observă, pe bună dreptate, 
faptul că astăzi nu putem discuta despre construcția identitară a Republicii 
Moldova fără a analiza modul în care a fost impus în acest spațiu geografic și 
social „moldovenismul” — „o politică de stat în R.A.S.S.M, R.S.S.M şi U.R.S.S. 
care a avut ca idee fixă cultivarea unei distinctivităţi politice, etnice, istorice, 
culturale şi lingvistice între populaţia românească din R.S.S. Moldovenească 
şi cea din restul României” (p. 334). Autorul analizează diferențele, dar şi si- 
militudinile în promovarea politicilor naționale în Republicile Baltice, Ucrai- 
na de Vest, Belorusia de Vest şi R.S.S.M,, subliniind în cel din urmă caz feno- 
menul edificării unei „naţiuni” aparte. „Moldovenismul” sovietic este privit 
din mai multe perspective: ca expresie a teoretizării comuniste și a „revoluţiei 
mondiale”, a dimensiunii imperiale din perioada comunistă şi ca rezultat al 
„acţiunii afirmative” a U.R.S.S. — termen intrat în uzul internaţional cu sensul 
de „acţiuni de delimitare a teritoriilor naţionale, indigenizare lingvistică, crea- 
re şi promovare a elitelor locale, precum și acțiuni în vederea promovării unui 
federalism pan-unional”. Acţiunile continue întru instituirea și promovarea 
„moldovenismului” aveau drept componente esenţiale teroarea și represiuni- 
le, antiromânismul, rusificarea și sovietizarea, acestea fiind, de asemenea, în 
strânsă conexiune cu „modernizarea” comunistă şi „ingineria socială” sovieti- 
că, afirmă O. Ţâcu. Ţinând cont de impactul puternic al politicilor promovate 
asupra situaţiei de astăzi din Republica Moldova, autorul sugerează necesita- 
tea găsirii unui consens în vederea conviețuirii armonioase a celor atașați de 
identitatea „moldovenească” și cea românească. 

Studiul semnat de Ion și Tatiana Varta este dedicat Marii Terori din anii 1937- 
1938. Filoromânismul era considerat un cap serios de acuzare pentru transnis- 
trienii care încercau „trecerea clandestină a frontierei în Basarabia, întreținerea 
corespondenţei cu rudele apropiate, chiar și cu cele de gradul întâi, aflate pe 
malul drept al Nistrului” (p. 387), de rând cu acuzaţia de spionaj în favoarea 
României. Pe lângă cadrul general extrem de complex al represiunilor din anii 
1937-1938 în ţară și în regiune, autorii prezintă şi studii de caz care şochează 
prin tragediile personale, dar și prin pedantismul și sângele rece al călăilor. 


În studiul semnat de cercetătorii chișinăuieni Gheorghe Negru și Mihai Taş- 
că, este dezvoltat subiectul Marii Terori din R.A.S.S. Moldovenească, aducân- 
du-se detalii inedite despre „operaţiunea culăcească” și „operațiunea română”, 
care au reprezentat direcții esenţiale ale represiunilor politice din R.A.S.S.M. 


la finele anilor '30 ai secolului trecut. 


Cercetătoarea Viorica Olaru-Cemârtan oferă o retrospectivă a celor trei va- 
luri de deportări din Basarabia care s-au derulat de-a lungul anilor 1940-1941 
şi 1944-1956, acestea devenind, de altfel, un fenomen constant pe parcursul 
perioadei sovietice. Autoarea subliniază că deportările au urmărit scopul de 
a elimina orice formă de opoziție politică, economică și socială, anihilarea 
din regiunile de frontieră a „coloanei a cincea”, lichidarea clasei chiaburimii 
şi înăbușirea spiritului religios al populaţiei. Indiferent de criteriul selectării 
victimelor - politic, social sau confesional —, deportările au avut un impact 
de masă cu caracter social, economic și psihologic. Acestea au constituit un 
mecanism de intimidare și distrugere a spiritului de rezistență în rândul po- 
pulaţiei, pe de o parte, și de stopare a dezvoltării fireşti a națiunii majoritare 
române din Basarabia, pe de altă parte, context în care se impune abordarea 
aspectului moral al deportărilor, aşa cum majoritatea celor deportaţi nu au 
fost restabiliți pe deplin în drepturi, iar problemele ce ţin de restituirea ave- 
rilor, plata daunelor morale, dar și confortul moral al deportaților necesită 
rezolvare (p. 466). 


Istoricul Aurelia Felea prezintă rezultatele unei cercetări originale și utile, în 
care pune față în față memoriile și sursele oficiale despre foametea din Basa- 
rabia din anii 1946-1947. Exerciţiul de coroborare a surselor oficiale cu me- 
moriile epocii „permite reconstituirea, în linii mari, a procesului unui imens 
transfer de bunuri și de valori, dinspre satul moldovenesc spre stat și invers” 
(p. 496). Concluzia autoarei este că drama foametei nu a periclitat conserva- 
rea valorilor morale și a elementelor de cotidian ale satului basarabean, care 
a înglobat memoria traumatizantă a majorităţii sătenilor suferinzi de pe urma 
acestui fenomen. 

Studiul Elenei Postică aduce în vizorul publicului analiza „Rezistenței armate 
în R.S.S.M. în primii ani postbelici”. Printre susţinătorii rezistenţei s-au numă- 
rat persoane din diverse categorii sociale ale populaţiei: lideri locali, ostaşi ai 
Armatei Sovietice, țărani, intelectuali, studenţi, doar că „acţiunile relativ izola- 
te şi solitare ale formațiunilor de rezistenţă din Basarabia le-au diminuat șan- 
sele de izbândă în confruntarea cu organele sovietice de forță, cu o capacitate 
militară net superioară”. La rândul lor, participanţii la rezistență - „chiaburi', 
„sectanţi”, „dezertori”, „repatriați” — , dar şi simpatizanţii acesteia, erau supuși 
unei represiuni colective sistematice, mulți dintre aceștia fiind condamnaţi la 
ani grei de puşcărie. Deşi formele şi acțiunile de rezistență au variat în inten- 
sitate, documentele de arhivă demonstrează că rezistenţa anticomunistă s-a 
manifestat permanent pe parcursul întregii perioade sovietice (p. 498-512). 


Cercetătorul Igor Caşu, unul dintre editorii volumului de față, continuă te- 
matica rezistenței anticomuniste de după congresul XX al P.C.U.S. din 1956 
şi până la mijlocul anilor 1980. În baza dosarelor din arhiva KGB, deschise 
pentru cercetători odată cu instituirea Comisiei de Studiere şi Apreciere a 
Regimului Comunist Totalitar, autorul conturează chipul opozanților politici 
ai regimului — indezirabilii şi disidenţii —, care „exprimau atitudini expli- 
cit antisovietice şi anticomuniste sau manifestau anumite comportamente 
stigmatizate de regim” (p. 520). Studiile de caz permit reconstituirea meca- 
nismelor și a etapelor de persecuție a cetățenilor care exprimau, implicit sau 
explicit, atitudini de nemulțumire și ostilitate față de regim, pe de o parte, şi 
evaluarea actelor de curaj și demnitate morală și națională, pe de alta. 


De aspectele istoriei sociale a Moldovei sovietice s-au preocupat cercetătorii 
Nicolae Enciu și Sergiu Chircă în studiul Inegalități sociale în Moldova sovietică 
(p. 563-599). Autorii subliniază faptul că „trăsătura fundamentală și distinc- 
tivă a socialismului sovietic a fost egalitarismul, dorința de nivelare a diferențe- 
lor prin intermediul statului, care constrânge, doboară şi domină”, așa încât și 
populaţia din R.S.S. Moldovenească, de rând cu alte republici unionale, a fost 
supusă unor ample procese de transformare socială. Proprietatea a fost cen- 
trul de gravitație al schimbărilor sociale radicale la sat, lichidarea proprietă- 
ţii prin impunerea forțată a colectivizării, comasării gospodăriilor agricole și 
etatizării proprietăţii cooperatist-colhoznice, a însemnat implicit distrugerea 
valorilor materiale şi morale care formează integritatea individului şi a socie- 
tăţii. În perioada „de la voluntarismul hrușciovist la stagnarea brejnevistă”, lo- 
cuitorii R.S.S.M. au fost supuși experimentelor economice, strămutărilor for- 
ţate în alte regiuni ale U.R.S.S., constrângerii în drepturi sociale și etnice, fapt 
care a dus la statornicirea unui dezechilibru demografic și etnic semnificativ, 
discriminarea și exploatarea femeilor și copiilor, sărăcirea populaţiei rurale. 

Istoricul Ludmila Tihonov a cercetat mecanismele represiunilor statului îm- 
potriva religiei şi bisericii (p. 599-646). Este evident că lupta regimului co- 
munist împotriva cultelor a purtat un caracter constant pe parcursul întregii 
perioade sovietice. Autoarea subliniază faptul că politica antireligioasă a avut 
drept consecinţă distrugerea locașurilor sfinte şi condamnarea fețelor biseri- 
cești, precum și nimicirea expresiilor de morală etico-religioasă în rândul po- 
pulaţiei. S-a înregistrat o diminuare substanţială a numărului de credincioși, 
pe de o parte, precum şi reducerea interesului față de religie a membrilor so- 
cietății, forțați să răspundă cerințelor educaţiei ateiste, pe de altă parte. Cu 
toate acestea, materialul faptic cercetat probează net existența unei rezistențe 
religioase individuale și de grup, manifestate atât de fețele bisericeşti, cât și de 
enoriași. 


Istoricul Sergiu Musteaţă și sociologul Petru Negură au realizat un studiu 
care explică interconexiunea dintre procesele de îndoctrinare, sovietizare 
şi rusificare prin învățământ în R.S.S.M., precum şi impactul complex al 
acestora pentru societatea moldovenească. Analiza cadrului normativ este 
urmată de evidenţierea trăsăturilor politicilor educaționale din R.S.S.M., 
ca alfabetizarea, eficientizarea structurii sistemului educaţional, moder- 
nizarea tehnico-știinţifică a şcolii. Fără îndoială, era necesară o alfabetiza- 
re în masă a populaţiei rurale, doar că acesta și alte obiective educaţionale 
aveau la bază principiile ideologice. Programele școlare erau un factor de 
îndoctrinare ideologică constantă, cele la științele sociale, inclusiv istorie, 
şi bazele statului și dreptului sovietic fiind cele mai politizate. O atenţie 
sporită este acordată analizei standardelor și a conținuturilor manualelor 
şcolare, care în perioada sovietică au servit drept mijloc eficient al propa- 
gandei de partid, apelând la „stereotipuri menite să insufle frică și ură față 
de «duşman», interpretări denaturate şi concluzii politizate. Educarea 
direcționată a profesorului care, la rândul său, urma să realizeze formarea 
lui homo sovieticus, făcea parte din mecanismele unui sistem educaţional 
care asigura continuitatea și viabilitatea regimului. Autorii conchid că re- 
structurarea sistemului educațional din Republica Moldova încă nu a luat 
sfârşit, iar „moştenirea comunistă în acest domeniu continuă să-și mani- 


feste recidivele” (p. 646-675). 


Despre cum a fost inventat „punctul de vedere al istoriografiei sovietice asu- 
pra istoriei naționale” aflăm din studiul cercetătorilor Demir Dragnev și Pavel 
Parasca (p. 676-717), care explică cu lux de amănunte intercalarea discur- 
sului politic în scrierile istorice, elaborarea din partea organelor de partid a 
direcțiilor ştiinţifice de activitate, rolul instituţiilor de profil, în general, și al 
persoanelor, în particular. 

Istoricul Anatol Petrencu analizează toponimia bolșevică, observând că „Re- 
publica Moldova se prezintă în fața omenirii ca o rezervaţie a bolşevismului 
triumfător” (p. 717). În cea mai mare parte a raioanelor Republicii Moldova 
există localităţi, numele cărora ne reamintesc de așa-numitele „realizări” ale 
poporului moldovenesc din perioada pe care unii o consideră şi astăzi ca fiind 
cea mai înfloritoare din istoria Moldovei. 


În sfârșit, contribuţia istoricilor Igor Șarov şi Andrei Cușco la înțelegerea 
moștenirii regimului comunist reprezintă un studiu complex care are drept 
scop evaluarea relaţiei dintre trecutul comunist şi prezent. S-a produs oare 
la noi o „schimbare a atitudinii față de trecut”, pentru a utiliza cuvintele lui 
Pierre Nora?, se întreabă autorii, reflectând asupra faptului că trecutul rămâne 
un „câmp deschis” pentru interpretări, iar „memoria colectivă” se contopește 
încă cu percepția istorică. Până în prezent discursul politic în spaţiul public 
este marcat de așa-zisa „competiţie simbolică”, susțin autorii studiului, iar is- 
toriografia din Republica Moldova - de competiţia pentru obiectivitate. Tre- 
cutul trebuie să fie asumat, devenind „un rezervor de sens și un vector moral 
al prezentului”, conchid I. Șarov şi A. Cuşco. 


Volumul Fără termen de prescripţie invită la comparaţie, şi aceasta cel puţin 
din două perspective: a regândirii trecutului prin prisma cunoașterii experi- 
enţei regimului comunist în diferite spaţii geografice ale Europei Centrale și 
de Est, precum și a evaluării rolului diverselor instituţii şi comisii în procesul 
cercetării şi elaborării unor concluzii definitive privind consecinţele regimu- 
lui comunist pentru societate. 


De rând cu implicaţiile ştiinţifice şi educaţionale, publicarea volumului Fără 
termen de prescripţie trebuie să aibă şi valenţe politice, fiind, fără îndoială, un 
apel la continuarea cercetărilor trecutului totalitar şi un semnal clar pentru 
autorităţile statului care nu se grăbesc să condamne regimul comunist. 


DIMENSIUNI ALE UNITĂȚII NOASTRE MJ 


Dumitru ACU 


Asociaţiunea transilvană 
pentru literatura română 


și cultura poporului român - ASTRA 
150 de ani de la înfiinţare 


„De la început Asociaţiunea a fost 

şi a lui Șaguna şi a lui Șuluţiu şi a sibienilor 

şi a blăjenilor, şi a uniţilor și a neuniților. 

Și aceasta alcătuiește însuşirea ei de căpetenie și cea mai 
scumpă... Unde desbină legea, unește cartea, lumina.” 
Nicolae Iorga, 1905 


= DA. = prof.univ.dr. Adunarea Naţională a românilor din Transilva- 
ntre 1989 şi 2010a fost nia, din 3-15 mai 1848, de pe Câmpia Libertăţii 
succesiv şef de catedră i TA : a Pa 
pa de la Blaj, a hotărât nu numai abolirea definitivă 
(Discipline fundamentale SA ia tt 
SE ela „a robiei economice în care era încătușat poporul 
şi cultură tehnică generală, Sg lei spirituale. Astfel i 
atematică), decan roman, cl ȘI a celei spuitua e. Se s-a GOIA) 
(Facultatea de Ştiinţe), premisa privind obţinerea drepturilor de orice fel, 
director de departament printre care și acela, foarte important, de a înființa 
(Matematică), Universitatea asociaţii culturale. După potolirea mișcărilor re- 
din Sibiu. Este membru  voluţionare, majoritatea cărturarilor români au 
al unor prestigioase simțit nevoia unei colaborări şi conlucrări mai 
societăţi de specialitate, strânse pe tărâmul cultural, considerând că numai 
naţionale şi internaţionale. prin efort comun vor putea contribui la luminarea 


Din decembrie 1989, poporului și la ameliorarea bunăstării lui materi- 
vicepreşedinte, iar din ale 
1992 — prezent, preşedinte i 
al Asociaţiunii ASTRA. Avram Iancu, Simion Balint și loan Sever Axente, 


Director al publicaţiei,Foaia  prefecţii legiunilor care au luptat în Munţii Apu- 
poporului”. seni în cursul revoluţiei pașoptiste, în 1852 au 
fost recompensaţi cu 2.500 fl, drept despăgubire 
pentru daunele suprotate în anii 1848-1849, iar 
aceştia, având suflete mari, pe măsura vitejiei lor, 
au donat banii pentru înființarea unei „asociaţii 
literare române”. 

Simion Balint Avram Iancu Ioan Sever Axente 
1810-1880 1824-1872 1821-1906 
De la început s-au format două tabere: unii doreau înființarea unei societăți 
literare, alții susțineau fondarea unei universități româneşti, ambele având ca 
scop luminarea românilor ardeleni și nu numai. 


După opt ani de frământări și dezbateri, în aprilie 1860, Ion cavaler de Pușcariu, 
corespondent în Țara Oltului al „Telegrafului Român”, a scris un articol în care 
a susținut necesitatea înființării unei reuniuni „pentru cunoașterea literaturii ro- 
mâne și pentru cultura poporului român, care să se adune, în tot anul, o dată la 
Braşov, apoi la Săcele, la Zărnești, la Făgăraș, la Sibiu, la Rășinari, la Sălişte, la 
Haţeg și aşa mai încolo, unde s-ar găsi niște cuartine modeste pentru confluenții 
reuniunei, apoi om trece și la Lugoj, Lipova, Arad și mai pe urmă, la Cernăuți 
şi Suceava” — insistând să fie creat un „fond pentru o bibliotecă română, muzeu 
român ș.a.. Acest articol generează aderenţa și a altor cărturari ardeleni la ideea 
creării unei asemenea reuniuni care să traseze direcţii în dezvoltarea culturii ro- 
mâne în Ardeal (de exemplu, loan Russu, profesor la Blaj). 


La 1 mai 1860, Ion cavaler de Puşcariu revine în paginile „Ielegrafului Ro- 
mân” cu un nou articol, având același titlu, în care se arată calea juridică de 
urmat de către români pentru întemeierea unei societăţi culturale românești. 
El sugerează un program organizatoric şi un nume posibil al viitoarei asocia- 
ţii: „Noi formăm o societate transilvană, pe care o putem numi, de exemplu, 
pentru literatura română și cultura poporului român sau numai pentru cultu- 
ra poporului român’. 


La 10 mai 1860, un număr de 176 de cărturari români, în frunte cu mitropo- 
litul greco-catolic al Blajului, Alexandru Sterca Şuluţu, și episcopul ortodox, 
Andrei Şaguna, au adresat principelui Lichtenstein, guvernatorul Transilva- 
niei, un apel prin care au cerut să se îngăduie reprezentanţilor românilor să 
se adune la Sibiu spre a discuta constituirea unei societăți culturale. După 
abile și repetate demersuri diplomatice, la 12 iulie 1860, Şaguna primeşte un 

răspuns prin care i se cere statutul societății, măcar în proiect, deoarece el — 
guvernatorul — nu poate încuviința „constituirea unei societăți cu tendințe 
exclusiv naţionale”, fără a cunoaște explicit planurile şi intenţiile celor ce o 
vor făuri. Cu prilejul lucrărilor Comisiei filologice, numită de guvernul de la 
Viena (nr. 2559174 / 20 aprilie 1860), desfășurate în perioada 2-6 octom- 
brie 1860, Andrei Şaguna îi roagă pe Timotei Cipariu, George Barițiu și pe 
Ioan Pușcariu să alcătuiască câte un proiect de statut pentru viitoarea aso- 
ciație. Confruntând proiectele de statut ale celor trei colaboratori, el va în- 
tocmi un proiect ca anexă la noua petiție din 4 decembrie 1860, prin care se 
revenea asupra doleanţei românilor de a întemeia o societate culturală a lor. 
În proiectul de statut se insistă asupra ideii „că membrii acestei Asociaţiuni 
pot fi de orice religie și nație”. Prin adresa din 31 ianuarie 1861, trimisă de că- 
tre episcopul Andrei Şaguna, guvernatorul Transilvaniei acceptă „înființarea 
unei reuniuni spre înaintarea literaturii și culturii poporului român, apoi spre 
pregătirea agriculturii şi industriei”. Se mai cerea ca statutul să fie definitivat și 
aprobat de instanţele superioare. După avizul favorabil de la guvernator, An- 
drei Şaguna a convocat la Sibiu, în zilele 9-11 noiembrie 1861, pe toți cei 176 
de români care au semnat petiția din 10 mai 1860, în scopul finalizării statutu- 
lui societăţii. Acesta este definitivat şi retrimis spre aprobare. Răspunsul este 
primit la 6 septembrie 1861 şi este favorabil. La aceeași dată, Andrei Șaguna 
adresează tuturor românilor o „Conchemare” pentru a participa la Adunarea 
de Constituire a Asociaţiunii Astra, din 23-26 octombrie (4-7 noiembrie) 
1861, la Sibiu. Ca prim preşedinte al Asociaţiunii transilvane pentru litera- 
tura română și cultura poporului român este ales marele episcop, cel care a 
dus greul înființării Asociaţiunii, iar în primii ei ani de existenţă s-a luptat din 
răsputeri pentru punerea ei pe baze trainice. 


De fapt, clericul încă de la inaugurare a văzut-o, asemeni lui Ion cavaler de 
Puşcariu, ca o societate culturală a tuturor românilor: „Asociaţiunea are o 
problemă pe cât de nobilă, frumoasă și unică în felul său astăzi în întreaga 
noastră națiune din toate părțile... pe atât de serioasă și grea, pentru că cere o 
perseverenţă de fier și un sacrificiu din inimă”. Andrei Şaguna, acest „începă- 
tor a toate”, cum îl caracteriza loan Slavici, a condus destinele Astrei între anii 
1861 şi 1867, creionându-i drumul spre veșnicie şi lăsându-ne drept testa- 
ment, în 1864, cuvintele profetice: „Să nu lăsăm, domnule Barițiu, ca să apuie 
Asociaţiunea noastră, să o susţinem cu toate brațele, încât dacă s-ar întâmpla 
să pierdem toate celelalte drepturi la câte năzuim, să rămânem cu acest mij- 
loc comun de cultură a limbei și a spiretelor, zelul nostru pentru Asociațiune 
să nu scadă” La Adunarea Generală de la Deva (1874), mitropolitul a rostit 
frumoasele cuvinte-testament: „Ideea înființării Asociaţiunii nu numai că e 
măreaţă, dar trebuie să o considerăm ca o inspiraţie divină, purceasă din în- 
grijirea părintească de a nu da peirei un popor ales”. 

Mitropolitului Şaguna îi urmează în scaunul de pre- 
şedinte al Asociaţiunii Vasile Ladislau Pop (1867- 
1874), jurist, profesor de matematică la Liceul din 
Blaj (1842-1845) şi, ulterior, vicepreşedinte al Gu- 
vernului Transilvaniei. În timpul președinției sale se 
înființează revista „Iransilvania” (1868), organul de 
presă al Astrei. Pentru V. Ladislau Pop, „cultura po- 
porului este întrebarea care trebuie să ne cuprindă 
toată atenţiunea, tot cugetul şi toată grija noastră. 
Credincios acestui program, distinsul om de cultură 
accentuează la fiecare manifestare a Astrei: „Domni- 


Andrei Şaguna i , f Gar 
1809-1873 lor, numai lumina, numai cultura ne poate mântui”. 


Cel de-al treilea preşedinte al Astrei a fost Iacob Bologa, care a deținut această 
funcție între două lungi perioade de vicepreşedinţie, 1870-1875 şi 1877-1888. 


El a fost inițiatorul înființării despărțămintelor (filialelor) Asociaţiunii, la 
Adunarea Generală de la Şomcuta Mare, în 1869. A trudit mult şi cu folos la 
fondarea Şcolii civile de fete de la Sibiu (1886). Pentru el Asociaţiunea a fost 
ca o fiică. Trecând la cele veşnice, a lăsat urmașilor testamentul: „Rogu-vă, 
aveţi grijă de Asociaţiune și tinerele sale institute”. 


Între anii 1877-1887 în fruntea Astrei a strălucit figura eruditului filolog și 
istoric Timotei Cipariu, care considera Asociaţiunea „un reazim al naționali- 
tății române”. Canonicul blăjean este unul dintre autorii proiectelor de con- 
stituire care au stat la baza statutului Asociaţiunii în 1861. Tot lui îi datorăm 
şi înființarea bibliotecii Astrei (1861/1862). 


Adunarea Generală de la Abrud (1878) „prin alocuţiuni, cu o generală însu- 
fleţire” a ales ca președinte pe cel care 27 de ani a fost secretarul prim (ales în 
1861) şi „sufletul Asociaţiunii” - George Barițiu. În cei cinci ani (1888-1893) 
pe care i-a mai trăit, George Barițiu a consolidat şi desăvârșit ființa Astrei, 
limpezindu-i programele și rostul. În 1891 el spunea: „De nu ar mai fi făcut 
nimic românii în 1860 spre dezvoltarea și consolidarea vieții lor naționale, 
posteritatea tot le-ar fi datoare cu recunoştinţă pentru înființarea Asociaţiu- 
nii. Existenţa și activitatea Asociaţiunii transilvane au vibrat deși fără multă 
paradă şi aşa numite reclamuri în tot corpul națiunei din toate țările locuite 
de români, ea a fost un bold spre a înființa și în alte părți spre aceleași scopuri 
diverse societăţi sau reuniuni”. 


Succesorul lui Barițiu este profesorul și canonicul blăjean Ioan Micu Mol- 
dovan (1893-1901), sub președinția căruia Astra a ieșit din hotarele Transil- 
vaniei, ţinându-și prima adunare generală în Banat, la Lugoj, în 1896. Tot de 
preşedinţia lui sunt legate cele două hotărâri de importanţă naţională: edita- 

rea primei Enciclopedii Române (1895) și înființarea Casei Naţionale a Aso- 
ciaţiunii Astra la Sibiu (1897). Despre Asociaţiune el a spus: „Între fructele 
acestei însuflețiri este și întreprinderea aceasta, pe cât de nobilă și frumoasă, 
pe atât de grea. Nobilă și frumoasă, pentru că reuniunea noastră tinde a dez- 
volta limba și literatura poporului nostru, şi a lăţi în sânul lui cultura”. 


Alexandru Mocsonyi de la Föen, deși bolnav, acceptă la vârsta de 60 de ani 
funcţia de preşedinte al Astrei, deoarece pentru el „asociațiunea este expresi- 
unea unității şi solidarităţii noastre pe tărâm cultural”, iar „lupta pentru cultură 
(pentru cultura adevărată, care nu poate fi decât naţională) nu este altceva decât 
lupta pentru existența naţională”, În timpul președinției lui Mocsonyi (1901- 
1904), activitatea Asociaţiunii a înflorit — s-a încheiat elaborarea Enciclopediei 
Române în trei volume (1898-1904) și a început construirea Casei Naţionale 
(1903). Un rol important în finalizarea acestor două proiecte remarcabile ale 
Astrei l-a avut Corneliu Diaconovici, secretarul I al Asociaţiunii. 


De la Mocsonyi președinția Asociaţiunii a fost preluată de Iosif Sterca Şulu- 
ţiu, prietenul și biograful lui Avram Iancu. Acesta are fericita ocazie ca, în tim- 
pul preşedinţiei sale (1904-1911), să se inaugureze Casa Naţională a Astrei 
de la Sibiu și să se înființeze Muzeul Asociaţiunii, în 1905. Crezul său național 
patriotic l-a exprimat prin cuvintele: „Noi nici că intrăm în raiu, dacă nu pu- 
tem intra ca români, cu limba şi legea noastră strămoşească”. 


Sufletistul profesor braşovean Andrei Bârseanu preia conducerea Astrei într-un 
moment plin de avânt, anul sărbătoririi la Blaj a 50 de ani de existenţă a Aso- 
ciațiunii (1911). Vâltoarea Primului Război Mondial va fi resimțită inevitabil 
şi de Astra. Este meritul președintelui ei, care nu numai că i-a salvat existența, 
dar i-a dirijat şi activitatea benefică pregătirii Marii Uniri de la 1918. El este 

21 aprilie 1990, Sibiu. Participanții la Adunarea Generală a Asociațiunii Astra 

autorul versurilor frumosului imn al Astrei, pe muzica lui Iacob Mureșianu. 
Lui Andrei Bârseanu îi datorăm şi una dintre cele mai veridice caracterizări 
făcute activităţii Astrei: „E adevărat, lucrarea cea mai veche a Asociaţiei noas- 
tre nu e o lucrare ale cărei efecte să se poată vedea și simți imediat, că este mai 
mult o lucrare măruntă, de multe ori nebăgată în seamă, dar care s-ar putea 
asemăna cu picăturile unei ploi călduțe de vară, care cad încet, domol, dar 
care fac ca sămânța aruncată în pământ să încolțească, să crească şi să aducă 
rod”. Profesorul Bârseanu moare în 1922. În semn de omagiu pentru cel dis- 
părut, astriștii hotărăsc ca un an de zile postul de președinte să rămână vacant. 


În 1923, la Adunarea Generală de la Timişoara, a fost ales ca preşedinte al 
Astrei Vasile Goldiș. În toate luările sale de cuvânt el va recomanda tuturor să 
lupte pentru solidaritatea neamului. Întreaga activitate şi-a desfășurat-o sub 
deviza lui Iisus: „Toată împărăţia ce se dezbină întru sine se pustiește și toată 
cetatea sau casa ce se dezbină întru sine nu va sta”. Sub președinția sa a fost 
înființată Astra basarabeană şi s-a organizat o amplă manifestare memorială 
națională cu prilejul implinirii a 100 de ani de la nașterea lui Avram Iancu 
(1924). Cu această ocazie a fost reamenajat mormântul eroului de la Țebea şi 
s-au inaugurat Casa Naţională de la 'Ţebea, bustul eroului și placa comemora- 
tivă de la Baia de Criș, Casa Naţională și Muzeul lui Avram Iancu din Vidra și 
Crucea de pe muntele Găina. Tot în timpul președinției lui Vasile Goldiș s-au 
deschis: Muzeul Unirii din Alba Iulia (1929), Conservatoarele de muzică As- 
tra de la Braşov (1930) şi Sighet (1935) şi s-au organizat școlile țărănești. 


În anul 1930, sub auspiciile Astrei, la Sibiu a avut loc primul Congres Cultural 
Naţional al Asociaţiunii, supranumit „primul parlament cultural al țării” (D. 
Gusti), având ca scop unificarea și modernizarea modalităților de abordare a 
mijloacelor de activitate culturală. 


După 1930, Vasile Goldiș se îmbolnăvește și nu mai poate părăsi Aradul. Ast- 
fel, în 1932 se acceptă demisia celui care vedea înfăptuită solidaritatea neamu- 
lui românesc numai „când vor stăpâni dreptatea, cinstea, morala și omenia”. 
Cât de adevărate sunt și astăzi aceste înțelepte și profetice cuvinte! 


Adunarea Generală de la Deva (1932) a ales ca preşedinte pe profesorul clu- 
jean Iuliu Moldovan. „Neamul — în opinia profesorului Iuliu Moldovan - este 
o comunitate de sânge, tradiții, spaţiu și destin... Individul este încadrat în 
familie şi neam prin sânge, tradiție și destin. Aceste legături nu le poate rupe 
nimeni decât rupând legile fireşti”. 


În perioada președinției sale (1932-1947) au fost create noi şcoli țărănești și 
a sporit activitatea organizaţiei pentru tineri „Şoimii Carpaţilor” (înfiinţată 
la iniţiativa lui Iuliu Haţieganu, în 1928). Pentru eficientizarea activității As- 
trei a inițiat consfătuirile anuale sau bianuale cu președinții de despărțăminte. 

2006, Blaj. Monumentul ridicat în memoria lui Eminescu 


Anul 1947 aduce în fruntea Asociaţiunii pe vrednicul și înțeleptul episcop 
orădean Nicolae Popoviciu. Acesta a avut puţin timp la dispoziţie ca prin ac- 
tivităţile astriste să aline suferințele morale, fizice şi spirituale lăsate de cel 
de-al Doilea Război Mondial. În 1948, comuniștii îl înlătură abuziv de la con- 
ducerea Astrei, episcopul ajungând să plătească cu viața pentru curajul de a 
se fi opus desființării Asociaţiunii. Ceea ce n-au reuşit guvernele maghiare cu 
toate eforturile depuse, au reușit comuniștii români: desființarea Asociaţiunii 
prin Decizia 12054 / 31 decembrie 1948 a Ministerului Artelor şi Informații- 
lor şi prin Hotărârea nr. 399 / 14 aprilie 1950 a Consiliului de Miniştri. 


În perioada anilor 1948-1960, s-au întreprins acţiuni de subminare a activității 
Astrei și, în general, a culturii naționale. Totuşi spiritul Asociaţiunii nu a murit 
niciodată, a ars mocnit sub cenușa inconștienţei guvernanților, pentru a izbucni 
triumfător şi tot mai puternic pe măsură ce conjunctura social-politică a per- 
mis-o. Au început să se elaboreze lucrări de grad didactic, să se publice materi- 
ale despre activitatea Asociaţiunii şi chiar să se vorbească despre însemnătatea 
ei în istoria românilor. Astfel, cărturari ca Vasile Curticăpeanu, Paul Abrudan, 
Victor Grecu, Matei Pamfil, Mircea Avram, Dan Mârza și mulți alţii au început 
să pună în valoare bogăţia spirituală a operei astriste. În 1961 la Târgu Lăpuș a 
fost reînființată Astra lăpușneană de către inimosul cărturar Valentin Bilţ. 


Între 29-31 august 1986, la Sibiu și Sălişte, a avut loc sesiunea „125 de ani de 
la înființarea Astrei” cu participarea Prezidiului Academiei Române, în frunte 
cu președintele Academiei, Radu Voinea, şi a Î.P.S. Antonie Plămădeală, Mi- 
tropolitul Ardealului, Crişanei și Maramureșului. 

Un rol important în conservarea și perpetuarea spiritului Asociaţiunii l-a avut 
Biblioteca Astra, care, cu toate că a trecut prin diferite reorganizări şi restruc- 
turări, a rămas în Casa Centrală a Asociaţiunii, continuând să iradieze în su- 
fletele celor care-i călcau pragul idealurile astriste. 


La începutul anului 1990, vechii astriști și intelectualii mai tineri, care cunoș- 
teau activitatea Astrei, au reactivat Asociaţiunea. Flacăra astristă s-a reaprins 
aproape simultan în mai multe localități din toată Ţara (Dej, Orăştie, Blaj, Arad, 
Braşov, Sibiu, Năsăud), încât la 21 aprilie 1990, după 47 de ani de anonimat, la 
Sibiu a avut loc Prima Adunare Generală. Cu acest prilej a fost ales ca preşedin- 
te al Astrei pr. prof. univ. dr. Dumitru Abrudan. Cu blândețea și înțelepciunea 
sa, în cei doi ani de preşedinţie, a contribuit la refacerea prestigiului Astrei. 


La Adunarea Generală de la Dej (1992) este ales ca președinte subsemnatul, 
Dumitru Acu, onoare cu care am fost reinvestit în 1994 (Arad), 1998 (Blaj), 
2002 (Brașov - Săcele), 2007 (Lipova). 


Multiplele realizări ale Astrei, din 1990 până în prezent, — ridicarea a peste 
40 de monumente (Turnu Roșu, Dej, Blaj, Năsăud, Cristeştii Ciceului etc.), 
dezvelirea a zeci de plăci comemorative, înființarea de biblioteci (Criuleni, 
Sângiorgiu de Pădure), tipărirea de cărți (peste 200), reviste (14), organi- 
zarea de festivaluri, concursuri, simpozioane, tabere, acordarea de burse și 
ajutoare şi multe altele — definesc Asociaţiunea drept societate culturală, în 
continuă căutare a noi mijloace de acţiune, adaptate noilor vremuri, având ca 
scop principal păstrarea și întărirea solidarităţii românilor prin cultură. 


Ca și în trecut, forța Astrei rezidă în despărțăminte (53 în ţară, 14 în Republi- 
ca Moldova, 5 în Serbia și 2 în Ucraina) şi în membrii ei (peste 8.000). Mulți 
dintre aceştia fac o adevărată muncă de apostolat pentru apărarea și dezvolta- 
rea culturii naționale. 


Celor care afirmă că nu mai este nevoie de Astra aş dori, mai întâi, să le amin- 
tesc că la sărbătorirea a 130 de ani de la înființarea Asociaţiunii, în 1991, 
academicianul Ştefan Pascu afirma: „După cum Academia Română nu şi-a 
pierdut rostul, renăscând asemenea păsării Phoenix, tot astfel nici Astra, re- 

născută și ea, nu și-a pierdut rosturile, deoarece idealurile solidarității naţio- 
nale şi duhul Albei Iulia, împreună cu idealurile lui Avram Iancu sunt tot atât 
de necesare astăzi și vor fi şi mâine, totdeauna. De aceea, asemenea nestemate 
se cuvin cultivate cu toată cinstea și dreapta cumpănire, deoarece acestea n-au 
soroc de încheiere” În al doilea rând, în zilele noastre este mai mare nevoie de 
Astra decât în perioada austro-ungară, deoarece atunci dușmanii erau din ex- 
teriorul naţiei române, astăzi ei se află printre noi, aşa-zişii români neromâni. 


Ţelul principal al Astrei rămâne, pentru totdeauna, fixat atât de clar de ctitorii 
ei: „folosirea culturii, mai ales a celei naţionale, pentru înfăptuirea prosperi- 
tății şi progresului poporului român, pentru păstrarea și întărirea solidarității 
tuturor românilor”. De aceea, astriștii de azi și de mâine au datoria față de 
această Academie a veșniciei naţionale de a face ca numele ei să urce mereu 
„spre astre”, spre culmi din ce în ce mai înalte, învingând pas cu pas toate difi- 
cultățile și nedreptăţile. Versurile-testament din imnul Astrei trebuie să ne fie 
călăuză: „Mărire înaltă v-a urzit / În lume Domnul Sfânt, / Datori sunteți sa 
vă-mpliniţi / Menirea pe pământ”. 


Vivat, crescat , floreat Astra! 


Vivat, crescat, floreat poporul român! 

Comunitatea etnică moldo-română din Ucrai- 
na este a treia etnie ca număr, după comunitatea 
ucraineană și după cea rusească. La ultimul recen- 
sământ, din 2001, numărul etnicilor moldo-ro- 
mâni a fost de aproximativ 410.000 de persoane. 
Neoficial, numărul conaţionalilor noştri poate fi 
estimat la 500.000, luând în considerare faptul că 
s-a observat o scădere cu 27%, față de cum arăta 
pronosticul mediu, din numărul românilor care 
se identifică drept moldoveni. Acest lucru se în- 
tâmplă din varii motive: asimilarea lingvistică — 
„dorinţa de a se naturaliza” (aceştia declarându-se 
de etnie ucraineană); instruirea copiilor în limba 
etniei dominante; tendinţa de a-și schimba statu- 
tul social; micşorarea sporului natural’. Principa- 
lele regiuni în care convieţuiesc românii în Ucrai- 
na sunt: Odesa: 123.751 de moldoveni și 724 de 
români; Cernăuţi: 114.555 de români și 67.225 
de moldoveni şi Transcarpatică: 32.152 de ro- 
mâni?. În total în Ucraina s-au înregistrat 150.989 
de români şi 258.619 moldoveni, care împreună 
constituie 409.608 persoane. 


Pericolul cel mai mare căruia i se supune comuni- 
tatea românească din Ucraina este cel al asimilării, 
adică renunţarea la identitatea românească (mol- 
dovenească - în nordul și sudul Basarabiei, pre- 
cum şi în zonele de peste Nistru şi de peste Bug). 
Acest proces avansează cu pași rapizi, întrucât 
în prezent tot mai mulți părinți de etnie română 

îşi înscriu copiii în clase cu predare în limba ucraineană, pentru ca aceștia să 
poată studia la o facultate în regiunea în care locuiesc. Învățământul superior 
în Ucraina, inclusiv în instituţiile de învățământ din orașele Cernăuţi, Odesa 
şi Ujgorod, se desfăşoară în limba ucraineană. La singura facultate unde se 
poate studia în limba română - cea de Filologie, secția Română - jumătate 
din cursuri se ţin în ucraineană, cu justificarea autorităţilor din domeniul în- 
vățământului că acest fapt este în avantajul studenţilor, deoarece astfel absol- 
venţii se vor putea angaja la dorinţă (sau la nevoie?) şi în şcoli cu predarea în 
limba ucraineană — vor avea mai multe opţiuni în ceea ce priveşte angajarea în 
câmpul muncii. Cei care vor să se înscrie la Facultatea de Filologie, secția Ro- 
mână, a Universităţii de Stat din Cernăuţi, trebuie să susțină examene la limba 
ucraineană și la istoria Ucrainei în limba ucraineană. Pe de altă parte, cetățenii 
ucraineni care obțin diplome de studii în România și Republica Moldova cu 
mari greutăţi le pot echivala / nostrifica: trebuie să achite taxe mari și să sus- 
ţină examene suplimentare în limba ucraineană, inclusiv la limba ucraineană. 


Pentru soluţionarea acestor probleme înainte de toate este necesară institui- 
rea unui dialog româno-român, între românii din cele două state românești — 
România și Republica Moldova, pe de o parte, și dintre acestea și comunitatea 
românească din Ucraina, de cealaltă parte. Bucureștiul şi Chișinăul nu susțin 
minoritatea românească (moldovenească) din statul vecin, aşa cum Ungaria 
susține minoritatea maghiară din Transcarpatia (151.500 de persoane)’. În 
localitatea Beregovo activează un Institut pedagogic cu predarea în limba ma- 
ghiară, care pregăteşte profesori pentru şcolile cu predare în limba maghiară 
din regiunea Transcarpatică, unde conviețuiește minoritatea maghiară, și care 
este susținut de statul maghiar. 


Atunci când o parte a unei etnii este pe cale să își piardă identitatea cultu- 
rală — în primul rând limba maternă - trebuie făcut totul pentru asigurarea 
condiţiilor în care minoritatea etnică să supraviețuiască din punct de vedere 
cultural. Dacă în zece ani românii care se identifică drept moldoveni au scă- 
zut cu 20,5% (17.294) în regiunea Cernăuţi (la recensământul din 2001 în 
comparaţie cu datele recensământului din 1989), înseamnă că minoritatea 
moldo-română din Ucraina este într-o situaţie dificilă. Aceste 20,5% nu au 
emigrat în Republica Moldova, în România sau în alte țări. O explicaţie a scă- 
derii bruște ar fi faptul că 20,5% au renegat identitatea etnică a părinților lor, 
pentru a putea să se afirme în cadrul societăţii ucrainene. Dacă pentru a-ţi 
obține drepturile fireşti în Ucraina trebuie să renunțţi la identitatea etnică și 
culturală (aşa cum fac părinții moldo-români din satul Coteleu (Koteleva), 
raionul Noua Suliţă, care vorbesc cu copiii lor preşcolari în limba ucrainea- 
nă — „pentru ca să le fie mai ușor atunci când vor merge la şcoala” cu predare 

în limba ucraineană), atunci situația nu este una dintre cele mai bune pentru 
minoritatea moldo-română, care locuiește pe teritoriul său istoric, unde s-a 
format ca etnie, aflat în prezent între granițele statului ucrainean. 


În luna februarie 2011 am făcut un sondaj în regiunea Cernăuţi. În chestio- 
narul „privind sondarea opiniilor persoanelor ce fac parte din comunitatea 
moldo-română de pe teritoriul istoric moldovenesc - regiunea Cernăuţi (ac- 
tualmente în Ucraina)” figurau următoarele întrebări: 


1. Consideraţi că minorităţii moldo-române din regiunea Cernăuţi (de pe te- 
ritoriul istoric moldovenesc) îi sunt respectate drepturile privind păstrarea și 
folosirea limbii materne în societate, a tradiţiilor și obiceiurilor? Dacă „Nu”, 
ce trebuie schimbat pentru îmbunătăţirea situației? 


2. Susţineţi ideea cererii de a fi acordat statutul de limbă oficială / de stat lim- 
bii române în regiunea Cernăuţi, unde locuieşte pe teritoriul său istoric co- 
munitatea moldo-română? 


3. Ce trebuie să întreprindă Guvernul Republicii Moldova pentru ajutorarea 
comunității moldo-române de pe teritoriul istoric moldovenesc — regiunea 
Cernăuţi? 


4. Aţi susține ideea creării unei formațiuni teritorial-administrative autono- 
me, în care să intre localitățile populate de comunitatea moldo-română din 
raioanele Storojineţ, Adâncata, Herţa și Noua Suliţă, cu centrul în orașul Her- 
ţa, în care să fie înființată o universitate cu predare în limba română? 


5. Aţi susține ideea efectuării unui schimb de teritorii între Republica Mol- 
dova și Ucraina, în urma căruia localităţile populate de ucraineni din Repu- 
blica Moldova (în special cele din stânga Nistrului) să revină la Ucraina, iar 
localităţile populate de comunitatea moldo-română din regiunea Cernăuţi să 
reintre în componenţa statului moldovean? 


Au fost chestionate 25 de persoane din raioanele Storojineţ, Adâncata, Herţa 
şi Noua Suliţă. Majoritatea respondenţilor au declarat că „obiceiurile și tradi- 
tiile sunt respectate, iar limba română nu”, susținând ideea acordării statutului 
de limbă oficială limbii române în zonele unde locuiesc românii. La a treia în- 
trebare, printre altele, respondenții au menţionat necesitatea literaturii artisti- 
ce, a popularizării științei în limba română, atât a operelor scriitorilor români, 
cât şi universali, manuale, cărți pentru copii, opinând că „ar trebui să se mani- 
feste un interes mai mare față de ceea ce se întâmplă aici, să se ţină o legătură 
mai strânsă cu noi”; „Să ni se acorde mai multă atenţie, să nu ne lase de izbeliş- 
te, să se intereseze de ce suferă minoritatea noastră”; „Să ni se apere interesele, 
să putem merge la rudele noastre în Moldova fără pașapoarte”; „Relaţiile între 

România și Republica Moldova să fie asemenea cu cele dintre Germania și 
Austria (să fie recunoscută o limbă — română — și o comunitate — română)”; 
„Să ni se acorde sprijin în crearea şi organizarea unor societăți culturale ale 
comunității moldo-române; să ni se explice drepturile, să se informeze mase- 
le — oamenii nu știu că au drepturi”; „Relaţii colegiale, schimb de experienţă”. 
La a patra întrebare 21 de respondenţi au răspuns că susţin ideea creării unei 
unităţi teritoriale moldo-române în cadrul statului ucrainean. 


La a cincea întrebare 10 respondenţi au declarat că sunt de acord cu un 
schimb de teritorii între Ucraina și Moldova (un respondent a explicat că 
este în favoarea acestei idei deoarece „nu putem studia la universități [în 
Ucraina] în limba română”, 5 au răspuns „nu”, 2 au răspuns „da, dacă e po- 
sibil”, 2 au răspuns „Da, dar nu cred că e posibil”. Unul a răspuns că „Ucrai- 
na nu va ceda”. Doi respondenţi s-au arătat sceptici cu privire la o aseme- 
nea posibilitate, fără să răspundă cu „da” sau „nu”: „Dar oare e posibil așa 
ceva?”; „Să se ajungă la referendum și atunci voi răspunde”. Cineva a spus: 
„Nu ştiu. Nu am fost niciodată în Moldova”. Alte răspunsuri au fost: „Eu nu 
cred că este real”, adăugând totuși „50/50” și: „În momentul de astăzi, mai 
mult nu decât da”. 


Din aceste răspunsuri putem deduce dorinţa conaţionalilor noştri de a fi ajutaţi 
de România şi Republica Moldova. Mai întâi este necesar un dialog al autori- 
tăților de la Bucureşti și Chişinău cu autoritățile din Ucraina privind îmbună- 
tățirea situaţiei românilor înstrăinaţi. Deşi în acordul româno-ucrainean semnat 
în 1997 de președinții Emil Constantinescu și Leonid Kucima era prevăzută 
crearea unei universități multiculturale, în care să funcționeze facultăți cu pre- 
darea în limba română, această prevedere nu a fost implementată. În cadrul unei 
discuţii la Kiev, pe data de 25 mai 2011, cu vicepreședintele Adunării Parlamen- 
tare a Consiliului Europei, deputatul Radei Supreme a Ucrainei, Ion Popescu, 
originar din satul Pătrăuții de Jos, raionul Storojineţ, regiunea Cernăuţi, la în- 
trebarea „De ce nu este realizat proiectul înființării unei universități multicultu- 
rale la Cernăuţi?”, acesta a invocat lipsa de resurse financiare din partea statului 
ucrainean. „Dacă România și Republica Moldova s-ar implica cu sprijin finan- 
ciar, o instituție de învățământ superior cu predarea în limba română ar putea fi 
creată în Ucraina, ne-a comunicat Ion Popescu. De asemenea, la nivel intergu- 
vernamental trebuie soluționate problemele legate de echivalarea diplomelor: 
anularea taxelor (care sunt foarte mari), a obligaţiei de a susține unele examene 
în diverse centre universitare din Ucraina, pentru echivalarea diplomelor. Pro- 
cesul de la Bologna, din care fac parte atât România şi Republica Moldova, cât şi 
Ucraina, prevede recunoașterea reciprocă a diplomelor obţinute în statele parte 
la proces. 


EEEE TEI ROMIÂINIĂ 


Statele românești ar trebui să se implice în vederea asigurării dezvoltării eco- 
nomice și culturale a comunității românești. Euroregiunile Prutul de Sus și 
Dunărea de Jos au fost concepute ca un cadru de activitate în comun și a co- 
laborării comunităţilor din România, Republica Moldova şi Ucraina (regiu- 
nile Cernăuţi şi Odesa), care de-a lungul secolelor au conviețuit, fără grani- 
ţele actuale. Cu regret, cooperarea transfrontalieră rămâne a fi una mai mult 
formală din cauza dificultăţilor în elaborarea proiectelor. Odată cu aderarea 
României la Uniunea Europeană a fost creat Programul Operaţional Comun 
România - Ucraina - Republica Moldova 2007-2013. Acesta primește finan- 
ţare europeană în perioada vizată prin intermediul Instrumentului European 
de Vecinătate şi Parteneriat. „Programul îşi propune crearea unei punți de le- 
gătură între cele trei state partenere, cu scopul susținerii comunităților din 
zonele de frontieră în găsirea unor soluţii comune la problemele similare cu 
care acestea se confruntă”?. Prin intermediul acestuia, autoritățile locale și 
alte organizaţii din zonele de frontieră sunt încurajate să colaboreze în ve- 
derea dezvoltării economiei locale, a rezolvării anumitor probleme legate de 
mediul înconjurător şi pentru întărirea pregătirii pentru situaţii de urgenţă. 
Iniţiativa îşi propune să promoveze, de asemenea, o mai bună interacțiune 
între comunitățile din zonele de graniță. Comisia Europeană oferă o sumă 
de 126.718.062 € pentru Programul Operaţional Comun România - Ucrai- 
na — Republica Moldova 2007-2013. Cele trei state partenere trebuie să par- 
ticipe prin cofinanțare cu 11.404.628 €. În total, bugetul programului pentru 
perioada 2007-2013 este de 138.122.690 €. Totuși, foarte puţini au reușit să 
acceseze din aceste fonduri — prin cele două birouri, de la Suceava și Iaşi, — din 
2010, de când a început finanțarea efectivă. Autorităţile ar trebui să acorde 
mai multă asistență potenţialilor beneficiari prin informare şi consultaţii cu 
privire la elaborarea de proiecte. 


Ajutorul acordat de autoritățile României și Republicii Moldova ar trebui să 
vizeze în egală măsură domeniul culturii și educaţiei. Lipsa de clase cu preda- 
re în limba română în unele localităţi cu populaţie mixtă, insuficienţa literatu- 
rii clasicilor în biblioteci, a literaturii didactice în școli (chiar dacă în Ucraina 
nu pot fi utilizate manuale care nu au aprobarea Ministerului Învățământului 
de la Kiev) — denotă lipsa unor relaţii firești între românii din România și Re- 
publica Moldova şi cei din Ucraina. 


Tratatul româno-ucrainean, semnat în 1997 de președinții Emil Constanti- 
nescu și Leonid Kucima, a stârnit multe nemulțumiri, iar unii intelectuali ai 
comunității româneşti din Ucraina l-au calificat drept un act de trădare faţă de 
românii din teritoriile istorice românești, aflate în prezent în cadrul granițelor 
statului ucrainean. Nu înțelegem de ce partea română nu a negociat și inclus 

în tratat unele clauze care să ajute comunitatea românească. Este cunoscut 
faptul că Tratatul de la Trianon, semnat la data de 4 iunie 1920 în Palatul Ma- 
rele Trianon de la Versailles între Puterile Aliate învingătoare în Primul Răz- 
boi Mondial (16 state aliate, inclusiv România) şi Ungaria, în calitate de stat 
succesor al Imperiului Austro-Ungar, stat învins, prevedea, de exemplu, posi- 
bilitatea creării autonomiei teritoriale pentru minoritatea maghiară în Tran- 
silvania. Cred că românii din regiunea Cernăuţi ar putea să solicite statutul de 
limbă oficială pentru limba română în regiunea Cernăuţi. În Finlanda, datori- 
tă insulelor Aland populate de suedezi și care aparţin actualmente Finlandei, 
limba suedeză este a doua limbă de stat pe întreg teritoriul finlandez. Dacă 
propunerea privind acordarea statutului de limbă de stat limbii române în re- 
giunea Cernăuţi ar putea părea exagerată pentru comunitatea ucraineană din 
regiune, poate fi examinată posibilitatea creării unei unități teritorial-admi- 
nistrative care să includă raionul Herţa și localităţile româneşti din raioanele 
Storojineţ, Adâncata și Noua Suliţă, în care limba română să aibă statut de 
limbă oficială. În Republica Moldova există două exemple similare: Unitatea 
teritorială autonomă găgăuzească și raionul Taraclia — populat de comunita- 
tea bulgărească. 


Intelectualitatea bucovineană și fruntașii săi din perioada dominaţiei austri- 
ece au pledat activ pentru un statut de autonomie a Bucovinei în cadrul im- 
periuluis. În „Promemoriul la Petiţia Țării Bucovina din anul 1848”, printre 
cele 9 puncte (în care figura şi separarea Bucovinei de Galiţia, argumentân- 
du-se din punct de vedere istoric dreptul Bucovinei de a deveni provincie 
autonomă) se mai menţiona că „limba română trebuia să pătrundă în şco- 
lile naţionale, în administraţie și în dieta provincială”. În document se mai 
menţionează că „trebuia asigurată libertatea de circulaţie între Bucovina și 
Principatele dunărene”. Astăzi revendicările din 1848 sunt de actualitate: 
limba română nu este folosită în administraţia regiunii și în consiliul regi- 
onal. Totuşi, după deceniile de ocupaţie sovietică, am constatat, în sânul 
comunității moldo-române, fie o stare de indiferenţă față de problemele 
etniei lor, fie o stare de frică. Pe de altă parte, am observat o dezbinare a so- 
cietăților culturale românești de la Cernăuţi. În plus, mai există şi divizarea 
în două grupuri etnice — moldoveni (populaţia din raionul Noua Suliţă, re- 
giunea Cernăuţi, şi din sudul Basarabiei, regiunea Odesa) şi români (popu- 
laţia din raioanele Herţa, Storojineţ și Adâncata). Acestea nu contribuie la 
rezolvarea problemelor minorităţii, căci numai prin unirea eforturilor pot fi 
obţinute rezultate notabile. Din păcate, populația românească din regiunile 
Cernăuţi şi Odesa nu-și cunoaște suficient drepturile (în primul rând cele 
constituționale), este dominată de un soi de frică atunci când vine vorba de 
revendicarea drepturilor și este dezbinată în interior. Această realitate face 

ca perspectivele supravieţuirii sale ca etnie (ca minoritate etnică) în Ucrai- 
na să fie mai puţin optimiste. 


Lipsa din programa școlară a obiectului Istoria românilor conduce la situația 
în care conștiința naţională românească (inclusiv moldovenească — în raioa- 
nele în care conaţionalii noștri se identifică drept moldoveni - mai ales în 
Noua Suliţă, Reni, Sarata, Tatarbunar ș.a.) devine tot mai atrofiată. De aceea 
observăm în prezent un fenomen în care părinții își dau copiii în şcoli / clase 
cu predare în limba ucraineană. Sunt tot mai dese cazurile când părinți din 
satele românești solicită înființarea de clase cu predare în limba ucraineană 
în şcoli care de la începutul ocupaţiei sovietice şi până în prezent au fost cu 
predare în limba română, astfel școlile sunt ucrainizate. Ei explică această op- 
ţiune a lor prin dorința ca după absolvirea şcolii copiilor lor să le fie mai ușor 
să studieze în instituţiile de învățământ superior din Ucraina — în care studiile 
se desfășoară în limba ucraineană, dar și pentru „ca să nu mai râdă ucrainenii 
de români pentru că nu cunosc limba ucraineană sau pentru că o vorbesc rău”, 
mi-a spus Ludmila Neaico, directoarea școlii cu predare în limba română din 
satul Ropcea, raionul Storojineţ, regiunea Cernăuţi, acolo unde, de la 1 sep- 
tembrie 2011, a fost creată o clasă cu predare în limba ucraineană, la solicita- 
rea unui grup de părinţi de etnie română (clasa are 8 elevi). Deşi Constituţia 
Ucrainei prevede dreptul minoritarilor etnici de a studia în limba maternă 
inclusiv la nivel universitar, din cauza necunoașterii acestui drept, minoritarii 
români se supun procesului de ucrainizare, în loc să ceară, în calitate de plăti- 
tori de impozite în bugetul de stat al Ucrainei, să li se creeze o universitate cu 
predare în limba română. În urma examinării situaţiei conaționalilor noștri 
din Ucraina, am identificat câteva măsuri care trebuie să fie luate urgent și pe 
care le voi expune punctual: 


1. Se impune crearea unei instituţii de învățământ superior în limba română 
sau transformarea Universităţii din Cernăuţi din una monoculturală în una 
multiculturală, în conformitate cu prevederile Tratatului ucraineano-român 
din 1997. 


2. În relaţia Ucraina - Republica Moldova ar fi binevenită o simetrie, de acum 
înainte, în ceea ce privește deschiderea de școli cu predare în limba maternă 
(sau transformarea celor existente, care sunt cu predare într-o altă limbă de- 
cât cea maternă, în şcoli cu predarea în limba maternă a etniei locuitoare în 
localitate). 


3. Dotarea bibliotecilor şcolare cu manuale, literatură artistică și de alt gen. 


4. Schimburi de experiență între profesorii care predau în limba română în 
Ucraina cu colegii lor din România și Republica Moldova. 

5. Echivalarea / nostrificarea diplomelor de studii obţinute în România și Re- 
publica Moldova de către cetățenii Ucrainei, fără ca posesorii acestora să fie 
nevoiţi să achite taxe și să susțină alte examene. 


6. Deschiderea în localităţile locuite de români a unor librării cu carte româ- 
nească, aşa cum, de exemplu, minoritatea maghiară din România dispune de 
asemenea librării. 


7. Deschiderea unor posturi de radio şi televiziune care să emită în limba ro- 
mână în zonele unde locuieşte minoritatea românească din Ucraina, a unui 
teatru în limba română la Cernăuţi sau Herţa, a unei filiale a Institutului Cul- 
tural Român la Cernăuţi sau Herţa. 


8. Elaborarea, semnarea și implementarea unui acord privind micul trafic în- 
tre România şi Ucraina, în vederea obținerii dreptului de a traversa granița 
ucraineano-română fără vize (eventual, fără pașapoarte, pe baza buletinelor 
de identitate) de către românii din Ucraina (ei locuiesc în raza a 50 km de la 
graniță). 


Pentru păstrarea identităţii românești în teritoriile istorice românești din 
Ucraina este nevoie de eforturile conjugate ale autorităţilor şi societăţii civile 
din România și Republica Moldova, precum și ale minorității moldo-române 
din Ucraina, care trebuie să acționeze în vederea păstrării identităţii etnice, 
inclusiv să ceară respectarea drepturilor stipulate atât în Constituţie, cât și în 
alte legi. 


Note | 1 Ion Popescu, Constantin Ungureanu, Românii din 
Ucraina între trecut şi viitor, Editura Primus, Oradea, 
2010, p. 42,61. 

2 Ibidem, p. 48. 

3 Ibidem, p. 39. 

+ http://ro-ua-md.net/index.php?option=com_conten 
t&view=article&id=190&Itemid=226, 9.06.2011. 

$ Constantin Ungureanu, Bucovina în perioada stăpânirii 
austriece (1774-1918). Aspecte etnodemografice şi confesio- 
nale, Editura Civitas, Chişinău, 2003, p. 136, 142, 178, 234. 
é Ibidem, p. 135. 

7 Idem. 

8 Aurelian Lavric, În Nordul Bucovinei procesul de ukrai- 
nizare a şcolilor româneşti ia amploare, http: / /www.arena. 
md/?go=news&n=3220&t=În_Nordul_Bucovinei__ 
procesul_de_ukrainizare_a_școlilor_ românești _ia__ 
amploare, 22.06.2011. 

loan C. POPA 


Chestiunea identitară în Basarabia 
sau de ce moldovenii sunt români 


I.C.P — absolvent al Facultăţ 


de Filozofie, doctorand 
Facultatea de Sociolog 
şi Asistenţă Socială 


Universităţii Bucureşti 
membru al Uniunii Ziariştilor 
Profesionişti, fost consilier 
în 


diplomatic la Chişinău 


perioada 2000-2004. 


„Balcanii şi Europa” este tocmai genul de publicaţie de care 
chioșcurile de ziare și reviste din Chişinău duc lipsă. Designul 
modern și atractiv, politica editorială echidistantă, axată pe 
dimensiunea istorică, economică, socială, culturală a relaţi- 
ei dintre subiecții circumscrişi în denumirea revistei, corelată 
cu imperativul actualități, îi definesc prezenţa ei în cadrul 
mass-mediei autohtone ca fiind imperioasă, cu atât mai mult 
cu cât Basarabia (de ieri și de azi) figurează constant în pagi- 
nile sale. Drept mărturie servește și articolul dlui loan C. Popa 
Chestiunea identitară în Basarabia sau de ce moldovenii 
sunt români din nr. 116, septembrie, pe care îl reproducem. 


Iată câteva titluri de rubrici şi articole din nr. 117, octombrie, 
pentru schițarea unei impresii generale asupra specificului re- 
vistei „Balcanii și Europa”: Evaluări — interviu cu ES Marek 
Szczygiel, Ambasadorul Republicii Polone la București; Isto- 
rie şi actualitate — Din nou despre „chestiunea romă”; Din 
arhivele anilor '46-'47; Confluenţe — Din vâltoarea ultimei 
conflagrații mondiale; Economic - Nordul, o poveste de 
succes / Sudul, în cifre alarmante; Documentar — Meca- 
nismele democraţiei europene, un răspuns solicitat de că- 
tre „cititori ai revistei noastre provenind din diferite zone, dar 
mai cu seama din Republica Moldova” ş.a. Zoe Petre, Eugen 
Uricaru, Vasile Leca, Victor Ionescu, Corneliu Vlad, Octa- 
vian Andronic — colaboratori permanenţi ai revistei, Andreea 
Răcănel — secretar general, iar Carol Roman - directorul 
general, scriitor şi clasic al publicisticii de peste Prut. De-a 
lungul vieții a activat în calitate de comentator de politică ex- 
ternă, a realizat anchete internaționale cu nume notorii pre- 
cum Indira Gandhi, George Gallup, Art Buchwald, Agatha 
Christie ș.a, iar fecunda sa creaţie literară include, printre 
alte titluri: Răscruci de milenii, Misterele Revoluţiei Ro- 
mâne, Bulă, mon amour, Războiul unui inocent sau Să 
te încrezi în vise, o carte de memorii pe care Domnia Sa a 
lansat-o de curând. 

Revista „Limba Română” 


Foarte curând, în 2012, se vor împlini 200 de ani 
de la alipirea de către Rusia țaristă, în 1812, a te- 
ritoriului dintre Prut şi Nistru, parte integrantă a 

Moldovei istorice, numită un an mai târziu, în 1813, Basarabia, prin exten- 
sia denumirii unei regiuni restrânse purtând însemnele unei vechi familii de 
domnitori români. 


Nicolae Titulescu a considerat întotdeauna că raptul Basarabiei a fost rezulta- 
tul unei complicități ruso-turce la violarea unui contract de drept internațional, 
care nu poate fi recunoscută ca sursă de drept. Anexarea Basarabiei deschidea, 
în fapt, o dispută multiseculară între români și ruși, ale cărei ecouri nu s-au stins 
nici astăzi. O situaţie specială a avut sudul Basarabiei (județele Cahul, Izmail 
şi Bolgrad), care, între 1856-1878, a fost restituit Principatului Moldova și, re- 
spectiv, Principatelor Unite (România, din 1862). De 20 de ani, Basarabia, lip- 
sită de părțile de nord și de sud (trecute abuziv în componența Ucrainei), dar 
cu o compensație în stânga Nistrului (regiunea transnistriană), sub denumirea 
oficială Republica Moldova, este un stat independent. 


O evoluție sinuoasă. În primii ani de după anexare, autorităţile ţariste au tratat 
cu moderație populaţia din Basarabia, respectând în linii generale limba, tra- 
dițiile, datinile și obiceiurile statornicite din vechime pe aceste locuri. Trep- 
tat însă, presiunile pentru asimilarea moldovenilor au cunoscut o accentuare 
aproape continuă, Basarabia fiind transformată în gubernie. 


În pofida dificultăţilor, moldovenii şi-au păstrat conștiința identității lor româ- 
nești, procesul de redeşteptare naţională înregistrând o amplitudine deosebită în 
contextul destrămării Rusiei țariste și al preluării puterii de către bolşevici. Acest 
fapt a făcut posibilă proclamarea Republicii Democratice Moldovenești (1917), 
iar un an mai târziu votul istoric al Sfatului Țării pentru unirea cu România. 


După reocuparea Basarabiei de către sovietici, mai întâi în 1940-1941, dar 
mai ales după 1944, presiunile vizând comunizarea, deznaţionalizarea și 
ştergerea conștiinței identităţii etnice și culturale a românilor basarabeni au 
cunoscut o amploare nemaiîntâlnită. Au fost reluate şi reactivate cu vigoare 
deosebită tezele din perioada Rusiei țariste, precum și metodele nefericite, 
cu consecințe tragice, experimentate în perioada stalinistă în fosta Republică 
Autonomă Sovietică Socialistă Moldovenească (R.A.S.S.M.), din stânga Nis- 
trului (1924-1940), când au fost inventate o nouă limbă (moldovenească) şi 
un nou popor (moldovenesc), diferite de limba română şi poporul român. 


„Chestiunea basarabeană” — în centrul divergenţelor ideologice sovieto-române. 
Desecretizarea unor documente de arhivă bine ascunse până acum ochiului 
public ne dezvăluie faptul că, lună de lună, pe zeci de pagini, liderii comu- 
nişti de la Chișinău, de multe ori complet străini de aceste locuri, informau 
conducerea de la Moscova despre „denaturarea grosolană în R.S. România a 

evenimentelor istorice legate de problemele formării și dezvoltării poporului 
moldovenesc, de statalitatea sa, de relaţiile ruso-române și sovieto-române” 
(Document strict secret din 26 mai 1976). Se insinua publicarea de lucrări 
„care conţin o falsificare premeditată..., se demonstrează unitatea deplină a 
popoarelor moldovenesc și român” (Document din 14 martie 1978). Nici 
turiștii români care vizitau R.S.S. Moldovenească nu scăpau tirului critic al 
ideologiei sovietice: acestora li se reproşa că „încearcă adeseori să demonstre- 
ze identitatea popoarelor moldovenesc și român, a limbilor și culturilor lor, 
caracterul ilegal al alipirii în 1812 a Basarabiei la Rusia..., subliniază sâcâitor 
apropierea lingvistică dintre popoarele moldovenesc și român, comunitatea 
lor, chipurile, de neam, etnică și statală” (Document strict secret din 26 de- 
cembrie 1978). Ambasadorul sovietic la Bucureşti, V. I. Drozdenko, informa 
şi el centrul despre materiale tipărite în România „în care sunt expuse voalat 
pretențiile teritoriale față de Uniunea Sovietică și se întreprind tentative de 
a pune la îndoială legitimitatea apartenenţei de stat a unei părți a teritoriului 
R.S.S.M. şi Ucrainei la U.R.S.S. Chestiunile respective au o importanță mai 
degrabă politică decât istorică” (Document strict secret din 12 martie 1980). 


Nici în epoca Gorbaciov lucrurile nu au cunoscut o evoluţie sensibil diferită 
în chestiunea basarabeană, în pofida măsurilor de liberalizare și transparență 
iniţiate de acesta. Trebuie arătat clar, se sublinia într-un document emis de Bi- 
roul CC al Partidului Comunist al Moldovei, la 19 august 1986, că „destinul 
istoric al poporului moldovenesc este indisolubil legat cu dezvoltarea şi con- 
solidarea statului sovietic”, iar pentru contracararea calomniilor antisovietice 
se cerea „a folosi pe larg pregătirea pentru sărbătorirea (în 1987, n. - I.C.P.) a 
70 de ani ai Marelui Octombrie, a 150 de ani ai alipirii Basarabiei la Rusia, a 
120 de ani ai nașterii lui V. I. Lenin”. 


Este interesant de remarcat și faptul că liderii sovietici invocau frecvent teoria 
marxist-leninistă în sprijinul poziţiei lor, deși era binecunoscută formularea lui 
Marx („Turcia nu putea ceda ceea ce nu-i aparținea..., cu referire la Basarabia), 
iar Engels afirma despre același rapt că „aici avem de-a face cu o cucerire prin 
forță a unor teritorii străine, cu un jaf”. La rândul său, Lenin nu făcea distincție 
între moldoveni și români, iar într-o lucrare devenită clasică, publicată în 1914 
şi republicată la Moscova în 1945, el susținea dreptul la autodeterminare al po- 
poarelor asuprite din Imperiul Rus, constatând și faptul că multe dintre acestea 
(inclusiv basarabenii) care trăiesc în regiunile periferice „îşi au dincolo de grani- 
tă cooriginari, care se bucură de o mai mare independenţă naţională (este destul 
să amintim fie şi graniţa de Vest și cea de Est a statului, Finlandezii, Suedezii, 
Polonezii, Ucrainenii, Românii)” (V. 1. Lenin, Despre dreptul națiunilor la auto- 
determinare, Editura în limbi străine, Moscova, 1945, p. 18). 

Disputele privind aspectele identitare — „o problemă serioasă a Moldovei”. Fără îndoia- 
lă, după destrămarea U.R.S.S. şi proclamarea independenței Republicii Moldova, 
procesul de renaştere națională a cunoscut progrese notabile. Cu toate acestea, 
chestiunea identitară a moldovenilor basarabeni nu a fost pe deplin tranșată, iar 
confuziile continuă să fie întreținute sistematic în rândul unei importante părți a 
populaţiei, cu impulsuri mai mult sau mai puţin vizibile din afară. 


Resuscitarea confuziei identitare în privinţa limbii şi originii moldovenilor 
a stârnit nedumeriri şi din partea diplomaților occidentali de la Chișinău. 
Într-un mesaj de rămas bun, fostul ambasador american în Republica Moldo- 
va, doamna Pamela Hyde Smith (evocată şi într-un număr anterior al revistei 
„Balcanii și Europa”), le spunea studenţilor de la Universitatea de Stat din 
Moldova: „Nu înţeleg de ce unii numesc limba vorbită de majoritate limbă 
moldovenească, în timp ce toată lumea știe că este limba română... Nici mă- 
car nu văd ca oamenii să fie de acord asupra semnificației de moldovean, care 
pentru unii înseamnă etnic român, iar pentru alții semnifică o încercare în stil 
sovietic de a construi aici o etnie distinctă... Eu consider că lipsa sentimentu- 
lui de identitate ca cetățean al țării este o problemă serioasă a Moldovei”. 


Dificultăţile renașterii naționale și ale redobândirii conștiinței de sine, după o 
îndelungată perioadă de totalitarism ucigător, sunt încă multiple și complicate. 
Pe de o parte, aşa cum afirma poetul Grigore Vieru, „ceea ce ni s-a luat nouă, 
românilor din Basarabia, adică sufletul, graiul, obiceiurile și istoria, nu pot să 
crească la loc peste noapte”. Pe de altă parte, pentru anumite cercuri politice, 
din Republica Moldova și din afara ei, a intrat în practica obișnuită să militeze 
pentru reactivarea unor vechi stereotipuri privind așa-zisul pericol românesc şi 
pentru repudierea limbii române văzută ca o amenințare la adresa statalității 
moldovenești. În 2003, la Chișinău, a apărut un Dicţionar Moldovenesc-Româ- 
nesc (autor Vasile Stati); în noiembrie-decembrie 2006, săptămânalul „Comu- 
nistul” de la Chișinău publica un amplu serial intitulat Cum minoritatea etnică 
română românizează majoritatea etnică moldovenească; în numărul din 11 mai 
2011, cotidianul „Moldova Suverană”, aservit Partidului Comuniștilor, publi- 
ca un interviu în care Ivan Bodiul, fostul lider comunist al Moldovei Sovietice 
timp de 22 de ani, stabilit acum la Moscova, continua să susțină că „cel mai 
important rol în procesul lichidării statalității moldovenești îi revine României . 
El le reproşa urmașilor săi comuniști o slăbire a activităţii pe „frontal ideologic”, 
ce poate duce la „distrugerea suveranităţii statului” și la „subminarea influenţei 
Rusiei în Moldova”. Bodiul mai afirma că Republicii Moldova îi trebuie o „uniu- 
ne europeană cu Rusia și alte țări din spațiul post-sovietic”. 


Şi presa democratică basarabeană remarcă „o resurecție periculoasă a spiritu- 
lui revanșard rusesc”. Aflăm astfel că Sanctitatea Sa Kiril, Patriarhul Moscovei 

şi al Întregii Rusii, şi-a anunţat o vizită canonică în Republica Moldova, în 
prima parte a lunii octombrie a.c. Cunoscutul editorialist basarabean Con- 
stantin Tănase semnala cu îngrijorare în ziarul „Limpul', din 13 mai 2011, 
că „Rusia se comportă în Moldova ca în timpul Operațiunii Iaşi - Chișinău. 
Astfel, la Chişinău, ruşii nu serbează Ziua Biruinţei asupra fascismului, ci îşi 
marchează dominaţia asupra acestui teritoriu, care este pentru ei nu numai o 
zonă de cultură și spiritualitate pravoslavnică, ci și una de politică rusească”. 


Dar nu toată lumea din Republica Moldova priveşte spre trecut. A fost re- 
confortant să-l aud în această vară pe un mai vechi prieten, Theodor Magder, 
evreu român din Basarabia, care se pregătește să împlinească în octombrie 90 
de ani, spunându-mi cu seninătatea specifică vârstei: „Sunt bucuros că m-am 
născut român și, iată, pot muri tot român. Nimeni nu știe prin câte am trecut. 
Limba mea este româna. Eu vorbesc, gândesc şi simt româneşte. Trebuie să-ți 
iubeşti limba, să simţi că-i a ta, şi numai a ta. O limbă are la baza ei mari jertfe 
umane, morale și materiale. Merită s-o cunoști și s-o iubeşti”. Un alt prieten, 
expert la Parlamentul Republicii Moldova, îmi spunea, la rândul său: „Dacă îți 
cunoşti limba, îți cunoşti și țara căreia îi aparții!”. 
Articol preluat din revista „Balcanii şi Europa”, 
nr. 116, septembrie 2011. 

Traian ICHIM 


Lidia Lipcovscaia - figură marcantă 
a teatrului liric basarabean 


În peisajul reprezentanților de vază ai artei in- 
terpretative basarabene, în calitate de remarcabil 
înaintaș al genului lirico-dramatic, considerat un 
„produs” al teatrului muzical din Basarabia, se 
distinge figura sopranei Lidia Lipcovscaia, per- 
sonalitate de excepție de la începutul veacului 
trecut, care a dus faima meleagurilor noastre în 
lumea întreagă, Basarabia fiind, de altfel, dintot- 
„— doctorand, Institutul deauna o „pepinieră de vocaliști, care au evoluat 


atrimoniului Cultural al pe cele mai mari scene ale lumii”. 

Academiei de Ştiinţe a 
Moldovei. Dirijor, Opera  Răsfoind presa vremii, memoriile unor iluștri ar- 
din Braşov. Profesor asociat tişti sau chiar culegând din amintirile unor mar- 
a Facultatea de Muzicăa tori, încercăm să surprindem caracterul poliva- 


Universității „Transilvania lent al acestei personalități. 
Braşov (2004-2007). Autora F , 
numeroase articole și lucrări Lidia Lipcovscaia, nume emblematic pentru 


consacrate muzicologiei. Opera basarabeană, de-a lungul unei cariere rela- 
tiv îndelungate — debut în 1900, la vârsta de 16 
ani, la Sankt Petersburg, în Rigoletto de G. Verdi 
şi spectacolul de adio Manon de Massenet, în 
1937 — se impune cu o activitate artistică de nivel 
mondial. Artista a cântat la Milano, Torino, Lon- 
dra, Paris, Stockholm, Viena, Monte Carlo, Pra- 
ga, Hamburg, Berlin, Moscova, Roma, Montreal, 
Budapesta, Tokio, București, Cluj, în majoritatea 
teatrelor spaniole, în cele ale Americii de Sud și 
ale Australiei etc. Un palmares impresionant de 
roluri principale (62 la număr) le-a interpretat 
pe cele mai mari scene din întreaga lume. În plus, 
profesoara Lidia Lipcovscaia a îndrumat și a for- 
mat pleiade de cântăreți în Basarabia, România 
sau Beirut, mulți dintre ei ajungând vedete inter- 


zi 

naţionale, precum Tamara Ciobanu, 
Garbis Zorbian, Arta Florescu sau Vir- 
ginia Zeani. 


Celebra cântăreață de operă, soprană 
de excepţie și profesoară talentată, Li- 
dia Lipcovscaia s-a născut la 28 apri- 
lie 1884, în familia profesorului Iakob 
Lipcovschi, în satul Babin, judeţul Ho- 
tin. Calitățile sale vocale au fost apreci- 
ate de la o vârstă fragedă. În luna august 
1896 Lidia Lipcovscaia este admisă la 
Gimnaziul de fete „Mariinsky” din Ka- 
meneţ-Podolsk. La scurt timp după în- 
scrierea în corul bisericesc al gimnaziu- 
lui, localnicii remarcaseră timbrul său 
care suna ca un cristal. După absolvirea 
gimnaziului, în anul 1901, se înscrie la Conservatorul Imperial din Petersburg 
(1903-1906), unde studiază canto cu profesoara N. A. Irețkaia. 


Anii de studii, fructificarea talentului, dar şi munca asiduă au dat roadele 
aşteptate: proaspăt absolventă a Conservatorului, Lidia Lipcovscaia, la in- 
vitaţia Direcţiei Teatrelor Imperiale, debutează pe scena celebrului Teatru 
„Mariinsky” cu partiţiunea Gildei din opera Rigoletto de G. Verdi. Debutul a 
avut loc în luna aprilie 1906 și deja în luna mai tânăra interpretă semnează un 
contract cu această instituție. După un an petrecut la Teatrul „Mariinsky”, Di- 
recția Teatrelor Imperiale îi oferă Lidiei Lipcovscaia o bursă de studii în Italia, 
unde se perfecționează la „Scala” din Milano, studiind repertoriul de belcanto 
cu dirijorul Vittorio Vanzo. 


În urma neînțelegerilor cu direcția teatrului, în anul 1909, pe data de 19 apri- 
lie, Lidia Lipcovscaia pleacă la Paris, unde îşi începe, de fapt, faimoasa carieră 
internațională. 


În anul 1911, după succesul din America şi Europa, artista semnează un 
contract de doi ani cu Direcţia Teatrelor Imperiale, devenind iarăși pentru 
un an solistă în trupa Tetrului „Mariinsky”, apoi în anii 1914-1915 — solistă 
a Teatrului muzical-dramatic din Petersburg. În această perioadă interpreta 
cântă alături de: Feodor Șaleapin, D. Smirnov și Baklanov la Sankt Peters- 
burg; este invitata lui S. Deaghilev la Paris în cadrul „Stagiunilor rusești”; 
susţine turnee la teatrele din Boston, Chicago și New York, unde are ocazia 
să cânte în mai multe spectacole alături de cunoscutul tenor Enrico Caruso. 
La unul dintre concertele susținute pe scena „Metropolitanului”, și anume 

La Bohème de G. Puccini, surpriza serii a fost chiar prezența compozitorului 
în sală. 


În urma evenimentelor din anul 1917, Lidia Lipcovscaia părăsește Rusia. 


Începând cu anul 1920, după numeroasele turnee prin întreaga lume, se în- 
toarce în fiecare an acasă, unde susţine o serie de concerte și spectacole în 
orașele și satele din Basarabia. 


Un important capitol din viața sa a fost legat de România, în special de capi- 
tala acesteia. În memoriile sale, Lidia Lipcovscaia își amintea despre Bucu- 
reşti: „Eram atrasă de acest oraș, în primul rând, datorită primirii călduroase 
cu care am fost întâmpinată la opera română; în al doilea rând, fiind născută în 
Basarabia, mă simţeam la București ca acasă”. Chiar de la primele spectacole 
pe scena operei române publicul bucureștean a aclamat-o cu mare entuziasm 
şi admiraţie. Spectacolele cu Lidia Lipcovscaia pe scena lirică din București 
erau adevărate evenimente, având întotdeauna titulatura de spectacole extra- 
ordinare. Lidia Lipcovscaia a fost atrasă de acest oraș și de opera română din 
București, unde avea mulți prieteni și admiratori, fără a exclude acele tinere 
voci pe care le-a format și îndrumat doamna Lipcovscaia. Mulţi dintre tinerii 
cântăreți, ghidaţi în ale muzicii de Domnia Sa, ajung prim-solişti la cele mai 
faimoase teatre de operă din lume. Tradiţia și școala Lidiei Lipcovscaia, dar 
şi personalitatea sa puternică au lăsat o amprentă călăuzitoare în arta lirică 
românească. 


Era o onoare să cânți alături de Lidia Lipcovscaia, de aceea mulți dintre foștii 
colegi de scenă nu ezită să amintească cu drag de soprana Lidia Lipcovscaia 
în memoriile lor sau în articolele de specialitate. Mezzosoprana Maria Sneji- 
na, primadonă a Operei din București, alături de care a cântat în mai multe 
reprezentații, îşi amintește în cartea sa de memorii despre ziua în care a cu- 
noscut-o pe Lidia Lipcovscaia: „...atunci ne-a vizitat pentru prima dată marea 
cântăreață Lidia Lipcovscaia, coloratură cu renume mondial. Ea a cântat la 
noi spectacole în mai multe reprize. La 18 noiembrie 1924 a cântat în Lakmé 
de Delibes cu tenorul Romano Ciaroff, în rolul lui Gerald, cu basul George 
Folescu, în rolul lui Nilakantha, și cu mine, în rolul Malicăi (...). 


Ce putem spune despre Lidia Lipcovscaia? Recunoașterea ei pe plan mondial 
probează valoarea acestei minunate cântărețe. De exemplu, numai la „Metro- 
politan House” a cântat șapte ani de-a rândul, după care a revenit în Europa, 
unde și-a continuat strălucita-i carieră. Afară de dulceaţă în glas, gingăşie în 
mișcări, joc inteligent și grațios și şcoala superioară de canto avea și un fizic 
foarte plăcut. Era creată pentru roluri de coloratură, vocea ei mică confirmând 
că nu e întotdeauna nevoie de o voce mare ca să faci carieră mondială”. 

Primul contact cu publicul din România s-a produs în august 1924. Ziarul 
„Rampa” scria: „Celebra cântăreaţă Lidia Lipcovscaia, sosită la Chișinău să-și 
viziteze părinții, a susținut acolo două concerte, care i-au adus un mare suc- 
ces. Din Chişinău artista pleacă într-un turneu prin Ţările Baltice şi la Varşo- 
via. Trecând prin Sinaia, a susținut și acolo două concerte”. Același ziar mai 
relatează că: „La primul concert al său a fost puţin public, deoarece numele 
său nu era foarte cunoscut publicului din România, concertul având totuși 
mare succes. În schimb, al doilea concert a fost un adevărat triumf, fiecare 
lucrare din program fiind bisată de mai multe ori la cererea publicului, con- 
certul terminându-se mult după miezul nopţii”. 


După succesul răsunător pe care l-a avut Lidia Lipcovscaia la Sinaia, Opera 
din București semnează un contract cu artista pentru o serie de spectacole în 
stagiunea 1924-1925. 


După spectacolul La Traviata de G. Verdi, din 2 decembrie 1924, „Rampa” 
publică un articol semnat de L. Kar, în care autorul relata că: „Jocul de scenă 
patetic, expresia intensă și gesturile de o sculpturală armonie fac din Lidia 
Lipcovscaia una dintre cele mai distinse figuri artistice ale epocii”. 


Muzica trecută prin personalitatea sa apare ca transfigurată în toată măreţia 
ei şi, deşi Lidia Lipcovscaia îşi pune întotdeauna pecetea propriei firi uriaşe 
pe tot ceea ce cânta, ea păstrează totuși un respect absolut pentru gândirea 
compozitorului. Se pare că această consideraţie a fost reciprocă în cazul co- 
laborării sale cu compozitorul Jules Massenet. Într-un alt articol din același 
ziar prestigios „Rampa', 26 noiembrie 1924, intitulat Ce părere avea Massenet 
despre Lidia Lipcovscaia, semnatarul dezvăluie următoarele: „Ziarele, rele- 
vând triumful nemaipomenit obținut vineri seara la Opera Română de dna 
L. Lipcovscaia, sunt unanime în a arăta că celebra primadonă a fost «ideală» 
în acest rol. 


Având ieri ocaziunea de a foileta un album de autografe celebre, care aparține 
divinei artiste, am dat peste o scrisoare a lui Jules Massenet, scrisoare care 
sună astfel: «Ma chère petite, / Quand jai composé Manon, vous n'y étiez 
pas ancore née, ou en tout cas, je ne vous connaissais pas. Mais, en composant 
Manon, jai certeinement rêvé de vous, Massenet». 


Apoi compozitorul a revăzut toată partiția Thais, pentru dna Lipcovscaia” 


Peste ani cronicarul „Rampei”, Al. Petrovici, oferea detalii extrem de intere- 
sante despre evoluţia minunatei artiste pe scenele românești, menţionând că 
„Dintre toate cântărețele străine care s-au perindat în ultimii zece ani pe la 
noi, e fără îndoială că Lidia Lipcovscaia a cântat cel mai mult și e aceea care 
s-a bucurat de simpatia publicului”. 


PORTRET MJ 


În multiplele sale interviuri Lidia Lipcovscaia spunea că vocea umană este o 
forţă cu ajutorul căreia poţi influenţa omul, ajungând la cugetul și sufletul fie- 
căruia. Marea artistă reușea să abordeze lucrurile de o manieră aparte. Trecea 
totul prin filtrul sufletului său, dar și prin mintea şi gândirea sa. 


Stilul inconfundabil se caracteriza prin faptul că reușea să transmită prin forța 
vocii sale sentimente profund umane. Ea intră în pielea personajului, identi- 
ficându-se cu gândurile, sentimentele, stările sufletești pe care acesta le tră- 
ieşte. Lirica sa este una feminină, fără sentimentalism, plină de contradicții 
ale vieţii. Personajelor tragice reuşea să le insufle tandrețe și lirism, viaţa ei 
fiind plină de muzică. Lidia Lipcovscaia spunea că fiecare spectacol de operă, 
chiar dacă are caracter convenţional, trebuie să pară foarte firesc, „ca şi viața 
însăși” În altă ordine de idei, înainte de a lua o decizie asculta mai multe pă- 
reri, încercând să înțeleagă punctul de vedere al fiecăruia. Modestia era, în 
opinia Domniei Sale, una dintre principalele calități ale creatorului, în special 
ale cântărețului. 


Soprana Lipcovscaia face parte din generaţia marilor cântăreți și animatori 
care au pus suflet din sufletul lor pentru a aduce publicului magia artei lirice. 
Cântăreaţa a avut unul dintre acele glasuri generoase, naturale, cum rareori 
întâlneşti chiar și în ţara belcanto-ului, Italia, şi care îmbină caracterul liric bo- 
gat şi robust cu o extraordinară ușurință pentru vocalizare. Arta sa cucerea 
auditoriul prin eleganța suplă, sonoritatea magnifică, puritatea stilului și, mai 
ales, prin farmecul negrăit şi de o comunicativitate extraordinară, care se de- 
gaja din cântul său. Tehnica vocală de o puritate ireproşabilă, sonoritatea de 
o frumuseţe copleșitoare şi de un farmec unic, jocul elegant totdeauna capti- 
vant şi de cel mai bun stil — iată calităţile celei care, pe bună dreptate, poate fi 
considerată privighetoarea Basarabiei. 


„Cântatul dnei Lipcovscaia se caracterizează prin timbrul cristalin extraordinar 
al vocii sale, prin strălucirea interpretării și prin prezența sa încântătoare. Aceas- 
tă extraordinară soprană ajunge cu o mare lejeritate la cele mai acute sunete 
posibile și deopotrivă la cele mai grave sunete de mezzo, la care poate doar visa 
o mezzosoprană, şi atunci ne întrebăm dacă nu cumva există vreun truc și am 
auzit două cântărețe diferite?”5, scria revista „Iheatre” despre potenţialul vocal 
şi interpretativ al celei care, punându-și aptitudinile și întreaga energie de mun- 
că în slujba artei lirice, a servit rodnic cultura vocală basarabeană, reprezen- 
tând-o cu cinste pretutindeni unde a activat cu nesecată pasiune. 


Din anul 1924, publicul din Basarabia, în special cel de la Chişinău, a avut 
ocazia să se întâlnească mai des cu L. Lipcovscaia. Numele ei apare pe afişele 
de concert și ale spectacolelor de operă. Unul dintre acestea anunţa: ,...la 
27 august 1925, cu concursul celebrei artiste Lidia Lipcovscaia se va juca La 

Traviata, operă în trei acte de G. Verdi. În distribuţie L. Lipcovscaia (Vio- 
letta), I. Gorski (Germont), N. Nagacevschi (Alfredo) etc”. Printre rolurile 
interpretate de solistă în Basarabia este și cel al Margaretei din opera Faust de 
Ch. Gounod, totodată este prezentă în mai multe concerte alături de cunos- 
cutul tenor N. Nagacevschi. 


Din păcate, cronicile rămân singurele documente care recompun evenimen- 
tele din epocă, oferind totodată o imagine mozaicată a opiniilor şi a prefe- 
rințelor unor comentatori a căror semnătură o vom regăsi, decenii la rând, în 
cotidiane și reviste de prestigiu, având deci avantajul unor posibile comparații 
între generaţiile de solişti care au strălucit pe scena Operei în prima jumătate 
a veacului XX. Nouă însă, celor de astăzi, ne rămâne doar posibilitatea de a ne 
raporta la cele scrise în paginile vremii, precum și la amintirile publicate de 
câțiva dintre artiştii de seamă, chiar dacă nu întotdeauna exista o concordanță 
de păreri sau de date referitoare la un anume moment sau personaj al lumii 
muzicale. Dar poate că tocmai acest aspect determină o imagine mai colora- 
tă asupra vieţii teatrului liric (şi nu numai) privită prin prisma subiectivității 
percepției. 


Este binecunoscut harul pedagogic al Lidiei Lipcovscaia, Domnia Sa reuşind 
să instruiască și să binecuvânteze mai multe generaţii de interpreţi lirici, unii 
dintre aceștia au ajuns adevărate stele ale teatrului liric internațional. Profe- 
soara Lipcovscaia a predat canto la Conservatorul din Paris, Conservatorul 
din Bucureşti, Conservatorul Municipal din Chișinău (1936-1940), Conser- 
vatorul de Stat din Chişinau (1940-1941), mai târziu şi la Conservatorul din 
Beirut. 


Fără îndoială că o istorie a teatrului liric a deceniilor de la răspântia veacurilor 
XIX-XX, va consfinţi contribuţiile pe care le-au adus artei interpretative ro- 
mânești și europene artiștii marilor scene ale lumii veniți de pe meleagurile 
mioritice. Zeci de cântăreţi născuţi în Basarabia au demonstrat decenii în șir 
valoarea talentelor românești pe scenele Operelor din Cluj, București, Mila- 
no, Moscova, Sankt Petersburg, New York, etc. În constelația acestei pleiade 
se numără nume sonore ca cel al sopranei Anastasia Dicescu, al mezzosopra- 
nei Eugenia Lucezarscaia, al basului Constantin Ujeicu, al tenorului Nicolae 
Nagacevschi, al sopranei Lidiei Lipcovscaia, al tenorului Giacomo Borelli 
(Simion Zaic), al baritonului Sigismund Zaleski, al basului Grigorie Melnic, 
al sopranei Elena Ivoni, al sopranei Elena Basarab (Berezovschi), al mezzoso- 
pranei Eugenia Babad-Cioculescu, al sopranei Lidia Babici, al tenorului Ni- 
colae Diducencu, al basului Lev Radzivilovschi, al mezzosopranei Zina Rad- 
zivilovschi, al baritonului Iakob Gorski și ale multor altora. Explicaţia rezidă, 
probabil, în resursele talentului liric de sorginte națională. 

Petrovici 


(De ce și-a pus capăt vieții?) 


M.Gh.C. — prozator, 

şef al revistei „Moldova” 

„Luceafărul" (1999-2003). 

Aşa-i ziceam, de la un timp, și noi, colegii de re- 
dacție, de altfel, buni prieteni. Acest „de la un 
timp” înseamnă de când ne devenise șef, aproape 
suprem. Adică redactor-șef adjunct. 


Se cerea, conform statutului, să-i zicem pre nume- 
le deplin, potrivit tradiţiei înrădăcinate la noi, de 
la '44 încoace... Simţeam însă o incomoditate, o 
barieră de ordin moral, aş spune, să ne adresăm 
cu Pavel Petrovici. Dar, ca şi până atunci, sim- 
plu, colegial, ca de la egal la egal, — Pavel, Pavlușa 
sau chiar Păvălaș — nu-i puteam spune. N-aveam 
dreptul. Nu ştiu cine dintre colegi i-a zis Petrovici. 
Şi pentru noi aşa a rămas — și la serviciu, şi în afara 
lui — la petreceri sau la pescuit, unde adesea mer- 
geam împreună. Așa continui să-i zic — în gând, la 
întâlnirile imaginare cu el — de mai bine de 24 de 
ani (17.11.87), de când nu mai este printre noi. De 
atunci am discutat în repetate rânduri cu priete- 
nii, cu fiicele şi ginerii dumnealui, cu regretata lui 
soție. Am scris despre el, i-am recitit unele poezii 
(straniu lucru, dar, poate, și firesc — aceleași ver- 
suri dobândesc parcă noi sensuri...). De altfel, mi 
s-a întâmplat ca, în acest răstimp, să-l văd în vis 
doar de două ori — prima dată, cu jumătate de an 
în urmă şi, a doua oară, acum o săptămână. Ce o 
fi însemnând oare? I s-o fi făcut dor de mine? O fi 
existând, într-adevăr, o lume şi dincolo? 


Ultimul vis mi s-a şters din memorie imediat ce 
m-am trezit. Atâta mi-a rămas: l-am văzut. Îmi 
amintesc însă în detalii cel dintâi vis. Se făcea că 
urcam pe o scară de lemn, cam îngustă, de la par- 
terul unui imobil la etajul unde se aflau câteva bi- 

rouri. De îndată ce am ajuns sus, l-am văzut, din spate, pășind spre una dintre 
ușile închise. L-am strigat „Petrovici, s-a oprit brusc, parcă surprins de glasul 
auzit, şi, abia după câteva clipe, privi spre mine ciudat, fără să scoată vreun su- 
net. Eu amuţisem, încremenit la capătul scării. Apoi se îndreptă negrăbit spre 
ușa din fața lui, pe care o deschisese cam straniu, cu toată statura — fruntea, 
pieptul, genunchii, nu cu mâna — şi dispăru de parcă l-ar fi înghițit cineva. Așa 
m-am și trezit fără să fi făcut un pas din capul acelei scări... 


De atunci, nu ştiu cum se face, dar tot mai des mă duce gândul la el, şi iar mă 
surprind că-l întreb, că-i reproşez: „Petrovici, ce ţi-a venit, de ce-ai făcut-o? 
De ce nu te-ai destăinuit? De ce nu ne-ai cerut ajutorul? De ce ai hotărât să 
rămâi de unul singur față în față cu durerea, revolta sau cu trădarea celor în 
care ai crezut, pe care i-ai considerat buni prieteni? Sunt sigur, n-ai făcut-o 
din frică! Sau — cu atât mai mult — din lașitate! N-ai fi putut suporta zâmbetul 
lor nefiresc, înjositor, de învingători? În sfârşit, au ajuns să te insulte public?! 
Ei şi? Până la urmă toate trec, toate se năruie în hăul timpului. Iar viața, dragă 
Petrovici, viaţa, precum știm, ni se dă o singură dată, orice s-ar spune. Nimeni 
nu revine de dincolo”. 


„viaţă, viaţă... Ce facem noi cu ea?! Și ce face ea cu noi?!! 


„arunc o ocheadă îndărăt peste jumătate de secol şi mai bine, când l-am văzut 
pentru întâia oară. Era pe la sfârșitul lui 'SS sau începutul lui '56. Eram student 
la Universitate și pe lângă Facultatea de Filologie funcționa un cenaclu literar, 
la şedinţele căruia ne îndemnam paşii și noi, cei câţiva studenți de la anul 
întâi sau doi, tentaţi să ispitim în taină condeiul şi hârtia... În acea seară aveau 
loc discuţii destul de vioaie pe marginea unui manuscris de versuri al stu- 
dentului Axentie Blanovschi. Dirija discuţia poetul Liviu Deleanu. În afară de 
studenții universităţii, cunoscuţi nouă, participau și studenţi de la Institutul 
Pedagogic „Ion Creangă”. Printre ei era şi Pavel Boţu. Mi-a atras atenția prin 
replica dată unui vorbitor care îi reproşa autorului că face abuz de pronume 
personale: „Parcă le găsim din belşug și în poezia lui George Coşbuc. Dar, ca 
să vedeți, calitatea artistică nu e adumbrită”. Mi-am întors privirea către cel cu 
vorba isteaţă: un tânăr scund, cu faţa rotundă, smolită, luminată de doi ochi 
negri, mari, cu privire pătrunzătoare, încruntată parcă, și părul ca pana corbu- 
lui. Atunci nu bănuiam că peste câțiva ani îl voi reîntâlni la redacția ziarului 
„Moldova socialistă” și că-mi va deveni unul dintre cei mai apropiaţi prieteni. 


În toamna anului 1959, când am intrat în serviciu la „Moldova socialistă”, am 
dat cu ochii de dânsul şi, deși nu știam nici cum îl cheamă, m-am bucurat, 
oricum, că îl revăd, că voi fi coleg de redacție cu el. Probabil, mi-a surprins 
privirea, căci mi-a surâs amical, urându-mi „bun venit” în „brigada de şoc”. 
Mai târziu aveam să aflu că redactorul Petrea Darienco intenţionase să adune 

la redacţie o echipă de tineri care, într-adevăr, să constituie „brigada de şoc” 
a colectivului... 


Dintre toţi tinerii selectați cu multă pricepere și adevărat fler ziaristic cel mai 
operativ şi mai dăruit s-a dovedit a fi Pavel Boţu. Reportajele, schițele, apoi 
şi materialele lui umoristice (era responsabil de rubrica satirică Undiţa) nu 
aveau nevoie de redactări. Foarte curând a fost avansat în postul de șef de 
Secţie cultură, literatură, învățământ, apoi și în cel de redactor-șef adjunct. 
În toamna lui '65, la numai 32 de ani, este ales în fruntea Uniunii Scriitorilor 
din Moldova, unde s-a aflat timp de douăzeci și unu de ani și patru luni. Adică 
până a plecat „benevol” și din funcţie, și din viață. De la acea întâmplare tragi- 
că nu numai pentru familia Boţu, nu numai pentru familia scriitoricească pe 
care a diriguit-o şi îngrijit-o cu pricepere, ci și pentru întregul nostru neam 
oropsit s-au scurs aproape douăzeci și patru de ani. Dar și până azi mai circulă 
fel de fel de vorbe şi versiuni despre acel tragic caz, neelucidat oficial (pro- 
babil, în mod intenţionat...). Conform informaţiilor pe care le deţin aș face 
unele presupuneri, pe care mă simt obligat demult să le scriu pe hârtie (parte 
dintre ele le-am și împărtășit deja), mai ales că cele două vise în care mi s-a 
arătat Pavel Boţu nu mă lasă în pace, îndemnat fiind să nu mai tărăgănez. Căci, 
cine ştie, poate după mine venise și s-o fi răzgândit în ultima clipă... 


Deci ce aş avea de spus în momentele de meditaţie, dar și de analiză, pe mar- 
ginea tragediei întâmplate?.. 


Zvonuri... Zvonuri... Zvonuri... Suntem un popor bun la zvonuri. S-au iscat şi 
unele mai continuă să dăinuie şi azi în jurul tragicului caz Boţu. Dar, straniu 
lucru, nu prea se avântă nimeni, chiar nici dintre cei obligaţi s-o facă, să le 
cerceteze, să pronunţe odată și odată adevărul care, de fapt, nu e atât de mis- 
terios, precum încearcă unii să demonstreze. De ce oare? 


Zvonurile, de orice speță, urmăresc, în cele din urmă, unul dintre cele două 
scopuri: fie să se facă auzit adevărul, fie, dimpotrivă, să camufleze, să strangu- 
leze acel adevăr, aşa cum se întâmplă și în cazul Boţu. 


Am să argumentez. Mă îndeamnă, sau chiar mă obligă s-o fac acea privire lun- 
gă, mută, dar care exprima ruga sau poate revolta (legitimă!) a poetului din 
primul meu vis. Privire care mă urmărește aproape neîncetat. 


O mică, dar necesară digresiune. Cu un an înainte de ultimul congres la care 
Boţu avea să fie reales în postul de prim-secretar al conducerii Uniunii Scriito- 
rilor, bunul meu prieten mi-a făcut o propunere care nu numai m-a surprins, 
ci m-a şocat: să vin la lucru la Uniune, în calitate de secretar la proză (cei doi 
secretari erau poeţi). Am refuzat categoric. Nu era pentru mine acel post. Îmi 
dădeam destul de bine seama că nu eram persoana potrivită să diriguiască 

un sector atât de important al literaturii noastre. Mai cunoşteam și specificul 
muncii la respectiva instituţie: aveai de a face cu scriitori de diferite vârste, cu 
fel de fel de ambiţii, orgolii, unii fiind chiar scandalagii. Mă simţeam destul de 
bine la revista „Moldova” - colectiv bun, aveam timp și pentru creaţie — de ce 
să-l caut pe dracul?! M-a privit insistent și acuzator. De fapt, stătea la îndoia- 
lă — să-mi dezvăluie adevărul sau să se lase păgubaș. 


Eram prieteni vechi. Mi-a spus — până la următorul congres mai era un an de 
zile — că el nu mai vrea să rămână în acel post. L-a înștiințat şi pe Simion Cuz- 
mici Grosu. Acela, bineînţeles, s-a interesat pe cine-l recomandă în locul său. 


Nu ştiu şi nici nu vreau să aflu de ce se oprise la candidatura umilei mele 
persoane. Mă simțeam confortabil la revista „Moldova, unde-mi cunoșteam 
obligaţiile şi eram în stare să le fac față, așa că i-am spus prietenește și hotărât: 
te rog, găseşte pe altcineva. Atâţia jinduiesc acel post. Eu nici cu forța nu vin. 
Dacă însă ai să stărui asupra învestirii mele, să știi că ţi-ai pierdut pentru tot- 
deauna unul dintre cei mai sinceri şi mai fideli prieteni, precum știi prea bine 
că îţi sunt... 


M-a privit îndelung, probabil surprins, sau poate confuz, sau chiar supărat că 
nu-l înţeleg, nu-i simţeam starea în care se afla, că mă feream, adică refuzam să-i 
fiu un necesar sprijin într-un moment decisiv al activităţii și, cum s-a dovedit 
mai apoi, chiar al vieţii sale. Era acea privire mută, dar chemătoare, strigătoare 
chiar. Asemeni celei din penultimul meu vis... Păcat că atunci nu am pătruns în 
esenţă... Nu ştiam că la Uniune câţiva colegi de breaslă, pe care i-a ajutat să-şi 
editeze cărțile sau să fie angajaţi în serviciu, acum prind a-l săpa pe ocolite. 


Bunăoară, în articolele de critică literară ce reflectau starea literaturii din re- 
publica noastră, publicate frecvent în „Literaturnaia Gazeta”, se întrevedeau 
anumite pretenţii și chiar învinuiri la adresa conducerii Uniunii Scriitorilor. 
Poate că unele dintre ele erau obiective, proprii întregii literaturi sovietice din 
acea perioadă. Dar Boţu le percepea ca îndreptate împotriva propriei persoa- 
ne. Pe atunci eu însumi nu observam acest lucru. Venise Gorbaciov la cârmă, 
începea „perestroika”, deci se putea vorbi deschis și pe larg şi despre exigen- 
ţele impuse în activitatea noastră literară. Abia mai târziu mi-am dat seama 
(când am aflat unele detalii) că Boţu a sesizat prea bine acel adevăr camuflat... 


De exemplu, doleanţa ca Ion Druţă să apară cu câteva volume la editura noas- 
tră a provocat un conflict personal cu neînduplecatul prim-secretar al CC-ului 
republicii, tovarășul Bodiul, şi a ajuns la Moscova, la autor, absolut denaturat: 
operele druţiene ar putea fi publicate, dacă n-ar fi împotrivă Pavel Boţu... 


Mai apoi s-a trecut și la acuzaţii directe. La o adunare închisă de partid un 
coleg de breaslă, care, prin creaţiile sale, nu se prea deosebea cu nimic de cei 

„obişnuiţi”, şi-a permis să-l atace în mod brutal, cu insinuări insolente și — lu- 
cru nemaipomenit — nimeni dintre cei prezenţi nu s-a repezit să-i dea ripostă 
obraznicului. Reieşea că provocarea fusese pusă la cale din timp. Doar Andrei 
Lupan s-a arătat revoltat de cele întâmplate. Îmi imaginez starea psihologică 
a lui Pavel Boţu în acea situaţie. Colegii, alături de care a lucrat pe parcursul 
mai multor ani, cu unii ieşind la pescuit, la vânătoare, cu alții participând la 
evenimente literare și culturale, au luat apă în gură... și s-a ridicat să-i ia apăra- 
rea doar cel cu care polemiza mai mult decât cu oricine în probleme dificile, 
sensibile... 


De agravarea în continuare a situaţiei create am fost, într-un sens, vinovat și 
eu. Vorba e de un caz delicat, în stare să provoace suspiciuni, controverse în 
atmosfera scriitoricească, pe care prim-secretarul Uniunii Scriitorilor a în- 
cercat să-l evite. Avea loc înaintarea candidaturilor la Premiile de Stat pen- 
tru anul 1986. Așa s-a întâmplat că la publicistică erau doi pretendenți, ambii 
buni prieteni cu Pavel Boţu. Dar din partea Uniunii putea fi înscris doar unul. 
Şi Boţu a decis să nu recomande pe nimeni. Pe mine m-a propus redacţia re- 
vistei „Nistru”, cu Arhip Cibotaru în frunte, şi comitetul raional Florești (des- 
pre localitatea Vărvăreuca din acel raion era volumul cu pricina, Sârjoaca). Pe 
celălalt pretendent nu l-a înaintat nimeni. Și intrigile, care ne caracterizează, 
nu întârziau să apară... 


Celălalt coleg de breaslă, un mai vechi prieten decât mine cu Pavel Boțu (se 
vorbea că s-o fi luat cândva chiar frați de cruce), după cazul Premiilor de Stat, 
în calitatea sa de persoană de încredere a săptămânalului unional literar „Lite- 
raturnaia Gazeta”, nu îndrăznesc să afirm că ar fi organizat, însă nici n-a dimi- 
nuat avalanșa de materiale critice neîntemeiate și cu o mulțime de scorneli și 
bănuieli la adresa Uniunii, deci și a primei ei persoane — Pavel Boţu. În acest 
context, administraţia Uniunii a decis să intervină cu un protest argumentat 
contra revistei „Literaturnaia Gazeta”, dar și Uniunii Scriitorilor din U.R.S.S., 
fiecare dintre membri formulându-și propria opinie pe marginea temei pro- 
blemei. Aceste scrisori n-au fost expediate prin poștă, ci transmise personal 
de către unul dintre secretari. Dar, lucru straniu, nicio reacție nu a avut re- 
spectiva publicaţie scriitoricească. 


Într-o zi, la început de februarie '87, mă sună Petrovici și mă întreabă dacă am 
citit articolul cutăruia din „Literaturnaia Gazeta”. ÎI citisem, bineînţeles. „Și 
ce părere ai?”, se interesează. Zic ceea ce gândeam, fără a bănui dedesubturi- 
le. E cam drastic, mă rog, stilul autorului. Şi adaug: „Bine că se mai vorbeşte 
pe plan unional și despre problemele noastre literare”. Sunt întrebat: „Şi con- 
cepţia că literatura sovietică moldovenească e scrisă cu un deget apăsat pe o 
singură clapă?!”. Afirmaţie categorică a unui coleg de breaslă, autor de proză 
şi piese de teatru... 

Era amărât Petrovici. Mai ales că articolele cu pricina, departe de a fi obiecti- 
ve, echilibrate, erau semnate de către unii dintre colegii săi apropiaţi, cu care 
se întâmplase, pe parcursul anilor, să împartă și bucurii, și greutăți. 


La începutul lui februarie 1987, înainte de a pleca la Moscova la manifestările 
ce urmau să se desfășoare în legătură cu împlinirea a o sută cinzeci de ani de la 
moartea tragică a lui Puşkin, mi-a telefonat și, printre altele, m-a prevenit că, 
imediat ce vine de la Moscova, mergem la „Ghiuju” și facem o beţie de câteva 
zile, să ne îmbătăm şi noi o dată criță. „Ghiuju” era un vechi și bun prieten al 
nostru, șef de gospodărie în satul său natal din raionul Orhei. Adevărul e că 
pe Petrovici nu-l văzusem niciodată beat. Ba chiar nici pilit, deși se întâmpla 
să întreacă uneori „măsura”. Dar eram curios să-l văd barem o dată beat... Din 
păcate, însă aceasta n-a avut să se întâmple. În ziua când știam că s-a întors, 
aşteptam să mă sune și să ne vedem, dar se instalase o ceață deasă prin părțile 
noastre de câteva zile, așa că înțelesesem că nu ne mai pornim pe așa timp la 
„Ghiuju'... Pe la amiază îi dau un telefon acasă. Una dintre fiice îmi spune că 
tăticu e plecat de dimineaţă la serviciu. Telefonul din birou nu-mi răspunde. 
Iar către seară soţia mă sună și, cu voce schimbată, tremurândă, mă întreabă 
dacă am auzit zvonul despre Petrovici. „Care zvon?!” o întreb nerăbdător. „Că 
s-ar fi împuşcat... îmi răspunde cu același tremur în vocea-i năboită de la- 
crimi. „Prostii!!!”, îi strig în receptor. „Linişteşte-te, Petrovici nu e dintre acei 
care să facă așa ceva!” 


Nu zăbavă, mă pomenesc cu Arhip Cibotaru în birou. Mă întreabă de la ușă: 
„Ai auzit?!” Rămăsesem pentru o clipă mut, dar, probabil, expresia feței spuse 
totul. Ne-am repezit unul spre altul, ne-am îmbrățișat şi am izbucnit într-un 
plâns nestăpânit, zguduindu-ne. Vasăzică, zvonul nu era zvon... E realitate. 
Cruntă şi neverosimilă. Din ce cauză oare a făcut-o?! De ce nu ne-a sunat, nu 
s-a plâns, n-a cerut ajutor?! Sau barem să mi se destăinuie?! 


Nu ştiam, nu puteam bănui. De una, însă, eram convins: că ceea ce-a făcut n-a 
fost nici din frică, nici din lașitate. 


Detaliile aveam să le aflu, rând pe rând, mai târziu. Atunci doar discuţii ne- 
fondate. Care mai de care mai surprinzătoare, pe de o parte, pur și simplu, 
neverosimile, pe de alta — totuşi posibile... Dacă s-a ajuns la un asemenea fi- 
nal tragic. Ba că ar fi fost implicat într-un scandal financiar legat de Casa de 
creaţie aflată în construcţie, ba că i s-ar fi retras legitimaţia de deputat, inclu- 
siv carnetul de partid, din cauza anumitor greşeli admise în activitatea sa de 
prim-secretar al Uniunii Scriitorilor din Moldova. Atunci mi-am amintit de 
discuţia noastră care avusese loc acum doi ani şi ceva, când îmi mărturisea că 
nu mai vrea să rămână la Uniune. Că îl atrage munca de creaţie. Că demult îl 
urmărește ispita de a scrie un roman. „Nu, nu voluminos ca ale voastre”, ac- 

centua pe un ton cam ironic. „Va fi un roman modest ca volum, dar destul de 
amplu ca mesaj şi conţinut...” 


Şi azi unii pun la îndoială faptul că poetul a murit punându-și capăt zilelor. 
Că cică ar fi fost împușcat de o mână străină... Se vehiculează vechi şi noi „ar- 
gumente”. Printre acestea e chiar și locul unde s-a săvârșit fapta. Se zice că 
era imposibil să-și fi parchat acolo automobilul. Că nu s-a găsit la fața locului 
niciun fel de documente personale. Am fost la fața locului. Am aflat atunci 
mărturia celor doi milițieni care reacționaseră la auzul împușcăturii, venind şi 
găsindu-l pe cel răpus de glonţ încă în zbatere în spatele propriului automobil, 
pe capota căruia îi zăceau şi documentele, inclusiv legitimaţia de deputat... 


De ce totuși poetul a procedat astfel? Cele aflate cu timpul, în plus argumentul 
că, de-a lungul anilor de prietenie sinceră, fără obligaţii, ajunsesem să-l cunosc 
îndeaproape, îmi permit să concluzionez, cel puţin pentru mine: actul săvârșit a 
fost ca un strigăt împotriva celor ambiţioşi, dornici să-l vadă dărâmat la pământ. 
Cel puţin îngenuncheat: „Nu, n-o să aveţi parte de asemenea plăcere!” 


Parcă-l văd sosit la Moscova la acea comemorare a marelui poet rus, intrând 
nerăbdător la „Literaturnaia Gazeta” și întrebând, nedumerit: „Ce se întâm- 
plă, fraţilor? Oare literatura sovietică moldovenească, din întreaga Uniune, 
are cele mai multe păcate?! Pentru noi nu mai există scriitori ca Andrei Lu- 
pan, Ion Druţă, Grigore Vieru, Victor Teleucă, Arhip Cibotaru, Spiridon Van- 
gheli?!”. Rămâne descumpănit când redactorul-șef adjunct ridică a scuză sau 
a neputinţă din umeri și rostește: „Democraţia, Pavel Petrovici! Democraţia! 
Acesta-i abia începutul. La ora actuală avem încă douăsprezece materiale cri- 
tice despre situaţia de la Uniunea Scriitorilor din Moldova. Despre starea de 
facto în care se află procesul literar de la voi...” 


O fi văzut, probabil, printre acele materiale, numele autorilor. O fi descoperit, 
poate, şi acea scrisoare colectivă semnată de opt sau zece colegi de breaslă. O 
fi rămas, îmi imaginez, stupefiat. Dar șocat mai ales când a observat că printre 
scrisorile de protest din partea conducătorilor Uniunii Scriitorilor din Mol- 
dova lipsea cea care urma să ajungă și la „Literaturnaia Gazeta”, și la conduce- 
rea Uniunii Scriitorilor din U.R.S.S. 


Îmi imaginez starea lui de spirit atunci când a constatat documentar că e tră- 
dat de unii dintre cei mai apropiaţi colegi de breaslă și de serviciu. 


În cadrul acelei ceremonii de comemorare a lui A. S. Puşkin, Pavel Boţu a 
acordat un scurt interviu televiziunii centrale. L-am privit cu toţii. Totdeauna 
era un interlocutor surprinzător, activ, inspirat, cu imagini poetice cuceritoa- 
re, chiar și în discuţiile obișnuite. Căci, de regulă, conversaţia era animată de 
expresia chipului, de privirile-i pătrunzătoare, de unele gesturi, fapt ce te făcea 
să-l asculți mereu cu interes, indiferent de subiectul abordat. De această dată 

însă văzui un alt Pavel Boţu. Privirile-i erau coborâte în pământ. Vocea mono- 
tonă, inexpresivă, abia desluşită. Nicio mişcare, niciun gest. Mi-am zis atunci 
în sinea mea — iată cum un poet retrăiește tragedia unui coleg de breaslă, chiar 
şi la o distanță de un secol și jumătate... Cum puteam intui că în acele clipe îl 
frământau sentimente-limită legate de viața sa? Iată, Pușkin nu și-a cruțat-o 
în clipa când a fost nevoit să-și apere onoarea, principiile sale morale, esența 
propriei sale vieți... Dar cum să procedeze el, Pavel Boţu, în contextul realității 
în care s-a pomenit... Să se facă a nu observa nimic? Să pășească mai departe 
cu indiferență — fie ce o fi, importantă e sănătatea, viaţa liniştită? Sau... 


A preferat acest „sau'. Avea nevoie de un sprijin oricât de mic. Fie şi de niște 
banale cuvinte de încurajare. Căci în viață există ieșiri neașteptate din cele 
mai întortocheate hăţișuri, din cele mai întunecate labirinturi. Avea nevoie 
de un paratrăsnet care să-l ferească de pericolul aproape inevitabil, fatal. L-a 
sunat pe bunul său prieten care-i tradusese în rusă o parte din creaţia sa, bi- 
necunoscutul poet, prozator și eseist rus Vladimir Solouhin. L-a invitat să ia 
masa împreună. Acela a refuzat și la amiază, și seara, când propunerea a fost 
repetată cu insistență. Când m-am întâlnit întâmplător mai târziu cu ilustrul 
scriitor, mi-a mărturisit cu o sinceră durere că de moartea tragică a lui Boţu 
e vinovat, într-o anumită măsură, și el. Și mi-a povestit că fusese invitat la un 
păhărel de coniac moldovenesc. Zicea cu vădit regret că nu-şi poate ierta acel 
răspuns, aproape hazliu într-un fel, când își imaginează acum starea în care se 
afla prietenul... „I-am spus, zicea cu o mahnă vădită în glas, că iată, afară e timp 
ploios, urât, iar aici, acasă, la călduţ, lucrul merge bine. Nu mă rup de la masa 
de scris. Lăsăm, dragă Pașa, pentru altă dată. Că nu se mântuie nici coniacul 
moldovenesc şi nici viața...” După o pauză lungă, a respirat adânc și a conchis 
cu durere și vinovăţie: „lată, ăsta e cruntul adevăr: coniacul moldovenesc nu 
s-a terminat. Pe când viaţa... Mă tot întreb, ori de câte ori îmi amintesc de acel 
caz — de ce n-am lăsat naibii scrisul și n-am alergat la chemarea prietenului?... 
Trebuia să-mi dau seama că e ceva serios la mijloc, dacă mă suna a doua oară. 
Căci nu era dintre acei care să-și deranjeze prietenii dintr-un moft oarecare. 
Sunt vinovat şi eu că azi nu-l mai avem printre noi pe Pașa Boţu.... 


O fi având dreptate. Întâlnirea cu prietenul avea, cu siguranţă, să clatine acea 
decizie care, la acel moment, probabil, nu era definitivă. 


Decizia finală o fi luat-o în drum spre casă. În calitatea sa de deputat i se punea 
la dispoziţie un compartiment confortabil la tren, zis „S.W, prevăzut pentru o 
singură persoană. Aproape douăzeci și patru de ore rămas de unul singur, doar 
cu gândurile, cu frământările, cu întrebările la care nu era în stare să găsească 
răspunsuri adecvate. Căci în față i-o fi apărut, rând pe rând, colegii de breaslă, 
unii de serviciu, alții chiar prieteni. De această dată — trădători. Primul la care 
s-a gândit o fi fost cel mai vechi prieten al său cu care se luase cândva frate de 

cruce, pe care-l susținuse nu numai moral, atunci când căzuse în dizgrație la 
vlasti pentru nişte povestiri (bune!) cu tentă, dar și cu patimă națională. Da, 
nu-i recomandase cartea de publicistică la Premiul de Stat. Poate că a fost o gre- 
şeală. Să zicem... Totuşi n-a interzis altora s-o înainteze. Doar el, în calitatea sa 
de conducător al Uniunii Scriitorilor, n-a preferat pe altul în defavoarea vechiu- 
lui prieten. De ce o asemenea supărare preschimbată în ură şi dezlănțuită cu 
înverşunată răzbunare?! Şi acei autori de articole critice, ţipătoare... și colegul de 
lucru căruia i-a fost încredințată misiunea de a expedia scrisorile de protest... De 
ce și-a retras propriul răvaș? S-a speriat de avalanșa de tablete ostile, care formau 
deja o adevărată campanie furioasă, subiectivă, dar amenințătoare, periculoasă 
chiar, pentru conducerea Uniunii Scriitorilor din republică?! Şi scrisoarea, cu 
semnatarii ei... De unde şi, mai ales, de ce atâta ură sprijinită pe un asemenea 
fals?! Doar se află în acest post mai bine de douăzeci şi unu de ani! Ei bine, a 
insistat vreodată să-l aleagă neapărat pe el? Nu, tot ei, aceşti semnatari înfuriaţi, 
l-au votat. Acuma de ce-l insultă? De ce-l vor îngenuncheat, umilit? Cine va avea 
curajul să-i ia apărarea? Cine îl va susține dacă și cel mai temerar și mai umilit 
critic literar, Vasile Coroban, a executat „cu brio” comanda CC-ului de a-l de- 
făima cu argumente false, cu afirmaţii şi concluzii încărcate de neadevăr şi ură. 
Da, atunci au intervenit colegii de la Moscova. Cei de la noi au tăcut. Precum au 
tăcut și la acea adunare de partid de la Uniune, la care s-a pronunţat argumentat 
doar Andrei Lupan... Se va repezi cineva de astă dată să-i ia apărarea? Cine va fi, 
dacă va fi? Iarăşi același Lupan și mai cine? Pentru că nimeni dintre acei semna- 
tari de articole la „Literaturnaia Gazeta” și ai acelei scrisori ticăloase nu se va în- 
cumeta să-și revadă poziţia. Dimpotrivă, vor jubila, ca nişte adevărați biruitori... 
Nu! Nu le va oferi prilejul. Decizia a fost categorică. Căci nu și-a urmat calea la 
Chişinău, unde îl aşteptau toți ai săi cu masa pusă. Inclusiv fiica Nadina cu soţul 
Volodea, care locuiau la Dubăsarii Vechi şi aveau o casă la sol cu o bojdeucuţă în 
care poetul își aranjase o odăiță cu un pat, un scaun, o măsuţă și o etajeră pentru 
cărți. Când se întâmpla să treacă pe la Dubăsarii Vechi și să poposească la ai săi, 
se închidea în cămăruţa lui să mai lucreze cu condeiul în mână pentru o bucată 
de zi sau de noapte. Uneori se oprea acolo după vânătoare — fie de rațe, fie de 
iepuri sau chiar de mistreți. Adora mai mult atmosfera de echipă, decât însuși 
vânatul. Îl „corupsese”, bineînțeles, şi pe ginere, care-și cumpără o armă de ca- 
litate, găsindu-i un ungheraș chiar în acea odăiță „de creaţie” a poetului, unde 
nimeni nu avea acces în lipsa stăpânului. 


Acum își aminti de acea armă și că fiica împreună cu ginerele sunt la Chișinău, 
îi aşteaptă sosirea. Mă îngrozește faptul că, în starea de bulversare psihică în 
care se afla, uitase și de cele trei fiice pe care le iubea atât de mult, și de draga 
lui soţie, şi de nepoţica la care ţinea ca la ochii din cap, dar și de propria viață... 
Ştia, arma îl aşteaptă. Ajuns la Bender, luă un taximetru și porni spre Dubă- 
sari. În sat, rugă şoferul să oprească la poartă, asigurându-l că revine imediat. 


STUDIU DE CAZ 


Intră în odăița sa, bâjbâie în ungherul cu pricina, dar arma nu-i. Dibui și pe 
alături, poate că ginerele o fi lăsat-o în alt loc. Dar tot atunci îi aude glasul gi- 
nerelui din pragul ușii deschise: „Care umblă acolo în puterea nopţii?!” 


Nu rămăsese la Chișinău. Era proaspăt ales președinte de gospodărie în altă 
localitate și, pentru că a doua zi la ora cinci dimineaţa trebuia să fie la cârmui- 
re, reveni acasă. În plus, după ultima vânătoare, el însuși nu-și dădea seama de 
ce nu-și lăsă arma la locul ei, în bojdeucă, ci o luă în casă... 


Rămăseseră ambii surprinşi de această stranie, neașteptată întâlnire. „Eu 
sunt... Am venit să-mi iau nişte cărți... Nişte hârtii... răspunse cu voce seacă, 
schimbată... Era încă un motiv de a renunţa la decizia luată. 


Achită taximetristului pentru călătorie, își luă valiza și, intrând în casă, o în- 
trebă pe fiica sa: „Aveţi ceva de băut?” Aceasta se întrebă în gând de ce nu a 
ajuns la Chișinău. 


Nu observasem de-a lungul anilor, de când îl cunoșteam, să fi suferit de pa- 
tima beţiei. La petreceri nu refuza să închine un păhărel împreună cu toții. 
Dar niciodată nu s-a simţit ispitit de păhărel. Acum o întreba pe fiică nu de 
mâncare, ci de băutură. Aveam și eu să-mi amintesc mai apoi, aflând de toate 
acestea, că, înainte de plecarea sa la Moscova, mi-a spus: „Când vin, mergem 
la «Ghiuju» să facem o beţie, să nu ne trezim trei zile.... De atunci, vasăzi- 
că, simţea nevoia unei descărcări sufleteşti. Căuta și acum, aproape de miezul 
nopții, să-şi verse amarul... Să fi ştiut fiica, ginerele ce e în sufletul lui, ce se 
întâmplă cu tăticul lor în acele clipe... Dar Pavel Boţu, pe cât era de vesel, de 
comunicativ, de prietenos, de săritor la nevoie, pe atât era de retras, tăcut, 
atunci când venea vorba de problemele personale. 


Deci fiica i-a răspuns că nu au în casă nimic. Vinul îl ţineau în beciul vecinu- 
lui şi-i era incomod să-l deranjeze la acea oră târzie. O va face dimineaţa... 
„Toată noaptea, mărturisea mai târziu fiica, l-am auzit trebăluind pe la la- 
voar, cum bea direct de la robinet și cum își tot răcoreşte obrajii”. Observase 
că avea buzele arse. Poate o fi avut febră, se gândea fiica. Dimineaţa îi va 
propune ceva. 


Dimineaţa însă s-a grăbit să plece împreună cu ginerele. În aceeași diminea- 
ță paznicul de la biserica de peste drum a întrebat-o pe fiica lui Boţu cine e 
bărbatul care a înnoptat la ei, căci pe la o bucată de noapte l-a observat prin 
cimitirul din curtea bisericii, tot oprindu-se ba la o cruce, ba la alta. De parcă 
ar fi căutat ceva... 


Şi atunci, și acum mă întreb: ce căuta? Locul potrivit unde să-și curme viața? 
Sau poate încerca să găsească firul de legătură cu Domnul, să-i ceară, poate, 
tărie sau iertare pentru fapta ce urma s-o comită? Sau poate voia să mângâie la 

despărțire vârfurile ierbii care se ițeau de sub lințoliul de zăpadă? Să șoptească 
ultima rugăciune într-un anturaj creştin, pe care aproape întreaga-i viață con- 
ştientă a fost nevoit să-l ocolească... 


Cine știe... Rămâne doar să presupunem... Parcă-i văd acea privire din vis. Şi 
nedumerită, şi acuzatoare parcă... 


Derutat, mă întreb de ce până acum unii mai cred că ar fi fost răpus de glonţ străin? 
Şi, în același timp, îl dau uitării... mi amintesc de rușinoasa zi de comemorare a po- 
etului cu prilejul celor șaptezeci şi cinci de ani pe care i-ar fi împlinit în vara lui 2008. 


În cadrul așa-zisului jubileu de nouăzeci de ani de la fondarea organizaţiei 
noastre scriitoricești, nu s-a spus niciun cuvânt despre Pavel Boţu. De fapt, 
nici despre alții nu s-a prea vorbit, ci s-au înmânat câteva premii, s-a dat o 
masă destul de copioasă sărmanilor scriitori înfometați și răblăgiți de trista re- 
alitate şi cam atât. Iar în broşurica editată cu acel prilej despre perioada 1965- 
1987 (cât timp s-a aflat Pavel Boţu în fruntea Uniunii) se pomenesc doar con- 
gresele la care dumnealui era ales conducător. Nimic despre procesul literar, 
despre Casa Uniunii Scriitorilor sau Casa de creaţie pentru edificarea cărora 
s-a zbătut atâta, nimic despre zecile de apartamente pe care le-a obţinut, deloc 
ușor, pentru confrații săi scriitori. Nimic... Un fel de câmp pustiu pe care con- 
tinuă să tălăzuiască strania și suspicioasa versiune a acelei împușcături a nu 
se ştie cui țintită în ceafa poetului... La Adunarea Generală a scriitorilor din 
29 octombrie 2010 am îndrăznit să aduc vorba de președintele Boţu. Şi am 
propus — Casa Scriitorilor să poarte numele lui Pavel Boţu. Unii au aplaudat. 
Alţii s-au încruntat. Deocamdată, atât. 


Mărturisesc că, personal, regret foarte mult faptul că până în prezent nu există 
un premiu anual care să-i poarte numele, precum și un bust. 


Iată... dragul meu Petrovici, ce gânduri mă bântuie de când mi te-ai arătat în 
vis... De când m-ai sfredelit cu privirea ta plină de taină, dar și atât de grăi- 
toare. Mă iartă, dragul meu confrate, pentru îndrăzneala de a te fi deranjat, 
pentru că și azi încerc să retrăiesc clipele cele mai grele ale vieţii tale... 
30.11.2010 


PS. Am scris acest eseu nu numai pentru a face lumină asupra unor fapte și 
circumstanțe peste care timpul își lasă amprentele, ci și pentru a aminti înțe- 
leapta constatare a strămoşilor noștri: omul e tare ca fierul și fragil ca oul... 


ARHI-PERSPECTIVE EEE 


Andrei VIZIRU 
Țâpova - cea învăluită 
de mistere și legende 


Acest loc pitoresc și plin de enigme, mă refer la 
mănăstirea rupestră 'Țâpova, aflată acum în re- 
construcție, este o veritabilă atracţie pentru tu- 
rişti şi pelerini. Se spune că aici îşi duceau viața, 
cu secole în urmă, primii creștini, dar și printre 
primii locuitori din spaţiul pruto-nistrean. Deşi 
în această privință mai sunt necesare investigații 
suplimentare, un fapt cunoscut cu certitudine 
AV — scriitor, publicist, aste că Tâpova musteşte de istorie şi deiliza 
artist fotograf. Redactor- tie veche. De exemplu, vestita bisericuță în piatră 
prezentator la Radio este locașul în care s-a cununat Ştefan cel Mare 
Moldova. Autora două şi Sfânt cu Maria Voichiţa, soţia domnitorului. 
cărţi: Autograf pe cer şi suflet O altă legendă despre mănăstirea rupestră de la 
(Editura Augusta, Timişoara,  'Țâpova spune că în aceste locuri s-a sfârșit viața 
2002) şi şapte anide acasă Poetului mitologic grec Orfeu, iar mormântul 
sau cele şapte minuni ale  1..: aa e i 
PA 0 pre lui se află într-o nișă de la poalele cascadei, pu- 
copilăriei (Chişinău, 2004). _, zi = 

tând fi recunoscut după o lespede de piatră cu 

şapte găuri. 


Intrare în Mănăstirea rupestră Ţâpova 

Acest loc retras de ochii lumii a fost, până în anii '40 ai secolului trecut, un 
centru monastic vestit, cu o bibliotecă bogată, care, spre regret, a dispărut în- 
tre timp. „Sute de ani, după spusele ierodiaconului Eustafie, tot aici se întâm- 
plau adevărate miracole la vestita icoană făcătoare de minuni, care s-a păstrat 
în altar până la închiderea mănăstirii și despre care nu se știe acum nimic.” 


Reconstrucţia actuală a bisericii din stâncă se efectuează conform proiectului 
din 1826, dar, din lipsă de fonduri financiare, finalizarea acestuia rămâne sub 
semnul incertitudinii. Pe de altă parte, persistă un risc major ca nu cumva cei 
ce o reconstruiesc să introducă, precum se obișnuiește la noi, zorzoane de pri- 
sos, astfel încât acest autentic monument de istorie și religie să aibă aspectul 
altor mănăstiri restaurate în grabă sau al unor kitchuri ordinare. 


Mănăstirea rupestră de la Ţâpova, săpată în piatră de calcar, se află lângă sa- 
tul cu același nume din raionul Rezina și este inclusă în cele mai prestigioase 
cataloage și prospecte turistice din Europa. Adevărul este că atât acest locaș, 
cât şi canionul Ţâpova cu peisaje inedite constituie unul dintre cele mai fru- 
moase și atractive locuri din Republica Moldova şi nu numai. ...Problema e 
însă calitatea proastă a drumului ce duce la acest obiectiv turistic și istoric de 
importanţă deosebită. 


Mănăstirea Ţâpova 

Vasile GAVRILAN 
Chişinău - 575 


Cam pe unde se intersectează astăzi străzile Al- 
bişoara și Pușkin, loc în care de curând a fost 
dezvelită „Piatra de temelie a Chișinăului”, „un 
sat anume Chișinăul, pre Bâcu, în ţinutul Lăpuş- 
nei cu mori în Bâcu” își începuse expansiunea pe 
cele șapte coline împrejmuitoare, asemenea Ro- 
mei, urbs aeterna, şi avea să devină cel de-al doilea 
mare oraș românesc, după București. Prima men- 
ţiune a „târgușorului Chișinău” cu „puţină impor- 
tanță” — după Dimitrie Cantemir — se regăseşte 
într-o danie din anul 1436 a domnitorilor Ilie și 
Ştefan, în care se precizează hotarul moșiei unui 
boier Vancea „lângă Bâc de cealaltă parte, pe valea 
care se găseşte în fața Cheșeneului lui Acbaş'. De 
atunci s-au scurs 575 de ani, prilej cu care vineri, 
14 octombrie, de hramul orașului, a avut loc un 
şir de evenimente culturale, culminat cu tradiți- 
onalul concert din Piaţa Marii Adunări Naţiona- 
le. Despre târgușorul de altădată, edilul actual al 
urbei, Dorin Chirtoacă, a afirmat zilele acestea, la 
dezvelirea pietrei de temelie a orașului, inscripţi- 
onată, în sfârșit, în grafie latină, că „este important 
să ştim de unde a pornit istoria Chișinăului, astfel 
am marcat acest loc printr-un mod simbolic, pen- 
tru că reprezintă vatra orașului Chișinău”. 


Istoria de aproape şase veacuri a capitalei noas- 
tre n-a fost scutită de episoade sumbre, chiar tra- 
gice, urbea fiind aruncată în aer de către sovie- 
tici, care, odată cu retragerea lor din vara anului 
1941, au minat toate clădirile importante sau no- 
durile de infrastructură. Către sfârşitul secolului 
al XVIII-lea - începutul secolului al XIX-lea Chi- 

şinăul număra doar vreo 7.000 de locuitori, 80 de dughene, 52 de ateliere 
şi câteva școli. Odată cu anexarea jumătăţii de răsărit a Moldovei de către 
imperiul rus în 1812 și instituirea Chișinăului ca centru cultural și politic 
al noii gubernii, numite Basarabia, oraşul avea să cunoască, imperativ, o ex- 
tindere ineluctabilă în mărime și importanță, determinată de necesitățile 
istorico-demografice care derivă în mod firesc în urma unei atare metamor- 
fozări administrative, dar nu ca o consecinţă a „înțelepciunii și bunătății ţa- 
rului” A. Bernardazzi (1831-1907), mai întâi, şi A. Şciusev (1873-1949) 
au fost marii arhitecţi care au desenat Chișinăul, amprentele lor artistice 
din peisagistica urbană conservându-se și astăzi. Clădirea muzeului oraşu- 
lui Chișinău, redeschis în preziua hramului, după o lungă perioadă de repa- 
raţie, a fost construită în 1892 după proiectul celui dintâi, servind la început 
drept sediu pentru întreprinderea furnizoare de apă potabilă din capitală, 


=» 


de unde și cealaltă denumire a sa — „Turnul de apă”. 


Prilejuit de cifra rotundă, hramul Chișinăului din acest an a adunat invitaţi 
din mai multe țări ale Europei (România, Spania, Macedonia, Georgia, Litua- 
nia, Turcia, Israel, Suedia, Ucraina, Rusia, Austria, Polonia, Belarus), din Ori- 
ent (Qatar), America de Nord (Canada) sau chiar Africa (Angola). În PMAN 
primarul de București, Sorin Oprescu, le-a adresat chișinăuienilor felicitarea 
sa: „Dragi chişinăuieni, vă iubim, vă respectăm! Acum, când poate e mai greu 
pentru toată lumea, aveţi tot sprijinul nostru. Şi mai doresc să afirm un singur 
lucru: aici mă simt ca acasă!”. Un episod aparte în cadrul acestor manifestații 
a fost „înfrățirea” Chișinăului cu Tbilisi, tricolorul nostru şi drapelul georgian 
decorând Arcul de Triumf ca semn al prieteniei dintre cele două popoare, 
unite, de asemenea, și de vicisitudini istorice şi politice asemănătoare: „Cu 
georgienii suntem frați de suferință pentru că o parte din teritoriul nostru și 
al lor este sub o ocupaţie militară străină — e vorba de forțele armate ale Fede- 
rației Ruse”, a argumentat tânărul primar de Chișinău, aflat, din vara acestui 
an, la cel de-al doilea mandat. În adresarea sa către chișinăuieni, Chirtoacă a 
constatat „că pe an ce trece Chișinăul își schimbă fața, devine un oraş mai cu- 
rat, cu mai multă verdeață, mai comod, mai modern. Adică tot mai aproape de 
capitalele europene şi de spaţiul european. Având sprijinul și încrederea Dvs., 
în calitatea mea de primar am inițiat reforme esenţiale în mai multe domenii 
vitale, iar astăzi putem deja enumera și rezultatele obținute. Tocmai de aceea 
sunt sigur că Chișinăul merge pe o cale corectă şi nimic nu mai poate opri 
orașul din cursul său firesc, îndreptat spre atingerea unui nivel de viață mai 
bun, care să corespundă standardelor europene”. 


EVENIMENT BY 


Alexandru Scarlat Sturdza 
omagiat în Sala Senatului a U.S.M. 


Pe 10-11 octombrie curent, în Sala Senatului a U.S.M,, a avut loc un Colocviu 
științific cu genericul „Alexandru Scarlat Sturdza”, în cadrul căruia a fost evo- 
cată figura istorică a ilustrului om de stat şi de cultură de origine română. Eve- 
nimentul a fost posibil graţie colaborării Institutului Cultural Român „Mihai 
Eminescu” de la Chișinău cu Universitatea de Stat din Moldova. Trei distinși 
invitaţi, conferenţiari cu renume, au onorat întrunirea cu prezența și luările 
lor de cuvânt: Theodor Paleologu (om de cultură şi om politic, fost ministru 
al Culturii, Cultelor și Patrimoniului Naţional, fost ambasador al României 
în Regatul Danemarcei și în Islanda, Andrei Pippidi (istoric, membru fon- 
dator al Societăţii Academice din România, specialist în istoria Sud-Estului 
european în sec. XV-XIX, istoria românilor în Evul Mediu, istoria culturală 
şi politică a României, istoria relațiilor între Sud-Est și Occident) şi Stella 
Ghervas (originară din Basarabia, directoare de studii la „Institut d'Etudes 
Avancées” din Paris și la „Maison des Sciences de Homme”, distinsă în 2009 
cu „Premiul Guizot” al Academiei Franceze pentru volumul „Rsinventer la 
tradition. Alexandre Stourdza et lEurope de la Sainte-Alliance”, în 2010 cu 
premiul Academiei Române „Alexandru D. Xenopol” pentru aceeași lucrare 
şi cu Diploma de Merit a Academiei de Ştiinţe a Moldovei). 


Printre ceilalți participanți de marcă ai colocviului s-au numărat Excelenţa 
Sa domnul Marius Lazurca, Ambasador Extraordinar și Plenipotenţiar al Ro- 
mâniei în Republica Moldova, directorul Institutului Cultural Român din 
Chişinău, domnul Petre Guran, prof. dr. hab. Gheorghe Postică, viceminis- 
tru al Ministerului Culturii al Republicii Moldova. Cu același prilej dr. Petre 
Guran a anunțat câștigătorii burselor „Alexandru S. Sturdza”, program inițiat 
şi finanţat integral de ICR Chișinău, a căror valoare pentru anul universitar 
2011-2012 este de 42.000 USD. 


Alexandru Sturdza, născut la 18 noiembrie 1791, la Iași (ful lui Scarlat 
Sturdza, vornic și vistiernic al Moldovei, întâiul guvernator al Basarabiei, ocu- 
pată de Imperiul Țarist în 1812), este o figură istorică cvasinecunoscută, în 
pofida activităţii sale politice de o importanţă deosebită pentru Europa sec. 
XIX, dar şi a moștenirii culturale din domeniul teologiei, filozofiei, istoriei sau 
literaturii. Dezrădăcinat de timpuriu de glia strămoşească și stabilit în 1792 
împreună cu familia în Rusia, ca epopee a destinului, dar şi complexitate a 
personalității, Alexandru S. Sturdza poate fi comparat cu distinse figuri ale 

Inaugurarea Colocviului în prezența domnilor Andrei Pippidi, Petre Guran, 
Gheorghe Postică, Excelenţa Sa Marius Lazurcă şi Tudor Arnăut 


panteonului românesc din acea epocă, Petru Movilă, Nicolae Milescu Spă- 
tarul sau chiar Dimitrie Cantemir, pe care a ştiut să-l prețuiască și care l-a 
inspirat în activitatea sa cărturărească de apoi. A fost „consilier de taină” și 
a slujit țarul ca atașat al Ministerului de Interne timp de 22 de ani, până în 
1830. A îndeplinit misiuni diplomatice în Franța, Austria, Prusia și în alte țări. 
A participat la Congresul de la Viena, l-a cunoscut pe scriitorul, filozoful şi 
diplomatul Joseph de Maistre, a inspirat Regulamentele Organice ale Princi- 
patelor dunărene şi a militat pentru cauza independenţei Greciei. Alexandru 
S. Sturdza a fost și un poliglot, vorbind franceza, germana, greaca nouă și ve- 
che, latina, rusa, italiana și româna, fiind moldovean după tată și grec fanari- 
ot după mamă. Genealogia româno-greacă, apartenența la mai multe culturi 
europene, activitatea sa diplomatică și legătura cu personalități marcante ale 
epocii, precum și interesul său pentru cultură îl consacră pe Alexandru Scarlat 
Sturdza ca fiind un homo europaeus, înainte ca vreo entitate etnică să și-l adju- 
dece, idee care l-a determinat pe Andrei Pippidi să constate în comunicarea 
Domniei Sale: „Întâlnirea noastră de astăzi îmi dă prilejul de a relua discuţia 
cu privire la caracterul naţional ambiguu al acestei figuri istorice pe care o 
revendică, cu egală îndreptăţire, cultura rusă și cea greacă, dar dacă se ia origi- 
nea sa, i s-ar justifica recuperarea ca român, fără a uita că limba în care a scris 
de cele mai multe ori a fost franceza. (...) În realitate Sturdza a fost un repre- 

Sala Senatului a U.S.M. 


zentant al acelei Europe fără frontiere căreia, tocmai sub ochii lui, Congresul 
de la Viena a trebuit să-i constate sfârșitul”. 


În prima zi a colocviului au mai luat cuvântul: dl Iurie Colesnic, A. S. Sturd- 
za — portret interior, autor Filip Wighel; Andrei Cuşco, Conservatorism, misti- 
cism şi utopie: Contextul ideologic al proiectului Sfintei Alianțe; Maria Pilchin, 
Alexandru Scarlat Sturdza: traducător de spaţii culturale; Lidia 'Troianowski, 
Educaţia — imperativ de valoare în opera lui A. S. Sturdza; Ana Pascaru, Laicul 
şi confesionalul în creaţia lui A. S. Sturdza; Monica Grama, Actualitatea şi im- 
portanța operei lui Alexandru Sturdza pentru elaborarea cadrului conceptual în 
abordarea fenomenului sectelor. În a doua sesiune de comunicări au participat: 
Stella Ghervas, Legăturile epistolare ale lui Alexandru Sturdza; Igor Şarov, Per- 
sonalitatea lui Alexandru S. Sturdza în istoriografia rusă din secolul al XIX-lea și 
începutul secolului al XX-lea; Igor Caşu, De la identitatea tradițională la cea mo- 
dernă: rolul religiei şi limbii în secolul al XIX-lea — începutul secolului al XX-lea 
în Basarabia; Alexandru Bantog, O scriere documentară necesară. Note despre 
romanul istoric Soarta unui emigrant: A.S. Sturdza de Emil Vrabie”; Nicolae 
Fuştei, Un scriitor creştin — Alexandru S. Sturdza; Virgil Pâslariuc, Rețelele de in- 
fluență în politicile imperiale ruseşti din Basarabia: Pavel Ciceagov şi Sturdzeștii. 

„Nu m-am văzut un apostol” 


Pe bulevardul Ştefan cel Mare și Sfânt, vizavi de Biserica Sf. Ierarh Nicolae din 
Chișinău, a fost sfinţită și inaugurată, pe 21 octombrie curent, o placă memori- 
ală în cinstea „patriarhului limbii române”, acad. Nicolae Corlăteanu, trecut în 
lumea celor drepți acum șase ani. La solemnitate au fost prezente distinse nume 
ale culturii și ştiinţei, academicieni și profesori universitari care l-au cunoscut 
și l-au apreciat, prieteni care au găsit întotdeauna un sfat și o alinare în cuvântul 
înțelept și cald al savantului, precum și familia sa. Ceremonia a fost moderată de 
către Alexandru Bantoș, director al Casei Limbii Române „Nichita Stănescu” și 
redactor-șef al revistei „Limba Română”, iar printre cei care au ținut să-i aducă 
un omagiu s-au numărat acad. Teodor Furdui, prim-vicepreședinte al Academi- 
ei de Ştiinţe a Moldovei, Irina Condrea, dr. hab. în filologie, conferenţiar univer- 
sitar şi şef catedră, Facultatea de Litere, U.S.M., acad. Nicolae Bileţchi, originar 
din Bucovina, prof. univ. dr. conf. Petru Butuc și acad. Haralambie Corbu, care 
a evocat spiritul laborios al congenerului său: „Nicolae Corlăteanu a muncit! A 
muncit o viață întreagă pentru idei, pentru principii, pe care le-a servit cu tot 
sufletul, cu toată dăruirea. Când vorbim de Nicolae Corlăteanu, nu trebuie să ne 
referim doar la savantul lingvist, ci şi la savantul umanist din domeniul științei 
şi culturii noastre. Să păstrăm în inimi şi-n memorie, în conștiința noastră acest 
chip al omului de omenie și al marelui savant Nicolae Corlăteanu, profesorul 
profesorilor şi cetăţeanul cetățenilor!» Majoritatea filologilor din Republica 
Moldova se consideră discipoli ai profesorului Corlăteanu. În aceeași ordine de 
idei, regretatul acad. Silviu Berejan sublinia: „Nu numai eu am făcut ucenicie 
la şcoala ştiinţifică corlăteniană, ci, practic, — în mod direct sau indirect — toate 
cadrele de filologi din republică au făcut 
această ucenicie. Se poate spune chiar 
fără nicio exagerare că nimeni dintre ro- 
mâniștii actuali nu a avansat în știință fără 
să beneficieze, cel puţin parţial, de spiri- 
tul și principiile şcolii sale, ce a stat la baza 
filologiei naţionale, dirijând activitatea 
acestui dificil, în special în condiţiile re- 
publicii noastre, domeniu al științei”. Ce- 
remonia a fost încheiată de intervenţia fi- 
ului Alexandru Corlăteanu, care a ţinut să 
aducă mulțumiri pentru sprijinul moral şi 
financiar acordat de prietenii de-o viaţă ai 
marelui savant şi cei care au mijlocit in- 

stalarea pietrei memoriale, realizate de către sculptorul Valerian Doicov și meş- 
terul Vladimir Novicov: Grigore şi Maria Cosniceanu, Nicolae și Olga Bilețchi, 
Grigore şi Ludmila Furtună, acad. Haralambie Corbu, Elena Constantinovici, 
Maria Bârcă, Alexandru și Ana Bantoș, Victor Ţapordei, Andrei Trosinenco, Eu- 
gen Dudnic, Eugen Tcaciuc, Oleg Cernei, Victor Sava ş.a. N. Corlăteanu a fost 
în ultimii zece ani ai vieţii sale un activ și important colaborator al revistei „Lim- 
ba Română, în paginile căreia a promovat adevărul științific despre denumirea 
limbii și a naţiei noastre, deși până la 1989 a fost constrâns să plătească tribut 
regimului comunist, care interzicea utilizarea numelui corect al limbii noastre. 
Al. Bantoş, cel care a mijlocit apariţia unui Testament. Cred în izbânda limbii ro- 
mâne — o carte în paginile căreia savantul îşi exprimă „credo-ul de autentic şi 
devotat slujitor al limbii și culturii române, de credincios fiu al mult pătimitei 
Basarabii” —, avea să constate despre îndrumătorul şi mai vârstnicul său prieten: 
„Nicolae Corlăteanu îndeamnă să fim sinceri în faţa propriei conştiinţe şi în fața 
conştiinţei celor ce ne vor urma. Dascăl prin vocaţie, Nicolae Corlăteanu este 
preocupat, ca om trecut prin vârtejul înstrăinării de neam și ţară, de continuita- 
tea mesajului identitar ce urmează a fi transmis tinerei generaţii întreg, fără a fi 
trunchiat sau denaturat”. 


Nicolae Corlăteanu (1915-2005) a fost filolog, membru titular al Academiei 
de Ştiinţe a Moldovei, doctor habilitat, profesor universitar, Om emerit în 
Ştiinţă, laureat al Premiului Naţional pentru Știință, Cavaler al Ordinului Re- 

publicii, membru corespondent al Academiei de Științe a Moldovei, autor a 
peste 550 de lucrări, printre care: Dicţionar român-rus (Moscova, 1954; ed. a 
II-a, 1967, în colaborare cu E. Russev); Studiu asupra sistemei lexicale moldove- 
nești din anii 1870-1970 (1964); Fonetica limbii moldoveneşti literare contempo- 
rane (1978), lucrări care reflectă principiile şi spiritul limbii române literare, 
camuflate sub falsa denumire, admisă de autorități; Cuvântul în vâltoarea vieții 
(1980); Scriitorul în faţa limbii literare (1985); Lexicologia (în colaborare cu 
I. Melniciuc, 1992); Fonetica (în colaborare cu V. Zagaevschi, 1993); Răs- 
pântii (1995); Nandrişii (1998); Aşa am trecut până acum prin viață (2000); 
Neologismul în opera eminesciană (2004) etc. Despre viaţa şi frământările sale 
N. Corlăteanu avea să mărturisească: „Am fost şi rămân un om ce nu m-am 
manifestat niciodată ca o fire înfocată, care se mistuie într-o văpaie. Sunt o 
fire măsurată, cumpănită, meditând mult la fiecare pas făcut în viață. [...] Nu 
m-am văzut un apostol sau diriguitor de conștiințe în anii marilor răscruci. De 
cele mai multe ori asemenea diriguitori nu rezistă criticii și, odată cu schimba- 
rea vremurilor, rămân slabe repere onomastice, privite cu indiferență, deseori 
cu dispreţ şi chiar cu dușmănie. Am căutat să înțeleg perioada istorică în des- 
făşurare, cu toate contradicţiile, sfâşierile şi frivolităţile ei”. 

Oameni de cultură şi ştiinţă prezenţi la inaugurarea plăcii comemorative 

Mihail Ion Ciubotaru - „Singurul poet 
basarabean care vorbea românește” 


Omagierea poetului 


În data de 11 octombrie curent, în sediul Uniunii Scriitorilor din Moldova, a 
avut loc omagierea poetului, publicistului și traducătorului Mihail Ion Ciu- 
botaru, care a împlinit frumoasa vârstă de 75 de ani. La eveniment au fost 
prezenți colegi ai scriitorului, fraţi de arme și suferință în timpul regimului so- 
vietic, printre care Dumitru Matcovschi și Anatol Ciocanu, dar și oameni de 
litere din generaţiile mai noi, precum Ana Bantoş sau Lidia Kulikovski, direc- 
toarea Bibliotecii Municipale „B.-P. Hasdeu” (care este, de altfel, și consăteană 
a omagiatului), Nicolae Rusu, Tudor Palladi, Valeriu Nazar, directorul Muze- 
ului Literaturii Române „M. Kogălniceanu”, care, cu acest prilej, a inaugurat o 
expoziţie de manuscrise, instantanee, apariţii și menţiuni publiciste de epocă, 
precum şi un istoric al edițiilor operei celui sărbătorit. Președintele Uniunii 
Scriitorilor din Moldova, Arcadie Suceveanu, a precizat în urarea sa: „Am re- 
marcat întotdeauna tenacitatea și seriozitatea cu care aţi intrat în literatură și 
cu care vă scrieți şi vă elaboraţi opera. Iar în ceea ce privește poezia Dvs. este 
de apreciat modernitatea scriiturii, a viziunii poetice. Chiar de la debutul lite- 
rar cu Linia v-aţi sincronizat cu congenerii din Ţară, cu generaţia lui Nichita 
Stănescu, loan Alexandru, Ana Blandiana. Aţi scris o poezie sincronizată cu 
noutatea / ineditul poeziei româneşti din acea perioadă”. „Temerea de obişnu- 
ință a schimbat faţa poezii basarabene din anii '70, o poezie meditativă, filo- 

zofică, dar și socială”, a con- 
chis Arcadie Suceveanu. În 
acelaşi context, criticul li- 
terar Ana Bantoș a afirmat: 
„Aţi adus un suflu nou în 
poezie. Pe mine personal 
m-a intrigat felul cum aţi 
ştiut să îmbinaţi oralitatea, 
fondul folcloric al scriiturii 
Dvs. cu intelectualizarea, 
cu reflexivitatea, cu medi- 
taţia sau chiar cu filozofia”, 
iar Dumitru Matcovschi 
a dezvăluit că Mihail Ion 
Ciubotaru „în anii '50 era 
singurul poet basarabean care vorbea românește. A avut neplăceri pentru 
aceasta”. De altfel, unul dintre cele mai reprezentative volume de poezii Teme- 
rea de obișnuinţă i-a fost interzis în anii 1977, fiind scos din biblioteci. Neca- 
zurile care au urmat obstinării de a se conforma ideologiei, fiind eliberat din 
funcţia deţinută la „Literatura și Arta, nu l-au îngenuncheat, M. I. Ciubotaru 
fiind iubit şi apreciat pentru exemplul de demnitate și verticalitate. Acestea au 
şi fost premisele unei noi orientări literare către traducere, un tărâm care ar 
fi trebuit să-i garanteze liniştea pentru a crea. Astfel, literatura română a avut 
posibilitatea să se îmbogăţească cu o nouă versiune a lui „Evgheni Oneghin” 
de A. Pușkin, „mai vie şi mai fidelă decât celelalte traduceri cunoscute”. Alți 
scriitori traduși de către M. I. Ciubotariu au fost: M. Luconin, P. Antokolski, 
O. Suleimenov, A. Voznesenski, Saadi, Mahtumculi. 


Dumitru Matcovschi şi Mihail Ion Ciubotaru 


Mihail Ion Ciubotaru s-a născut pe 11 octombrie 1936 în comuna Nicoreni, 
județul Bălți (azi raionul Drochia). Absolveşte Institutul pedagogic „Ion 
Creangă” din Chişinău în 1958, colaborează la mai multe ziare și reviste, prin- 
tre care „Tinerimea Moldovei”, „Cultura”, „Literatura și Arta”, „Glasul Naţiu- 
nii”, iar între anii 1966-1977 activează ca secretar de redacție al revistei „Mol- 
dova”. Din 1979 este consultant și secretar la Uniunea Scriitorilor. Debutează 
în 1972 cu placheta de versuri pentru copii La bunici. Urmează Linia (1973), 
Întoarcerea către leagăn (1981), Punct de sprijin (1982), Te ține minte iarba 
(1984) şi altele. 


Evenimentul a culminat cu gestul unuia dintre invitaţi — Tudor Rotaru, agro- 
nom din Bălți, rudă a omagiatului, care şi-a exprimat disponibilitatea să finan- 
teze reeditarea volumului Temmerea de obișnuință. 

Constantin ŞCHIOPU 


Întâlnirea elevilor cu cartea: 
medieri necesare 


Succesul încercărilor de a provoca interesul pen- 
tru lectură și de a-l menţine depinde, în mod sem- 
nificativ, nu numai de strategiile ce însoțesc în- 
tâlnirea cu textul, dar și de raportul existent între 
orizontul de aşteptare al elevului și orizontul de 
aşteptare al textului. Bineînţeles, o condiţie pri- 
mă a acestui succes o constituie posibilitatea de a 
avea în preajmă cartea dorită. 


C.Ş. — conf. univ. dr., 
Facultatea Jurnalism şi 
Ştiinţe ale Comunicării, 

Catedra jurnalism, U.S.M., 
profesor-cumulard de 
limba şi literatura română 


la Liceul de Creativitate şi > 
Inventică,Prometeu-Prim” menii de cultură etc. În această ordine de idei se 


din Chişinău. Lucrări recente: înscrie şi recenta (18 octombrie 2011) întâlnire 

Metodica predării literaturii a elevilor din satul Vatici, raionul Orhei, cu Ale- 

române, Editura Carminis, xandru Bantoș, redactor-șef al revistei „Limba 

Piteşti, 2009; Arghezi, Barbu, Română”, Directorul Casei Limbii Române „Ni- 

Blaga. Poezii comentate. chita Stănescu”, Viorica-Ela Caraman, redactor-şef 
Pentru elevi, studenti, : S eai 

E N ARC, adjunct al aceleiași reviste, cu Ana Bantoș, doctor 

Chișinău, 2010; Manuale de habilitat în filologie, conferenţiar universitar, Si- 

limba şi literatura română mion Duja, muzician, Alexei Marulea, o persona- 

pentru clasa a X-a (coautor litate care s-a impus prin râvna-i cu care susține 

Marcela Vâlcu-Şchiopu), cultura basarabeană, oamenii de creaţie, grup din 

a XI-a (coautor Marcela care a făcut parte şi subsemnatul. De fapt, venirea 

Vâlcu-Şchiopu), a XII-a, liceu Ja Vatici, satul de baştină al lui Alexei Marulea (un 

(coautor M. Cimpoi), a IX-a crâng paradisiac), a fost determinată de mai mulţi 

(coautor V Paslaru: «factorii, Tti primul rând, Casa Limbii Române a 

donat gimnaziului din Vatici un lot de carte ro- 

mânească, care, aşa cum menționam mai sus, a sa- 

tisfăcut perfect aşteptările elevilor (Ion Creangă, 

M. Eminescu, P. Ispirescu, G. Bacovia, O. Goga, 


Există, cel puțin pentru cartea artistică, o întreagă 
„metodică a seducţiei”, conturată la nivelul cer- 
curilor, al atelierelor sau cluburilor de lectură, al 
întâlnirilor cu scriitorii, cu criticii literari, cu oa- 

Secvenţe de la întâlnirea echipei 
revistei „Limba Română” cu 
elevii şi locuitorii satelor Vatici 
şi Tabăra, raionul Orhei. Un 
oaspete aşteptat — generosul 

| consătean Alexei Marulea, 
manager al Societăţii pe acțiuni 
„Angro-impex”, membru al 
Uniunii Jurnaliştilor din Re- 
publica Moldova. 

I. L. Caragiale, C. Stere, I. Slavici, G. Coşbuc etc.), materiale didactice (por- 
trete ale scriitorilor și ale voievozilor români), o colecție a revistei „Limba 
Română” şi noutăţile editoriale: Ana Bantoş, Deschidere spre universalism. 
Literatura română din Basarabia postbelică şi Nicolae Mătcaș, Calvarul limbii 
române din Basarabia. În aceeaşi zi un alt lot a fost transmis bibliotecii şcolare 
din satul Tabăra, Orhei, prin dl director Bârnaz, care a asistat la întâlnirea din 
Vatici. Rafturile bibliotecilor şcolare ale celor două localități s-au completat 
şi cu cărțile donate de dl Alexei Marulea. Volumele clasicilor români, precum 
şi cele două lucrări nou apărute, provin din subvenționările Departamentului 
pentru Românii de Pretutindeni. 


Esenţa a ceea ce a reprezentat întâlnirea cu elevii din satul Vatici a fost expri- 
mată mai întâi pe fețele copiilor: bucuria întâlnirii şi a darului, sentimentul 
că nu sunt uitaţi, că cineva se gândește și la ei, la cei 115 elevi ai şcolii. Mai 
apoi, dna director al gimnaziului, Irina Lupan, o înflăcărată luptătoare pentru 
statornicirea valorilor naţionale spirituale, care şi-a exprimat toată gratitudi- 
nea pentru donaţie, a rememorat şi vizitele anterioare ale lui Grigore Vieru, 
Nicolae Dabija, Nicolae Sulac și ale altor personalități. „Astfel de întâlniri, a 
subliniat dna director, ne dau aripi, ne motivează să citim, să ne iubim țara, să 
fim perseverenţi, harnici”. 


Evocând succint drumul plin de obstacole pe care l-a parcurs revista „Limba 
Română” în cei 20 de ani de existenţă, dl Alexandru Bantoș a lansat lucrarea 
Calvarul limbii române din Basarabia de Nicolae Mătcaş, ieşită de sub tipar 
cu două zile înainte de întâlnire (în colecţia Biblioteca revistei „Limba Româ- 
nă”), menţionând că elevii din Vatici sunt primii care beneficiază de această 
istorie a luptei basarabenilor pentru izbânda limbii române. Profesorilor le-a 
recomandat cartea Anei Bantoş Deschidere spre universalism, în care autoarea 
cercetează literatura română din Basarabia postbelică. 


Dna Ana Bantoş, membru al colegiului de redacţie al revistei „Limba Româ- 
nă', a făcut o amplă incursiune în literatura română postbelică, evidențiind 
cele mai importante fenomene literare basarabene și reliefând contribuția 
scriitorilor din diferite generaţii de la primul deceniu postbelic până la primul 
deceniu al secolului al XXI-lea, generaţii care s-au conectat în mod diferit, 
pe de o parte, la tradiție și la valorile literare române clasice și, pe de alta, la 
cultura universală. 


O surpriză a întâlnirii cu elevii din Vatici a fost şi lansarea cărții lui Alexei Ma- 
rulea Demnitatea ca testament. Un titlu cum nu se poate mai semnificativ. O 
carte „despre oameni buni” — Grigore Vieru, Nicolae Sulac, Mihail Munteanu, 
Gheorghe 'Tonu, Victor și Maria Morgun, cărora le-a fost alături în momente 

vesele și triste, „o carte-autoportret cu prieteni”, vorba autorului. Plin de emo- 
țiile revenirii la matricea lui spirituală, ale reîntâlnirii cu consătenii, stăpânit 
de grija pentru acești viitori purtători ai valorilor străbune, Alexei Marulea 
a lăsat în biblioteca şcolii această carte a sa, dar, cel mai mult, le-a lăsat tine- 
relor mlădițe din Vatici ca testament demnitatea noastră, având certitudinea 
că anume această calitate consolidează, îţi dă sentimentul integrității. În con- 
textul acestor discuţii s-a înscris și gestul memorabil, emoționant al vorbito- 
rului: înmânarea unui exemplar al cărții Demnitatea ca testament cu autograf 
elevului Vasile Vascan (clasa a VII-a), care, din inițiativă proprie, a adunat de 
pe la oameni diferite unelte, obiecte vechi și a deschis acasă, într-o poieţică, 
un muzeu al satului, îndemnând pe mic și mare să intre și să vadă exponatele. 
Astăzi, graţie acestui elev, Vaticiul are un muzeu al satului (o casă frumos vă- 
ruită, cu prispă şi stâlpi, mărginindu-se cu şcoala în care învaţă elevul Vascan). 
Dăruind şcolii Arborele genealogic al familiei lui M. Eminescu, Alexei Marulea 
a lansat şi un concurs-provocare: un premiu în valoare de 2000 de lei, oferit 
elevului care va adânci cel mai mult arborele genealogic al propriei familii. 
Propunerea lui Alexei Marulea este mai mult decât o provocare cu interes fi- 
nanciar. Îndemnându-i să-și cunoască rădăcinile, inițiatorul concursului, de 
fapt, le-a dat un exemplu, le-a sugerat o modalitate de formare a demnităţii. 


„Îmi exprim bucuria de a vă vedea adunaţi grămăjoară, exact ca în icoana din 
poezia lui Grigore Vieru”, a menţionat Viorica-Ela Caraman în luarea sa de cu- 
vânt. Totodată, vorbitoarea a îndemnat nu numai profesorii, dar și elevii să co- 
laboreze cu revista „Limba Română”, susținând că, prin rubrica Pro didactica, 
revista oferă profesorilor posibilitatea de a-și împărtăși experiența profesională, 
iar prin Iuventus — oportunitatea de publicare a creaţiilor tinerilor. 


Prezenţa la întâlnire a maestrului Simion Duja a încins atmosfera. Taragotul 
Măriei Sale ne-a adus aminte de doinele noastre inconfundabile, de balada 
Mioriţa, de Casa părintească nu se vinde, ne-a adâncit în ceea ce numim ființa 
noastră de veacuri. Adevărat prilej de revelaţie a propriei identități, a demni- 
tăţii noastre. 


Nu ştiu dacă există școală în care elevii să nu pregătească și un program ar- 
tistic atunci când au oaspeți. Elevii din Vatici n-au fost o excepție. Îndrumaţi 
de profesoarele Galina Tolici şi Vera Ignat, tinerii artiști ne-au convins, prin 
piesele muzicale interpretate de Dumitru Dombrovschi (voce), de lon Doho- 
cher (fluier), prin strămoşeasca horă dansată de un grup de fete, că „avem un 
neam, o patrie, o vatră strămoșească” — genericul spectacolului. Însufleţiți de 
acești minunaţi copii, ne-am întors la Chişinău cu sentimentul că întâlnirea 
elevilor cu cartea prin mediere este o cale sigură în formarea cititorului și, 
implicit, a viitorului cetățean mândru de poporul căruia îi aparţine. 

| Vasile GAVRILAN 


„Contrafort”, nr. 7-8, 
iulie-august 2011 


„Contrafort'-ul pare să pună accentul în acest nu- 
măr pe impresiile de călătorie din celebrele capi- 
tale europene Londra, Paris sau Viena, înfățișând 
chiar pe prima pagină un instantaneu cu orașul 
de pe Tamisa. Acest cadru cromatic este determi- 
nat în special de jurnalul de trei zile al lui Vitalie 
Ciobanu, cât durase vizita autorului în „ceţosul 
Albion”: „Avusesem, uitându-mă fermecat de 
imaginea revelată în lumina palidă a după-amie- 
zii, conștiința unui întreg univers pe care acea 
hartă vie a orașului-miriapod o întrupa nu numai 
pe orizontala fizică a dimensiunilor sale, ci și în 
adâncime, aglutinând palimpsestul istoriei și stra- 
turile memoriei culturale, cu lungul lor șir de eve- 
nimente, opere, chipuri, drame, transformări... 
Aurelia Borzin cu ale sale Călătorii pariziene po- 
vestite, Despre arta contemporană şi urbanismul vie- 
nez al lui Vladimir Bulat şi Povestiri dintr-un sfârşit 
de lume al lui Vitalie Sprâncenă urmează aceeași 
temă a jurnalului de călătorie. Editorialul directo- 
rului Vasile Gârneţ „Țara” după 20 de ani este o ra- 
diogramă a istoriei recente a Republicii Moldova 
sintetizată prin noțiunea „ratării”: „A ratat mai tot 
ce se poate rata — ba uneori chiar mai mult decât 
atât... A ratat Unirea cu România și, după cum s-a 
văzut mai târziu, a ratat integrarea europeană, adi- 
că singura soluţie reală de a scăpa din îmbrăţișa- 
rea anihilantă a Rusiei... Am ratat, în conjunctura 
creată după 1989, legitimarea deplină a identității 
românești — în Constituţie tronează în continuare 
un idiom fictiv... Am ratat, în aceste două decenii, 

întregul complex de reforme care definesc un stat de drept și o economie de 
piaţă concurenţială, generatoare de prosperitate.” Articolul (care trebuia 
scris!) despre Femeia de pe treptele Justiţiei, semnat de Petru Negură, relatează 
despre „femeia cu broboadă de țărancă”, pe care o cunosc, probabil, toți chiși- 
năuienii, protestând sisific în faţa Procuraturii: „Pe de altă parte, ei au răspuns 
greutăţii destinului și dominaţiei politice printr-o atitudine de umilitate fer- 
mă, de revoltă tăcută. Varvara Zingan întruchipează chintesenţa celor care au 
supraviețuit războaielor, foametei și deportărilor, rămânând fideli credințelor 
şi intereselor lor intime”. În acest număr găsim, de asemenea, un amplu eseu 
(de două pagini) al lui Iulian Boldea care tratează creaţia lui Andrei Pleșu, 
„mai curând eseist decât filozof”: „Distribuindu-şi atenţia atât pe relieful lu- 
mii reale, cu sinuozitățile sale mai mult ori mai puţin flagrante, cât şi pe ha- 
loul de imaginar și referenţialitate al operei de artă, Andrei Pleşu posedă rara 
capacitate de a sesiza, dincolo de suprafeţele lucrurilor celor mai disparate, 
acele realități ultime care le unesc în adânc, acele esențe care le pun, în fond, 
în evidență natura lor ultimă, identitatea inalterabilă”. Tot aici îl reîntâlnim și 
pe un alt eseist de talie europeană, cehul Milan Kundera, care, după stabili- 
rea în Franţa, a şi adoptat limba acestei țări pentru scrierile sale. Cele câteva 
reflecții frugale despre roman ale scriitorului ceh „cu şanse la Premiul Nobil” 
aduc o optică interesantă asupra acestui gen de proză în contemporaneitate: 
„Există patru mari romancieri: Kafka, Broch, Musil și Gombrowicz. Eu îi con- 
sider pleiada marilor romancieri ai Europei Centrale. De la Proust încoace, 
nu văd niciun nume de o importanţă mai covârșitoare în istoria romanului. 
Fără a-i cunoaşte pe aceştia, nu prea poţi înțelege cu adevărat romanul mo- 
dern. Pe scurt, aceşti autori sunt moderniști, cu alte cuvinte, au fost pasionaţi 
de căutarea unor forme noi. În același timp însă, ei sunt complet indiferenți 
faţă de orice formă de ideologie avangardistă (credinţă în progres, în revoluție 
ş.a.m.d.), de unde rezultă o altă viziune a istoriei artei și a romanului: ei nu 
vorbesc nicio clipă despre necesitatea unei rupturi radicale; ei nu pornesc 
de la premisa că posibilităţile formale ale romanului ar fi epuizate; ei nu vor 
decât să le sporească în mod radical”. Iată şi câteva cronici literare: Gânduri 
crepusculare şi metafore stoice — Grigore Chiper, întâmpinând Femeile iubesc 
cum respiră a Călinei Trifan; Florin Platon recenzând On China de Henry Kis- 
singer; Întoarcerea huliganului de Norman Manea în viziunea critică a Tama- 
rei Cărăuş; Bernhard Schlink care „mizează pentru a doua oară pe resorturile 
prozei scurte”, Minciuni de vară fiind un „titlu lejer, estival”, care „mimează o 
aparentă stare de permisivitate, de parcă minciunile spuse în acest anotimp 
ar fi mai puţin vinovate şi ar rezista în faţa unor justificări. Nimic mai fals” — 
Alexandru Tabac. 


EPITET] RIOIMIÂINIĂ 
„Sud-Est cultural”, 2011/3 SUDAJN 


Aforismele (?), adagiile (?), maximele (?), în fine, cugetările lui Leo Butnaru 
sunt, pur și simplu, delicioase: „Lacrimile bocitoarelor de profesie nu sunt să- 
rate”; „Muţenia este propria parolă. Drept de trecere prin propria necuvânta- 
re”; „Deocamdată nu e decât un țap (is)pășitor, păşitor, pășitor.... La Sinteze, 
interpretări, comentarii, Eugen Lungu — Poezia rigorii etice — îşi va deschide 
studiul său privind creaţia lui V. Romanciuc, afirmând cu destulă convingere 
că „Vasile Romanciuc este astăzi, incontestabil, cel mai important poet al ge- 
neraţiei sale. Nimeni dintre congeneri nu a avut o evoluţie atât de sigură, pe 
o linie ascendentă atât de clară”. Rubrica este întregită de dubla intervenţie a 
lui Mircea V. Ciobanu cu Timpul risipirii egal timpul căutării?, o cronică a apa- 
rițiilor editoriale autohtone din anul literar 2010. Criticul se axează pe şapte 
volume de proză: „Toate cărți bune, dar (îmi pare rău că nu pot fi original) nici 
în acest an nu aș remarca un volum care s-ar detașa net și sigur de celelalte. 
Adică, toate-s bune de nominalizat, dar insuficiente pentru un premiu, oferit 
fără rezerve”. Un spaţiu generos din acest număr al „Sud-Estului” se acordă tea- 
trului: un fragment din comedia lui Constantin Cheianu Piesă fără sfârşit, o 
cronică a Festivalului Dramaturgiei Românești din Timişoara de Constantin 
Popa în cadrul căruia Casa M a luat premiul pentru cea mai bună interpretare 
„loan Strugari”, dar şi expunerea Larisei Turea Andrei Mogucii. Deconstrucția 
teatrului narativ. Invitatul revistei, preşedintele Uniunii Scriitorilor din Mol- 
dova Arcadie Suceveanu, va mărturisi: „Cărţile mele închid în ele fragmente 
de viaţă, trăiri şi idei, sentimente și iubiri, speranţe și dezamăgiri, atitudini, 
lecturi; altfel spus, sunt nişte mici «existențe» din care mi se compune desti- 
nul. În timp ce le scriu, şi ele «mă scriu» pe mine” într-un dialog cu Valentina 
Tăzlăuanu, corolat de o serie de creaţii ale poetului. 


„Bucovina literară”, nr. 9 (247), BUCOVINA 
septembrie 2011 & LITERARĂ 


„Spre sfârşitul anului 1941, la Cernăuţi, Societatea Scriitorilor Bucovineni 
fonda această publicaţie, ca supliment duminical al ziarului «Bucovina», 
sub conducerea scriitorului George Drumur”. În 2011 „Bucovina literară” 
împlineşte 70 de ani de la înfiinţare. Cu acest prilej nr. 9/2011 al revistei 
poartă însemnul acestei frumoase aniversări. Despre istoria tristă și tumul- 
tuoasă a revistei, asemenea colţului de ţară ciuntit, scrie actualul redactor- 
şef, Constantin Arcu, în editorialul său: „În primăvara anului 1944, odată 
cu ocuparea nordului Bucovinei, activitatea Societăţii Scriitorilor Bucovi- 
neni, precum și a revistei «Bucovina literară», a fost suprimată. Abia după 

evenimentele din decembrie 1989, revista şi-a reluat apariţia în serie nouă, 
din inițiativa unui grup de scriitori suceveni, sub coordonarea criticului li- 
terar Mihail Iordache. Primele numere aveau format de ziar, însă editorialul 
părea debordant. Redacţia îşi propunea să valorifice, în contextul spiritua- 
lităţii românești, tradiţiile istorice, literare şi lingvistice ale scriitorilor din 
partea de nord a ţării, timbrul specific bucovinean. Programul este conturat 
chiar de la înființare. Refuzul de a se închide «în hotarele unui provincia- 
lism ridicol, ale patriotismului local», precum și acela de a cultiva un «tra- 
diţionalism anacronic», au fost proclamate în editorialul primului număr 
(1/1990), semnat «Bucovina literară» (...) Din 1991, «Bucovina literară» 
şi-a căpătat formatul actual, iar funcţia de redactor-șef, după Mihail lorda- 
che, a fost deținută succesiv de Marcel Mureșeanu, Mircea A. Diaconu, Ion 
Beldeanu şi Constantin Arcu. Ideea de deschidere a fost reluată apăsat şi 
peste ani. În același timp, publicaţiei i se alătură colaboratori de prestigiu 
din ţară şi străinătate, unii susținând aici rubrici permanente (Adrian Alui 
Gheorghe, Liviu Antonesei, Leo Butnaru, Al. Cistelecan, Mircea A. Diaco- 
nu, Constantin Dram, Liviu loan Stoiciu, Matei Vişniec, Gheorghe Grigur- 
cu, Luca Pițu, Christian W. Schenk ş.a.). Corespunzător acestei infuzii de 
colaborări, revista creşte spectaculos în calitate, devine vie și competitivă 
pe piaţa revuistică”. Tot în paginile ediției speciale a revistei, Mircea A. Dia- 
conu, care a şi condus publicaţia o perioadă, afirmă că „« Bucovina literară» 
n-a fost niciodată o revistă mai bună ca acum”. Mesajele de felicitare „de la 
colaboratorii şi prietenii revistei”, expediate din toate colțurile românității 
spre Suceava, devenită a doua casă a ei după înstrăinarea Cernăuţiului, sunt 
cuprinse în rubrica La aniversară. Între coperţile acestui număr se găsesc, 
de asemenea, la rubricile Poesis sau Epica magna, un grupaj de poezii ale lui 
Liviu Antonesei şi Petruţ Pârvescu, şi Întâlnirea, un fragment din romanul 
lui Radu Mareş. Eseurile sunt semnate de autori deja cunoscuţi cititorilor 
revistei „Limba Română”: Adrian Dinu Rachieru — Bacovia și infernul co- 
tidianului, Mioriţa în lectura lui Petru Ursachi de Iordan Datcu, Constantin 
Virgil Negoiţă şi cioburile istoriei (II) de Theodor Codreanu. Alte puncte de 
atracție sunt aforismele lui Gheorghe Grigurcu: „Când nu te poate înspăi- 
mânta, absurdul, acest demon vechi care se străduieşte a părea modern, se 
mulţumeşte să amuze; Clipa are ceva fragil-organic, un palpit sugerând viul 
efemerului, spre deosebire de moment, termen sec mecanomorf; Visul — 
transcendenţa cea mai la îndemână”; Adrian Alui Gheorghe - Viaţa ca 
literatura, Matei Vişniec — Exilul ca aventură culturală (note şi frânturi); 
cronicile literare ale lui loan Holban și ale Rodicăi Mureșan care i-a re- 
cenzat pe Constantin Popa — Crescătoria de clipe şi, respectiv, Olimpiu 
Nuşfelean — Poeme pentru cei care citesc în linişte sau Rocada - barter 

omu-Fuji a chişinăuianului Leo Butnaru, unul dintre colaboratorii perma- 
nenţi ai publicaţiei. Leo Butnaru, în mesajul său de felicitare pentru fraţii 
bucovineni, menţionează: „«Bucovina literară» este revista de literatură, 
de cultură, dar și de istorie, dar și de geografie a neamului. Este revista unui 
destin dramatic, revista izgonită de la vatra originii sale şi căreia cu adevărat 
i se potriveşte simbolul Păsării Phoenix renăscute din propriul scrum întru 
dăinuire, întru continuitate, întru faptele implinirii, în pofida nedreptăţilor 
şi agresiunilor curbeţilor. La mulţi ani, «Bucovină literară», cernăuțeană, 
suceveană, românească!” 


„Insemnări ieşene”, nr. 9, 


septembrie 2011 A SENINAAL« K l EN 9 


La 14 octombrie Iașul îşi îmbracă straiele de sărbătoare, în ziua Sf. Paras- 
cheva, hramul urbei, prilej cu care Alexandru Dobrescu, redactorul-șef, des- 
chide numărul curent al revistei de cultură, înfiinţate la 1 ianuarie 1936 de 
M. Sadoveanu, G. Topârceanu și Gr. T. Popa, cu Sărbătorile Iaşilor (O fantezie). 
Dimensiunea picturală a publicaţiei este întreținută, mai ales, de reproduce- 
rea în fiecare pagină a desenelor, acuarelelor și pânzelor în ulei ale pictorului 
spaniol R. Z. Fuentes (1907-1960), dar și de intervenţia lui C. Ostahie de la 
Pensula și dalta — Iubirea intelectuală de sublim: Dan Constantinescu. Emines- 
ciana (sau Eminescologicale, în versiunea ieșeană) îl găzduieşte pe N. Geor- 
gescu cu Pistolul lui Eminescu, o investigaţie care aduce noi „probe” în acest 
dosar controversat al biografiei lui Eminescu, mitizat fără discernământ de 
contemporani ai poetului deveniți personaje în acest episod. Autorul repro- 
duce articolul Dreptul de grație din „Timpul” de la 14 mai 1883, „pe care ediţia 
academică nu-l conţine (noi nu zicem că chestiunea Eminescu s-ar fi rezolvat 
dacă această ediţie l-ar fi cuprins, dar semnalăm faptul că se poate demonstra 
direct paternitatea eminesciană a acestui articol — și totuși el nu se află în edi- 
ţie, unde-i era locul...” Activitatea publicistică a lui Eminescu este analizată 
şi de A. D. Rachieru — Cei doi Creangă (4) Catilinari, temperatori şi coţcari — 
studiu care îl cuprinde și referințe la Moș Nichifor Coţcariul al lui Creangă. 
În sumarul „Însemnărilor ieșene” am remarcat și un memento adresat întregii 
intelectualităţi basarabene și, în special, scriitorilor ce vor fi resimţit gustul 
amar al unui deja-vu. E vorba despre tiparele pseudoestetice ale ideologiei 
comuniste, căreia oamenii de artă și cei de litere aveau să-i consacre tot ro- 
dul muncii lor creative, subjugaţi de o tipologie ce poate fi astăzi percepută 
și justificată doar prin şi pentru imperativul „trebuie”: „Scriitorul, deci, trebuie 
(subl. mea — V.G.) să pornească de la «cunoașterea adâncită a realității», iar 

«reflectarea prin personaj a forței organizate pe care el o reprezintă» să devi- 
nă astfel «problema generală a operei», întrucât «umanismul socialist pune 
progresul și fericirea omului ca ţel suprem, ca lege fundamentală. Comunistul 
îşi subordonează acţiunile acestui ţel, fericirii poporului său, pe care o ştie so- 
lidară cu fericirea omenirii muncitoare în general»", îl citează C. Cubleşan pe 
„teoreticianul” Silvian Iosifescu. „Cât de false erau toate aceste criterii, impuse 
scriitorilor pentru crearea unei tipologii a timpului, o demonstrează tocmai 
lipsa perenităţii acestora. Literatura demagogică, construită după rețetele ide- 
ologice, schematice și teziste în esenţă, nu putea oferi decât surogate, fetişuri, 
iar teoreticienii și ideologii acestei arte de impostură, cu care au terorizat edu- 
caţia multor generaţii de intelectuali la rând, sunt responsabili de pervertirea 
criteriilor de apreciere artistică a acestora, de întreaga maculatură produsă în 
acei ani de mincinoasă estetică marxistă”. 


DACIA 
„Dacia literară”, nr. 5, 2011 LITERARĂ 
Bine proporţionată, „Dacia literară” îşi sortează rubricile cu eleganță: Ferestre 
luminate: Mihail Sadoveanu — 50, Clepsidra umbrelor, Scene contimporane, 
Bibliofil şi Arca lui Noe. În cadrul celei dintâi, dedicată, evident, scriitoru- 
lui Mihail Sadoveanu, de la a cărui trecere în neființă s-a împlinit o jumătate 
de secol pe 16 octombrie curent, articole publică Dumitru Ivănescu, Mihail 
Sadoveanu şi teatrul, Vasile Iancu, Sadoveanu, omul social, Grigore Ilisei, Coa- 
na Valerica sau preotul Vasile Vasilache, Cum l-am cunoscut pe Sadoveanu, cu 
evocări savuroase din viața marelui prozator, cum ar fi: „Într-o dimineață de 
vară cu soare mă suisem pe culmile Pocrovului, dimpreună cu un ucenic al 
meu de la Mănăstirea Antim din București, Sandu Topornischi, să cânte ceva 
din poeziile lui Mihai Eminescu. Tânărul cântăreţ, înzestrat cu un deosebit 
dar al cântării, atrage admiraţia tuturor și îndeosebi a lui Mihail Sadoveanu. 
Dar el ar fi voit să-i cânte mai multe poezii din Eminescu, însă tânărul nu le 
ştia pe de rost, iar eu nu aveam cartea cu poeziile lui Eminescu în Schit. Atun- 
cea am aflat ceva cu totul deosebit: Mihail Sadoveanu știa toate poeziile lui 
Eminescu pe de rost. El spunea textul și tânărul cântăreț le cânta. Uimit de 
aceasta, îl întreb: «Cum de-ai învăţat, Cucoane Mihai, toate poeziile lui Emi- 
nescu, care numără sute de pagini?>. El mi-a răspuns: «Mi-au plăcut mult 
şi numai atuncea ajungi ca o poezie și un text să te pătrundă, când îl știi pe 
de rost, atuncea el se topeşte în ființa ta, făcându-ţi să răsune de frumuse- 
ţile exprimării şi ale gândirii toate fibrele fiinţei tale»”. Prezintă interes, de 
asemenea, și corespondența fragmentară a lui Mihail Sadoveanu către Valeria 
Mitru. La Scene contimporane sunt prezenţi cu versuri: Raluca Brancomir 
(Israel), Braille; Rodica Marian, Hotare din gutui; Ştefan Oprea, La Baaad; 

Rafila Radu, Katinul furnicilor de culoare roz; Rodica Şinca, Mă simt bătrân 
şi Suflet cenușiu; Vasile Tudor, Rondul de singurătate, precum și proza Jurna- 
lul de la Sihăstria lui Nedy Gavriliu (Canada). Dialogurile „Daciei literare” 
sunt îmbogăţite în acest număr de către Călin Cibotari cu intervievarea Ma- 
riei Carpov, „vestit profesor universitar ieșean”, la a cărei poziţie, de exemplu, 
privind implementarea procesului de la Bologna, mulţi ar putea subscrie: „Se 
face acum o teză de doctorat în mai puţin de trei ani uitându-se ce înseamnă 
de fapt, mai ales în domeniul umanist, cuprinderea completă a unui subiect. 
Şi tot doctor este cel care, în trecut, lucra opt ani de zile pentru a finaliza o 
teză. Vedeţi, cu astfel de echivalări nu pot fi de acord. Singura soluţie ar fi să se 
meargă pe adâncirea unor microaspecte, în așa fel încât să ştii totul despre pu- 
ţin”. Alte nume din acest număr: Horaţiu Stamatin, Cioran despre Shakespeare; 
Nicoleta Dabija, O nouă carte despre Nietzsche, întotdeauna necesară; Cristina 
Scarlat, Un tablou: Domnișoara Christina; Valentin Ciucă, Balcic — Ipostaze 
ale eternităţii...; Bogdan Ulmu, Nume de artişti; Vasilian Doboş, Numărul de 
aur — Dan Hatmanu la rubrica Arca lui Noe; Gheorghe Cliveti, Istorici și isto- 
rici literari despre revoluția română de la 1848 (II); Al. Husar, Stafia Europei 
(11); lonel Necula, Al. Mironescu în dimensiunea epocii; Victor Durnea, loan 
Paul, criticul, istoricul literar şi esteticianul (I) la Clepsidra umbrelor și la Biblio- 
fil, cea din urmă dedicată cronicilor literare — Ioan Holban, Omul hamletian și 
cel don quijotist (George Astaloș); Iancu Paşcanu, Farmecul istorisirii tradiționa- 
le (Dumitru Vacariu); Emilia Pavel, Basme populare româneşti; loan Răducea, 
Misterul eredității culturale (Ştefan Lemny); Cristina Chiprian, Poezia e luxul 
săracilor (Adrian Alui Gheorghe) şi La capătul imperiului nostru de idei (Liviu 
Apetroaie). Prezentul număr este cu asupra de măsură prețios redacţiei noas- 
tre, întrucât paginile sale găzduiesc articolul dlui Theodor Codreanu despre 

revista „Limba Română” care, în 2011, a împlinit 20 de ani de la fondare. 

Revista „Contrafort” în 2012 


„Contrafort” — revistă de literatură şi dialog intelectual — se adresează unui 
public elevat, interesat de literatura română şi universală contemporană. 
Poezie, proză, critică literară, comentarii pe teme de teatru, film şi arte 
vizuale, dezbateri în jurul unor subiecte de mare actualitate, interviuri cu 
personalităţi ale vieţii culturale şi ştiinţifice, anchete, studii, eseuri, informa- 
tii despre ultimele apariţii editoriale din spaţiul românesc şi din străinăta- 
te — toate acestea le veţi găsi în paginile revistei. 


„Contrafort” apare lunar (cu posibilitatea apariţiei unor numere duble), în 
24 de pagini, format A3. Preţ de vânzare — 6 lei. 


Puteţi perfecta abonamente la toate oficiile poştale. Indice de abonament 
pentru Republica Moldova: 30692. Preţul abonamentului anual: 72 lei. 


Revista „Florile Dalbe” în 2012 


Continuă abonarea la săptămânalul pentru copii şi adolescenţi „Flori- 
le Dalbe” pentru anul 2012. Abonamentele le puteţi perfecta la orice 
oficiu poştal din Moldova. Legătura cu cititorii este posibilă şi prin 
intermediul site-ului nostru: www.floriledalbe.md. 

Costul abonamentului pentru 10 luni este de 160 de lei (câte 16 lei 
pentru fiecare lună, iulie-august — vacanţă). 

Condiţiile abonării le găsiţi şi în „Catalogul ziarelor şi revistelor”, editat 
de Întreprinderea de Stat „Poşta Moldovei”, în care săptămânalul „Flo- 
rile Dalbe” este înscris cu indexul PM21238. 


Elevii din mun. Chişinău se pot abona post-restant, prin intermediul 
profesorilor. Relaţii la tel.: 23-37-78; 23-41-95. 


NU AMÂNAȚI ABONAREA DE AZI PE MÂINE! 

Citiţi revista noastră și în 2012 

În 2012 revista „Limba Română” va apărea bimestrial (6 numere), format 
carte cu un volum de 192 de pagini, inclusiv 16 color. 
În Republica Moldova abonamentele pot fi perfectate la toate oficiile poștale. 
Indice de abonament - PM77075. 
Prețul unui număr — 30 de lei. 
Prețul abonamentului anual — 180 de lei. 
În țările din CSI şi Europa, inclusiv România: prețul unui număr — 6 EURO, 
abonament pentru 1 an - 32 EURO. 
În alte țări: prețul unui număr - 8 EURO, abonament pentru 1 an - 36 EURO. 
Cititorii din străinătate se pot abona la revista „Limba Română” astfel: 
- la redacţie, achitând în valută sau echivalentul în lei moldovenești al abona- 
mentului; 
- prin virament la 
Revista „Limba Romana” SRL, c/f 1004600045323, 
Banca Comercială Română, Chișinău S.A., 
Cod RNCBMD2X, Cont 222400000100172 MDL 

Cont 222409100100172 RON 

Cont 2224501295 EURO 
Redacţia revistei „Limba Română” trebuie înștiințată asupra plăţii efectua- 
te, trimițându-se la adresa pentru corespondenţă (limbaromanachisinau(2 
gmail.com) o copie după dispoziţia de plată bancară, cu indicarea numerelor 
de revistă abonate și a adresei poştale complete a abonatului. 


La Mărăşanu, reprezentările poetice sunt real mitologice, 
dacă se poate spune așa; sunt, cum le va numi poetul 
însuși, mai târziu, cu un termen inspirat, „nişte mito- 
semne”; pe scurt, sunt sacro-profane, nu fac parte dintr-un 
sistem simbolic, nu întruchipează semnficaţii dincolo de 
ele, ci se autoreprezintă, în timp ce, realmente, sunt, 
printr-o joncțiune totală, între planul ontologic şi cel al 
semnului. Credem că aceasta este partea cea mai rezistentă 
a contribuţiei poetice proprii lui Nicolae Grigore 
Mărăşanu, intuiţia sa viabilă, neomodernă şi expresivă. 


Stefania MINCU 

